
Túto knihu venujem pamiatke autorky historických románov
Dorothy Dunnettovej, ktorá zomrela 9. novembra 2001, keď som
pracovala na rukopise tejto knihy.
Dorothy Dunnettová, obdarená výnimočným talentom, napísala
pätnásť historických románov, ktoré sa odohrávajú v jej milova-
nom Škótsku a vyznačujú tajomnosťou a záhadnosťou. Na celom
svete si našla veľa oddaných čitateľov a fanúšikov. Objavila som
jej edíciu Craioford of Lymond, keď som mala dvadsaťštyri rokov,
a stala som sa jej nadšenou obdivovateľkou.
Neskôr, keď som sa pokúšala klásť na papier svoje prvé slová,
stala sa mojou inšpiráciou, hoci už len pomyslenie na jej prvý
román Hra kráľov by odradilo ktoréhokoľvek začínajúceho spiso-
vateľa. Moje knihy sa od jej románov odlišujú štýlom aj obsa-
hom, ale viem, že za niektoré pasáže, možno tie najlepšie,
ďakujem tomu, že som bola čitateľkou Dorothy Dunnettovej.
Ďakujem, Dorothy, za poklad, ktorý ste mi venovali ako čitateľke,
aj za semienka, ktoré ste zasiali do mojej spisovateľskej duše.

Romantic Times

Anne Peckworthovd, deéra hohatého vojvodu, ma vietk
¢o si zaiiada - okrem manela. Dyakrit sa zdalo,
7e je svadba na spadnutie, ale obaja muii nakoniec

20 vafahu vycivali. Anne sa vSak nevzdiva a je pevne
rozhodnutd nezostat starou dieskou. Preto prichidza
pocas spolocenskej sezony do Londjna a postupne
sa zoznamuje s viacersmi urodzenymi dzentimenmi,
‘medzi ktorymi sa nijdu aj vizni nipadnici, no Anne
stile nevie zabudnit na zihadného Racea de Vera,
s ktorym ju zoznmil brat. Racea svojrizna Anne
nesmierne pritahuje, no radsej sa jej vyhyba, kedze
pre svoj neurodzeny povod sa ju neodvaiuje poziadat
o ruku, Neprestiva véak na Anne mysliet,

a ked mladi zena ndhle odcestuje z Londsna,
rozhodne sa vydaf po jej stopich...

Britsko-kanadski spisovatelka Jo Beverleyovi je ispesnou
autorkou vyse tridsiatich historickych romanci

a viacnisobnou dritelkou najyyssich oceneni v fomto

Jej rominy yyehidzaji vo viacerych jazykoch.

„oplan! slizký had!“
Lady Anne Peckworthová prísne pozrela na sestru. Frances
prezerala dennú poštu a pravdepodobne ju jeden z listov vy-
provokoval k hrubej nadávke, ktorá sa v rodine Peckworthov-
cov inak nepoužívala.
Skôr ako sa Anne stihla niečo opýtať, Frances na ňu pozre-
la a stiahlo jej žalúdok.
Nie.
Bolo to ako blesk z jasného neba.
Nestáva sa, že by blesk dvakrát udrel do toho istého človeka.
Frances stisla pery, akoby chcela zadržať slová, ale potom
povedala: „Cynthia Throgmortonová píše, že Wyvern sa
oženil. A vieš s kým? S úplnou nulou! S nemanželskou dcé-
rou lady Devonovej, ktorá - a teraz sa podrž - mu viedla
domácnosť. Cynthia sa to dozvedela od Louisy Mortonovej -
žije neďaleko Crag Wyvernu. Dá sa na ňu úplne spoľahnúť.
Pravdaže, Cynthia ani Louisa netušia, aký význam má pre
nás táto správa..." Hnev na jej tvári vystriedal súcit. „Ach,
Anne...."
Čo na to povedať? Asi to, čo minule, pomyslela si Anne.
„Dúfam, že budú spolu šťastní."
„Anne! Ten muž ťa ohrdol! Potom čo ťa opustil Middle-
thorpe. Otec ho za to poženie pred súd."
„Panebože, nie!" Anne vyskočila na nohy. „Nechcem byť
predmetom zvedavosti a ľútosti." Zahryzla si do pery, aby sa
trochu upokojila. „Gróf Wyvern a ja sme neboli zasnúbení,
Frances. Nikdy sa nezmienil o manželstve."
„Ale usilovne ti dvoril."
Frances bola v záverečnom štádiu tehotenstva a posledných
päť mesiacov trávila vo svojom dome v Herefordshire, kam

dostávala listy od sestry aj rodičov. Anne to neprekvapilo. Ce-
lá rodina si o ňu robila starosti.
Chudera Anne.
Chudera mrzáčka Anne.
Chudera ohrdnutá Anne, ktorá asi zostane na ocot.
Minulý rok jej dvoril ich sused vikomt Middlethorpe. Všet-
ci čakali, že ju čoskoro požiada o ruku a ona ponuku prijme.
Potom ho náhle odvolali nejaké problémy s majetkom.
Keď ho po nejakom čase znovu stretla, viedol sa pod pazu-
chy s krásnou škandalóznou manželkou. Tentoraz to nebola
domáca, ale vdova po mužovi známom ako chlipník Riverton,
čo bolo takmer to isté.
„Napadlo mi, či náhodou nie je v inom stave."
„Čože?" opýtala sa Frances.
„Vari si ešte nepočula tie reči? Lady Middlethorpová má
v lete porodiť."
„Čože?" Frances očervenela. „To by znamenalo, že ten ni-
čomník jej urobil dieťa, kým..."
„Kým dvoril mne. Áno. Ako vidíš, nie je za čím smútiť." Anne
síce nemala taký pocit, ale pretvarovala sa, akoby sa nič nesta-
lo. Ako inak by si zachovala hrdosť?
Frances sa znovu zahľadela na list. „Cynthia nič nepíše
o stave nevesty. Hoci by to mohlo všeličo vysvetľovať."
Anne sa rozosmiala, vyvedená z miery absurdnosťou situá-
cie. „Pochybujem, že je tehotná. Gróf z Wyvernu odišiel do
Devonu len pred desiatimi dňami. Pred desiatimi dňami," zo-
pakovala. „Bolo by to bleskurýchle."
„Ach, Anne." Frances sa zdvihla z pohovky, ale Anne k nej
rýchlo prikrivkala a potisla ju naspäť. „Nerozčuľuj sa. Škodí to
dieťaťu. Veď to nie je žiadna tragédia. Ak niečo cítim, tak len
úľavu." Povedala to, aby sestru upokojila, ale napokon si uve-
domila, že je to pravda. Sadla si na stoličku vedľa pohovky.
„Naozaj, Frances, nikdy som si nebola istá, či sa chcem vydať
za grófa."
Sestra jej očividne neverila.
Skúsila jej to teda vysvetliť. „Potreboval manželku a mne sa

páčilo, že ma niekto potrebuje. Poznamenali ho roky prežité
vo vojne, smrť otca aj brata. Zdalo sa mi, že zaženiem chmáry
na jeho tvári, ale veľmi som si neverila. Nemali sme veľa spo-
ločného. V skutočnosti...“ pozrela na okno zaliate dažďovými
kvapkami, „nikdy som nechápala, prečo mi dvorí. Myslela
som, že láska príde neskôr..."
Frances ju chytila za ruku. „Netušili sme to. Všetci sme si
mysleli, že k nemu chováš vrelé city."
Anne sa zamračila. „Nie som si istá, či viem, čo to znamená.
Jedným som si však istá. Za Wyvernom mi vôbec nepuká srd-
ce." Rozhodla sa hovoriť otvorene. „Vlastne ma to celkom po-
tešilo, keby sa to zvyšku rodiny tak nedotklo."
Frances znovu očervenela, tentoraz od rozpakov. „Chceme
pre teba len to najlepšie, drahá. Aby si bola šťastná."
„Ale čo ak chcem žiť ako stará dievka v Lea Parku?"
„Taký život si nezaslúžiš, drahá sestrička, a keď Uffham
zdedí titul a jeho budúca manželka sa stane paňou domu, ako
sa ti tam bude žiť?"
Anne naskočili zimomriavky. „Bože dobrý. Na to som nikdy
nepomyslela. A na Uffhama sa nedá spoľahnúť, ten si určite
nevyberie s rozumom."
„Presne. Nechceš predsa dopadnúť ako teta Sarah."
Teta Sarah, otcova sestra, žila v ústraní v niekoľkých iz-
bách v severnom krídle a spoločnosť jej robilo len niekoľko
slúžok a svorka malých psov. Rodina ju nazývala „drahou
tetou Sarah", ale v skutočnosti to znamenalo „chudera teta
Sarah".
Ak sa nevydá, bude z nej navždy chudera Anne? Chudera
teta Anne... Chudera prateta Anne...
Anne si prisadla k sestre na pohovku, aby unikla jej podo-
zrievavému pohľadu. „Máš pravdu. Musím o tom popremýš-
ľať." Znovu vzala do rúk ručnú prácu, ktorej sa venovala ešte
pred chvíľou.
Na stolíku pred ňou ležal otvorený časopis Voľný čas pre dá-
my: osveta, vzdelanie a zábava pre krajšie pohlavie v našej krajine.
Podľa Anne by sa mal volať: Pre znudené členky krajšieho pohla-

via v našej krajine. Len hrozná nuda ju prinútila upliesť slame-
ný košíček na bonbóny.
Anne pozrela na zapršané okno. Občas zafúkal vietor a uká-
zalo sa sivé nebo, z ktorého sa lialo bez prestania. Bol máj,
všetko malo kvitnúť, rodiť a pariť sa, keby svet nebol obráte-
ný naruby. Keby bol normálny máj, mohla by vypadnúť z do-
mu, zajazdiť si na koni a krivá noha by jej vôbec neprekážala.
Na čerstvom vzduchu by sa rýchlejšie so všetkým vyrovnala.
Ale takto bola uväznená v dome, v tejto izbe, keďže len tu ho-
rel v kozube oheň.
Dážď ju uväznil v Benning Hall, v sídle Benningovcov.
Vlastne od narodenia bola uväznená v zmrzačenom tele.
Navyše sa narodila ako vojvodova dcéra, od ktorej sa oča-
kávalo, že sa dobre vydá a bude sa vhodne správať, aj keď ju
ohrdnú.
Bola uväznená v milujúcej rodine, ktorá sa o ňu až priveľ-
mi starala, lebo cítili, že aj chudera Anne si zaslúži byť šťastná.
Uchopila slamený výrobok a potom ho pustila. Hlavne zlé
počasie jej kazilo náladu. Middlethorpe ani Wyvern s tým ne-
mali nič spoločné.
Zahľadela sa do časopisu a znovu sa začítala do návodu.
Konečne doplietla ten nepodarok. Vyšla z toho len beztvará
guľa. Musíte ju ponaťahovať do správneho tvaru, hovorilo sa
v návode. Potiahla za jeden koniec a druhý stratil tvar. Po-
tiahla ten a celý výtvor sa znovu zmenil. „Netušíš, ako mám
z toho vytvarovať srdce?"
„Nie," odvetila Frances, akoby sa jej pýtala, ako vyčistiť ku-
chynský rošt.
„Dodržala som návod do bodky, ale nepodarilo sa mi to. Asi
malo byť rovnejšie dno." Znovu výtvor obrátila a ponaťaho-
vala.
„Hoď to do ohňa, drahá. Taká hlúposť."
„Táto hlúposť ma stála dva dni času. Teraz sa už nevzdám!"
„Kiežby si viac času a úsilia venovala hľadaniu vhodného
manžela."
Anne na ňu prekvapene pozrela. „Čože?"
Frances znovu očervenela, ale nevzdávala sa. „Musíš častej-
šie chodiť do spoločnosti a stretávať sa s vhodnými mužmi,
Anne, nielen sedieť v Lea Parku a čakať, kedy sa náhodou nie-
kto objaví."
„V Lea Parku sa predsa tiež konajú krásne večierky a plesy."
„Na ktoré chodia večne tí istí ženáči."
„Chodievam každý rok na niekoľko týždňov do Londýna."
„Do divadla a na výstavy."
„Čo iné mám robiť? Ponevierať sa po uliciach a vysedúvať
s vdovami na plesoch? Nemôžem veľa chodiť a už vonkon-
com tancovať!" Tuho stisla pletený košík. V tej chvíli nadobu-
dol tvar dokonalého srdca, presne ako sa uvádzalo v návode.
Anne sa rozosmiala. „Asi som príliš láskavá a jemná. Zrejme
tým škodím sama sebe."
„Čože? Ako to myslíš, Anne?"
Mávla rukou. „Nijako. Máš pravdu, asi nadišiel čas, aby som
od základu zmenila svoj doterajší život."
„Výborne."
Anne položila košík v tvare srdca na stôl. „Háčik je v tom, že
neviem, čo naozaj chcem. V Lea Parku som šťastná a spokoj-
ná medzi ľuďmi, ktorých dobre poznám. Nerada sa stretávam
s cudzími."
„Ľudia v tvojom novom dome budú cudzí len chvíľu."
„Ale aj tak sa predtým musím ponevierať po Londýne,"
vzdychla Anne. „Tebe nebolo ľúto, keď si odchádzala z do-
mu?"
„Nie. Bola som rada, že si vybudujem vlastný domov a ne-
budem mame na očiach." Vojvodkyňa z Arranu bola prísna
matka. „A, pravdaže, budem šťastná všade, kde bude môj naj-
drahší Benning."
Anne sa Benning zdal nudný. Láska je záhadná vec. „Asi
som čudná, nemyslíš?"
„Všetko bude inak, keď sa zaľúbiš, drahá. Potom budeš s ra-
dosťou nasledovať manžela do jeho domu."
„Asi. Tak to na svete býva."
Anne mala ešte jeden dôvod, prečo ju to stále ťahalo k do-

movu, o ktorom sa nezmienila - bavilo ju prezerať si listiny
a dokumenty, čo zostali po ženách z rodiny Peckworthovcov.
Vedela, že jej rodina to považuje za čudnú záľubu, podobne
ako výrobu slamených sŕdc, ale určite ju to prejde, keď začne
viesť plnohodnotný život.
Možno majú pravdu. Zatiaľ ju však táto záľuba celkom po-
hlcovala. Kiežby teraz bola doma! Za daždivých dní mohla
tráviť celé hodiny štúdiom starých denníkov, listín a rozlič-
ných písomností, ktoré kedysi patrili jej predkom.
Bolo by však hlúpe zostať len kvôli tomu na ocot. Nechce
byť predsa nadosmrti chuderka Anne. Anne... Čudáčka
Anne...
Zrazu začula slabé cinknutie. „Ide sem niekto?"
Frances si sadla, jednu ruku si opatrne položila na brucho.
„Kto si trúfa vybrať sa na návštevu v takomto nečase? Len aby
to nebola nejaká zlá správa!"
„Neboj sa. Možno je to sused, ktorému tiež lezie na nervy
zlé počasie a hľadá spoločnosť."
Anne podišla k zahmlenému oknu. „Vidím dva zmoknuté
kone," oznámila. „Určite to budú nejakí hostia." Krivkajúc za-
mierila k dverám, a vzápätí začula rýchle kroky. Len-len že sa
stihla uhnúť, keď sa dvere otvorili.
„Nazdar, sestričky!"
„Uffham!" vykríkla Anne. „Vyľakal si Frances takmer na
smrť. Čo ti to zišlo na um objaviť sa tu v takom nečase!"
Brat ju objal. Potom rovno srdečne objal Frances. „Ako sa
vodí tebe a dieťaťu?" opýtal sa.
„Dobre," usmiala sa Frances. „Vyľakal si ma na smrť, ale
som veľmi rada, že si prišiel. Sadni si a rozprávaj, čo je nové
v meste. Ideš z Londýna, pravda?"
„Áno." Uffham s obavou zaškúlil na Anne.
Teda sa to dopočuli všetci. „Viem všetko aj o Wyvernovi,
Truľko."
Nikto okrem sestier by si nedovolil nazvať lorda Uffhama
truľom. Bol to vysoký, pekný mladý muž s dokonale uprave-
nými hnedými vlasmi, ktorý mal rád box, dostihy a zábavu.
„Ako si sa to dozvedela?" čudoval sa naoko pobúrene. „Len
dnes ráno sa to objavilo v novinách."
„Frances to napísala jedna z jej priateliek. Ale ďakujem, že
si sa s tou správou unúval až sem."
„Mal som v úmysle zájsť do Devonu a vyzvať toho niktoša
na súboj."
„Nie, medzi nami predsa nič nebolo."
Skôr ako stihla Anne čokoľvek dodať, ozvala sa Frances:
„Zazvoň na slúžku, Anne. Náš Truľko je už určite premrznu-
tý na kosť a hladný."
„To je pravda, ale priviedol som aj hosťa, Frannie, ak ti to
neprekáža."
„Hosťa? V takomto počasí?" Frances pozrela do okna, ako-
by chcela zistiť, či medzitým náhodou nevyšlo slnko.
„Je to vojak, tvrdý ako skala. Volá sa Racecombe de Vere
a pochádza z Derbyshiru."
„Teda je tvrdohlavý ako derbyshirský baran?" opýtala sa
Anne a v duchu si vybavila barana obrovských rozmerov. Ma-
la pocit, akoby sa jej brat ihneď po správe v novinách prihnal
s novým nádejným ženíchom.
„Žiadne strachy, Anne," upokojoval ju Uffham a znovu sa
obrátil k Frances. „Môže tu zostať nejaký deň, dva?"
„Pravdaže! Idem sa zblázniť od nudy a Anne tu vyrába aké-
si slamené košíky. Anne, zazvoň na slúžku, nech pripraví ob-
čerstvenie. A ty, Truľko, choď po svojho priateľa. Prepáč, ale
vôbec sa mi nechce vstávať z tohto pohodlného kresla."
Uffham zmizol. Anne zatvorila dvere, ktoré nechal pootvo-
rené, a potom zazvonila na slúžku. „Privedie mi sem akéhosi
derbyshirského barana. Absurdné."
„Je to od neho milé."
„Aspoň mu trochu vychladne hlava. V nijakom prípade ne-
smie vyzvať Wyverna na súboj. Nemá dôvod. Sotva si všimol,
že som si robila nádeje..."
Kiežby to bola pravda. Ďalšie prejavy ľútosti či súcitu by už
nezniesla. Anne sa narodila so zdeformovanou nohou a po ce-
lý život ju niekto ľutoval.
Vzala z rímsy nad kozubom porcelánovú ozdôbku - pastie-
ra s pastierkou, ktorí očividne tvorili šťastnú dvojicu. Bolo ta-
ké prirodzené a jednoduché zaľúbiť sa a vydať! Prečo je to
v jej prípade také zložité?
Anne sa obrátila k sestre. „Myslím, že Truľko privliekol Wy-
verna, aby mi pomohol zabudnúť na Middlethorpa, a vidíš,
ako katastrofálne sa to skončilo. Čo si počnem s týmto?"
„Užiješ si trochu spoločnosti."
„Mám sa baviť s niekým, kto sa volá de Vere? De Verovci
vyhynuli v minulom storočí. Určite je to podvodník."
Frances sa na ňu zvedavo zahľadela. „Myslíš? To by bolo
zaujímavé. Vždy som túžila stretnúť sa s nejakým dobrodru-
hom. Neber všetko tak vážne, drahá. Ber to ako dobrú skúse-
nosť. A trochu flirtuj."
„Mám flirtovať s nejakým baranom z Derbyshiru?"
Frances sa rozosmiala a práve vtedy vošiel Uffham.
Anne sa nahrnula červeň do tváre. Hádam jeho spoločník
nepočul jej posledné slová? Vôbec nevyzeral ako baran.
„Pán de Vere, dámy. De Vere, toto sú moje sestry, lady Ben-
ningová a lady Anne."
Uklonil sa im štíhly svetlovlasý muž so živými modrými
očami a peknými črtami. „K vašim službám, dámy. Najmä ak
mi ponúknete v tomto nehostinnom počasí útočisko a nejaké
občerstvenie."
Frances, celá červená, nevedela, či sa tváriť vážne, alebo
smiať. Anne premýšľala, čo to Uffhamovi zišlo na um. Ak sa
má vydať a na celý život zveriť do rúk nejakému chlapovi, ur-
čite si vyberie niekoho solídnejšieho ako tento tu.
Zjavila sa slúžka, ktorej povedali, aby pripravila čaj a niečo
pod zub. Uffham sa hodil do kresla a nohy si vystrel tak blíz-
ko ku kozubu, až sa mu začalo pariť z čižiem.
„Uffham, tvoje čižmy!" vykríkla Anne. „Zablatil si celý ko-
berec." Obrátila sa, lebo si uvedomila, že de Vere asi urobil to
isté. Ten však ostal stáť na drevenej dlážke pri dverách.
„Nič sa nestalo, Anne," ozvala sa Frances. „Koberec sa ľah-
ko vyčistí. Poďte ďalej, pán de Vere."
„Nebude to opovážlivé, ak ešte pred jedlom požiadam o ne-
jaké suché oblečenie, lady Benningová?"
„Pravdaže. Anne, odveď pána de Vere do východnej spál-
ne. Nie je to ďaleko."
Nie ďaleko pre zdravú nohu. Nemohla však odmietnuť.
„Rada, ale mohol by ho odviesť aj Uffham."
„Ja som si už urobil pohodlie,“ uškrnul sa Uffham, „a naro-
bil som dosť škody. Tieto čižmy nedám dolu bez pomoci. Za-
volaj niekoho, nech mi s nimi pomôže."
Anne prevrátila oči, ale poslúchla. Znovu zazvonila na slúž-
ku. Potom vzala pletený šál, ktorý mala poruke, prehodila si
ho cez plecia a vykročila k dverám. De Vere jej ich otvoril
a hneď za nimi zavrel.
Ešteže je galantný. Inak sa jej Uffhamov nový priateľ veľmi
nepozdával. Bol príliš chudý... a obyčajný. Tuctový mladík.
Frances má pravdu. Určite je to dobrodruh. Uffham znovu
zapadol do zlej spoločnosti. Asi mu preskočilo, keď mu na-
padlo, že by sa vydala za takého chlapa.

„prepáčte, že máte so mnou také starosti, lady Anne,"
povedal de Vere. „Ak mi poviete, kade sa ide do tej spálne,
určite ju nájdem. Nerád by som všade roznosil blato..." Sa-
dol si na stoličku, vyzul jednu čižmu a potom horko-ťažko
druhú. „Armádne spôsoby," poznamenal a vstal s čižmami
v rukách. „Je hlúpe, že sa tak ťažko obúvajú, sám to človek ani
nedokáže."
Anne zbystrila pozornosť. Praktickosť sa jej pozdávala.
„Bojovali ste pri Waterloo, pán de Vere?" opýtala sa, keď za-
hli za roh chodby.
„Nie, lady Anne."
Nie. Teda vojenský úradník, pracoval v kancelárii. Určite si
nikdy nerozstrapatil tú blonďavú frizúru.
Anne otvorila dvere do východnej spálne a ustúpila, aby mo-

hol vojsť. „Pošlem vám vodu na umytie, pán de Vere. A, prav-
daže, všetko, čo budete potrebovať."
Zatvorila dvere a pobrala sa naspäť. Prečo je z nového hos-
ťa taká nervózna? Neurobil nič zlé, ale bolo v ňom čosi trúfa-
lé, čosi, čo naznačovalo, že nerešpektuje nijaké pravidlá. S tým
menom a spôsobmi to musí byť určite dobrodruh, ktorému sa
treba vyhýbať.
Znovu jej zišli na um Francesine slová. Dáma môže flirtovať
aj bez toho, aby uvažovala o manželstve, najmä s absolútne
nevhodným mužom.
Ona nikdy neflirtovala. Vždy sa jej zdalo nenáležité a hlú-
pe vzbudzovať nádej u mužov, o ktorých nemala záujem.
Možno trochu flirtovala s Middlethorpom. Ale pri večne za-
chmúrenom Wyvernovi jej to ani nenapadlo.
Áno, potrebuje skúsenosti aj vo flirtovaní. Nikdy nebola
proti manželstvu, ale nechcela sa doň bezhlavo vrhnúť. Keď
si však teraz predstavila, že by mala žiť v Lea Parku s bratovou
budúcou ženou, tá myšlienka ju vôbec nenadchýnala.
Potrebovala čas na zváženie, a tak sa pobrala východným
schodiskom ku kuchyniam, aby služobníctvu prikázala pri-
praviť vodu. Prirodzene, budú šomrať, že sa unúvala až tam,
ale Anne už mala naporúdzi odpoveď.
„Prosím," povedala rozrušenej gazdinej. „Lekár mi kázal čo
najčastejšie chodiť, aby sa krivanie nezhoršilo. Nesmiete mi
v tom brániť."
„Dobre, milostivá slečna, pravdaže..." Tučná pani Orwello-
vá sa aj tak netvárila nadšene.
„V tomto psom počasí sedím už dva dni v kresle. Naozaj mi
to prospeje."
„Rozumiem, mylady."
Anne sa vrátila na poschodie spokojná sama so sebou. Roz-
hlásila to už po celom Lea Parku, a ak bude treba, požiada
o podporu aj doktora Normantona. Vedela, že sa naňho mô-
že spoľahnúť. Vždy ju povzbudzoval k pohybu a pomohol jej
presvedčiť rodičov, aby jej dovolili jazdiť na koni. Aspoň tak
bola trochu mobilná a okrem toho jazdu na koni milovala.
Na okamih zastala v studenej hale a uvedomila sa, že na ve-
rejnosti zatiaľ nikdy nepredviedla svoje schopnosti. Frances
má možno pravdu. Skrýva sa v Lea Parku, a keď ide do spo-
ločnosti, tvári sa čo najnenápadnejšie.
Krivkajúc vyšla hore schodmi a rozhodla sa, že začne usi-
lovne hľadať vhodného ženícha, čo znamenalo tráviť čo naj-
viac času v spoločnosti. Zamračila sa. Bude to únavné a neprí-
jemné, ale urobí to. No najprv musí získať nejaké skúsenosti
s mužmi.
Chvíľu ešte postávala a potom sa vrátila do svojej izby. Jej
slúžka Hetty práve ukladala vypranú bielizeň.
„Potrebujete niečo, slečna?"
„Len sa trochu upraviť," odvetila Anne, zrazu s pocitom,
akoby mala napísané na čele, že sa chystá uloviť ženícha.
„Sadnite si, slečna, učešem vás."
Hetty mala štyridsať rokov a bola Anninou slúžkou odma-
lička. Anne bez reptania poslúchla. Iba keď jej Hetty vytiahla
sponky z vlasov, namietla: „Nemám veľa času a nechcem...
Len mi ich trochu uprav."
„Pravdaže, slečna." Anne neušiel záblesk v slúžkiných
očiach. Hetty potvrdila Annino podozrenie, keď povedala:
„Počula som, že lord Uffham priviedol sympatického mladé-
ho džentlmena."
„Vzhľad predsa nie je dôležitý."
„Suzie Rowmanová ho vraj zazrela a povedala, že vyzerá
ako anjel v kostole."
Anne si uvedomila, že Suzie Rowmanová má pravdu. Anjel
v Kostole svätého Michala mal na sebe voľné rúcho a v ruke
horiaci meč. Bol to anjel-bojovník s hranatou čeľusťou a vlni-
tými svetlými vlasmi. Možno si presne na toho spomenula,
keď uvidela pána de Vere.
„Kto by sa chcel vydať za anjela?"
Hetty sa uškrnula. „Anjeli sa neženia, slečna."
Anne pozrela na slúžku do zrkadla. Zvesť o Wyvernovom
manželstve sa medzi služobníctvom ešte nemohla rozšíriť.
„Lord Wyvern nevyzerá ako anjel."
Hetty vystrúhala kyslú grimasu. „Nie, podobá sa skôr na
Lucifera."
„Je to dobrý človek, Hetty."
„Ale vyvoláva problémy. A problémov má človek v živote
viac než dosť, slečna. Nemali by ste sa zaňho vydávať. Radšej
sa poobzerajte niekde inde."
Znelo to úprimne. „Wyvern sa už oženil. S nejakou dámou
z Devonu."
Hetty stuhla. „Teda! Ten ničomník!"
Anne vybuchla do smiechu. „Nie, naozaj, Hetty, nič sme si
nesľubovali a ja mu želám len to najlepšie. A teraz sa ponáhľaj.
Musím sa vrátiť a pomôcť sestre."
Hetty vyčesala Anne vlasy do vysokého uzla a pripla ich
sponkami. Vyzeralo to celkom pekne a zvýraznilo jej to tvár.
Chcela trochu namietať, ale nezostával jej čas. Okrem toho ne-
chcela, aby si slúžka myslela, že jej zrazu záleží na vlastnom
zovňajšku.
Hetty odložila hrebeň. „Mali by ste sa prezliecť."
Annine belasé šaty boli veľmi jednoduché a dnes si nedala
ani žiadne šperky, mala len drobné náušnice s perlami a krí-
žik na zlatej retiazke.
Dosť. Vstala a nechápavo pozrela na slúžku. „Prečo by som
sa mala prezliekať?"
Hetty stisla pery, ale nehádala sa. Aj tak však otvorila šatník
a vybrala z neho hodvábny šál s dlhými béžovými strapcami.
Anne siahla po obyčajnom pletenom.
„Ten si nemôžete vziať, slečna!"
„Nenamietala si, keď som si ho brala dnes ráno, a nič sa
predsa nezmenilo. Ani sa neoteplilo."
Prehodila si šál cez plecia a rázne vyšla z izby. Usúdila, že vy-
zerá hrozne, ale ešte väčšmi sa bála, že by bola na smiech, keby
sa zrazu prezliekla len preto, že do domu zavítal cudzí muž.
Muž, ktorý vyzerá ako anjel-bojovník...
Oboch mužov našla sedieť pri Frances. Uffham už nemal
čižmy, ale stále sedel v kresle pri kozube. De Vere si prisadol
bližšie k Frances a zabával ju.
Nie anjel. Dvorný šašo. Slamený strašiak. Nepoužiteľný,
beztvarý muž.
Slama by však mohla byť užitočná. Dáva sa predsa do mat-
racov, robia sa z nej koše, ba i vejáre. A košíčky na bonbóny.
Myšlienky jej splašene poletovali sem a tam. Anne sa bála,
aby netresla nejakú hlúposť. Bože, má už takmer dvadsaťje-
den, nie šestnásť!
Zamierila k svojmu miestu na pohovke a začula, ako de Vere
niečo šepká Frances. Keď ta pozrela, sestre zružoveli líca a oči
jej žiarili.
On s ňou flirtuje. Možno ju dokonca zvádza.
Bože, načo sem Uffham priviedol tohto chlapa?
Prinútila sa rozmýšľať triezvejšie. Žiadny muž by predsa
nezvádzal ženu, ktorá má niekoľko týždňov pred pôrodom.
Ale možno si aj žena niekoľko týždňov pred pôrodom celkom
rada zaflirtuje.
Alebo je de Vere jednoducho milý?
Anne si sadla na pohovku. Keď si uvedomila, že časopis
o ručných prácach stále leží otvorený na stole na strane s ná-
vodom na výrobu slameného srdca, zatvorila ho a odložila.
„Ušiel mi nejaký nový zábavný škandál?"
„Vari by si si chcela poškvrniť uši škandálom, Anne?" uškr-
nul sa Uffham. „Rozprával som Frannie o Hester Stanhopovej,
ale keď si tu...
Prepichla ho pohľadom, ktorý sľuboval sesterskú pomstu,
no on sa rozosmial. „Ide o to, že nielen cestuje po Malej Ázii,
ale stala sa vodkyňou nejakého kmeňa beduínov. A je možné
aj to, že má vzťah s arabským princom," dopovedal a žmur-
kol.
„Lady Hester?" vykríkla Anne. „Tá predsa prišla do Lea Par-
ku so svojím strýkom lordom Pittom, keď sme boli deti. Nikdy
by som nepovedala, že je schopná niečoho takého."
„Ktovie, aké skryté vášne sa skrývajú za nenápadným
vzhľadom," poznamenal de Vere.
Anne si všimla jeho skúmavý pohľad.
„Veľká škoda," pokračoval, „ak zostanú navždy ukryté."
Bože. Hovorí vari o nej?
„Platí to aj o poslednej dcére Tregallowovcov,“ ozvala sa
Frances.
„Prečo?" opýtala sa Anne, vďačná, že zmenila tému.
„Uffham hovorí, že utiekla od rodičov a tajne sa vydala. Za
nejakú nulu! Ale možno je to tak lepšie. Všetci si určite vy-
dýchli. Pochybujem, že by si Tregallowove dcéry niekto vzal,
ak neberieme do úvahy fakt, že sú vojvodove dcéry s veľkým
venom."
Ako ja? pomyslela si Anne, ale vedela, že Frances to tak ne-
myslela. „Ktoré Tregallowovo dievča máš na mysli? Majú také
čudné mená a všetky sa začínajú na C. Cornissa, Candella..."
„Tá, čo utiekla, je Claretta."
„A utiekla s majorom Crumpom!" dodal Uffham. „Claretta
Crumpová. Človek si na tom poláme jazyk. Počul niekto z vás
o Crumpovi?"
Frances pokrútila hlavou. „Určite sa pomiatla, chudera. Sta-
čí už len vysloviť to meno. Claretta."
„Hovorí sa, že je už v tom," ozval sa Uffham.
Frances sa zaškľabila. „O nejakých sedem mesiacov sa do-
zvieme, či je to pravda."
Anne už nemohla potláčať ľútosť. „To je smutné!"
„Máš na mysli podradný sobáš Claretty Crumpovej?"
„Nie. Smutné je to, ako rada spoločnosť ráta mesiace."
„Nezmysel," zastarela sa Frances. „Sama sa rozhodla vydať
za muža nevhodného pôvodu. Zaslúži si opovrhnutie."
„Alebo sa slepo oddala vášni, lady Benningová," ozval sa de
Vere pokojne, akoby hovoril o počasí. „Vášeň môže každého
prinútiť, aby zišiel z cesty."
Anne si všimla, ako sa Frances začervenala, a uvedomila si,
že aj ona sa červená. Tento muž bol neúctivý, ale Peckworthov-
ci sa k svojim hosťom vždy správali slušne. Našťastie slúžka
práve priniesla čaj a tanier plný jedla. Anne naliala čaj, aby
Frances nemusela vstávať.
De Vere vstal, aby rozdal šálky, a o chvíľu sa k nim pripojil
aj Francesin manžel. Mal len tridsať, ale malé bruško a riedke

vlasy mu pridávali niekoľko rokov. Anne premýšľala, čo na
ňom Frances vidí. Alebo ju k nemu priťahuje vášeň?
Láska je naozaj záhadná vec.
„Aká bola cesta? Prebehla hladko?" opýtal sa Benning Uff-
hama.
„Áno. Prečo?"
„Baníci ťahajú po okraji cesty vagóny s uhlím a žobrú. Ľu-
dia ich v tom ešte povzbudzujú. Vzbúrenci proti zavádzaniu
strojov prepadávajú továrne. Roľníci pália stohy a ničia poľ-
nohospodárske stroje. Krajina sa zmieta v nepokojoch."
Uffham si vzal kus mäsového koláča. „Úrady by mali chytiť
kapitána Neda Ludda a obesiť ho."
„Ned Ludd je len symbol, nie človek," namietol de Vere,
„preto je nesmrteľný."
„Tak by úrady mali obesiť niektorých jeho smrteľných stú-
pencov," ozval sa Benning. „Keby vedeli, že môžu skončiť na
šibenici, určite by sa trochu zamysleli."
„Presne tak," poznamenal Uffham. „Mali by sa dvakrát za-
myslieť, skôr ako zabijú niekoho, kto sa usiluje zabrániť im
v nehanebnom konaní."
Anne si v duchu želala, aby sa debata znovu vrátila k spo-
ločenským škandálom. Nesúhlasila so vzbúrencami, ale žili
v ťažkých časoch. Mier by bol vykúpením.
Frances si položila ruky na brucho. „Nerozprávajme sa o ta-
kých veciach! Nebudem v noci spať, keď si spomeniem na
tých lotrov, ktorí sa v noci túlajú po krajine a pália, ničia
a vraždia. Je to tu ako vo Francúzsku!"
„Šialenci," súhlasil Benning. Anne si pomyslela, že tým
Frances veľmi neupokojil, ale potom vstal, podišiel k manžel-
ke a objal ju okolo pliec.
Uffham pozeral na tácku s jedlom. „Podaj mi ešte koláč, de
Vere, priateľu."
De Vere ako poslušný sluha podal Uffhamovi koláč. Potom
podišiel k Anne a dolial jej čaj. Namiesto toho, aby sa vrátil na
svoje miesto, prisadol si k nej.
„Mračíte sa, lady Anne. Nemôžem zariadiť, aby svietilo sln-
ko, ale možno aspoň pričarím úsmev na vašu tvár."
„Úsmev, pane? Rozprávali sme sa o smutných veciach, a tak
som sa zamyslela. Vy ste z Derbyshiru, kde je situácia naozaj
vážna. Môžete mi vysvetliť, o čo vzbúrencom skutočne ide?"
„Z Derbyshiru som pred ôsmimi rokmi odišiel do armády,
lady Anne."
„Strávili ste tam predsa detstvo."
„Máte pravdu, ale vtedy to nebolo také hrozné a okrem to-
ho som bol mladý a bezstarostný."
Anne si predstavila, že rovnako ako Uffham bude bezsta-
rostný prinajmenšom do deväťdesiatky, ak dožije. „Nečítate
noviny?" opýtala sa.
„Sú v nich len deprimujúce správy - vzbúrenci, deštrukcia,
naháňačky a popravy."
A s týmto mužom chcela flirtovať? Je povrchný ako jej sla-
mené srdce. „Ľudia protestujú, lebo nemajú prácu, pán de
Vere, preto ničia stroje, ktoré ich nahradili."
„Dáma sa zaujíma o priemysel a ekonomiku? To u žien nie
je bežné."
„Prečo myslíte? Možno dámy len nevyslovujú svoje názory
pred pánmi, aby sa im nevysmiali."
Na tvári sa mu usadil vážny výraz. „Myslíte si, že sa vám vy-
smievam? Nemyslel som to tak. Chcete mi teda povedať, že aj
dámy sa rozprávajú o ekonomike a priemysle? To ste robili
s lady Benningovou, keď sme vás s Uffhamom vyrušili?"
Anne si všimla, že v ruke drží prázdnu šálku. Položila ju na
stôl. Aj keby de Vere nepočul, o čom sa zhovárali pred jeho
príchodom, určite počul smiech.
Chcela zaklamať, ale napokon odvetila: „Nie."
Postavil svoju šálku vedľa jej. „Možno aj dámy skrývajú
svoje vnútro jedna pred druhou. Podobne ako lady Hester.
Smutné, pravda? Predstavte si, že by jej strýko nezomrel a ne-
nechal jej dosť peňazí na dobrodružstvá."
Jeho sivomodré oči boli prenikavé, mihalnice husté a dlhé.

Na chvíľu sa jej zmocnil pocit, že ju priťahuje, ale potom si
spomenula na jeho podozrivé meno.
„Nikdy ste nemali nutkanie skryť pravdu, pán de Vere?"
„Často, lady Anne. Stále ho mám."
„To znie záhadne! Je na tom niečo dráždivé. Robíte to zá-
merne, pane?"
„Aby som vás dráždil? Chcete tým naznačiť, že ste smädná,
lady Anne? V tom prípade mi dovoľte, aby som vám dolial."
Vzal čajník a nalial jej.
Pozerala naňho trochu vykoľajená. Džentlmeni predsa ne-
nalievajú čaj. Ba čo viac, nedráždia myseľ ani telo. No tá
zmienka o dráždení svedčila o bystrej mysli. Hriešnik Tanta-
los stál po krk vo vode, ale nikdy sa nemohol napiť.
Vari ju de Vere chce dráždiť? Aby bola v pokušení - ale ni-
kdy nebude môcť okúsiť... okúsiť čo?
Veľmi dobre vedela čo - a bola si istá, že to nikdy neokúsi!
Podal jej šálku a Anne si všimla, že ruky má trochu tmavšie,
ako bolo v móde, ale pekné. Mal dlhé, ale nie kostnaté prsty,
a upravené, úhľadne ostrihané nechty. Takmer jej vypadla
šálka z ruky.
Chytil ju za ruku, aby ju upokojil. Nepomohlo to. Niečo sa
v nej zlomilo a videla, ako sa to odrazilo na hladine čaju. Po-
kúsila sa spamätať, usmiala sa naňho a položila šálku na stôl.
Zrazu sa jej zdalo, že v miestnosti je priteplo, ale potom jej
došlo, že má stále prehodený šál. Aké jednoduché vysvetle-
nie! Chcela ho odložiť, ale de Vere hneď vstal, aby jej pomo-
hol. Poskladal ho a prehodil cez operadlo. Tento jednoduchý
náznak galantnosti zapríčinil, že Anne sa celá rozochvela. Vari
sa načisto pomiatla?
Znovu vzala šálku a dala si výdatný dúšok čaju. „Teda vy,
pán de Vere, si myslíte, že ľudia ukrývajú svoju pravdu?"
„Vôbec nie, lady Anne," povedal a znovu si sadol. „Naprí-
klad Uffham neskrýva takmer nič."
„A vy áno?"
„Pravdaže."
Znovu si odchlipla čaj a nespúšťala z neho oči. „Čo skrýva-
te, pane?"
Zažmurkal. „To najodpornejšie a najnecudnejšie."
Anne unikol krátky výbuch smiechu a takmer vyliala čaj.
Znovu ju zaplavilo teplo a tentoraz sa už nemala na čo vyho-
voriť. „Ste nejaký prefíkaný, pán de Vere."
„Prefíkaný a bláznivý, Annie!" vykríkol Uffham z opačného
konca miestnosti. „Nikdy ho neber vážne."
Keď sa aj ostatní zapojili do rozhovoru - tentoraz o otup-
nom počasí -, Anne znovu pozrela na de Vera. „Zdá sa mi to
smutné ako nekrológ, pane."
Sklopil zrak a potom na ňu pozrel. „Zatiaľ som si nevšimol,
že by som bol mŕtvy. Nebol náhodou nejaký svätec, ktorý sa
modlil k Bohu, aby sa stal svätcom, ale nie hneď?"
Skôr ako stihla odpovedať, pokračoval: „Nevyvoláva to vo
vás niečo, lady Anne? Nechcete umrieť ako ctihodná dáma,
ale ešte nie hneď."
„Svätcom sa dostalo uznania za to, že zhrešili a potom sa ka-
jali, pán de Vere, ale dámy v anglickej spoločnosti nemajú to
šťastie."
„Nie je to spravodlivé, pravda?"
Zachránila ju pestúnka, ktorá práve vošla s malou Lucy.
Anne to prišlo vhod. Nemohla uveriť tomu, o čom sa rozpráva
s týmto mužom, a navyše v prítomnosti celej rodiny. Znovu
pozrela na de Vera. Anjel? Skôr škriatok z pekla. Na pohľad
vyzeral nevinne ako anjel, ale vnútri ukrýval čiernu dušu.
„No, lady Anne?" súril ju.
„Hriechy ma nikdy nepriťahovali," odvetila nie celkom pre-
svedčivo.
De Vere nadvihol obočie. „Nemali ste chuť ukradnúť niečo
cenné sestre? Nemali ste chuť niekoho pichnúť špendlíkom?
Necítili ste závisť k niekomu, koho postretlo šťastie? Nijaká
závisť, nenásytnosť, lenivosť...?"
„Ale samozrejme. Nie som predsa svätá."
„Aha. Tak potom hovoríme o hriechu žiadostivosti."
Šokovaná Anne pozrela na Uffhama, či to nepočul. Našťas-
tie nie. „Pán de Vere,“ zasyčala, „zachádzate priďaleko."
„Lady Anne," zašomral, „vy sa predsa bavíte." Musela pri-
znať, že má pravdu!
„Pretože sa cítim bezpečne v lone svojej rodiny, pane."
„Nie je najvhodnejšie používať v rozhovore slovo lono."
Hoci jej lono pokrývala tvrdá modrá látka, Anne si naň in-
štinktívne položila ruku.
„Tak," pokračoval ten nepolepšiteľný muž normálnym tó-
nom, „myslíte, že debata o žiadostivosti vás privedie k hrie-
chu? V tom prípade by po kázni v kostole o zakázaných váš-
ňach museli nasledovať hotové orgie."
„Pán de Vere!" zasyčala Anne.
Vzal jej z rúk trasúcu sa šálku a položil ju na stôl. Anne si
všimla, že Uffham na ňu sústredene pozerá. Ktovieprečo,
usmiala sa, aby mu naznačila, že sa nič nedeje.
„Prečo sa dať dráždiť," pokračoval ten neznesiteľný chlap,
„keď sa môžete napiť, koľko chcete? So mnou sa môžete roz-
právať o všetkých siedmich smrteľných hriechoch, a ubezpe-
čujem vás, že sa ani jedného z nich nedopustím."
„A ja vás ubezpečujem, pane, že nemám chuť rozprávať sa
s vami na túto tému."
Klamstvo, povedala si v duchu, nepatrí k siedmim smrteľ-
ným hriechom, ale je to porušenie prikázania. Nebola si istá,
čo je horšie.
Hranice flirtovania už dávno prekročili. Nesmie tomuto do-
tieravcovi dovoliť, aby hovoril také veci. Ktovie, čo si o nej po-
myslí. Zavolala na malú Lucy, aby si jej prišla sadnúť do lona
a ukázala jej svoju bábiku. Roztopašné dieťa sa však rozbehlo
k de Verovi a usmialo sa naňho ako na starého priateľa. Do-
žadovalo sa, aby si ho posadil do lona. Poslušne obdivoval je-
ho hračku, ale potom pozrel na Anne a prižmúril oči. „Hádam
by sme mohli začať závisťou, lady Anne..."
Šíp mieriaci rovno do srdca. Naozaj závidela, že dieťa si vy-
bralo jeho namiesto nej, čo bolo neuveriteľne malicherné.
Mala stretnúť pána de Vere skôr. Pamätala by si jeho trúfa-
lú urážky.

keď sa spoločnosť rozišla, aby sa prezliekli na večeru,
Anne nasledovala brata do jeho izby.
„Priviedol si sem de Vera ako potenciálneho manžela?"
Odvrátil sa od zrkadla a usiloval sa vytiahnuť ihlicu z kra-
vaty. „Bože, čo ti to zišlo na um?"
Pravdaže sa neprizná. Anne k nemu podišla, aby mu po-
mohla. „Priviedol si mi Middlethorpa a Wyverna, alebo nie? Je
to tak aj v tomto prípade." Sústredila sa na striebornú ihlicu
a príliš naškrobenú látku a všimla si, ako mu očervenel krk.
„Middlethorpa nie. Veď sme ho poznali už dávno. Možno
sa matka nejako dohodla s jeho matkou. Ale keď ťa opustil,
stretol som Wyverna. Bolo zrejmé, že hľadá nevestu. Pomys-
lel som si, prečo nie? Stále si myslím, že Rebel v rodine by ne-
bol na zahodenie.
Anne mykla ihlicou a odstúpila. „Rebel? Lord Wyvern je
teda Rebel? Myslela som, že je to solídny človek." A prečo
Uffham chce, aby sa vydala za Rebela?
Uffham si trochu uvoľnil kravatu.
„Slúžky pridávajú do prania priveľa škrobu," poznamenala
Anne. „Nečudo, že sa ohla ihlica."
„Nesekíruj. Muž musí mať naškrobenú kravatu, aby držal
krok s módou." Vykrútil krk, až mu zaprašťal golier.
„A muži hovoria, že ženská móda je pochabá. Rebel?"
„Áno. Spolok rebelov." Pokrčil plecami. „Založili ho v Har-
rowe. Škoda, že som tam nechodil do školy. V kufri mám čis-
tý kabát. Podáš mi ho, prosím?"
„Nie? Čo je Spolok rebelov?"
Zvyčajne na Uffhama toľko nenaliehala, ale tentoraz vycíti-
la, že to súvisí aj s ňou.
Uffham otvoril kufor a začal sa v ňom kutrať. „Spolok rebe-
lov tvorí dvanásť chlapcov z Harrowu. Na čele stojí Nicholas
Delaney. Je to Stainbridgeov brat. Medzi obyvateľmi Harro-
wu sa Rebeli stali legendou. Stainbridge chodil..."
„Prestaň!" okríkla ho Anne. „Drž sa témy!"
Zamračil sa na ňu. „Dobre, dobre. Spolok rebelov mal po-
skytovať ochranu pred šikanovaním zo strany spolužiakov
a krutých učiteľov. Dobrý nápad. Niekoľko Rebelov sa zú-
častnilo na tohtoročnej poľovníckej sezóne v Meltone, bývali
v Ardenovej chate. Kiežby som bol jedným z nich. Chcel by
som vidieť tie stajne..."
„A lord Wyvern je členom Spolku rebelov?" prerušila ho ne-
trpezlivo Anne. Keď bola reč o koňoch, Uffham nevedel, kedy
skončiť.
„Presne tak." Uffham medzitým porozhadzoval svoje oble-
čenie po celej posteli. „Aj Middlethorpe. A, pravdaže Delaney,
Arden..."
„Počkaj. Nepotrebujem, aby si mi ich vymenúval." Zišlo jej
na um niečo zvláštne. „Chcel si za švagra niektorého z Rebe-
lov? Preto si vyhľadal lorda Wyverna?"
Na chvíľu sa zamračil. „Myslím, že on ma oslovil prvý.
Presne sa na to nepamätám. Dobrý nápad, nie? Škoda, že to
nevyšlo. Ako švagor jedného z Rebelov by som sa možno do-
stal medzi nich."
Škoda. Bolo to ako bodnutie ihlou. „Vravel si, že tí Rebeli
dávajú jeden na druhého pozor? Pomáhajú si?"
„Dá sa to tak povedať. Sú však skôr dobrí priatelia."
„Nečudo, že Wyvern bol taký vlažný..."
„Čože?" Uffham konečne našiel kabát a pozrel na sestru.
„Niečo sa deje, Anne? Mimochodom, Wyvern už používa titul
Amleigh. Vraj sa objavil ďalší uchádzač o titul grófa z Wyvernu."
Takmer sa mu podarilo Anne rozptýliť, ale rýchlo sa vrátila
k predchádzajúcej téme. „Počuj, už mi viac nevoď nápadní-
kov spomedzi Rebelov, rozumieš?"
„Nedaj sa zmiasť názvom. Ten vymysleli ešte chlapci v škole."
„Nechcem, a hotovo. Mimochodom, nechcem, aby si mi vo-

dil nápadníkov. Manžela si nájdem sama." Videla na ňom, že
si pripravuje nejakú nevhodnú odpoveď. „Myslíš, že to nedo-
kážem? Len preto, že som krivá? Lord Byron bol rovnako po-
stihnutý, a ženy sa mu hádzali k nohám!"
Brat prevrátil oči. „Dobre, dobre," precedil a obliekol si kabát.
Predstava Spolku rebelov Anne neschádzala z mysle. „Zis-
tím, kto boli tí ostatní, aby som vedela, komu sa vyhýbať."
Pozrel na ňu neveriacky, ale bratsky milo. „Myslím, že väč-
šinou sú už ženatí. Kto k nim ešte patril...? Stephen Ball a ma-
jor Hal Beaumont... Myslím že len tým dvom zatiaľ nezaložili
chomút. Ball je v politike. Tie kruhy by sa ti asi nepáčili."
„Asi nie."
„Beaumont prišiel vo vojne o ruku."
„Nehovorím, že si nevezmem mrzáka, vravím, že si nevez-
mem nikoho zo Spolku rebelov."
„Dobre. Keď pôjdeš do Londýna, nech ťa Caroline uvedie
do spoločnosti. Marianne sa určite poteší."
„Chceš povedať, že sa poteší Caroline."
„Nie, Marianne." Uprene sa na ňu zahľadel a znovu mu
očervenel krk. „Bude mať radosť, že sa trochu zabavíš," dodal
neisto.
Anne sa rozbúchalo srdce. „Čo s tým má Marianne spoločné?"
Marianne bola jej šestnásťročná sestra.
„Nič."
Priskočila k nemu. „Povedz mi to, lebo ťa budem do smrti
volať Truľko."
„Dopekla, si hotová diablica, Annie. Tak dobre. Marianne
by sa rada vydala za Percyho Shreva."
„To sa ťahá ešte zo školy!"
„Ona bola v škole pred dvoma rokmi, ale on nie."
„Nemôže mať viac ako dvadsaťjeden!"
„Presne. Bol pri Waterloo a stále sa z toho nespamätal, pre-
to chce ísť Marianne čo najskôr pred oltár. Myslí si, že jeho
mama a armáda sluhov sa oňho dosť nestarajú. Nie je to nič
vážne," dodal nahnevane. „Schytal zopár črepín a noha sa mu
ešte celkom nezahojila..."
Anne si pamätala životaschopného mladého muža, ktorý
pred dvoma rokmi nadšene vstúpil do armády. Asi sa naj-
väčšmi zo všetkého obával, aby mu vojna neunikla. Pamätala
sa aj na zasnený pohľad mladšej sestry a ako si z nej všetci ro-
bili posmech. „Chudák. Chudera Marianne. Nech sa vezmú!
Ja pre to vôbec nebudem smutná."
Brat vystrúhal grimasu. „Mama to nedovolí. Ak chceš ve-
dieť pravdu, myslím, že ten zväzok sa jej veľmi nepozdáva.
Vojenská kariéra dnes nemá veľkú cenu a vôbec nie je isté, či
sa ten chlapec vylieči. Jeho starší brat má už troch synov."
„Vari vojnový hrdina za nič nestojí? Hádam mama nedúfa,
že umrie?"
„Jednoducho sa jej nehodí do karát." Pohrabal sa v oblečení
a vybral čerstvo naškrobenú kravatu. „Pochybujem, že sa s tým
zmieri, veď vieš, že ani Benning jej nie je po chuti. Caroline uro-
bila správny krok, keď si ulovila grófa, ale potom si ty jedné-
ho pustila z hrsti. A teraz je tu Marianne a chce toho mladíka."
Anne nad všetkým uvažovala. „Keby som sa ja mala vydá-
vať, mama by nemala dôvod nesúhlasiť s Marianniným sobá-
šom, však?"
Uffham stál pred zrkadlom a uväzoval si širokú kravatu.
„Asi nie."
„Mala by som sa teda pousilovať. Čím skôr, tým lepšie."
Brat znovu zdvihol obočie a povedal: „Presne." Potom sa na
ňu usmial. „Bola by z teba výborná manželka, Annie. Máš lás-
kavú a milú povahu. Nikdy s tebou nie sú starosti. A máš sluš-
né veno."
Znelo to neveselo, podobne ako keď sa pred chvíľou vy-
jadroval o Racecombovi de Vere. To Anne pripomenulo, že sa
chcela na niečo opýtať. „Prisaháš, že de Vere nie je členom
Spolku rebelov?"
„Bože, Anne, je v mojom veku a nechodil na Harrow. Cho-
dil do školy niekde v Derbyshire." Obrátil sa so zachmúreným
výrazom na tvári. „Nezaujal ťa, alebo áno?"
„Vôbec nie." Musela mu však položiť ďalšiu otázku: „Je ne-
vhodný? Myslím ako manžel."
Znovu sa zahľadel do zrkadla a začal si uväzovať uzol. „Nie
je nikto. Nula.“

„Čo jeho rodina?"
„Nemám potuchy."
„Ako sa volá v skutočnosti?"
Brat sa uškrnul a poškriabal sa na hlave. „Nemám potuchy."
Kravata zapraskala a uvoľnili sa z nej kúsky škrobu.
Anne pohľadala kefu na šaty a prekefovala mu kabát. „Uff-
ham, ak o ňom nič nevieš a pokladáš ho za podvodníka, pre-
čo sa ho držíš?"
„Je príjemný spoločník. Spríjemňuje mi nudné chvíle..."
Vedela, čo to znamená. Aj ona niekedy mala pocit, že život
je nudný.
Uffham vzal novú ihlicu a skúsil ju zapichnúť do kravaty.
„Keď som sa dopočul o Wyvernovi - teraz Amleighovi, bol
som z toho hotový. Rozhodol som sa prísť sem. De Vere sa po-
núkol, že mi bude robiť spoločnosť. Cesta tak ubiehala rých-
lejšie. Je to celkom užitočný človek."
„Teda ti stále chodí za pätami."
„Ak to tak chceš nazvať..."
„Bol v armáde?"
Uffham natiahol krk, aby si prezrel svoje majstrovské dielo.
„Nevyzerá to najhoršie." Až potom odpovedal: „Áno. Počul
som, že na bojovom poli si nepočínal zle."
Anne naňho pozrela. „Nebol len nejaký úradník za sto-
lom?"
Uffham sa k nej obrátil. „Božemôj, nie! Zúčastnil sa na nie-
koľkých bojoch, ale potom nemal šťastie a poslali ho loďou do
Ameriky. Pri Waterloo teda nebol."
Anne vedela, že nemá zmysel mať pocit viny zo záveru,
ktorý si urobila z de Vera, ale nemohla si pomôcť.
„Máš oňho záujem, Anne? Ak áno, niečo o ňom zistím. Inak
je to celkom šikovný chlap a príjemný spoločník."
Teda takto je to. Dokonca aj ten bezmenný niktoš je dosť
dobrý pre chuderu Anne, ktorá by inak zostala na ocot.
Zasmiala sa a dúfala, že to znie prirodzene. „De Vere? Je ta-

ký naničhodný ako Crump? Ale máš pravdu, je zábavný spo-
ločník. Aspoň to vychutnám."
Race de Vere si umyl ruky a pomyslel si, že lady Anne Peck-
worthová vôbec nie je taká, ako čakal. Kde je tá tichá, postih-
nutá, nudná žena? Skutočnosť ho prekvapila, ale jeho úloha
bude tým ľahšia a zábavnejšia.
V posledných mesiacoch bol tajomníkom Cona Somerforda,
nového grófa z Wyvernu, teraz znovu vikomta z Amleighu.
Pomáhal vyriešiť chaotické záležitostí okolo grófskeho titulu
a postupne sa prepracoval až ku grófovým osobným záleži-
tostiam. Nemal mu za zlé, že Con sa oženil s láskou svojho ži-
vota, ale myšlienka na chuderku postihnutú Anne, ktorá stra-
tila poslednú nádej, ho stále prenasledovala.
Chudera postihnutá Anne? Posledná nádej? Race sa v du-
chu zasmial. Con bol určite slepý. Lady Anne Peckworthová
je predsa poklad, a ten, kto ju získa za manželku, bude šťast-
ný. Vojvodova dcéra so slušným venom a navyše celkom mi-
lá. Nebola síce bohvieaká krásavica, ale určite nie každý muž
v Británii túži po lesklých tmavých vlasoch a ružových lícach.
Čo sa týka krívania, niektorým mužom by azda prekážalo, ale
nie všetkým. Anne bola bystrá a vtipná, a keď chcela potlačiť
smiech, pôvabne vykrútila kútiky úst.
Prečo vôbec niekedy uvažovala o takom vlažnom nápadní-
kovi ako Con? Bála sa spoločnosti? Presvedčila sama seba, ale-
bo ju presvedčili iní, že krivá noha je potupa? Ak áno, musí sa
to zmeniť.
Možno je ako nervózna náhradníčka, ktorá sa vzdala živo-
ta, aby bola v bezpečí. Odkedy vo vojne umieralo viac ľudí na
rozličné choroby ako na zranenie, nemalo zmysel vyhýbať sa
spoločenským akciám. Race veľmi skoro pochopil, že prežiť
vo vojne znamená žiť naplno. Podľa jeho názoru malo aj mo-
derné Anglicko veľa spoločného s bojovým poľom.
Vtom zazvonil zvonček na večeru - alebo výzva do boja?
Rýchlo sa pozrel do zrkadla, aby skontroloval svoj vzhľad,
a potom vykročil do chodby. Stal sa Conovým tajomníkom,

aby mu pomohol, a ani tentoraz ho nesklame. Nech majú
všetci pokojné svedomie. Keď sa lady Anne upokojí, Race mô-
že niečo urobiť so svojím jednotvárnym životom.
V salóne lady Benningovej sedeli už všetci okrem lady Anne.
Uffham k nemu pristúpil. „Čo si myslíš o mojej sestre?"
opýtal sa trochu útočným tónom.
„O lady Benningovej, alebo o lady Anne?"
Uffham očervenel. „Pravdaže o Anne. Myslíš, že sa nám po-
darí ju vydať?"
„Samozrejme."
„Asi máš pravdu. Ale nijaký Crump."
Race prejavil o vec nezvyčajný záujem. „Pravdaže. Musí to
byť aristokrat. Možno vojvoda."
Uffhamovi sa viditeľne uľavilo. „Presne."
Vtom vošla lady Anne, vyzerala akási nervózna - azda pre-
to, že trochu zmenila výzor. Nebola to veľká zmena, nevzala
si honosné šaty, ale bolo to viditeľné. Vlasy mala vyčesané tak,
že jej vpredu pri ušiach viseli lokne, na krku perly a okolo
pliec krásny modro-zlatý šál so strapcami. Krémová čipka bo-
la nápadne široká a modrá dávala vyniknúť jej pleti. Vejár bol
priam umelecké dielo z hodvábu a slonoviny.
Dovolil si len nenápadný zdvorilý úsmev. Myseľ lady Anne
pracovala naozaj bezchybne. Urobila iba zanedbateľnú zme-
nu a zároveň tomuto baranovi z Derbyshiru dala najavo, že je
dcérou vojvodu a v spoločenskom rebríčku stojí vysoko nad
jeho úbohosťou. Dokonca naňho vrhla vyzývavý pohľad.
Podišiel k nej. „Šál a vejár, lady Anne? Vidím, že ste pripra-
vená na všetko."
Trochu očervenela. Pristalo jej to. „Povedzme, že som pri-
pravená na všetky možnosti."
„Potrebujete už len lampu plnú petroleja."
Pozrela naňho ostražito, s otázkou v očiach.
„Aby ste vyzerali ako počestná panna, to som chcel pove-
dať."
„Pán de Vere!"
„Je to citát z Biblie a opisuje sa tak počestná žena."
Anne sa rozosmiala. „Radi šokujete ľudí, však?"
„Pravdaže. Raz som videl jeden pokus, keď sa lekár usiloval
oživiť mŕtvolu elektrickým prúdom."
„Fungovalo to?"
„Nie, ale ktovie, aký účinok by to malo na živého človeka."
Uprela naňho pobavený pohľad, čím dala mu dala najavo,
že vie, o čom hovorí. Bola naozaj rozkošná.
Vošiel lokaj. „Večera je pripravená, dámy a páni."
Lady Benningová vstala zo svojho kresla. Lord Benning ju
starostlivo zakrútil do dvoch šálov a ponúkol jej rameno. Uff-
ham vyhlásil, že pôjde prvý, keby sa sestra náhodou potkla na
schodoch. Dokonalé.
Race ponúkol rameno svojej obeti a spoločne vykročili za
ostatnými. „Ak to nie je nevhodná otázka, lady Anne, kedy
má lady Benningová termín? Zdá sa mi, že čoskoro."
„Začiatkom júna. Ťažko uveriť, že leto je už predo dvermi."
Zachvela sa od zimy. „Nie je síce chladno, ale Frances má v sa-
lóne tak teplo, že sa mi zdá, akoby na chodbe vládol decem-
ber."
„Zaujímavý vplyv kontrastov. To, čo nás prekvapuje, závisí
od našich predchádzajúcich skúseností."
Keď vykročili dolu schodmi, pozrela naňho. „Po svojich
skúsenostiach asi ťažko zažívate nejaké prekvapenia, pán de
Vere."
„Nemáte celkom pravdu, lady Anne. Vy ste ma napríklad
prekvapili."
V jej jasných modrých očiach sa zjavilo podozrenie. Nie
strach, ale en garde. Akoby sa pred ním mala na pozore. „Člo-
vek býva prekvapený, pán de Vere, len ak mal predtým urči-
té predstavy. Mali ste o mne nejakú predstavu?"
„Vždy máme nejaké predstavy o tom, čo nás čaká. Dokon-
ca aj keď sa rútime do neznáma, máme nejakú predstavu,
inak by nás nemohlo nič prekvapiť."
Tempo schádzania dolu schodmi určovala lady Frances, te-
da bolo slimačie. De Vere premýšľal, či vydrží ešte týždeň, nie
mesiac, ale, koniec koncov, to nie je jeho starosť.
„Ja som o vás nemala nijaké predstavy, pán de Vere,“ zdô-
raznila lady Anne, „pretože som nemala ani potuchy, že vôbec
existujete.“
„Aj tak ste si však o mne okamžite vytvorili mienku." Keď
k nemu zdvihla zrak, dodal: „Derbyshirský baran, nemám
pravdu?"
Očervenela, ale rozosmiala sa, vyzerala náramne šarmant-
ne. „Zásah. Myslím, že Uffham sa o mne zmienil. Aký názor
ste si vytvorili vy o mne?"
Race sa na chvíľu zamyslel a potom bez obalu odvetil: „Ti-
chá, nenápadná dáma. Kríva. Bolí vás tá noha?" Keď naňho
prekvapene pozrela, dodal: „Nechcete o tom hovoriť? Pred-
pokladám, že ste sa tak narodili, preto som sa nazdával, že ste
s tým zmierená."
Zatvárila sa povýšene. „Zvykla som si, pane, ale vaša zve-
davosť hraničí s vulgárnosťou. Čo keby ste mi nadvihli sukne
a vyzuli topánku, aby ste si ju mohli obzrieť zblízka?"
„Rád by som, lady Anne. Veľmi rád. Ale vo vhodnejšej chví-
li, keď sa ten nápad bude pozdávať aj vám."
Anne zalapala po dychu. De Vere so záujmom sledoval jej
reakciu.
Konečne zišli na prízemie a zabočili do jedálne. Uffham sa
uhol, aby umožnil lordovi a lady Benningovej vojsť prvým.
Anne teda mala možnosť posťažovať sa bratovi. Bolo však jas-
né, čo by urobil Uffham. Fyzicky by ho napadol. Race by si
s urasteným mužom dozaista poradil, ale vyvolal by len ne-
príjemnosti a azda poškodil aj nejaký nábytok.
Hádam preto nič nepovedala. Namiesto toho vošla do je-
dálne a sadla si na svoje miesto pri stole, akoby nepadlo ani je-
diné slovo. Výborne, pomyslel si de Vere. Chce bojovať sama,
a ako dúfal, chce to aj vychutnať.
Lord a lady Benningová si sadli každý na opačný koniec
stola. Pri stole boli piati, Race s Uffhamom sedeli na jednej
strane, Anne na druhej. Keď sa usadili, uprela naňho chladný,
ale zdvorilý pohľad. V očiach jej zachytil záblesk, ktorý na-
značoval, že sa len tak nevzdá.
Usmial sa na ňu a ona sa trochu začervenala. Alebo bola len
trochu nervózna. Znovu tak vykrúti kútiky úst? Áno. Zname-
nalo to, že lady Anne Peckworthová sa zabáva, a presne to bol
jeho zámer.
Vtom sa ozval Uffham: „Dnes vyzeráš naozaj výborne, An-
nie." To už niečo znamenalo. Nikdy nebol bohvieaký všíma-
vý, a ak si všimol, že sestra vyzerá dobre, určite je to nápadná
zmena. Lady Anne zvyčajne pôsobila všedne, ak niečím ne-
oživila svoj vzhľad. Potrebovala trochu ožiť, a práve preto tu
bol Race.
Všetci si sadli a začala sa podávať večera. Race sa rozhodol
dožičiť dáme trochu času, aby sa spamätala. Pospomínal ne-
jaké špeciality, ktoré sa pripravovali v Old Clube v Meltone,
Uffham s Benningom sa rozprávali o loveckej sezóne.
Race sa však po chvíli začal nudiť. Lady Anne takmer ne-
počúvala, občas si vymenila zopár slov so sestrou. Musel si
pripomenúť, že by sa mal zhovárať predovšetkým s mužmi.
Lady Anne Peckworthová však zrazu v mihotavom svetle
sviečok pôsobila mimoriadne príťažlivo a on od nej nemohol
spustiť oči. Všimol si už skôr, keď jej pomáhal so šálom, že má
štíhlu, dlhú, gracióznu šiju. Pocítil silné nutkanie pobozkať ju
tam, kde mizla za lemom šiat. Čo by urobila jej konvenčná ro-
dina, ktorá v nej stále vidí chuderu? Črty tváre mala také do-
konalé, až sa zdali fádne, ale to sa zmenilo, keď sa usmiala na
sestru a čosi jej povedala. Oči sa jej zaleskli vo svetle sviečok.
Zovrela pohár vína štíhlymi dlhými prstami. Nádhera... urči-
te však nie je taká jemná, ako vyzerá...
„Počuješ, de Vere?"
Okamžite sa spamätal. „Presne tak," odvetil Uffhamovi, le-
bo sa spoliehal na to, že Uffham vždy chcel, aby s ním ostatní
súhlasili.
„Určite sa tam dobre zabavíme!"
Zistil, že je reč o výlete do Portsmouthu, kde sa jazdilo na
jachtách. Dopekla, nechcel žiť celé leto z Uffhamových peňa-
zí a o lodiach nič nevedel.
Konečne odtrhol oči od lady Anne. Pripomenula mu ďalšiu

anne si najprv pomyslela, že sedieť pri stole oproti de
Verovi bude úľava. Nebude ju otravovať nepríjemnými a ne-
vhodnými komentármi. Zistila však, že sa nevyhne jeho očiam.
Zachraňoval ju len pohľad do taniera s polievkou. Pripadala
si ako nevychované dievčisko.
Dávala si pozor, aby pri rozhovore pozerala vždy na toho,
kto hovorí, ale pohľad jej často zablúdil aj k tomu darebákovi -
pretože bol zaujímavý.
Hoci rozhovor prebiehal normálne, stále sa niečoho obáva-
la. Že ju niečím vyprovokuje. Vedel vyvolať dobrú náladu,
všetci sa smiali a Anne sa čudovala, že pri svojich rečiach vy-
viazol až doteraz bez viditeľných známok fyzického útoku.
Potom si spomenula, že bol vo vojne. Nemá nejaké zranenia?
Asi mal šťastie, ako sa hovorí, blázni mávajú šťastie. Racecombe
de Vere však nebol blázon, len nenapraviteľný naničhodník
a provokatér. Tým skôr sa mohol dočkať nejakého fyzického
útoku.
Koľko rokov môže mať? Uffham čosi spomínal. Boli asi
v rovnakom veku. De Vere teda má dvadsaťštyri. To je už ve-
ľa na lotroviny. Ak šiel do armády šestnásťročný, ako bolo vo
zvyku, odslúžil si sedem rokov.
Uvedomila si, že naňho pozerá pridlho. Lokaj jej chcel už
dávno vziať polievkový tanier. Spamätala sa. Pán Racecombe
je výborný spoločník pre dámu na vyplnenie času, ale nič
viac. Potlačila úsmev, keď si pomyslela, že je vlastne ako ten
ľudský košíček na bonbóny.
Na konci večere však musela uznať, že je naozaj zábavný.
Zdal sa jej trochu pohŕdavý, ale pohŕdavosť a živosť spolu
vytvárali celkom príjemný celok. Na peknej tvári sa mu od-
zrkadľovali city, kým Uffham a predovšetkým Benning boli

popri ňom ťažkopádni. A keď na ňu pozrel, v očiach sa mu
skrývalo niečo hlbšie, ako sa doteraz domnievala.
Spomenula si na poznámku o záhadných mužoch. Zdalo
sa, akoby aj on ukrýval nejaké tajomstvo, aby ju dráždil. Ženy
sa často chytili do pasce, ale Anne si bola istá, že jej nedvorí.
Veď na ňu takmer nepozeral, a keď aj pozrel, určite to nebol
pohľad človeka, ktorý by jej chcel kurizovať.
Keď sa večera chýlila ku koncu, Anne si uvedomila, že to
bolo celkom príjemné posedenie, jedno z najpríjemnejších,
aké tu zažila, a že za to môže ďakovať de Verovi. Nenápadne
viedol celú konverzáciu, hoci veľa nerozprával, čo bolo naozaj
pozoruhodné.
Anne sa často stretávala s mužmi, ktorí vedeli celý večer za-
bávať ostatných, ale de Vere k nim nepatril. On sial semienka,
čo rozkvitli do konverzácie, a občas odviedol rozhovor bokom,
aby zabránil sporu alebo mrzutosti. Nehovorilo sa o vzbúren-
coch, ani ničiteľoch strojov, ani o povstalcoch na východe a na
severe Anglicka, či o osamelých veteránoch, ktorí márne hľa-
dali prácu.
Jedna časť jej bytosti nesúhlasila a považovala to za po-
vrchný prístup k životu. Vari sa predtým nezmienil, že takéto
rozhovory sú deprimujúce? Na druhej strane by bolo nudné
znovu tieto témy preberať pri stole, čo by asi nepriaznivo pô-
sobilo aj na Frances.
Večera sa skončila, nastal čas, aby dámy odišli. Hoci sa Anne
nechcelo ukončiť príjemné stretnutie, pozrela na sestru, kedy
jej dá znamenie. Frances sa však tvárila veľmi čudne. Nevy-
zerala vystrašená, ale bola červená a nehýbala sa, akoby sa
zrazu prilepila na stoličku.
Anne sa k nej nahla. „Deje sa niečo?"
Frances na ňu pozrela a zdalo sa, že bojuje so smiechom aj
niečím iným. „Musím pánov požiadať, aby odišli, Anne."
Anne pozrela na mužov, ktorí živo debatovali o konských
dostihoch. Súvisí to nejako s dieťaťom? Má Frances bolesti?
Ak áno, prečo nič nepovie? Alebo prečo jednoducho nevstane
a neodíde ako zvyčajne?
Nezostávalo jej však nič iné, len vyhovieť sestrinej žiadosti.
„Páni," povedala nahlas. Všetci traja na ňu pozreli. „Hm...
Frances by vás chcela požiadať, aby ste opustili miestnosť."
Pozreli na Frances, ktorá stále meravo hľadela pred seba,
hoci už nebola taká červená.
„Čo sa deje, drahá?" opýtal sa Benning a ponáhľal sa k nej.
„Nadišiel tvoj čas?"
Uffham a de Vere už stáli. Brat sa tváril vystrašene, akoby sa
bál, že sa zúčastní na niečom, čomu by sa najradšej vyhol. Pá-
na de Vere to očividne zaujalo a bol pripravený konať.
Anne mala čudný pocit, že ak treba konať hneď, de Vere sa
na to určite podujme.
„Prosím," ozvala sa Frances a zahryzla si do pery. „Bude
najlepšie, ak odídete." Potom sa obrátila k manželovi. „Mys-
lím, že by si mal zavolať pani McLarenovú, drahý. A pošli po
Marjorie, nech mi pomôže."
„Dobre, dobre," vystrašil sa Benning. Pani McLarenová bo-
la pôrodná babica. „Pravdaže. Poďme, páni."
Všetci traja zamierili k dverám, ale skôr ako vyšli, de Vere
vrhol významný pohľad na Anne. Bola v ňom zjavne zmes
zvedavosti a prekvapenia, vyjadroval aj podporu. Istotu, že
určite zvládne všetko, čo bude treba.
To sa jej páčilo. O pôrodoch nevedela vôbec nič. Keď sa
dvere zatvorili, obrátila sa k Frances. „Čo sa deje, drahá?"
Sestra na ňu stále upierala len čudný pohľad, akoby sa
smiala a zároveň bola v rozpakoch. „Plodová voda. Celé šaty
mám mokré, aj stoličku som zamočila."
Anne nemala potuchy, o čom sestra hovorí, ale keď sa zo-
hla, uvidela pod stoličkou mláku. Vari sa Frances pomočila?
„Plodová voda," zopakovala sestra. „Dieťa pláva v obale
s vodou. Pani McLarenová ma upozornila, že sa to niekedy
stáva. Bože, sestrička, hanbím sa vstať."
Anne mala obavy, či sa náhodou netvári ako Uffham. Cítila
sa úplne nepripravená na takúto situáciu, ale predsa len vsta-
la a podišla k Frances. „Hádam nechceš porodiť v jedálni.
Poď." Chytila ju za lakeť a pomohla jej vstať.
Kde toľko trčí Francesina slúžka? Nikto neprichádzal, a tak
sa opýtala: „Môžeš chodiť?"
„Áno, skôr krívať." Frances sa zrazu usmiala. „Je to veľká
úľava. Posledné týždne boli ťažké a rada by som to mala za se-
bou."
„Teda dieťa sa čo nevidieť narodí?"
„Myslím. Dúfam, že pani McLarenová príde čo najskôr."
Anne pocítila neistotu hraničiacu so strachom a zachvela sa.
„Budeš v poriadku? Bude dieťa v poriadku?" Ihneď si však
uvedomila, že by také veci nemala hovoriť.
„Pani McLarenová tvrdí, že nehrozí nijaké nebezpečenstvo.
Ja jej verím." Frances si nevedomky položila ruku na brucho.
Anne sa ozvala čo najpresvedčivejšie: „Dobre, poď, pomô-
žem ti do postele."
Frances vykročila k dverám. „Musím sa aspoň prezliecť. Pa-
ni McLarenová trvá na tom, že matka by mala pred pôrodom
čo najviac chodiť."
Anne sa to zdalo kruté, ale nechcela sa do toho starať. Otvo-
rila dvere a zistila, že muži za nimi naďalej postávajú. Ukázala
im, aby sa čo najskôr stratili. Pomaly sa pobrali k Benningovej
pracovni, hoci Francesin manžel sa tváril skľúčene.
Anne sa naňho usmiala v nádeji, že ho tým aspoň trochu
upokojí. Potom sa obrátila k sestre a pošepla jej: „Myslím, že
by bolo fajn, keby si Benningovi dovolila, aby ti pomohol."
Frances sa krátko zasmiala. „Máš pravdu. V takejto chvíli ne-
má zmysel tváriť sa vznešene." Obrátila sa k nemu. „Edward,
drahý, odprevadíš ma do izby?"
Rozbehol sa k nej a Anne ustúpila. Potom aj ona vykročila
hore schodmi, ale Frances sa obrátila. „Nie, Anne. Nesmieš byť
pri tom. Nebolo by to správne."
Anne sa zmietala medzi túžbou pomôcť sestre a strachom.
„Neprekáža mi..."
„Aj tak, drahá sestrička. Prosím."
Zdalo sa, že Frances naozaj nestojí o jej prítomnosť. Vtom
sa objavila sestrina slúžka, ktorá sa panej ponáhľala na pomoc.
Anne zaostala v chodbe spolu s bratom a pánom de Vere.
„Poslali ste už po babicu?" opýtala sa.
„Dávno," odvetil de Vere. Vyžaroval z neho zvláštny pokoj.
Vari ožíval, len keď navôkol panovala nuda? A keď šlo o niečo
dôležité, bol pokojný? „Určite by ste si dali čaj, lady Anne. V sa-
lóne? Ak vám to neprekáža, môžeme sa tam stretnúť všetci."
„Čaj!" vykríkol Uffham. „Bože, potrebujem niečo silnejšie
ako čaj. Benning vravel, že má v pracovni dačo ostré." Vykro-
čil k dverám a náhlivo ich otvoril. „Tam. Poruke má aj čaše.
Poď, Race."
Anne zrazu osamela - potom však zistila, že de Vere sa ani
nepohol. „Rozmýšľam, či v salóne niekto zakúril," riekol.
„Možno by vám čaj mohli priniesť do pracovne, lady Anne.
Tam bude aspoň teplo."
„Ja budem piť čaj a vy si dáte brandy?"
„Trochu brandy v čaji vám upokojí nervy." Nečakal na sú-
hlas, obrátil sa a dal lokajovi príkazy.
V salóne bolo chladno. Frances si asi chcela vypiť si čaj vo
svojej izbe, ale pre Anne to nepripadalo do úvahy. Bolo to
zbabelé, no Anne naozaj nechcela byť pri tom. Nechcela však
byť ani sama. Ženy pri pôrode niekedy zomierajú...
Dovolila pánu de Vere, aby ju odprevadil do bratovej pra-
covne. Nikdy predtým tam nebola a blčiaci oheň, čaše a vôňa
cigaretového dymu v nej vzbudzovali pohoršujúce pocity.
Uffham vylovil z vrecka kocky. „Zahráme si, de Vere?"
„To by znamenalo, že lady Anne sa bude musieť len prize-
rať, Uffham."
Brat sa na ňu skúmavo zahľadel. „Anne sa asi nechce naučiť
hrať kocky."
„Pochybujem. Lady Anne by si určite radšej zahrala, ako
nás len sledovala."
Zrazu si uvedomila, koľko života strávila ako pozorovateľ-
ka a nevenovala sa činnostiam, pri ktorých by jej krivá noha
neprekážala.
Teda hazard.
„Je to protizákonné!"
Uffham odfrkol. „Komu na tom záleží."
„Niektorí ľudia za noc prehrajú celý majetok."
„To je pravda," pripustil.
„Nechcem prehrať svoje veno."
„Budeme hrať o štvrťpenny," navrhol de Vere, „a budeme
si predstavovať, že sú to zlaté mince."
Vzápätí už ťahal hrací stolík bližšie ku kozubu a pristavil
k nemu tri stoličky a vysoký svietnik. Potom otvoril zásuvku.
„Nevidím tu pohárik na kocky. Ale verím, že budeme hrať po-
ctivo. Máme predsa svoju hrdosť." Vysypal na plochu potiah-
nutú kožou slonovinové žetóny. „Predstavte si tú úľavu, keď
ráno uvidíme, že namiesto tisícov dlžíme len niekoľko libier."
„Alebo na druhej strane," pridala sa Anne, ktorá si opatrne
sadla na stoličku, „sklamanie, že za tisíce, ktoré ste vyhrali, si
dokopy nič nekúpite."
De Vere si sadol vedľa nej. „Asi by vás netešilo nakupovať
za peniaze, o ktoré ste obrali spoluhráčov."
„Myslíte? Prečo sa teda hrajú hazardné hry?"
„Ide len o vzrušenie a zábavu."
Uffham priniesol fľašu brandy a uvelebil sa na tretej stolič-
ke. „Ja súhlasím s Annie. Aké vzrušenie, keď máme hrať
o drobné?"
De Vere sa nehádal, ale vstal a priniesol tretí pohár. Nalial
doň brandy a vtisol ho Anne do ruky. „Fair play, drahá lady.
Aby ste príliš nepremýšľali, keď my dvaja nebudeme mať jas-
no v hlave."
Anne pozrela na pohár s pocitom, že ju vlečú do pekla. „Ne-
mám rada brandy, pán de Vere."
„Veď ste ho pili v čaji, lady Anne."
„To bolo niečo iné..." Anne to presne nevedela vyjadriť slo-
vami. Otravný chlap, povedala si a nevšímala si pohár.
De Vere začal stručne vysvetľovať pravidlá hry.
Anne po chvíli zdvihla ruku. „Podstatu som pochopila, as-
poň myslím. Čo keby ste si s Uffhamom dali jedno kolo?"
Oči mu zasvietili. „Ako v kohútích zápasoch?"
„Určite vám to vyhovuje."
„Dobre. Začneme, Uffham? Hádž."
Uffham, ktorému akosi nezapaľovalo, položil na stôl žetón
v hodnote dvadsať štvrťpenny. De Vere urobil to isté. Potom
pozrel na Anne. „Prečo nestaviate, lady Anne?"
„Ak Uffham vyhrá, ja prehrám."
„Taký je život." Široko sa usmial. „Veď ide len o päť pencí."
Aj Anne teda položila na stôl žetón. „Vy za to budete niesť
zodpovednosť, pane."
„Zaiste."
Vtedy si uvedomila, že ju nakazil dobrou náladou a že sa
vlastne celkom baví.
„Sedem," povedal Uffham, pomiešal kocky a hodil - šestku
a dvojku, spolu osem.
„Osem je šanca," vysvetľoval potichu de Vere Anne. „A se-
dem je základ. Keby som hodil sedem, ako hlásil, vyhral by.
Také je pravidlo."
„Teda vyhrá on, ak hodí osem, a prehrá, ak hodí základ, či-
že sedem. Správne?" opýtala sa Anne.
„Nie celkom, ale zatiaľ to stačí. Chcete ešte staviť? Preto je
to zaujímavé, a čím viac hráčov hrá, tým lepšie. Prehry a vý-
hry môžu byť obrovské."
„Počula som o tom. Ale nesúhlasím..."
„Netárajme toľko," zašomral Uffham. „Stavíš niečo, Annie?"
Anne priložila ďalšiu dvadsiatku, aby bratovi ukázala, že
nemá strach.
„Môžem odmietnuť tvoju nezmyselnú stávku," povedal
s úškrnom, ale aj on priložil dvadsiatku a znovu pomiešal koc-
ky. Hodil päť.
„Nijaký výsledok," ozval sa de Vere a odpil si z pohára.
„Ďalšia stávka?"
„Nie," odvetila Anne a napila sa brandy. Nerozkašľala sa
ani nezadržala dych, ale mala pocit, že jej vyhŕkli slzy.
Nejasne videla Uffhamov ďalší hod. Hodil šesť. Anne cítila,
ako sa jej po tele rozlieva príjemné teplo. Ešte trochu si odpi-
la. Teraz bola pripravená a na svoj údiv si uvedomila, že bran-
dy jej chutí. Spomenula si, že hrajú len o drobné, a položila na
stôl ďalšiu dvadsiatku. De Vere takisto.
„To sa mi už väčšmi páči,“ zaškeril sa Uffham a hodil. Šesť.
Potom štyri. Päť. Dva.
Uffham zaklial, potom sa ospravedlnil.
De Vere posunul Anne výhru. „Ak niekto hodí dva alebo tri,
čo sú najnižšie možné hody, prehrá."
Anne natešene zhrabla šesťdesiat žetónov.
„Nemyslím, že to bol dobrý nápad," zašomral Uffham. „Vi-
dieť na tebe prvé príznaky, že sa z teba stáva gambler."
„Aj ty hráš."
„Mám veľké príjmy aj veľmi veľké očakávania."
„Nemáš dôvod riskovať všetko v kockách."
„Nemusíš sa báť." Zamračil sa a zdvihol zrak k stropu.
„Kiežby som vedel, čo sa deje hore." Pokrčil plecami, pozrel
výhražné na Anne a položil na stôl päťdesiatku.
Anne to riskla a stavila dvadsať. „Bude to v poriadku," po-
vedala skôr pre seba ako jemu. „Zlé správy sa šíria rýchlo."
„Najmä na takú krátku vzdialenosť." De Vere pridal päťde-
siatku. „Pôrod trvá dosť dlho."
Uffham znovu ohlásil sedem a hodil osem.
„Základ musí byť medzi päťkou a deviatkou," vysvetlil de
Vere.
Znovu hodil. Päť.
„Päť je šanca," povedala Anne, „Základ je sedem."
„Chápete rýchlo. Stavíte niečo?"
Pridala ďalšiu dvadsiatku a takisto aj de Vere.
Uffham hodil sedem, vzdychol a zaplatil. Prehral aj ďalšie
kolo a podal kocky de Verovi. Anne v tej chvíli zbohatla tak-
mer o dvesto žetónov. V duchu si pripomenula, že majú
hodnotu len štyroch šilingov a dvoch pencí, aby ju nepre-
mohlo vzrušenie, aj tak však mala z hry príjemný, fascinujúci
pocit.
De Vere položil na stôl dvadsiatku a povedal: „Šesť." Hodil
tri. Prehral a zaplatil.
Znovu ohlásil šesť, hodil ich a vzal si všetky žetóny, ale vý-
hra bola len štyridsať. Anne bola stále v pluse.
Potom ohlásil osem a hodil šesť. „Mal som sa držať šestky.

Základ je osem, šesť je šanca. Nevyzerá to pre mňa dobre.
Chcete niečo staviť?"
Platilo to pre všetkých, ale pozrel priamo na Anne. Položila
na stôl svoju najväčšiu stávku - celú päťdesiatku. Uffham sta-
vil stovku. Mala som to urobiť aj ja, povedala si v duchu Anne.
De Vere hodil päťku. Znovu na nich pozrel a Anne pridala
ďalšiu päťdesiatku. Je to v podstate len šiling, povedala si, ale
nervy mala napäté na prasknutie. Túžila vyhrať, túžila vyhrať
čo najviac. Nechcela prehrať.
Znovu si odchlipla brandy a sledovala každý pohyb de Vero-
vých rúk, keď miešal kocky. Len nie šestka, modlila sa v du-
chu. Nie šesť!
Hodil...
Šestka!
Zahryzla si do pery, aby jej nevykĺzlo nevhodné slovo.
De Vere vzal žetóny a usmial sa na ňu ako diabol, ktorý vle-
čie nevinnú dušu do najhlbšieho pekla. Vzal aj Uffhamove pe-
niaze, ale väčšmi mu záležalo na jej. Znovu si odpila brandy
a predklonila sa v nádeji, že všetko sa jej podarí vyhrať na-
späť.
Vtom sa otvorili dvere a vošiel Benning.

„máš nejaké správy?" opýtal sa Uffham.
Anne sa zrazu vrátila do reality. V dome sa diali dôležité ve-
ci a ona sa dala zatiahnuť do hazardnej hry. Benning sa za-
tváril prekvapene, že mu obsadili pracovňu, ale vzal pohár
a nalial si poriadnu dávku brandy. Potom si z neho výdatne
odpil.
„Je tu pôrodná babica a Frances bude každú chvíľu rodiť.
Pani McLarenová hovorí, že všetko je, ako má byť. Potrvá to
však niekoľko hodín." Znovu si poriadne logol a potom sa
pozrel, čo robia. „Hazard. Dobrý nápad." Pritiahol si stoličku
k stolu.
Anne sa zrazu cítila veľmi nepríjemne - akoby ju obliali
studenou vodou. Nebude predsa hrať, keď jej sestra rodí!
Domácnosť sa rozdelila na mužov a ženy, a ona bola teraz
na nesprávnej strane. Nikdy dosiaľ nebola osamote s mužom,
dokonca ani s vlastnými bratmi.
Vstala. „Mala by som ísť...“
„Kam?" opýtal sa de Vere a chytil ju za zápästie. „Tu vám
bude oveľa pohodlnejšie, lady Anne."
Zalapala po dychu a vyľakane mu pozrela do očí. Nikdy sa
jej takto nedotkol cudzí muž.
Nikdy necítila to, čo teraz.
Potom ju pustil. Uplynula možno len sekunda a ona sa zo-
sunula naspäť na stoličku, pretože ju neudržali nohy.
De Vere mal pravdu. Nemala by byť pri Frances. Všetci, nie-
len jej sestra, by boli pohoršení, že slobodné dievča sa zdržia-
va v jednej miestnosti s rodičkou. Pravdupovediac, Anne ne-
túžila byť tam, kde panovala bolesť a dokonca hrozila smrť.
Ale nechcela byť ani sama.
Chcelo sa jej zostať tu, v tejto teplej miestnosti, v spoloč-
nosti mužov. Cítila sa bezpečne vzdialená od ženskej bolesti
a záhad.
Muži sa už znovu pustili do hry a stavali na ďalší hod pána
de Vere. Anne si znovu odpila brandy a rozhodla sa, že ich bu-
de len sledovať.
De Vere vyhrával aj prehrával, ale potom mal trikrát za se-
bou smolu. Pozrel na Anne sediacu vedľa neho. „Kocky sa po-
dávajú proti smeru hodinových ručičiek. Ste pripravená hrať,
lady Anne?"
Anne mala pocit, že ak si vezme kocky, bude to posledný
krok do pekla, ale už ju nebavilo len tak sa pozerať - nielen pri
kockách. Nastavila dlaň a on jej do nej hodil kocky. Zamieša-
la ich, cítila, že sú ešte teplé od jeho rúk.
„Vraj mi žičí šťastie, pane. Čo ak vyhrám celý majetok, hoci
hráme len o štvrťpenny?"
Prekvapene zažmurkal. „Aj o mne sa hovorí, že mi praje
šťastná hviezda, ale ja som šťastie skúšal asi častejšie ako vy."
„Hrávali ste na vojne tromf, pán de Vere?"
„Venujme sa radšej hre, lady Anne."
„Nerozprávaj toľko a hraj," posúril ju Uffham.
Anne si uvedomila, že tam nie sú sami. Benning bol našťas-
tie príliš rozptýlený, aby si niečo všimol - asi bol mysľou pri
manželke.
Opatrne vyložila na stôl dvadsiatku. „Šťastie sa skúša vša-
de, pán de Vere. Niektoré skúšky sú jednoducho len drama-
tickejšie."
„Vidím, že bojové pole pre vás nič neznamená, lady Anne."
Aj on vyložil žetóny na stôl. „Bon chance."
Anne mala ďalší dôvod, prečo nad ním musí vyhrať. Ohlá-
sila sedem ako najpravdepodobnejšiu hodnotu, ale hodila
osem.
Teraz musí hodiť osem, aby vyhrala. Ak hodí sedem, prehrá.
„Minimálna šanca," poznamenal potmehúdsky de Vere.
„To je hazard, keď hráte na istotu - keď si ako základ vybe-
riete najpravdepodobnejší súčet." Položil na stôl žetón s hod-
notou sto. „Môžete odmietnuť stávku, ak chcete, lady Anne."
Teda výzva.
„Nie, ďakujem." Keď však aj ostatní muži stavili rovnakú
hodnotu, dlane sa jej začali potiť. Pri jednom hode môže prísť
o tri stovky.
Sto žetónov sú však len dva šilingy a jedna penca, pripo-
menula si v duchu. Viac zaplatila za meter lacnej látky. Za-
miešala kocky a modlila sa, aby padlo osem.
Osem, osem, osem, osem...
Sedem!
Teraz chápala, prečo Uffham klial, keď prehrával. Do očí sa
jej tisli slzy, keď videla, ako jej „peniaze" končia vo vreckách
iných. Musí ich vyhrať naspäť. Položila na stôl päťdesiatku
a muži urobili to isté.
„Osem," vyhlásila odhodlane a hodila - najmenej, ako sa
dalo. „Tie kocky sú odporné!"
„Presne tak, Anne," zachichotal sa Uffham. „Kocky sú diab-
love kosti."
Diablove kosti.
Poobzerala sa po miestnosti. Toto miesto je samo peklo.
Presne tak, ako si ho predstavovala.
Posledné lúče slnka zapadli a miestnosť osvetľovalo len
svetlo ohňa a sviečok. Okolo nich sa rozprestrel kruh tmy.
Uffham sa hojdal na stoličke s uvoľnenou kravatou, Benning
nevyzeral o nič lepšie. Stále si nalieval brandy a Anne si po-
myslela, že obidvaja už asi majú dosť. De Vere tiež pil, ale
oveľa pomalšie, a Anne mala dojem, že si len tak uchlipkáva
a dolieva zriedkavo.
Hodila znovu a premýšľala, koľko asi vypila sama. Pri ve-
čeri pila víno ako zvyčajne, potom čaj s brandy a napokon čis-
té brandy. Hodila, vyhrala a usilovala sa spomenúť si, či jej de
Vere dolieval do pohára, alebo nie. Je možné, že už vypila dva
poháre čistej brandy?
Chvíľu sa jej darilo, potom prehrala a podala kocky Ben-
ningovi.
Podržal ich v dlani a zamračil sa. „Kiežby som vedel, čo sa
deje hore. Dopekla s takou robotou!" Obrátil sa k nej. „Anne,
nepôjdeš sa pozrieť? Mužov tam nepustia, ale teba áno."
„Mám vyrušovať pri pôrode?"
Aj ona túžila vedieť, čo je nové, ale nechcelo sa jej tam. Bá-
la sa, že niečo uvidí alebo začuje...
Napokon sa rozhodla, že pôjde, aj keď má strach. Prekoná
sama seba.
Vstala, trochu sa zaknísala a potom nadobudla rovnováhu.
„Tak dobre, idem."
Odkrivkala k dverám, ale ktosi kráčal za ňou. Obrátila sa
a zistila, že je to de Vere a podáva jej šál. „Budete ho potrebo-
vať, lady Anne."
Mohla si ho jednoducho vziať, ale on jej ho už kládol na
plecia. Prstami sa jej na chvíľu dotkol holej šije.
Nikdy predtým nič podobné nepocítila. Zachvela sa. Určite
je to pod vplyvom zvláštnych okolností, celého tohto čudné-
ho večera alebo brandy. Asi preto dámy nemajú piť čisté bran-

dy, len s vodou alebo s čajom, a keď, tak iba zo zdravotných
dôvodov.
Poďakovala mu a ponáhľala sa von. Počula, ako sa za ňou
zavreli dvere.
V dome vládlo ticho, tikali len veľké nástenné hodiny
v chodbe. Ešte sa celkom nezotmelo. V hale horela lampa a na
medziposchodí zapálené sviečky. Natiahla uši, ale zhora nič
nepočula. Pripadalo jej to zrazu akési zlovestné. Poponáhľala
sa hore schodmi, preklínajúc svoju nohu, že jej neumožní be-
žať rýchlejšie.
Pri dverách do sestrinej izby znovu zastala, takmer bez dy-
chu, ale od strachu, nie od vyčerpania. Zrazu si bola istá, že sa
stalo niečo zlé, kým ona pila a hrala kocky!
Vzápätí začula z izby hlasy. Rozprávali sa. Potichu. Potom
hlasy zosilneli. Náhle sa ozval výkrik alebo akési hrdelné vr-
čanie. Vrčanie? Určite to nebol krik ani plač.
Vzápätí sa ktosi rozosmial.
Anne sa s úľavou oprela o stenu. Podlamovali sa jej kolená.
Bože, určite to bude brandy. Anne prehltla, prinútila sa vy-
strieť, potom zľahka zaklopala na dvere.
Nič. Už chcela zaklopať znovu, keď sa dvere pootvorili
a vyzrela z nich Francesina slúžka Marjorie. Mala modré šaty
a čepiec, ale vyzerala trochu zmätená. „Čo je?" vyhŕkla trochu
opovážlivo.
Anne si zahryzla do pery. Celý svet je dnes obrátený naru-
by, pravdepodobne mu vládnu ženské tajomstvá.
Slúžka zažmurkala. „Prosím o prepáčenie, lady Anne. Deje
sa niečo?"
Marjorie bránila Anne vo výhľade, čomu sa celkom potešila.
Počula však dobre rázny ženský hlas so škótskym prízvukom,
čo vydával povely. Tie vzdychy a neskutočné hrdelné zvuky
vydávala Frances.
Vari má také hrozné bolesti?
Anne prehltla, aby si vyčistila hrdlo. „Lord Benning by rád
vedel, ako to je s jeho ženou," vyjachtala. Určite nie dobre.
Nebodaj Frances umiera?
A kto sa opovážil smiať?
„Všetko je, ako má byť!" ozval sa hlas so škótskym prízvu-
kom. „Už to dlho nepotrvá. Ak vás poslal on, ktokoľvek ste,
povedzte mu, aby vytriezvel a pripravil sa na privítanie po-
tomka!"
Marjorie vytreštila oči a obrátila sa. „Je tu lady Anne, pani
McLarenová..."
Potom viac otvorila dvere a Anne zazrela sestru rozkročenú
na nízkej stoličke pri kozube. V miestnosti bolo pološero po-
dobne ako v pekelnej herni tamdolu, osvetľovali ju len pekel-
né plamene.
Frances mala na sebe iba nočnú košeľu, vytiahnutú až na
stehná, nohy obnažené a roztiahnuté, hlavu zaklonenú a pre-
nikavo stonala...
Dvere sa zatvorili a pohľad na peklo zmizol.
Plnoštíhla žena objímala Frances ako matka dieťa, podopie-
rala jej hlavu okrúhlym plecom, s jednou rukou medzi jej steh-
nami a čosi si hmkala. Anne si vedela živo predstaviť sestrine
pocity. Aj ona priam cítila obrovský tlak, horúce náručie a po-
čula povzbudivé slová...
Zvrtla sa, hlava sa jej ešte väčšmi zakrútila, či už z brandy,
alebo z toho, čo práve videla. Vykročila po chodbe a jednou
rukou sa pridŕžala steny, aby nestratila rovnováhu.
Vtom do niečoho narazila.
Vlastne do niekoho.
Do Racecomba de Vere.
Ihneď ho odsotila.
„Máte zlé správy, lady Anne?"
V nejasnom svetle a napriek rozmazanému videniu postreh-
la, že tentoraz sa tvári smrteľne vážne.
„Nie, teda aspoň si nemyslím. Tá žena povedala, že všetko
bude v poriadku." V duchu videla mocné ruky, kypré plecia
a počula chlácholivé slová.
Až potom si uvedomila, že de Vere jej stále zviera rameno,
akoby sa bál že spadne. Jeho obavy však možno neboli zby-

točné. Nohy sa jej triasli. Nebola si istá, či dokáže urobiť ďalší
krok. Keď ju pritiahol do náručia, alebo ju chcel len jednodu-
cho pridržať, nebránila sa.
Racecombe de Vere však nebol ako pani McLarenová - mal
tvrdé, nie kypré telo a nepohmkával si. Navyše ju nechcel
upokojiť, ale aj tak jej prišlo vhod, že sa oňho môže oprieť. Po-
tom jej zišlo na um, že ju takto nikto nezvieral v náručí. Mož-
no kedysi v detstve pestúnka pani Loganhumová.
Hlava jej pohodlne spočinula na de Verovom pleci. Srdce
jej už nebilo tak rýchlo, nohy sa jej netriasli...
Zrazu sa zahanbila.
Najradšej by sa prudko vytrhla a vykríkla, ale napokon mu
len opatrne vykĺzla z náručia. Uvedomila si, ako jej blčia líca.
„Ospravedlňte ma, prosím, pán de Vere. Čo si o mne po-
myslíte...“ Vtom si všimla iskierky v jeho očiach. „Je to vaša
chyba, pane, vy ste mi ponúkli brandy!"
Usmial sa. „A so skvelým výsledkom, lady Anne."
Pritisla si ruky na horúce líca. „Môžem vám veriť, že o tom
nikomu nepoviete?"
Iskričky sa stratili. „Je to neuveriteľná rozprávka a večeru si
za ňu nekúpim."
Dokonale sa zosmiešnila, jeho reakcia ju vykoľajila. „Čo tu
vlastne robíte?"
„Stojím a čakám, či náhodou netreba pomôcť. Mám niečo
urobiť?"
Chcela odseknúť, že nie, ale vzápätí si spomenula na babi-
cu. „Lord Benning by mal byť triezvy, aby mohol privítať svo-
je dieťa. Neviem, ako to urobiť, ale vy možno áno."
„Pravdaže." Iskierky do očí sa mu vrátili, ale správal sa už
odmeranejšie a Anne oľutovala svoje drsné slová. Neprekva-
pilo ju však, že de Vere sa vynájde. Muži často hľadeli na dno
pohárika, a tak určite vedel, ako si poradiť s dôsledkami alko-
holového opojenia.
„Poďme," povedal a ponúkol jej rameno. Anne si zrazu
uvedomila, že jeho veselosť jej chýba.
Tento muž ju neuveriteľne provokoval a dráždil. Pripadal

jej ako nadprirodzená bytosť, ktorá všade narobí zmätok a obrá-
ti naruby život normálnej rodiny. Bolo v ňom niečo podozrivé.
Nepozdávala sa jej jeho svetlá pokožka, štíhle telo ani šibalské
oči s dlhými mihalnicami.
Znovu si uvedomila, že je silný, a keď schádzali dolu schod-
mi, bola rada, že sa môže oňho oprieť. Nohy sa jej ešte trochu
triasli a tá postihnutá vypovedala poslušnosť. „Už nikdy ne-
budem piť brandy," zašomrala.
„Ani hrať hazardné hry?"
„Ani to." Nebola si však celkom istá. Bolo to predsa vzruše-
nie, hoci len pri žetónoch. Určite lepšie ako pliesť košíky zo
slamy.
Keď si na to teraz spomenula, uvedomila si, že v spoločnosti
tohto muža jej bolo príjemne, pookriala a od jeho príchodu sa
nenudila.
Flirtovanie. Zišlo jej na um, že s ním chcela flirtovať, aby si
v Londýne ľahšie našla manžela. Zdalo sa jej, že odvtedy pre-
šla už celá večnosť.
A on je tak blízko!
Na jazyku pocítila ostrú chuť brandy. Srdce jej nebilo tak
rýchlo ako zvyčajne. Keď zišli dolu schodmi, v dome naďalej
vládlo ticho. Boli sami. Keby sa trochu obrátila, mohli by sa
pobozkať...
Bol to čudný nápad, aký jej jakživ nezišiel na um. Veď toh-
to muža vôbec nepozná a okrem toho je asi dobrodruh.
Ale bol by to len bozk...
Spomenula si na Frances, na realitu a na sto a jeden dôvo-
dov, prečo by sa mala spamätať a pustiť sa ho.
„Čo teraz?" opýtala sa.
„Teraz?" zopakoval, akoby jej čítal myšlienky. Niečo v jeho
očiach prezrádzalo, že možno myslel na to isté.
„Čo budeme robiť s Benningom?"
„Aha," spamätal sa. „Budem potrebovať ľadový obklad, sil-
nú kávu a džbán svetlého piva."
„Piva?"
„Niekedy účinkuje lepšie ako káva. Ukážete mi, ktorým

smerom je kuchyňa, lady Anne? Pozriem, či tam nie je nejaké
služobníctvo."
„Pôjdem s vami. Možno nebudú chcieť splniť príkazy cu-
dzieho človeka."
Jeho ráznosť ju dráždila, chcela mu pripomenúť, že je tu len
hosť. Pravda, bolo to zbytočné. Keď sa rozhodol, že niečo uro-
bí, nikto ho nevedel odhovoriť.
Anne zamierila do kuchyne a neprijala ponúkané rameno.
„V takúto noc bude určite niekto zo služobníctva hore."
Keď vošla do veľkej teplej miestnosti, zistila, že mala prav-
du. Gazdiná pani Orwellová sedela na širokej stoličke pri ko-
zube s mačkou v lone, úplne oblečená. Jej manžel, hlavný
sluha, hral s lokajom karty pri veľkom stole. Hetty čosi štop-
kala pri svetle sviečky, ale ihneď vyskočila.
„Máte nejaké správy, slečna?"
Aj muži vyskočili od stola.
„Ešte nie, ale bude to čo nevidieť." Anne im nechcela pove-
dať, že pán sa opil. „Mohli by ste do pracovne lorda Benninga
priniesť kávu?"
„Pravdaže, slečna. Jeffrey, môžeš ju pomlieť." Hetty pozre-
la na de Vera. „Jeho lordstvo pred chvíľou požiadalo o ďalšie
brandy, pane."
„Už ste mu ho odniesli?"
„Jeffrey mu ho odniesol, pane."
„Pôjdem a postarám sa o to. Teda kávu, lady Anne, pivo
a studené obklady. Čo najskôr."
„Rozkaz, pane!" odvetila Anne, ale de Vere už medzitým
zmizol. „Nepolepšiteľný chlap!"
„Vojak, slečna." Orwell vstal a pomykal ženu, aby sa zobu-
dila.
Pani Orwellová si pretrela oči. „Už sa dieťa narodilo?"
„Bude to čo nevidieť. Lady Anne prišla požiadať o kávu."
Pohľad na zmätenú pani Orwellovú Anne prekvapil. Na
gazdinú sa za normálnych okolností vždy dalo spoľahnúť.
Všimla si pekný vzťah medzi manželmi. Nebola to iba vášeň,
ale čosi hlboké a skutočné.
Ďalšia zmena v dosiaľ stabilnom svete, a práve teraz, keď
sama potrebovala oporu. Hoci to odporovalo zdravému rozu-
mu, Anne sa domnievala, že všetok zmätok v jej hlave má na
svedomí Race de Vere. Iba on môže za nemravné myšlienky,
čo sa jej preháňajú hlavou.
Ten chlap je naozaj nebezpečný.
„Sadnite si, slečna," povedala Hetty a doslova vtlačila Anne
na stoličku pri kozube. Pritiahla jej aj taburetku. „Vyzeráte
veľmi unavená."
Anne vedela, že nie je unavená, ale sadla si, kým ostatní pri-
pravovali pivo, mleli kávu a naberali studenú vodu.
Race de Vere. V ten večer ho tak Uffham niekoľko ráz oslo-
vil a Anne až teraz zišlo na um, čo vlastne jeho meno znamená.
Race znamená preteky alebo prúd a Anne si predstavila divý
tok rieky, ktorý podomieľa brehy a odnáša všetko, čo mu prí-
de do cesty. To presne vystihovalo de Verovu povahu. Ne-
schopný ľahtikár so sklonmi k príživníctvu.
Žeby sa ľudia správali podľa svojho mena? A čo potom
nudné, obyčajné meno Anne?
Alebo zdrobnené Annie?
Alebo Myška, ako ju volá nevlastný brat Tris. Vyslovuje ho
s láskou, to meno ju presne vystihuje, pomyslela si. Naozaj je
myška. Malá, nenápadná, ukrývajúca sa v dierach. Vedela, že
Tris to tak nemyslí, ale nemala z toho najpríjemnejší pocit.
Ako by sa chcela volať?
Arabella. Barbara. To je pekné a výrazné meno. Florentia?
Serena?
Serena, lady Middlethorpová, príťažlivá, krásna žena, s kto-
rou lord Middlethorpe spával v čase, keď sa Anne nepokúsil
ani pobozkať...
Nie, nezačne sa ľutovať, aspoň nie dnes večer. Kiežby tu
radšej nebola! Frances mohla vydržať s pôrodom ešte aspoň
týždeň a Anne by už dávno bola preč. Alebo mala ísť po veče-
ri do svojej izby, dať si trochu ópia a spať až do rána.
Medzi jednoduchými ľuďmi, ktorí mali svoju prácu, sa po-
maly upokojila a vrátil sa jej zmysel pre realitu. Vlastne by ma-

la byť šťastná, že sa narodila v bohatej rodine, a na tom nič ne-
zmení ani postihnutie, s ktorým sa musí zmieriť. Môže si za to
sama, ak sa doteraz nevydala, lebo žila ako myš v diere.
Predsa nemôže byť také ťažké nájsť si manžela, stačí sa tro-
chu snažiť. Je vojvodova dcéra so slušným venom. Jedného
dňa sa určite aj ona stane matkou a ešte bude vďačná za dneš-
né skúsenosti.
Práve de Vere obrátil jej život naruby, preto nevie, kto je ani
čo má robiť. On v nej prebudil nespútané, necudné myšlien-
ky, a robí to len zo zábavy. Keby sa ho opýtala, či to myslí váž-
ne, ako by znela jeho odpoveď?
Nie.
Potom si však spomenula, ako vážne sa tváril hore pred ses-
trinou izbou, keď si myslel, že ju premohol žiaľ. A jeho rázne
príkazy, keď sa pobral do kuchyne.
Dôstojník. Áno, vedela si ho predstaviť uprostred boja.
Kto je vlastne Race de Vere? Čo je na ňom skutočné a čo len
pretvárka?
Anne o tom všetkom premýšľala cestou do pracovne. Or-
well niesol striebornú tácku s kávou a šálkami, Hetty veľký
lavór s ľadovými obkladmi a lokaj Jeffrey džbán svetlého piva
a tri krígle. Pani Orwellová zostala v kuchyni.
Keď vošli do pracovne, Uffham už sladko odfukoval v kres-
le. Benning bol hore, ale vyzeral čudne. Kravatu mal rozvia-
zanú, košeľu rozopnutú. Anne potlačila smiech. Jej starostlivý
švagor bol inokedy vždy dokonale upravený.
„Benning, dieťa čo nevidieť príde na svet,“ vyhlásil de Vere
ráznym veliteľským tónom. „Musíte ho privítať, ako sa patrí.
Prvý dojem je vždy veľmi dôležitý."
Benning naňho zaškúlil. „Dieťa. Správne. Chlapec?"
„To ešte nevieme. Studený obklad."
Hetty priskočila a Anne si všimla jej vytreštené oči.
De Vere vzal obklad a bez váhania poutieral Benningovi
tvár. Benning sa začal brániť. De Vere bol však silnejší a po-
ľahky omotal Benningovi ľadový uterák okolo krku.
Benning vykríkol a vyvalil oči. „Čo to, stvárate, dočerta?!"
„Budú vás potrebovať, lord Benning," povedal prísne de
Vere. Ani sa neobrátil a prikazoval ďalej: „Pivo."
Jeffrey nalial pivo do krígľa a pristúpil bližšie.
Anne cúvla a fascinovane sa prizerala, ako sa de Vere usilu-
je priviesť jej švagra k zdravému rozumu, ten však stále čosi
nezrozumiteľne šomral.
„Len ma skúste udrieť, potom možno vytriezviete!" smial sa
de Vere. „Zavrieme dvere a skúsime to?"
V jeho ráznom hlase sa už ozývala aj netrpezlivosť. A únava.
Anne si všimla, že črty tváre má zrazu ostrejšie ako predtým.
Ak je naozaj nadprirodzená bytosť, tak prichádza z najtem-
nejšieho kúta rozprávkovej ríše. Takto sa jej zdal ešte príťažli-
vejší, ako keď si ju doberal a smial sa.
Páči sa jej?
Áno. Vyzerá ako anjel v kostole. Alebo skôr bojovný anjel.
Uvedomila si, že sa opiera o knihovníčku a ustarostene sle-
duje všetko, čo sa deje okolo nej. Koľko času prešlo, odkedy
bola hore zistiť, kedy sestra porodí? Z tohto miesta nevidela
dobre ani na hodinky v miestnosti osvetlenej len slabým pla-
meňom. Uffham sa zošuchol hlbšie do kresla a hlasno chrápal.
Benning namáhavo vstal, zaknísal sa, ale nakoniec sa na-
rovnal. „Dopekla, dajte mi ešte trochu kávy. Povedali ste, že
dieťa sa čo nevidieť narodí? Frances sa má dobre?"
„To ešte nevieme, lord Benning," odvetil de Vere. „Babica
však tvrdí, že to dlho nepotrvá a že sa máme pripraviť na prí-
chod dieťaťa."
„Dobre, dobre." Benning sa začal tackavo prechádzať po
miestnosti, až potom si všimol služobnícťvo. „Čo tu, dočerta,
všetci robíte? Už aj sa practe!"
Pobrali sa preč, ale pred odchodom ešte zažmurkali na Anne.
Chcelo sa jej zasmiať, no možno to bolo len od únavy. Pove-
dala Hetty, aby si šla ľahnúť, vyzlečie sa sama, lebo kým ne-
bude po všetkom, do postele nepôjde.
Hodiny na rímse začali odbíjať jedenástu.
Benning sa stále tackal po miestnosti, pil a vylieval kávu. De
Vere nerobil nič, len mu občas dolial.
Zrazu Benning zastal. „Prečo nikto nepríde? Prečo nič ne-
hovoria?" Pozrel na Anne. „Vravela si, že podľa McLarenovej
sa dieťa čo nevidieť narodí?"
Anne vystrela. „To som nepovedala. Povedala som, že sa
máte dať do poriadku, aby ste boli pripravený."
„Hlúpa baba. Len preto, že som naposledy... dočerta! Toto
čakanie je oveľa horšie ako celý pôrod."
Anne by ho v tej chvíli najradšej silno objala.
„Nezájdete tam znovu, Anne?"
Pozrela naňho. Bolo jej ho ľúto, keď tak zúfalo prosil, ale už
na to nemala silu. „Nie, pani Orwellová..."
„Len sa opýtajte, koľko to ešte potrvá. A či je všetko v po-
riadku. Prosím."
Stála tam ako prikovaná. Ak jej predtým padlo ťažko vybrať
sa tam, teraz sa jej tam vonkoncom nechcelo. Nevedno prečo
pozrela na de Vera. Oči sa im stretli. Jeho pohľad však nepre-
zrádzal nič.
Vedela, že je to výzva. Očakával od nej, že tam pôjde, po-
dobne ako očakáva dôstojník, že jeho vojsko začne pocho-
dovať.
Alebo čakal, že zlyhá?
Rázne vykročila k dverám.
Zachránil ju však príchod Marjorie. V náručí držala malý
batôžtek. „Pane," vykríkla, „máte syna!"
Anne si všimla zvláštny záblesk vo švagrových očiach,
náhly prílev radosti, keď vzal dieťa do náručia. „Vďakabohu,"
opakoval zastretým hlasom, akoby ho premáhal plač. Hneď
sa však pohotovo opýtal: „A čo lady Benningová?"
„Je v poriadku, pane. Povedala, aby sme jej dieťa čo najskôr
priniesli naspäť."
„Pravdaže..." Benning vyšiel z miestnosti s dieťaťom v ná-
ručí.
Dvere sa zatvorili a Anne sa ocitla sama vo svetle dohasína-
júceho ohňa s Racecombom de Vere a vlastnými znepokujú-
cimi pocitmi.
[image: image3.png]§,




mala by ísť. Mala by si ľahnúť. Ešte však nemôže a jediný
človek, čo jej teraz zostane poruke, je tento dôstojník s tvrdou
tvárou, tento záhadný muž.
V tej chvíli Uffham zachrápal hlasnejšie.
Anne sa zľakla, až potom si uvedomila, že je to jej brat.
Pochybovala, že by mu v tej chvíli pomohol studený uterák
a káva.
De Vere priložil do ohňa veľké poleno a podišiel k stolu.
„Káva je už asi studená, ale nedáte si trochu?"
Možno by skôr potrebovala studený obklad. Pripadala si
ako v inom svete. Ďaleko od lady Anne Peckworthovej, tiché-
ho dievčaťa s dobrými spôsobmi.
„Ďakujem, dám si." Noha ju bolela, a tak si sadla na stolič-
ku pri stole.
Postavil pred ňu šálku a tanierik. „Cítite sa dobre?"
„Prečo by som nemala?"
„Zrejme takto netrávite každý večer."
„Asi ani vy."
Sviečky na stole dohárali, miestnosť osvetľovalo len slabé
svetlo plameňa. Vo vzduchu sa vznášala ťažká aróma pálenky
a Anne cítila horkú príchuť kávy na jazyku. De Vere ju ne-
osladil, ale nebude sa sťažovať. Horká káva jej urobí dobre.
„Bol som pri pôrode len raz alebo dvakrát," poznamenal
a sadol si oproti nej.
„Boli ste už pri pôrode?"
Všimla si, že pije brandy, nie kávu, ale nič nepovedala. Ne-
bol opitý.
„Vojenský tábor je ako rušné mesto, lady Anne. Narodenie,
svadba a všetko ostatné, aj smrť, všetko sa človeku odohráva
priamo pred očami."
„Potom dúfam, že ste sa dobre pozerali, kade chodíte."
Nenútene sa zasmial. „Vždy si dávam pozor, lady Anne."
Nikdy neutrúsila poznámku, čo by vybočila z rámca. Bola

majsterkou umenia ľahkej konverzácie, ktorou si krátila čas,
ale nikdy sa nedotkla ničoho, čo by mohlo zraniť niečie city
alebo pôsobiť nevhodne.
„Vždy si dávam pozor, kam stúpam," zopakoval. „Po ne-
správnom kroku predsa môže nasledovať pád. A pád môže
stáť muža alebo ženu vysnený raj."
So záujmom sa naňho zahľadela. „Prečo ste tu, pán de Vere?"
„Pretože je tu Uffham."
„Prisali ste sa naňho ako... blcha na psa." Keď si to predsta-
vila, musela potlačiť smiech.
„Vtipné."
Stále mala stisnuté pery, ale on sa uškŕňal.
„Pán de Vere!"
„Boli to vaše slová, lady Anne."
Smiech jej aj tak unikol, hoci si zapchávala rukou ústa.
Uffham sa pomrvil.
Anne vystrašene zaškúlila na brata. Počul niečo? Zobudil
sa? Spomenie si ráno na niečo?
„Mávate často necudné predstavy, lady Anne?"
Prudko sa k nemu obrátila. „Zdá sa, že len pri vás, pane!"
„To je veľmi zaujímavé."
Vstala. „Ako to robíte? Votriete sa ľuďom do života ako...
ako guľa medzi kolky a všetko pováľate. Nebola by som pre-
kvapená, keby vaša prítomnosť vyvolala aj Francesin pôrod!"
Aj on sa zdvihol. „Bola by naozaj skvelé, keby som také nie-
čo dokázal."
„Ste diabol, pane!"
„A vy ste vari svätica? Nie je vám na tej poctivej, krutej ze-
mi zima, lady?"
„Som si istá, že pekelné plamene sú horúce!"
„Možno je práve v strede zeme raj."
Pozrela naňho. „Nerúhajte sa, pane."
„Prečo? Ak veríme v dobrotivého Boha, veríme aj v raj, kto-
rý bude odmenou za naše cnosti. Ako si predstavujete neko-
nečnú blaženosť, lady Anne?"
Taká elementárna otázka ju ohúrila. Nemala poruke odpo-

veď, a tak sa zviezla na stoličku. „Zakúsili ste už niekedy po-
cit blaženosti?" opýtala sa napokon.
Znovu sa usadil oproti nej. „Po boji často nasleduje eufória
z víťazstva a radosť z prežitia. Je to taký príjemný pocit, že
muži bez neho nedokážu žiť."
„Ale mnohí v boji umierajú. Alebo sú zmrzačení."
„To je nevyhnutné, lady Anne. Nevyhnutné riziko." Hodil
kocky na stôl. Dva. „Najmenší súčet, som mŕtvy." Zadíval sa
jej do očí. „Príjemný pocit sa možno rovná investovanému ri-
ziku. Preto ľudia riskujú a uzatvárajú vysoké stávky. V hre aj
v skutočnom živote."
„Vojvodova dcéra nesmie hrať hazardné hry," zdôraznila.
„Dobre vychovaná vojvodova dcéra."
„Bránite skazenosť a nemravnosť?"
„Podľa mňa by človek mal byť taký, aký chce byť."
„Výborne!" vyhŕkla. „Chcem byť krásna ako lady Middle-
thorpová."
Hneď si uvedomila, že sa prezradila. Načiahla sa za pohá-
rom brandy, ale uvedomila si, že je prázdny. Posunula ho
k nemu.
Zdvihol fľašu. „Musím vám pripomenúť, že ste sa zaprisa-
hali, že sa už nikdy nedotknete brandy."
„Zmenila som názor. To dáma hádam smie. Džentlmen
nie." Uškrnula sa. „Musím vás upozorniť, že lord Middlethorpe
mi nič nesľuboval. Ani lord Wyvern."
Nalial jej a posunul pohár pred ňu. „Nemusíte vôbec žiarliť
na výzor ostatných žien."
„Chcete povedať, že moja krása vyráža dych, pán de Vere?"
„Nie," odvetil pravdivo.
Rozosmiala sa a pripila si s ním. „Teda na úprimnosť!" Prehlt-
la brandy a dodala: „Lady Middlethorpová je naozaj krásna."
Znovu si odchlipla. „Otehotnela s ním, keď ešte dvoril mne."
Aha. Nevedel to. Nepoznal Middlethorpa, ale ukázal by
mu, keby mal možnosť. „A lady Anne Peckworthová sa za-
chovala ako skutočná dáma. Nežiarlila. Ani náznak hnevu. Čo
ste cítili naozaj?"
Už si myslel, že neodpovie, ale potom odvetila: „Hnev."
„Smrteľný hriech. Možno ste ho mali dať najavo."
„Neukázať hnev bola jediná možnosť, ako si zachovať dô-
stojnosť."
„Hrdosť."
„Nie celkom. Musela som Uffhamovi zabrániť, aby ho vy-
zval na súboj."
Kiežby ju vtedy mohol podporiť. „Veľmi šľachetné, ale ne-
tuším, čo vás k tomu viedlo."
„Žeby zdravý rozum?"
„Ak sa pri vás vôbec dá hovoriť o zdravom rozume, lady
Anne."
Odtisla pohár brandy. „Máte pravdu. Keby som mala zdra-
vý rozum, pane, nesedela by som tu s vami. Mala by som ísť."
Nevstala však a on sa tomu potešil. Rozhovor sa vyvíjal
vcelku priaznivo. „Podľa mňa je lepšie celý život zostať sama
ako ho prežiť s manželom, ktorý túži po inej žene."
„To je pravda, ale je tu aj moja sestra."
„Lady Benningová?"
„Nie, moja mladšia sestra Marianne. Zaľúbila sa do hrdinu.
Do kapitána Percivala Shreva."
„Chcete povedať, že aj vy ho milujete?"
Zarazene naňho pozrela. „Pravdaže nie. Stále sa lieči zo
zranení. Chcú sa vziať, ale matka Marianne nedovolí, aby
sa vydala skôr ako ja. Mám však podozrenie, že s tým zväz-
kom nesúhlasí preto, lebo Percy môže zostať na celý život in-
valid. A teraz sa lord Wyvern oženil s inou..." Zažmurkala
a v očiach sa jej zaleskli slzy. „Neviem, prečo som vám to všet-
ko povedala."
Prehovoril veľmi tichým hlasom, aby ju nevyľakal: „To bu-
de tá dnešná noc. Je nejaká čudná. Boli by ste prekvapená, čo
všetko natárajú muži, keď sedia pri ohni večer pred bojom."
„Alebo pred pôrodom. Ale vy zrejme nie ste pôrodná babi-
ca..."
Zasmial sa. Jej poznámka bola bližšie k pravde, ako si uve-
domovala. Je možné, že sa cíti ako znovuzrodená?
Krútila v štíhlych prstoch poloprázdny pohár. „Teraz si mu-
sím čo najrýchlejšie pohľadať manžela. A takého, ktorý dodr-
ží slovo a nezdupká ešte pred svadbou."
Netušil, že je to také naliehavé. „Netreba sa ponáhľať, lady
Anne. Ste predsa vzácna žena."
Pozrela naňho. „Uffham vás sem priviedol kvôli mne, prav-
da? Nedám si znovu dvoriť len preto, že ma niekto ľutuje."
„Dúfam. A váš brat, drahá lady, by ma zastrelil, keby som
mieril tak vysoko."
Zamračila sa. „Kto ste vlastne?"
„Racecombe de Vere."
„Pýtam sa, kto ste v skutočnosti? Odkiaľ ste prišli?"
„Z Londýna."
„Kde je váš domov?"
„Vojakov domov je tam, kde si zavesí čiapku."
Vychrstla mu zvyšok pohára do tváre. Vzápätí vystrašene
vyskočila. „Ach, prepáčte, je mi to ľúto! Neviem, čo to do mňa
vošlo..." Obzerala sa po utierke.
Vytiahol vreckovku a utrel si tvár. Vyzeral prekvapený.
„Neospravedlňujte sa. Nič sa nestalo. Bol som otravný ako
zvyčajne." Pokojne jej znovu nalial a postavil pohár pred ňu.
„Narodil som sa a vychovali ma v severnom Derbyshire ne-
ďaleko Chesterfieldu."
Anne si neprítomne sadla. S nikým takým sa ešte nestretla.
Možno je naozaj šialený a prišiel im všetkým urieknuť.
„Naozaj sa voláte de Vere?"
Našpúlil pery. „Aha, rozumiem. Vyhynutý rod de Vere.
Ubezpečujem vás, lady Anne, že som sa narodil otcovi s prie-
zviskom de Vere a pokrstili ma v kresťanskom kostole ako Race-
comba de Vere."
Takže nijaká záhada. Jeho predok musel byť nemanželský
syn. „Prepáčte. Nechcela som byť dotieravá."
„Nič sa nedeje. Aj ja som od vás celý deň vyzvedal."
Znovu naňho pozrela. „Prečo?"
„Zaujímate ma, lady Anne. Napríklad neverím, že ste dote-
raz žili v ústraní. Určite vám dvorilo veľa mužov."
„Túžili po vene, chceli sa votrieť do rodiny vojvodu."
„Ste si istá?"
„Žena vycíti, kedy muž klame."
„To je síce pravda, ale aj muž vie, kedy ho žena podozrieva.
Ak túžite po raji na zemi, niet sa čo čudovať, že ste sa zakaž-
dým sklamali."
Uvažovala, čo tým chce povedať. „Tou ženou máte na mys-
li konkrétne mňa? Ak v niečo také veríte, pán de Vere, prečo
ste sa doteraz neoženili?"
„Majte zľutovanie, lady Anne. Z vojny som doma len rok
a nemám veľkú perspektívu."
„Ste mladší syn?"
Rýchlo na ňu pozrel a Anne sa dovtípila, že otázka sa mu
veľmi nepozdávala.
„Nie, ale zdupkal som do armády, preto mi otec nič nedlží.
Určite odkáže majetok niekomu inému."
„Prečo ste to urobili?"
„Lebo som mu pílil nervy, ako ich teraz pílim vám. Bolo mi
to na tomto svete zrejme súdené." Zrazu vstal a zamieril ku
kozubu.
Anne ho sledovala s nemalým zadosťučinením. Napokon
na pánu Racecombovi de Vere našla citlivé miesto. Rodinu.
Asi ho vydedili.
Bol zvedavý a všetečný, ale na druhej strane ju fascinoval,
a nielen svojou minulosťou. Tón, akým rozprával, ako si ju
doberal, ako sa pohyboval. Sledovala ho vo svetle plameňov,
a zrazu zreteľnejšie rozoznávala kontúry jeho tela ako oble-
čenie.
Široké plecia, dlhý chrbát, úzke boky, svalnaté stehná...
Pomaly sa vystrel, akoby chcel zdôrazniť, čo už vykresľoval
oheň. „Prečo sa vyhýbate spoločnosti, lady Anne? Pre vašu
nohu?"
Takmer vyskočila zo stoličky. „Pán de Vere, nikto okrem
vás to doteraz nevyslovil nahlas, bez najmenšieho zaváha-
nia!"
„Netušil som, že je to tajomstvo."
„Je to priveľmi okaté, aby to bolo tajomstvo, ale..." Hľadala
vhodné slová. „V spoločnosti sa nudím."
„Aha. Krívanie teda nie je hendikep, ale výhovorka."
Keby nebol tak ďaleko, mohla mu znovu vychrstnúť obsah
pohára do tváre. „A aká je vaša výhovorka, pane, že sa tvárite
ako lietavica bez stáleho miesta na oblohe?"
„Moja povaha, prirodzene. Nepoznám nikoho, kto by so
mnou vydržal viac ako mesiac, dva."
„V armáde vydržali."
„Nebolo to bez problémov."
Na tvári sa mu znovu usadil pokojný, uštipačný úsmev, pri
ktorom sa nevdojak zachvela na celom tele.
Oheň zapraskal a ožiaril ho jasný plameň. Čoskoro zhasne,
ak do ohňa nikto nepriloží. Aj táto neistota čoskoro pominie.
Anne mala pocit, že tento muž môže kedykoľvek zmiznúť
ako škriatok za bieleho dňa. Nezniesla by, keby sa to stalo prá-
ve teraz. Prinútila sa vstať. „Pán de Vere?"
Stuhol.
„Ponúkli ste mi svoje služby. Je jedna vec, s ktorou by ste mi
mohli pomôcť."
„Áno?" Hľadel na ňu uprene, ani okom nemihol. Inštinkt
ho málokedy sklamal. Čosi jej napovedalo, že ho konečne vy-
viedla z miery. „Nemôžem sa dlhšie strániť spoločnosti, ak si
mám nájsť manžela - ale nemám dosť skúseností."
„Ako som povedal, lady Anne, dáma nepotrebuje skúse-
nosti."
Vari sa nebráni? Anne od radosti takmer poskočila. „Nie je
skúsenosť ako skúsenosť, pane. Som vojvodova dcéra a k tým
sa len tak niekto nedostane. A keďže mám zmrzačenú nohu,
rodina ma stále chráni. Od dámy, ktorú uviedli do spoločnos-
ti už pred niekoľkými rokmi, by sa predsa len očakávalo tro-
chu viac... skúseností."
Podišiel k stolu, ale nespúšťal z nej oči. Zdvihol pohár a vy-
pil ho do dna. Bolo to viac ako za celý večer.
„Aké skúsenosti máte presne na mysli, lady Anne?"
Aké skúsenosti by ste mi presne mohli poskytnúť?
Nemohla uveriť, že dnes večer jej nič a nikto nemôže brániť
ani v tej najbláznivejšej výstrednosti. Členovia jej rodiny spa-
li alebo boli zaujatí niečím iným. Sluhovia by sa v tejto hodine
objavili, len keby ich zavolala. Nikdy v živote necítila takú slo-
bodu, ako teraz vo švagrovom dome, s bratom v tej istej miest-
nosti.
Hodila okom na Uffhama, ale ten nevedel nič o svete.
„Bozkávanie," vyhŕkla.
„Ešte nikdy vás nikto nepobozkal?"
Jeho údiv jej lichotil.
Sklopila zrak a pohrávala sa s rozhádzanými žetónmi. „Len
letmo. Ak mám povzbudiť mužov, ktorí mi dvoria, musím ve-
dieť, ako reagovať." Zahľadela sa naňho. Pri pohľade na jeho
tichý nesúhlas dodala: „Hovoríte, že som mužov odrádzala,
ale mladé dievčatá vždy upozorňujú, aby si dávali pozor na
dôvernosti. Musím vedieť, čo môžem dovoliť a čo v žiadnom
prípade."
„V tejto situácii radšej nič, drahá lady."
Jeho dôrazné oslovenie ju prinútilo zachichotať sa. Teraz je
ona guľa a on kolok. Úlohy sa vymenili.
„Videla som Uffhama opitého už aj predtým," dodala. „Ke-
by tu náhodou začalo horieť, asi by sme ho museli odvliecť do
bezpečia."
Pohľad, ktorý na ňu vrhol, bol skôr zúfalý ako prekvapený,
ale sklonil sa nad jej brata a zatriasol ním. „Uffham, je čas ísť
do postele."
Pravidelné chrápanie ustalo asi na sekundu, ale potom sa
Uffham opäť zvalil na svoje miesto.
De Vere sa znovu obrátil k Anne a pokrútil hlavou. „Lady
Anne, pili ste priveľa. Ráno vám nebude dobre."
„Nepila som veľa." V skutočnosti bola svieža, bez predsud-
kov a prekvapujúco odvážna. „Ak mám cítiť rozpaky, musím
mať na ne dôvod. Je také ťažké pobozkať ma?"
Povedala to veselo, no potom ju schladilo čosi, čo potlačilo
jej sebavedomie. Nechce ju pobozkať. Pravdaže. Ako jej moh-
lo napadnúť, že by ju chcel pobozkať?
„Prepáčte. Nemala som..."
„Anne." Jeho tón a krstné meno ju zarazilo.
Podišiel k nej, vyzeral úplne pokojný. „Nemám nič proti
bozkávaniu s vami. Ide len o to, že nechcem využiť vašu
chvíľkovú slabosť."
„To sa hovorí, ak nechcete uraziť dámu? Ešte raz sa ospra-
vedlňujem, že som priviedla do rozpakov vás aj seba."
Chytil ju za ruky. „Pamätajte si jedno. Vždy hovorím, čo si
myslím."
„Takmer vždy."
„Prečo by som vám klamal? Keby som vám povedal pravdu,
zastrelíte ma, alebo ma zažalujete?"
Rozosmiala sa, ruky v jeho dlaniach mala horúce. „Vy doká-
žete človeka vyprovokovať tak, že by vás najradšej zastrelil."
Usmial sa. „Ale nie vás a nie v podobnej situácii. Dobre te-
da, ako chcete. Dáme sa do lekcie bozkávania." Nahol sa a po-
bozkal jej najprv jednu, potom druhú ruku.
„Bozkávanie rúk sa už nenosí," namietla a vzápätí si s pre-
kvapením uvedomila, že aj jej vyrazilo dych.
Keď si podávala ruku s nejakým mužom, zvyčajne mala ru-
kavičky. Ani si nespomínala, kedy sa jej cudzí človek naposle-
dy dotkol obnaženej ruky.
„Ani hlboké úklony." Vystrel sa, ale stále jej pevne stískal
ruky. „Keď vám nejaký muž takto bozkáva ruky, je podvod-
ník. Neverte mu ani slovo."
„Budem si to pamätať, pane."
Pozrel na ňu zhora. „Máte krásne ruky."
„Áno?"
Zdvihol ich do tlmeného svetla. Mala len dva nenápadné
prstienky.
„Naozaj pekné." Pozrel na ňu; v očiach mu nevidela figliar-
ske iskričky ani neúprimnosť. „Ak budete mať niekedy v bu-
dúcnosti pocit, že lekcia bozkávania priniesla svoje ovocie,
lady Anne, pošlite mi náčrt vašich rúk."
Nebola si istá, či to má brať ako lichôtku, alebo sa uraziť.
„Ruky sú teda na mne to najkrajšie?"
Lišiacky sa usmial. „Musel by som si vás obzrieť celú, aby
som to vedel posúdiť, moja milá, ale aj tak ich obdivujem."
Zdvihol si jej ruky k perám a každú pobozkal, jemne, ale ná-
stojčivo. Potom sa jej zahľadel do očí. „Toto je bozk muža, kto-
rv vie upokojiť a potešiť ženské srdce aj dušu." Prešiel jej
perami po končekoch prstov a potom po hánkach.
Anniným telom prebehol čudný šteklivý pocit vzrušenia.
„Rozumiem."
Uvedomila si, ako prudko dýcha. Zároveň ju zaplavil príval
nostalgie. Takto jej pred odchodom pobozkal ruky lord
Middlethorpe, keď jej sľuboval, že o pár dní sa vráti. Keď jej
naznačil, že ju požiada o ruku.
„Zmäkli ste?" opýtal sa so šibalským úsmevom.
Mykla sa a vrátila do reality s nádejou, že si nič nevšimol.
„To bola trúfalá poznámka."
„Fajn. Je to len taký trik."
Znovu jej pobozkal hánky, tentoraz pootvorenými perami,
takže vnímala jeho horúci dych.
Prehltla. „Čo si mám myslieť, keď ma muž takto bozkáva?"
„Musíte byť v strehu, ale môže mať aj čestné úmysly."
„Predpokladala by som, že má veľa skúseností so ženami. Je
to dobre, alebo zle?"
„Takáto zručnosť je ako dobre naostrený meč - v niekto-
rých rukách vynikajúca, v iných znepokojujúca. Niektorý
z vašich nápadníkov ňou určite disponoval."
„Ale ani jeden z nich ma neohúril. Nikdy som nemala pocit,
že to myslia úprimne." Ani de Vere nebol úprimný, ale keď ju
takto držal za ruky, malo to svoj účinok. „Pán de Vere, vy ste
dokonalá ukážka svetaznalého muža, alebo sa mýlim?"
„Ja, lady Anne?" Jeho hlas znel úplne nevinne. „Väčšinu do-
spelého života som strávil v armáde. Áno, občas som prežil
pekné chvíle, ale ak mám talent, rozhodne je vrodený."
„Alebo získaný."
Zasmial sa a pustil jej ruku. Druhú obrátil a pobozkal na
dlaň. Bolo to príjemné.
Anne zalapala po dychu a naskočili jej zimomriavky. Nebo-

la si celkom istá, či od strachu. Určite nie. Keď jej nadvihol
bradu a pozrel do očí, usilovala sa tváriť neurčito, ale asi sa jej
veľmi nedarilo. Preto zareagovala tak, ako zareagovala. Nič
iné jej totiž nezišlo na um. Obrátila mu ruku a tentoraz mu ju
pobozkala ona.
Panebože! Až teraz pochopila, prečo muži takto bozkávajú
ruky ženám. Dlaň bola oveľa osobnejšia, intímnejšia ako chrbát
ruky. Nikto sa jej tak nedotýkal. Jeho ruka bola teplá, jemná...
voňavá. A hladká okrem jazvy, čo sa ťahala krížom cez ňu.
Kúsok ju odtiahla, aby si ju mohla lepšie prezrieť.
„Zasiahli ma šabľou. Mal som rukavice, ale aj tak to bolo ne-
príjemné zranenie. Som rád, že môžem tú ruku normálne po-
užívať."
Zrazu si ho predstavila v boji, ako sa bije za kráľa, za vlasť,
za vlastný život, za všetko a zo všetkých síl.
„Existuje veľa podôb zvádzania, pravda, pán de Vere?"
Vyslobodil si ruku z jej zovretia. „Lady Anne, dnes večer ni-
kto nikoho nezvádza."

„pravdaže nie," odvetila, ale dotyk jeho ruky jej chýbal.
Oheň doháral, vzduch v miestnosti postupne chladol. Jed-
na sviečka zablikala a potom zhasla. Mala by sa pobrať. Už
dávno mala odísť.
„Ale inak máte pravdu," riekol. „Existuje veľa podôb zvá-
dzania. Niekto sa usiluje vyvolať napríklad ľútosť. Odolajte."
„Odolať dvoreniu, alebo ľútosti?"
„Využili ste niekedy svoju nohu na to, aby ste ulovili muža?"
„Nikdy som sa nepokúšala uloviť muža."
„Niektorí museli z vás byť zúfalí."
„Čože? Čo tým chcete povedať?"
„Ste predsa vojvodova dcéra, princezná za hrubými múrmi.
Trochu povzbudenia z vašej strany by nezaškodilo." Dotkol sa
jej pleca. „Čo by ste urobili," pritisol sa k nej, akoby to bolo to

najprirodzenejšie, „keby niektorý z tých nádejných džentlme-
nov urobil toto?"
„Trvala by som na tom, aby ma ihneď pustil."
Vyriekla to takmer šeptom, takže to neznelo veľmi pre-
svedčivo. Možno preto, že si boli tak blízko, a možno nechce-
la zobudiť Uffhama. Nemala inú možnosť, len ho objať okolo
krku. Srdce jej prudko bilo a niektoré časti tela akoby sa po pr-
vý raz prebudili.
Dotkla sa mu končekmi prstov goliera.
Jej nohy sa dotkli jeho stehien.
Cítila na tvári jeho dych. Bol tak blízko...
„A keby neposlúchol?" Ešte tuhšie si ju privinul, takže sa
dotýkali telami. Bolo to ako na chodbe vedúcej do Francesinej
izby, ale aj trochu iné. Vtedy bola slabá a v šoku, no teraz sla-
bosť vystriedala poddajnosť... Prsia však vôbec nemala pod-
dajné, ale naopak, pevné a citlivé.
„No," perami sa jej opatrne šuchol o líce a prehovoril jej do
ucha. „Čo by ste urobili?"
„Kričala by som o pomoc," vydýchla.
„Ak zakričíte, Uffham sa možno nezobudí, ale niekto určite
príde." Trochu sa odtiahol, aby na ňu videl. Oči sa mu smiali,
ale Anne pripadali plné čudného, nepreniknuteľného tajom-
stva. „Naozaj by ste mali kričať."
„Nebudem. Máte moje slovo."
„Bez ohľadu na to, čo urobím?"
Prebehla ňou triaška a nebola schopná podniknúť nič rozum-
né, napríklad vymaniť sa mu z objatia. „Áno, budem kričať, ak
bude treba, ale najprv vás upozorním."
„Hráte férovo. Možno nastal čas, aby ste ma oslovovali Race."
„Nie, pán de Vere." Nespúšťala z neho oči. „Nemyslím, že
by to bolo najmúdrejšie."
Zrazu sa pobavene usmial a na lícach sa mu urobili jamky.
„Ste rozumná žena."
Potom ju pobozkal. Jemne sa dotkol jej pier, ale taký bozk
už predtým zažila. Jeden alebo dvaja muži ju takto pobozkali,
skôr ako ich stačila pribrzdiť. No nikdy predtým sa neocitla

v mužskom náručí. Akoby sa v ňom rozpúšťala. Až sa jej za-
krútila hlava.
A keď si pomyslela, že to mohla zažiť už dávno...
Keď sa ich pery oddelili, zahľadela sa naňho. „Naozaj si
myslíte, že odrádzam nápadníkov?"
„Väčšina mužov by sa roztriasla pri predstave, že majú dvo-
riť dcére vojvodu z Arranu."
Ďalšie poleno dohorelo a prepadlo cez mriežku v kozube,
plamene sa roztancovali a osvetlili mu tvár. „Aj vy sa trasiete,
pán de Vere?"
„Trochu. Pamätajte si jedno, lady Anne. Dokonca aj muž
bez vážnych úmyslov môže zneistieť, ak sa mu v náručí ocit-
ne milá slečna, a navyše v neskorej nočnej hodine."
Na očiach mu videla, že hovorí zo srdca. Keď sa nadýchla,
mala pocit, akoby dýchal spolu s ňou, akoby im to išlo vedno
lepšie. „Myslíte, že je nebezpečné pokračovať v lekcii? Budem
kričať, ak ma vyplašíte."
„Ľahko sa vyplašíte?"
„Nemám potuchy."
„Nekričte. Len zašepkajte a ja prestanem." Zažmurkal. „Ak
to nebude fungovať, potiahnite ma za vlasy." Privinul si ju
bližšie a jeho pery sa jej pritisli na ústa tak náruživo, až ju ob-
chádzali mdloby. Ústa mal náruživé a vlhké.
Inštinkt jej našepkával, aby otvorila ústa. Možno chcela nie-
čo povedať, ale on ju umlčal. S pocitom, že by sa mala brániť,
napokon sa úplne podvolila.
Vnímala jeho nástojčivé pery. Jeho ruky sa skúmavo pohy-
bovali po jej tele. Naliehavo sa na ňu tlačil, nehľadiac na vrs-
tvy šatstva, ktoré kedysi považovala za bezpečnú ochranu.
Keď prestal, pozbierala všetku silu a odstrčila ho. „Toto by
som nedovolila nijakému mužovi!"
Povedala to tak nahlas, že Uffham prestal chrápať. Pozreli
naňho, ale videli, že znovu upadol do hlbokého spánku.
Panebože, bozkáva sa v bratovej prítomnosti! Bolo to také
neslýchané, až sa obávala, že ozvena v miestnosti prezradí, čo
vykonala.
„Mne ste to dovolili,“ zdôraznil de Vere, „a ja som tiež muž,
nie je v tom nijaký rozdiel."
Udrela ho. Hlava mu poskočila a Anne rozbolela ruka.
Po chvíli napätého ticha mu pošúchala líce. „Prepáčte, je mi
lo ľúto. Nevedela som..."
Chytil ju za ruku. „Len pokojne. Upokojte sa, drahá. Zasa
som vás provokoval."
Anne však neodtiahla ruku z jeho líca. Nahmatala pružnú
pokožku a neviditeľné strnisko. Na tvári mu nevidela nijaký
lieň, lebo bol svetlovlasý, ale táto drsnosť ešte väčšmi umoc-
ňovala jeho nebezpečnú mužskú silu.
„Sama neviem, čo do mňa vošlo," zašepkala.
„Hovoríte o bozku, alebo o facke?"
„O bozku... o facke... o oboch!"
„Nenormálny večer."
Posmieva sa jej!
Odtiahla sa a vystrela si šaty, akoby bol každý záhyb sved-
kom jej nehanebnosti. „Neprezradíte to nikomu?"
„Udreli ste ma, lady Anne." Zamračil sa, no potom mu tvár
zmäkla. „Ale nebolo to až také hrozné."
„Bolo to hrozné!" Zachytila jeho pohľad a zachvela sa. „Ne-
ľutujte ma, pán de Vere. Ľútosť neznášam!"
„Ak sa vydáte, lady Anne, váš manžel vás bude chcieť boz-
kávať týmto spôsobom. Keby nie, ľutoval by som vás."
„V manželstve to bude inak."
„Možno, ale odporúčam niekoľko horúcich bozkov, skôr
ako budete prisahať. Čo ak sa vám nebude páčiť, ako vás bu-
de bozkávať manžel?"
Anne mala už prázdny pohár, ale jemu ešte trochu brandy
zostalo. Bez rozmýšľania sa za ním načiahla. Potom si priloži-
la pohár k lícu - bolo také horúce, akoby, aj jej niekto vylepil.
„Radšej ste sem nemali chodiť."
Bola to tá najväčšia nezdvorilosť, akú kedy vyslovila.
Oheň už nehorel, len uhlíky tleli a všetky sviečky dohárali.
Pozrela naňho, akoby tie slová chcela vziať späť. Zamrzeli ju.
Načo sa púšťala do takéhoto dobrodružstva?
De Vere sa tváril vážne. „Je mi ľúto, ak si myslíte, že som
vám ublížil, lady Anne. Nemal som to v úmysle." Uklonil sa -
zdvorilo, pokojne a rozvážne. „Už vás nebudem obťažovať."
Vyšiel z miestnosti a Anne zrazu osamela. Vlastne zostala
s chrápajúcim Uffhamom.
Naliala si do pohára trochu brandy a vypila ho. Čo sa s ňou
robí? Prečo sa správa, akoby to ani nebola ona? Prečo sa zme-
nila? Áno, zmenila sa. Ráno ju to možno bude mrzieť. Možno
bude mať aj opicu. Nenazdávala sa však, že následky tejto no-
ci sa vyparia ako bolesť hlavy alebo zlý sen.
V miestnosti nebolo zrkadlo, ale Anne pochybovala, že sa
zmenila fyzicky. Vnútro mala celé rozhárané. Ako balík po-
miešaných kariet - boli tam všetky, ale v inom poradí.
Je to dobre, alebo zle? Určite nad jej sily.
Za niekoľko hodín ju Race de Vere naučil veľa o mužoch aj
o nej samej. Teraz videla, ako jej neistota odrádzala nápadní-
kov. Jakživ jej nezišlo na um, že by mohli byť ešte nervóznej-
ší ako ona, alebo sa obávať, že urazia jej vznešenú rodinu.
Okrem toho bola postihnutá, preto s ňou všetci zaobchádzali
tak opatrne.
Race de Vere však na to vôbec nebral ohľad.
Vypila pohár do dna.
Chvíľu uvažovala, že by ho mala spoznať lepšie, ale potom
pokrútila hlavou. Jej rodina by bola zdesená a spoločnosť by
ju za chrbtom ohovárala. Úbohá lady Anne de Verová. Preží-
vala by to isté ako chudera lady Claretta Crumpová.
Premýšľala, či je zbabelá, alebo realistická. Možno je Claretta
s Crumpom šťastná. Človek možno občas musí odhodiť zábra-
ny, musí riskovať, a nie vždy hlásiť nebezpečnú sedmičku...
Nie. Hazard je síce vzrušujúci, ale do života sa nehodí, naj-
mä ak je človek v nevýhode. Smutne sa dotkla slonovinových
žetónov. Preosiala ich cez prsty a vložila si jeden do vrecka,
aby jej pripomínal tento večer.
Potom vzala hodvábny šál a prehodila si ho cez plecia. V iz-
be bolo chladno. Pletený by bol praktickejší. Presne tak by sa
mala správať. Prakticky.
Do konca sezóny stále zostáva niekoľko týždňov. Pôjde do
Londýna, nájde si vhodného manžela, ktorý jej poskytne bla-
hobyt, na aký je zvyknutá.
Chcela by domov ako Lea Park - elegantný vidiecky dom
s priľahlým parkom. Chcela by manžela, ktorého spoločenský
život v Londýne až tak veľmi neláka. Keď takého nájde, bude
šťastná. Chcela životného partnera, ktorý by bol inteligentný.
Nie takého, ktorý by viedol nudné rozhovory doma pri kozu-
be. Ani hazardného hráča. Potrebuje absolútne bezpečie.
A, pravdaže, musí ju nadovšetko ľúbiť. Už by nezniesla, ke-
by ju ďalší muž opustil tesne pred sobášom. Je to vôbec mož-
né? Existuje taký muž? V tej chvíli jej dodával sebavedomie
alkohol, ale obávala sa, že zajtra tu znovu bude chudera lady
Anne. Chudera-nechudera, lady Anne pôjde do Londýna.
Bola už pri dverách, keď si spomenula na spiaceho brata.
Ak tu bude takto driemať na stoličke do rána, zajtra ho bude
bolieť nielen hlava, ale celé telo. Bola starostlivá sestra, a tak sa
pobrala pohľadať sluhov, aby mu pomohli do postele.
Race zatvoril dvere na svojej izbe a oprel sa o ne, aby sa tro-
chu upokojil. Všetko sa mu akosi vymklo z rúk. Nikdy nemal
v úmysle bozkávať sa s Anne Peckworthovou. Najmä nie
takto. Vymieňať si s ňou bozky, pri ktorých mu zovrela krv
v žilách... Vďakabohu, že mala dosť zdravého rozumu a ne-
zobudila celý dom. Aj že si jeho bozky nebrala k srdcu a ne-
pokladala ich za záväzok. Inteligentná žena!
S týmto záverom zamieril k fľaši brandy, čo mu pripravili
štedrí hostitelia. Lady Anne Peckworthová je určite po mno-
hých stránkach rozumná, ale pokiaľ ide o mužov, ktorí mali
o ňu mali záujem, veľa rozumu nepobrala. Má už vyše dva-
dsať, a ešte ju nikto nepobozkal. Videl ju už aj predtým letmo
v Londýne. Čo si vtedy o nej myslel? Žena ako všetky ostatné.
Áno, prikývol v duchu a nalial si do pohára brandy. Iba ďal-
šia aristokratka na spoločenskom večierku, vo svetlých šatách
so svetlým kvetom vo vlasoch, zvierajúca v rukách svetlé ru-
kavičky. Bledý úsmev na bledej tvári.
Vtedy vôbec nepripomínala ženu plnú života, ktorú uvi-
del, keď ho Uffham priviedol do sídla lady Benningovej. Oči
sa jej leskli a tvár zružovela pri poznámke o derbyshirskom
baranovi.
Pozná lady Anne pieseň o derbyshirskom baranovi?
Keď som šiel do Derby na trh,
videl som barana, bol to májový vrh.
Bol mäsitý, až mu visel tuk,
a tuhý bol ani drúk...
Pri slove tuk sa ešte väčšmi začervenala, a keby bola počula
ďalšiu slohu, bola by sa možno prepadla od hanby.
Keď sa červenala, bola pekná, dokonca krásna.
Ako tak nad tým premýšľal, vtedy v Londýne asi nebola vo
svojej koži po náhlej Middlethorpovej svadbe. Jej slová o lady
Middlethorpovej odhalili, ako veľmi jej ublížil.
Race cítil pokušenie potrestať Middlethorpa, ale ten bol čle-
nom Spolku rebelov. Ak štuchnete do jedného, akoby ste
štuchli do osieho hniezda.
Vlastne bol istým spôsobom tajný agent skupiny. Možno
by sem prišiel aj tak, ale vodca spolku Nicholas Delaney na-
značil, že niekto by sa mal uistiť, že lady Anne netrpí. „Nikto
z Rebelov sa jej nemôže ukázať na oči," povedal Raceovi. „Ko-
hokoľvek z nás by rozniesla v zuboch, len čo by nás uvidela."
Race mal rád Delaneyho a v podstate s ním súhlasil. Bol tu
vlastne preto, že jeho pričinením lady Anne prišla o ďalšieho
vhodného nápadníka. Zadržal list, v ktorom jej Con oznamo-
val svoj zámer požiadať ju o ruku. Keby dostala ten list, Con
by sľub nikdy neporušil.
Racea to však nemrzelo. Con a Susan boli ako stvorení je-
den pre druhého a Anne by nemala nič z manželstva z povin-
nosti. On jej však ublížil, preto bolo jeho povinnosťou tú ranu
zaceliť. Netušil však, že Anne naňho tak zapôsobí. Možno mu
to malo napadnúť. Ženám sa páčil, hoci nevedel prečo. Nepô-
sobil bohvieako mužne, ani im neskladal poetické poklony.

Nemal významných predkov ani majetok, ani veľké ambície,
správal sa skôr ako šašo, nie ako hrdina.
A predsa priťahoval ženy. Poznal mužov, ktorí mali tento
dar a využívali ho, ale zistil, že jemu je záujem žien skôr na
ťarchu, najmä počas rokov strávených v armáde.
Vojna, to nebol čas vhodný na lásku či vzťah so ženou - ne-
vedel si predstaviť, že by priviedol do takého sveta deti. Me-
dzi bitkami však bol čas na zábavu. V chvíľach nudy často
našiel správny typ ženy, ktorá ho obšťastnila a ktorú mohol
potom nechať. Vyskytli sa však aj nesprávne ženy. Ihneď mu
zišla na um Letty Monke-Frobisherová. Letty bola plukovní-
kova osemnásťročná dcéra. Flirtovala s ním rovno pred otcom
a posielala mu navoňané listy. Poslednú hlúposť urobila, keď
raz vkĺzla do jeho izby, oblečená len v plášti. Race dopil bran-
dy a znovu si nalial. Letty ho vystrašila väčšmi ako nepriateľ-
ské francúzske vojská a po tejto skúsenosti bol veľmi opatrný.
Až dodnes.
Dopil brandy a zahľadel sa na dvere. Potom vstal a zamkol
ich. Nemyslel si, že by lady Anne Peckworthová bola taká ne-
rozumná, ale kto sa vyzná v ženách? Už by nemal piť. Uve-
domil si, že sa mu krúti hlava. Pobral sa k posteli a presviedčal
sám seba, že Anne je príliš múdra a dobre vychovaná, aby ho
prenasledovala do spálne. Šuchol sa do studenej postele a za-
čal premýšľať o niečom inom. O Conovom majetku v Sussexe.
Lepšie je zaoberať sa čímkoľvek, len nie Anne Peckwortho-
vou. Aké to bolo držať ju v náručí! Dokonale si sadli... Conov
starý otec mal pôdu v prenájme na deväťdesiatdeväť rokov...
Race si zrazu spomenul na Uffhama. Dočerta, je tu predsa
ako jeho oddaný sluha, nemôže nechať svojho pána spať na
tvrdej stoličke. Vyliezol z postele a obliekol si župan. Podľa to-
ho, ako poznal Uffhama z minulosti, vedel, že šance zobudiť
ho a odvliecť hore do postele sú mizivé. Bude musieť zobudiť
služobníctvo. Ale je neskoro a navyše je v cudzom dome. Do-
frasa! Vzal páperový paplón a vankúš zo svojej postele. Uste-
lie mu aspoň na zemi.
Podišiel k dverám a stlačil kľučku. Prečo sa neotvárajú? Po-

tom si spomenul, že ich zamkol, a zasmial sa sám sebe. Keď
ich otvoril, ešte vždy sa usmieval...
... a vtom zbadal Anne - blížila sa k nemu po chodbe. Zasta-
la a rozkošne sa začervenala. Vo svetle sviečky, ktorú niesla
v rukách, uvidel jej tvár, a zrazu si uvedomil, že naňho uprene
hľadí. Mal obnaženú hruď, pod pazuchou paplón a vankúš.
Rýchlo si pritlačil vankúš na hruď v nádeji, že nepočula,
ako mu tlčie srdce. „Chcemto odniesť Uffhamovi, aby mu bo-
lo pohodlnejšie," vysvetlil.
Oblizla si pery. Plné, jemné, ružové pery. Horná bola bo-
lestne žiaduca. Tlkot srdca sa vystupňoval, zatemňoval zmys-
ly. Ešte dva kroky, a ocitne sa mu v náručí. Stačí chvíľa, a bude
v jeho izbe. Ešte niekoľko sekúnd, a ocitne sa v jeho posteli.
Zhlboka sa nadýchol. Vari sa zbláznil? Zahmlenú myseľ
prebral jej nežný hlas.
„Sluhovia ho už vedú," povedala. „Na poschodie."
Potom ich začul. Tiché hlasy a kroky na schodisku. „Nikto
nás takto nesmie vidieť," povedal, potláčajúc smiech. Ešte
väčšmi sa začervenala. „Nie."
Nehýbala sa však a ani on sa nepohol.
Smiech sa premenil na úsmev, neusiloval sa ho zakryť.
V šere chodby sa vznášalo akési zázračné čaro. Race urobil
krok vpred a pobozkal Anne na rozpálené líce, potom na pe-
ry, na šiju, pričom vdychoval príjemnú kvetinovú vôňu, čo sa
okolo nej stále vznášala...
„Dobrú noc, drahá," povedal na rozlúčku. Znamenalo to
zbohom. Potom sa vrátil do svojej izby. Anne tam zostala stáť
s vytreštenými očami, s ružovou tvárou a ústami otvorenými
od údivu.
Alebo od túžby?
Áno, pomyslel si, už za dverami. Bola to túžba a zaskočila ju
takisto ako jeho. Keby ju vtiahol do svojej izby, možno by sa
nebránila. Možno by došlo k nevyhnutnému s katastrofálny-
mi následkami.
Dopekla, bol tu, aby jej pomohol, nie aby ju zničil! Zajtra
odtiaľto Uffhama odvlečie hoci aj v zuboch, a potom sa bude

Anne Peckworthovej vyhýbať do konca života. Nie, to nemô-
že. Vytiahol ju z ochrannej ulity, nemôže ju nechať napospas
osudu. Zrazu sa ho zmocnilo pokušenie. Mohol by ju získať,
keby chcel. Znamenalo by to však tajný sobáš, pretože vojvo-
da z Arranu by určite nesúhlasil s manželom ako on. Ale čosi
by jej mohol ponúknuť. Naozaj mu na nej záležalo.
Pokrútil hlavou. Ak mu na nej záleží, nevytrhne ju predsa
z kruhu milujúcej rodiny ani zo života v luxuse a prepychu.
V armáde často zažil, že ženy z vysokopostavených rodín
utiekli s dôstojníkmi a vydali sa za nich. Vždy boli poznačené
trpkosťou, keď sa vášeň, ktorá bola príčinou všetkého, strati-
la, prišla kopa detí a život nebol prechádzka ružovou záhra-
dou.
Znehybnel a načúval krokom a tichým hlasom v chodbe.
Nejaké dvere sa otvorili a zatvorili. Uffhamove. Potom sa za-
buchli dvere v tesnej blízkosti. Annine.
V
tej chvíli sa prihlásila k slovu jeho predstavivosť. Ako jej
pomáha z belasých šiat, má jednoduchú, praktickú spodnú
bielizeň... Šnúrky, alebo čipky? Slúžka jej prečesáva hebké
vlasy...
Dom sa konečne pohrúžil do hlbokého ticha.
Race sa zhlboka nadýchol a odstúpil odo dverí. Potom, skôr
symbolicky ako z opatrnosti, otočil kľúčom v zámke a pobral
sa do studenej postele.
8
keď sa nasledujúce ráno Anne zobudila, necítila sa dob-
re. Ako vyžmýkaný citrón. Hetty roztiahla závesy a Anne pri-
žmúrila oči pred ostrým svetlom.
Po chvíli si uvedomila, že ešte nikdy nemala poriadnu opi-
cu. Hlava ju nebolela ako inokedy, ale išla jej prasknúť.
V
ústach mala sucho a nepríjemnú pachuť. Bola smädná, no
nechcelo sa jej pohnúť, a tak len ležala a usilovala sa nepre-
mýšľať o Raceovi de Vere. O tom, ako vyzeral, keď sa rozlúčili.
Svetlovlasý cherubín v striebristom župane. Tá svalnatá
hruď. Niečo v jeho jasných očiach akoby ju hypnotizovalo,
až sa jej z toho rozbúšilo srdce a myšlienky sa šialene rozute-
kali...
Dosť! Sadla si, odfúkla a na chvíľu znehybnela, pretože sa
jej zakrútila hlava. Potom si spomenula na niekoľko dôleži-
tých vecí.
„Sú lady Benningová a dieťa v poriadku?"
Hetty priam žiarila. „Áno, slečna, a lord Benning dal všet-
kým sluhom po guinei ako odmenu. Pôjdete raňajkovať dolu,
alebo vám jedlo prinesiem sem?"
Dolu? Kde by ho mohla stretnúť? Pod županom bol nahý.
A pobozkal ju - na líce aj na pery tak, že sa rozochvela ako
v jeho náručí v Benningovej pracovni. Voňal mydlom a ešte
čímsi. Niečím živočíšnym...
Cez otvorené dvere videla jeho posteľ. Ešte nebola ustlaná.
Predstavila si, ako vchádza, ako si líha do jeho postele. Od-
fúkla si vlasy z tváre. Tak by mala žena rojčiť len o vlastnom
manželovi alebo mužovi, ktorý sa ním stane...
„Slečna?"
Anne sa mykla. Hetty ešte vždy čakala na odpoveď. Na čo
sa vlastne pýtala? Na raňajky? Vďakabohu, večer ju posla-
la skoro spať, takže slúžka nevidela, v akom stave sa dostala
do postele. Pritisla si dlane na líca pri predstave, čo by si po-
mysleli sluhovia. Vedia, že strávila nejaký čas - koľko času
vlastne - s Raceom de Vere?
Vyložila ruky na prikrývku a prezerala si ich. Prsty mala dl-
hé, nie bucľaté, zápästia štíhle, no ruky príliš chudé. Ako celé
telo.
Nemohol myslieť vážne to, čo povedal. Vraj má pekné ruky.
A teraz má pretŕčať toto vyziabnuté telo v Londýne, aby si
našla manžela, ktorému sa bude zdať krásna a úprimne sa do
nej zaľúbi. Tak vážne, že nikdy neutečie za inou.
Vzdychla. Naozaj to všetko Raceovi vytárala? O svojich ci-
toch k Middlethorpovi? O svojich obavách?
Bože, keby ho nemusela už nikdy stretnúť. Dúfala, že Uff-

hamovi veľmi nezáleží na počasí. Určite bude chcieť čo naj-
skôr vyraziť. Pôrod a deti? To je ako dom s nákazlivou choro-
bou.
Vyliezla z postele a uvidela sa v zrkadle. Bože dobrý! Je ta-
ká strapatá a vyzerá tak necudne každé ráno? V chodbe začu-
la kroky a rýchlo si opláchla tvár vodou.
Hetty sa vrátila a rozrečnila sa o dieťati. „Marjorie vraví, že
lady Benningová sedí a dojčí, slečna. Bol to naozaj ľahký pô-
rod."
Chvalabohu, pomyslela si Anne. „Choď sa opýtať, či ju mô-
žem prísť pozrieť, Hetty."
Anne sa začala umývať. Namydlila si a vydrhla tvár aj ruky.
Bolo jej však ľúto, že z nich zmyla bozky. Toľko ju naučil, toľ-
ko jej dal a vysvetlil, a navyše to bolo zábavné.
Nie ako časopis s ručnými prácami pre ženy. Slamený košík
ležal zabudnutý kdesi vo Francesinej izbe. Ešte včera to bola
jej hlavná starosť.
Umyla si zuby a hneď jej bolo oveľa lepšie.
Vtom ju niečo oslepilo. Obrátila sa a uvedomila si, že vonku
svieti slnko. Podišla k oknu. Do okien na tejto strane domu
neprenikali raňajšie lúče, odrážali sa od okien na stajniach.
Obloha bola modrá.
Chvalabohu! Môže si ísť zajazdiť. Aspoň si prevetrá pople-
tenú myseľ. Monmouth bude rád, veď už tri dni stojí v stajni.
Hetty sa vrátila do izby. „Lady Benningová vraví, že si mô-
žete raňajkovať s ňou. Aké šaty si oblečiete?"
Hetty už chystala korzet. Anne sa vrátila do reality a pre-
zrela si skromnú garderóbu, ktorú si priniesla k sestre.
„Ružové, Hetty." Boli to jej najkrajšie šaty. „Sú páni už ho-
re?" opýtala sa čo najľahostajnejšie. Potom si vyzliekla nočnú
košeľu.
Hetty jej pomohla s korzetom a začala sťahovať šnúrky.
„Pán Benning a pán de Vere sa už naraňajkovali. Lord Uffham
ešte asi nie."
Keď je Uffhamovi pod psa, asi tak rýchlo neodíde. Ak sa
rozhodne zostať ešte jednu noc, možno by si de Vere šiel za-

jazdiť po okolí. Zajazdiť si s mužom, ktorý sa pozná s rodinou,
bolo prijateľné...
Anne pokrčila ramená a vkĺzla do šiat. „Priprav mi na ne-
skôr jazdecký odev, Hetty."
Cítila, ako jej tlčie srdce, ale čo už. Veď aj Frances jej pove-
dala, že potrebuje získať trochu skúseností vo flirtovaní.
Hetty jej prevliekla šaty cez hlavu. Anne sa pozrela do zrka-
dla; prekvapilo ju, ako jej ružová pristane. Objednala si ich ako
útechu počas výletu do Londýna, keď sa dozvedela o Middle-
thorpovej svadbe. Jej matka považovala nové šaty za liek na
všetky choroby a bolesti. Keďže to boli letné šaty, mala ich len
raz, ale vtedy sa jej nezdali takéto pekné.
Pery aj líca mala ružovejšie ako zvyčajne a dokonca aj prsia
akoby sa jej trochu zväčšili. Hetty jej ešte neupravila vlasy,
a tak sa impulzívne rozhodla nechať ich voľne padať na ple-
cia - prinajmenšom kým pôjde navštíviť Frances.
Pri výbere šálu už stratila trpezlivosť, a tak sa rozhodla pre
obyčajný pletený. Nechcela, aby si niekto myslel, že sa vypará-
dila naschvál. Prehodila si šál cez plecia a ponáhľala sa s táckou
do Francesinej izby. Až keď tam prišla, uvedomila si, že šál ne-
potrebuje, pretože slnečné lúče postupne prehriali celý dom.
Podala šál Hetty a podišla k Francesinej posteli. „Vyzeráš
výborne."
Bola to pravda. Frances mala na sebe pekný župan brosky-
ňovej farby a biely čipkovaný čepiec. Doslova rozkvitla. Kolís-
ku pri posteli zdobil zlatý hodváb a vedľa nej sedela pestúnka.
„To si ty, drahá? Ako ti tá ružová pristane!" Frances sklone-
ná nad kolískou priam žiarila. „Všetko šlo ako po masle a ma-
lý Charles je zdravý ako buk. Pani McLarenová hovorí, že
dávno nevidela takú dobrú dojku, ako som ja."
Anne porovnala žiariacu sestru s rozkysnutou ženou zo
včera, a usúdila, že je to jednoducho záhada. Potom sa obráti-
la k novorodencovi spiacemu v snehobielych prikrývkach.
„Je nádherný," zašepkala. Nebola to celkom pravda, ale
znelo to presvedčivo.
„Môžeš ho vziať na ruky. Neprekáža mu to, potom si ho

vezmem ja." Frances sa obrátila k pestúnke. „Môžeš na chvíľu
ísť, Alice."
Slúžka sa uklonila a odišla. Frances sa zachichotala. „Myslí
si, že to nezvládnem. Ale ak im to umožníš, vraj sú príliš vlast-
nícke. Pamätaj si to, keď raz príde tvoja chvíľa. No, neboj sa.
Podopri mu hlavičku."
Anne sa počas charitatívnej práce už stretla s dojčatami, ale
nie s takýmito malými. Odhrnula prikrývku a vzala drobné
dieťa do náručia. Najprv našpúlilo pery, ale potom sa upokoji-
lo. Bolo mäkké a teplé. Pritúlila si ho a sadla si na okraj postele.
„Aj ja chcem deti."
„Pravdaže."
Anne pozrela na sestru. „Ale dieťa potrebuje aj otca."
„Stačí lusknúť prstami."
Anne sa zasmiala. „To sotva."
„Akože nie? Si predsa vojvodova dcéra so slušným venom."
Typická Frances. Priama a praktická. Svojím spôsobom bo-
la akýmsi votrelcom v rodine. Koniec tehotenstva znášala ťaž-
ko a nebola s ňou reč, ale teraz bola znovu vo svojej koži.
„Nechcem, aby si ma muž vzal len pre peniaze a vysoké po-
stavenie."
„Samozrejme," prisvedčila Frances s nepresvedčivou srdeč-
nosťou.
Nový pocit, že je pekná, nielen že ujde, bola možno len
mylná predstava. Ilúzia. Hoci nežila ako mníška v kláštore, ni-
kdy nemusela odháňať oddaných obdivovateľov.
„Chcem ísť do Londýna a zveriť sa do rúk Caroline."
„Výborne! Ak si dievča chce vybrať manžela, musí ísť tam,
kde je najviac mužov." Frances naklonila hlavu nabok. „A čo
pán de Vere?"
Anne stuhla. Vari si služobníctvo niečo všimlo a začalo roz-
právať? „Čo s ním má byť?"
„Je Uffhamov priateľ."
Napätie sa stupňovalo. Ak Frances považuje pána de Vere
za vhodného kandidáta na manžela...
„To by nebola najlepšia voľba," ohrnula nos Anne a sledo-

vala sestrinu reakciu. „Navyše, pán de Vere sa netají, že nemá
majetok ani nie je zo vznešeného rodu.“
„Škoda," vzdychla ľútostivo Frances.
Anne to zaskočilo. Prirodzene. Čo čakala?
„Benning ho obdivuje," pokračovala Frances. „Priznal, že sa
trochu opil a že de Vere mu pomohol."
„Čo dokazuje, že má skúsenosti s alkoholom."
„Ak vie niekomu pomôcť z alkoholického opojenia, ešte to
neznamená, že je sám opilec," zdôraznila Frances.
„Aj tak nemám záujem," odvetila rozhodne Anne. „Je prí-
jemný spoločník, ale nič viac."
Jej zvýšený tón vyľakal dieťa, ktoré sa rozplakalo. Anne sa
ho pokúšala upokojiť, ale Frances si ho vzala a obnažila si
hruď. Dieťa chvíľu hľadalo a potom našlo bradavku.
Anne bola rada, že sa na chvíľu odpútali od tej témy, a pus-
tila sa do raňajok. Mrzelo ju, že si kázala priniesť len hrianku
a čaj. „Je ťažké nájsť toho pravého?" opýtala sa sestry a nalia-
la si čaj.
Frances zdvihla zrak od malého Charlesa. „Nie. Keď som
stretla Benninga, hneď som vedela, že je ten pravý. Aj ty to
zistíš. Dačo ti to pošepne. Ten muž ťa zaujme niečím zvlášt-
nym. Bude iný ako ostatní. Necítila si to pri Middlethorpovi
alebo Wyvernovi?"
Anne chrúmala hrianku a uvažovala. „Možno trochu pri
Middlethorpovi, pri Wyvernovi určite nie."
„Potom si mala šťastie, že si sa ich zbavila, sestrička."
Napriek všetkému úsiliu Anne sa v myšlienkach vrátila k de
Verovi. Cítila pri ňom niečo? Zaujal ju niečím? Iba ak ju po-
pudil. Čo urobí dáma, ak ju zaujme muž, ktorý nie je vhodný
kandidát na manžela?
Z myšlienok ju vytrhol Uffham, prekvapujúco živý na to, že
bolo ráno, hoci oči mal trochu krvavé. Anne sa zachvela, ale de
Vere s ním nebol.
„Prišiel som sa ešte pred odchodom pozrieť na malého," po-
vedal a zaklopkal podpätkami čižiem po dlážke. Aspoňže boli
čisté.
Odchádzajú? Anne zovrelo žalúdok.
„Je drobný, pravda?" riekol.
Frances vystrúhala kyslú grimasu. „Je dosť veľký, ver mi,
a zdravý ako buk."
„Dobre, dobre. Počul som, že Benning ráno poslal po mat-
ku. Príde dnes večer." Zohol sa a pobozkal Frances na líce.
„A čo pán de Vere?" opýtala sa Frances.
„Čo s ním má byť? Ide so mnou."
„Mám na mysli jeho budúcnosť," Frances žmurkla na Anne.
Anne by jej najradšej tresla.
„Vyzerá celkom rozumný," pokračovala Frances. „Možno
potrebuje zamestnanie. Napríklad ako tvoj tajomník."
Anne stuhla. Čo to do sestry vošlo? Tajomník nie je viac ako
vychovávateľ - a keby sa stal Uffhamovým tajomníkom, na-
ďalej by ho stretávala.
„Nepotrebujem tajomníka," namietol Uffham.
„Keby si robil niečo poriadne, tak by si ho potreboval," zdô-
raznila Frances.
„Neotravuj s tým. Najprv by som sa ho musel opýtať, či má
o takú prácu záujem." Cestou k dverám pozrel na Anne. „Ne-
mám pravdu, sestrička?"
Netušila, čo má na mysli, nuž sa len usmiala a prikývla. Po-
ďakoval Frances aj v mene de Vera a potom odišiel.
„Čo to malo znamenať?" opýtala sa Anne.
„Máš na mysli pána de Vere?" zatiahla tajnostkársky Fran-
ces. „Nič. Mne sa celkom páči, a pokiaľ viem, zamestnanie sa
mu zíde."
Dieťa sa začalo mrviť a Frances si ho priložila k druhému
prsníku. Anne sa so záujmom prizerala, no v duchu sa stále
zaoberala tým, že Frances zaradila pána de Vere k ľuďom,
ktorí na spoločenskom rebríčku stoja oveľa nižšie ako rodina
Peckworthovcov. Mohli pre nich pracovať a pomáhať im, ale
nikdy by ich nepokladali za rovnocenných, nehľadiac na ich
kvality.
Vlastne je dobre, že de Vere odchádza, lebo včerajšia noc
bola ako rozprávka, ktorá sa už nezopakuje. Okrem toho oči-

vidne nemá záujem ešte niekedy sa s ňou stretnúť. Určite tvr-
do pracoval na tom, aby Uffhama zobudil a vyrazili čo naj-
skôr. Napriek ich stretnutiu v chodbe a trom sladkým boz-
kom. Čím ho vystrašila? Anne mala pocit, akoby jej v hrdle
uviazol kúsok suchej hrianky. Odpila si veľký dúšok čaju,
a potom ďalší, aby tú hrču spláchla.
Začula nejaké zvuky, pozrela do okna a uvidela dvoch jazd-
cov vzďaľujúcich sa od domu. Jeden kôň bol grošovaný
s krátkym chvostom, druhý hnedák s dlhším chvostom.
„Vyrazili," prehodila ľahostajne. „Pán de Vere jazdí dobre."
Mal kvalitné sedlo a spolu s koňom pôsobili ako jedna bytosť.
„Slúžil v jazdeckom oddiele." Frances sa znovu sústredila
na dieťa.
„Áno. Vraj sa zachoval ako hrdina."
Anne si pomyslela, že by nedbala vidieť ho v boji, čo však
bola hlúposť. Videla toľko zranených, že by ju boj určite ne-
nadchol.
Vlastne ani sama nevedela, čo chce, iba že včera večer pri-
veľmi riskovala.
Spomenula si na lady Anne Peckworthovú zo sedemnáste-
ho storočia, ktorá sa počas občianskej vojny zaľúbila do re-
publikána a napokon preňho prišla o život.
Včera večer bola v pokušení. Vďakabohu, pokušenie práve
cválalo preč. Jej rodina by to neprežila, a ako povedal de Ve-
re, Uffham by ho rozniesol v zuboch za toľkú opovážlivosť.
Jazdci jej zmizli z dohľadu.
Anne sa odvrátila od okna a zahľadela na hrianku s mas-
lom. „Ako mám teda hľadať vhodného manžela?"

anne odišla z benning hall nasledujúci deň v rodinnom
koči, ktorým pricestovala vojvodkyňa z Arranu. Odviezol ju
domov do Lea Parku, aby si vzala nejaké šaty a šperky a po-
tom začala hľadať vhodného manžela. Keď pozerala na bato-

žinu, pokušenie zostať bolo priveľké. Lea Park bol najkrajší na
jar a každé ráno si zajazdila na Monmouthovi. Keď si bola is-
tá, že nikoho nestretne, jazdila aj obkročmo.
Jazda na koni jej poskytovala najväčšiu slobodu, vtedy sa
vôbec necítila ako mrzáčka.
Rodina sa potešila, že je zasa doma - otec, dvaja mladší
bratia aj najmladšia sestra Eliza. Marianne bola na návšteve
u svojho vyvoleného v Gravenderi. Ešte u Frances sa potvr-
dilo, čo hovoril Uffham. Matka nepovažovala za správne, aby
sa šestnásťročná Marianne vydala skôr ako jej dvadsaťjeden-
ročná sestra.
Matkino rozhodnutie nič neovplyvnilo, čo Anne vôbec ne-
prekvapilo. Vojvodkyňa z Arranu bola žena so silnou vôľou
a chcela všetky svoje dcéry zabezpečiť čo najlepšie. Začiatkom
roka dovolila Anninej devätnásťročnej sestre vydať sa za gró-
fa z Welsfordu. Najdôležitejším dôvodom bol asi fakt, že mal
grófsky titul, hoci pomohlo aj to, že Caroline si vedela obkrú-
tiť otca okolo prsta. Vtedy urobila vojvodkyňa výnimku a ďal-
šia neprichádzala do úvahy.
Ďalší dôvod, aby sa Anne čo najskôr vydala.
Po týždni sa s Lea Parkom rozlúčila.
Miestni mali Anne radi, aj ona ich, ale nenahovárala si, že je
nenahraditeľná.
Mala tu veľa priateľov, ale nemalo zmysel roniť slzy. Diev-
čatám ako ona odmalička vštepovali, že raz odídu z domu
a budú nasledovať manžela. Raz bude aj pre ňu nový do-
mov rovnako vzácny ako tento a nájde si tam nových priate-
ľov.
Keď pršalo, vkradla sa do rodinného archívu a usilovala sa
rozlúštiť zápisy minulých generácií žien Peckworthovcov.
Keď mala štrnásť, dopočula sa o lady Anne Peckworthovej,
ktorá sa osudovo zaľúbila do republikána. Vtedy vyhľadala
rodinného archivára, aby zistila, či o nej neexistujú nejaké pí-
somné záznamy.
Ukázalo sa, že pán Plumgate je seriózny historik, ktorý sa
zaujíma o listiny Peckworthovcov, len ak súvisia s významný-

mi historickými udalosťami. Zoradil ich podľa letopočtu a ob-
čas niečo uverejnil v časopise Monthly Magazine.
Vysmial sa Anne, že jej záujem je povrchný, a pokúsil sa
v nej vzbudiť záujem o listy vtedajšieho vojvodu, ktoré vy-
svetľovali politické aspekty vojny.
Anne však bola tvrdohlavá a okrem toho bola vojvodova
dcéra, a tak jej napokon doktor Plumgate ukázal malú miest-
nosť, kde sa odkladali také písomnosti. Napriek neporiadku
a prachu jej pripadala ako truhlica plná pokladov.
Našla tu škatule plné záznamov a spisov. Väčšinou sa týkali
žien. Otvárala listy, denníky a kuchárske knihy. Našla dokon-
ca aj zoznam bielizne a domácu účtovnú knihu.
Doktor Plumgate mal pravdu. V porovnaní s listinami, kto-
ré zaujímali jeho, to nebolo nič dôležité, ale Anne zápisy fasci-
novali. So zatajeným dychom rozoznávala rukopis rôznych
žien, a keď otvárala nejaký dokument, akoby sa pred ňou
otvorilo okno do života, ktorý tu bol pred ňou.
Najprv zaútočila na poklad ako dieťa, ale čoskoro pochopi-
la, že by mohla narobiť viac škody ako úžitku. Skúsila papiere
roztriediť, ale odradilo ju ich nekonečné množstvo. Nervózna,
ale odhodlaná sa vrátila k pánu Plumgatovi.
Pamätala sa, aký bol mrzutý, keď ju prijal prvý raz. Asi ho
vyrušila v práci. Jednoducho ju rýchlo odbil, aby sa jej zbavil.
Keď sa k nemu deň čo deň vracala, prišiel sa pozrieť, čím sa
zaoberá. Odvtedy ju navštevoval pravidelne a dával jej rady,
ako má postupovať.
Okrem toho ju učil lúštiť staré, najproblematickejšie ruko-
pisy. Bol málovravný, ale v tie dni medzi nimi vznikol cel-
kom živý pracovný vzťah. Ak v dokumentoch natrafil na
niečo dôležité, urobil pre Anne poznámku. Ak ona občas nie-
čo našla v dokumentoch žien, čo by ho mohlo zaujímať, s nad-
šením mu to zvestovala.
Anne dobre vedela, že ak chce, môže zmobilizovať celé voj-
vodstvo. Chudera postihnutá Anne mohla komandovať, koho
si zmyslela. Zástupy úradníkov. Armádu tajomníkov. Mohla
si vyžadovať všetku pozornosť doktora Plumgata.
Po tom však nikdy netúžila. Jej záujem nebol práve tajom-
stvom, skôr súkromnou vecou len medzi ňou a jej fascinujú-
cimi predchodkyňami. Mala iba dve slúžky, ktoré si vybrala
a dôverovala im. Tie utierali police od prachu a potom ich
umývali octovou vodou.
Teraz sa znovu začítala do dokumentov a listín, ktoré mali
niečo spoločné s lady Anne, tou, čo v nej po prvý raz vzbudi-
la záujem o históriu. Lady Anne dovolila, aby ju srdce pri-
viedlo do záhuby. Anne, ktorá hltala príbehy o galantných
rojalistoch, nemohla pochopiť, ako sa jej predchodkyňa moh-
la zaľúbiť do nepriateľa.
Podrobnejšie skúmanie histórie jej odhalilo, že veci nikdy
nie sú len čierne a biele a že na oboch stranách sú zvyčajne aj
dobrí ľudia. Teraz získala nový pohľad na celú vec. Podľahla
lady Anne zo sedemnásteho storočia vlastným túžbam? Bojo-
vala s nimi?
Bolo by pre ňu lepšie, keby nevhodný nápadník neopätoval
jej city. Stalo sa však, že spolu utiekli, aby sa zosobášili. Neskôr
ju vytrhli z manželovho náručia a jej vlastný brat ho zabil
pred jej očami. Ju odvliekli kamsi do cudziny. Krátko nato zo-
mrela, keď potratila.
Bola to prirodzená smrť, nevydržalo jej zlomené srdce, ale-
bo to nebodaj bola vražda? Jej matka vojvodkyňa v tých ča-
soch nevedela odpúšťať. Anne si predstavovala svoju úbohú
menovkyňu, ako ju matka núti niečo užiť, aby sa zbavila die-
ťaťa, a je všeobecne známe, aké je to nebezpečné. Dokonca si
vedela predstaviť, ako vojvodkyňa zabíja dieťa, aby uchránila
rodinu pred hanbou.
Vďakabohu, ona žije v pokojnejších časoch. Nemala však
potuchy, ako by sa zachovali jej rodičia, keby urobila niečo
podobné. Vždy bola dobrá a poslušná dcéra.
Anne odložila listiny, vzala do rúk iný dokument a pokúša-
la sa rozlúštiť rukopis piatej z vojvodkyniných sestier. Keď sa
začalo stmievať, uvedomila si, že je to koniec. Zajtra odchádza
do Londýna a už sa sem nevráti ako domov.
Opatrne poskladala list a zovrelo jej hrdlo. Nič to. Bola to

len ďalšia zábavka pre slečny a ona bude mať čoskoro vlastný
domov, bude vychovávať deti...
Aj tak jej však prišlo ľúto. Poobzerala sa po čistých, upra-
taných policiach, na ktorých ležali stovky nepreskúmaných
dokumentov. Spomenula si na knihu, ktorú mala v pláne na-
písať - rodinnú históriu z pohľadu ženy. Nikdy by ju však
normálne nevydala, dala by vytlačiť niekoľko exemplárov len
pre svojich najbližších.
Manžel by možno s takou záľubou nesúhlasil. Určite by ne-
chcel manželku, ktorá bude celé hodiny sedieť nad nejakými
zoznamami z práčovne! Okrem toho by si všetky dokumenty
musela vziať so sebou do nového domova.
Cítila sa hrozne. Vstala a krívala po miestnosti, rukami sa
dotýkala škatúľ. Otvorila jednu, v ktorej boli jej poznámky
a zápisy, základ knihy, ktorú chcela napísať. Pripadala jej ako
nenarodené dieťa. Ach, aké je to hlúpe! Len zriedka natrafila
na poznámku o niečom naozaj dôležitom. Fascinovali ju naj-
mä osobné listy. Ale tie sa väčšinou zakladali na klebetách.
Aj tak je po všetkom. Anne odložila list a zatvorila atrament.
Život je zmena a toto je ďalšia zmena. Možno aj jej manžel bu-
de mať rodinné dokumenty a ona bude môcť pokračovať vo
svojej práci, ak si nájde čas.
Potlačila smútok, rozlúčila sa s doktorom Plumgatom a za-
volala otcovho sluhu, aby jej pomohol pripraviť všetko na ces-
tu do Londýna. Už napísala Caroline, kedy ju má čakať.
„Teda ideš?" opýtal sa v ten večer otec pri stole v jedálni.
„Nedovoľ, aby ťa Caroline zničila."
„Pravdaže nie, otec."
„Škoda, že už zajtra odchádzaš. Uffham písal, že sa možno
zastaví. Bol niekde pri Portsmouthe. Na jachte či kde. Stretli
ste sa u Frances, však?"
Anne na chvíľu stratila reč. Bude s ním aj de Vere? „Áno,
stretli sme sa... Možno aj on príde do Londýna."
Vojvoda sa zasmial. „Ak áno, pochybujem, že sa budete po-
hybovať v tých istých kruhoch. Chudáka chlapca uženú na
smrť. Povedal som mu, že je lepšie dohodnúť svadbu vopred

a odbaviť si to, ale on nepočúva. Moderná doba, moderné mó-
resy. Má vlastnú hlavu. Som si však istý, že ak budeš potrebo-
vať sprievodcu, Anne, urobí všetko, čo bude v jeho silách."
„To nebude treba, otec."
Ak ju Uffham vyhľadá, de Vere môže byť nablízku. Jej úlo-
ha bude aj tak náročná, nepotrebuje nijaké rozptyľovanie.
Keď Anne prišla do mestského domu lorda Welsforda, sestra
Caroline ju privítala radostnými výkrikmi a nadšene ju ťaha-
la do salóna.
Tri mesiace manželstva Caroline očividne prospeli. Vždy
bola pekná, ale teraz doslova žiarila. To Anne ešte väčšmi pre-
svedčilo, že sa rozhodla správne. Nebola si istá, či aj ona
v manželstve tak rozkvitne, ale vedela, že s Marianne to urobí
zázraky.
Uvoľní jej cestu. Keď odíde z domu, vojvodkyňa nebude
môcť Marianne dlho brániť, aby sa vydala. Otec mal mäkšie
srdce. Aj keď si myslel, že je predovšetkým matkina starosť,
aby sa dcéry dobre vydali, ak bolo treba, neváhal a prihovoril
sa za ne.
Pokiaľ išlo o Caroline, bolo to stále dookola: „Welsford ho-
vorí... Welsford si myslí..." Welsford bol od Caroline o osem
rokov starší, zodpovedný a vedel, čo hovorí.
„Naozaj chceš dať nápadníkom príležitosť?" vyzvedala Ca-
roline, pomohla Anne zo svetlého plášťa aj čepca a podala ich
slúžke. Zároveň jej prikázala, aby postavila na čaj.
„Sadni si!" potisla Anne na ružovú pohovku. Celá miestnosť
ladila doružova.
„Caro, nechaj ma vydýchnuť!"
Caroline sa usadila oproti. „Prepáč. Som taká rada, že si tu!
Muselo to byť zaujímavé, keď Frances rodila. Neviem sa do-
čkať, kedy s Welsfordom budeme mať syna. Lepšieho manže-
la si neviem predstaviť!"
Caroline vzdychla a doslova sa rozžiarila.
V skutočnosti žiarila až príliš. Nedala si trochu farby na líca?
Anne zaplavila vlna pobúrenia, ale vzápätí ho vystriedala

zvedavosť. Vari sa Caroline líči, aby vyzerala živšie a pôvab-
nejšie? Pomohlo by to aj jej? Ak sa bude maľovať aj ona, bude
to robiť dôsledne.
„Celý svet hovorí len o Wyvernovi,“ trkotala ďalej Caroline.
„Predstav si, že keď sa starý gróf pred rokmi oženil, mal syna.
Ten syn pracoval ako správca majetku, a pritom nemal ani po-
tuchy, že by mal na ten majetok zákonné právo. Je to ako v di-
vadelnej hre."
Anne zbystrila pozornosť, ale nedala najavo ľútosť. „Teda
sa už rozhodol?"
Caroline mávla rukou. „Musí to prejsť cez všelijaké súdy,
výbory a podobne, ale Welsford vraví, že je to jasné. Je to prí-
liš chúlostivá záležitosť. Pán Lockheart vraj o tom píše diva-
delnú hru. A Wyvern - teraz znovu Amleigh - sa oženil so
sestrou svojho soka." Znovu zmĺkla.
Anne sa usmiala. „To nič. Aj tak by som sa zaňho nevydala."
„Fajn, ani mne sa veľmi nepáčil. Ale teraz urobíme všetko,
aby sme ti našli lepšieho ženícha."
Anne vystrúhala kyslú grimasu, keď sestra použila množné
číslo. Celá rodina si zrejme vymieňa informácie a listy, aby ju
dostali pred oltár. Vedela, že je to z lásky, a rozhodla sa spo-
lupracovať.
„Frances spomínala pána de Vere."
Anne sa zhrozene zahľadela na sestru. Myslela si, že je to už
dávno zabudnutá vec.
„Ale neviem, čo si o ňom myslí," dodala Caroline.
„Ani ja. Asi mala plnú hlavu malého Charlesa."
Caroline z nej nespúšťala oči. „Frances sa zdalo, že medzi
vami dvoma niečo bolo."
„Hlúposť." Anne sa modlila, aby sa nečervenala. „Ani by mi
nenapadlo brať si niekoho takého."
Caroline pokrčila plecami. „Je zábavný a Uffham ho má rád.
Odlákal ho od niekoľkých divokých priateľov, hoci o ňom ho-
voria, že je čierna ovca. Mám na mysli de Vera."
„Alebo čierny baran.
„Ako? Teda máš oňho záujem."
„Som len zvedavá. Nezvyčajnú situáciu v dome Bennin-
govcov vyriešil bravúrne. Keby sme ako rodina mali možnosť
pomôcť mu, hádam by sme to mohli urobiť."
Anne mala z toho návrhu dobrý pocit. Rozhodla sa, že ne-
bude v knižnici Lea Parku hľadať informácie o rode de Ve-
rovcov z Derbyshire. Tým by len priložila polienko do ohňa.
Nebolo by však na škodu, keby mu pomohli nájsť zamestna-
nie. To by ho azda odlákalo od Uffhama a jej by hrozilo men-
šie nebezpečenstvo, že sa znovu stretnú.
Caroline sa pohodlne vystrela. „Všetko je to veľmi záhadné.
Uffham tvrdí, že de Vere je jediný syn, ale nezhodol sa s ot-
com, ktorý nesúhlasil s tým, aby odišiel do armády. Aj tak ich
majetok asi nebude veľký. Hľadala som, ale v knižnici som
nenašla nič o de Verovcoch z Derbyshiru. Nikde ani zmienka.
Welsford vraví, že dávno vyhynuli."
„Asi bol nemanželský syn."
„Možno. Ale je šarmantný, však? Prudence Littletonovú do-
slova očaril."
„Čože?" zvolala Anne, ale dúfala, že to neznelo žiarlivo.
Hoci boli v miestnosti samy, Caroline sa k nej naklonila bliž-
šie a zašepkala: „Uffham hovorí, že vypisuje de Verovi neroz-
vážne listy a nie je jediná!"
„Vari ich de Vere číta nahlas priateľom?"
Caroline sa odtiahla. „Určite nie! Prinajmenšom ja si to ne-
myslím. Zrejme mu jeden poslala potajomky po našom brače-
kovi s prosbou, aby ho doručil de Verovi, a on naň neodpo-
vedal. Len si predstav! Ten tĺk Uffham to povedal iba mne,
a ja som to nepovedala nikomu okrem rodiny."
Anne o tom pochybovala a ľutovala bláznivú slečnu Little-
tonovú. Chvalabohu, že odolala pokušeniu napísať de Verovi
odkaz a poslať ho po Uffhamovi. Samozrejme, nevyznávala
by mu lásku, len by sa poďakovala. Dobre, že to neurobila.
Lokaj v modernej livreji im priniesol tácku s občerstvením
a Anne sa uľavilo. Bola hladná aj smädná a nechcelo sa jej roz-
právať o Raceovi de Vere.
Kým Caroline nalievala čaj, Anne premýšľala, či je len jed-

nou zo stovky obdivovateliek Racea de Vere. Neznesiteľná
predstava!
Jej zmrzačená noha by azda zaujala lorda Byrona, ktorý bol
postihnutý podobne. Rovnako boli márne aj snahy lady Caro-
line Lambovej chytiť básnika do svojich osídel.
Celý Londýn o tom klebetil, ale Caroline Lambová sa ne-
vzdávala. Napriek tomu, že bola vydatá a mala deti, robila mu
scény na verejnosti, vtrhla do jeho domu v mužskom obleče-
ní a písala mu nemravné listy, ktoré bez okolkov prečítal pria-
teľom. Najhoršie však bolo, že ju raz verejne odmietol na ple-
se, a tá chudera si potom podrezala žily.
Jej príbeh bol výstrahou pre všetky ženy, ktoré verili v lás-
ku, alebo v ňu chceli veriť a napriek ľahostajnosti a odmieta-
niu sa domnievali, že ich vytúžený raz opätuje ich city.
„Takže," ozvala sa Anne, skôr ako sa Caroline mohla vrátiť
k predchádzajúcej téme, „ako začneme poľovačku na man-
žela?"
Caroline okamžite navrhla program na niekoľko posled-
ných týždňov sezóny, kam pôjdu a čo budú robiť.
Anne si vzala šálku chutného čaju. „Lichotí mi, že si na to
zabudla, ale vieš, že nemôžem tancovať."
„Nemôžeš sa vyhýbať všetkým bálom a plesom. To sú pred-
sa hlavné udalosti sezóny."
„Ja sa tam nevýslovne nudím. Budem sedieť so staršími dá-
mami ako zvyčajne."
„A nič sa nezmení. Nikto si ťa nevšimne. Budeš budiť dojem
starej dievky." Caroline si odpila čaju a potom prikývla. „Uro-
bíme to tak, aby si muži pri tebe radi posedeli. Si veľmi prí-
jemná spoločníčka, keď chceš."
Anne odložila šálku. „Chceš povedať, že sa niekedy na-
schvál usilujem o opak?"
Caroline očervenela. „Ale nie!" Potom dodala: „Vlastne áno.
Niekedy sa tváriš, ako keby si chcela vyzerať čo najnenápad-
nejšie."
Anne sa zamyslela. „Mám dvadsaťjeden rokov, a vidím, že
toho o sebe stále veľa neviem."
„Čo tým chceš povedať?"
„Niekto iný mi podsunul názor, že využívam svoju krivú
nohu ako ospravedlnenie, aby som sa mohla vyhýbať ľu-
ďom."
Caroline vytreštila oči. „Naozaj to robíš?"
„Možno. Spoločnosť ma unavuje. Azda by to bolo iné, ke-
by som tancovala, ale keď len sedím, nie je o čom sa zhová-
rať. A s mnohými ľuďmi sa nedá rozprávať o ničom," dodala
trpko.
Caroline nesúhlasila. „Francúzi hovoria, že pre krásu treba
trpieť. Ty možno musíš trpieť nudu, aby si si našla vhodného
manžela."
Anne sa zasmiala a vzala si koláč ozdobený ľadovou pole-
vou s cukrovými motýlikmi. „Len aby sa mi neušiel nejaký
otravný čudák." Potom sa však zamyslela nad tým, čo ju čaká,
ak si nenájde manžela. Do konca sezóny zostávalo len niekoľ-
ko týždňov. Mala by sa pousilovať. Veď sa na to predsa od-
hodlala.
Caroline nachýlila hlavu nabok a zamyslene na ňu hľadela -
bolo v tom akési sesterské varovanie. „Celé roky si sa sťaho-
vala do ústrania a ľudia to využívali. Isté veci majú zafixova-
né. Musíš im dať najavo, že si sa zmenila."
„Mám si napísať na čelo, že mi muži môžu dvoriť?"
Caroline sa rozosmiala a zakryla si ústa rukou ozdobenou
prsteňmi.
Pri pohľade na ne Anne poznamenala: „Asi by nezaškodilo
trochu sa prizdobiť šperkmi." Dojedla koláč a dodala: „Mô-
žem ti prezradiť jedno tajomstvo?"
Keď Caroline prikývla, očividne zaskočená, že jej pokojná
sestra má nejaké tajomstvá, Anne zašepkala: „Nikdy sa mi ne-
páčili perly."
Caroline vytreštila oči. „Ani mne! Milujem smaragdy." Vy-
strela ruku, aby sestre ukázala prsteň s piatimi malými ka-
mienkami. „Welsford vraví, že väčšie nesmiem nosiť, až keď
budem staršia. Asi má pravdu, ale od kvalitného smaragdu či
diamantu nemôžem odtrhnúť zrak. Priniesol mi nádherný ná-

hrdelník zo smaragdov a z perál. Perly pekne kontrastujú so
žiarivejšími drahokamami, nemám pravdu? Čo by si poveda-
la na takú paličku?"
Anne vnímala len na pol ucha vodopád sestriných slov, ale
teraz ju zaskočila. „Čože? V nijakom prípade. Nie som až taký
kripel!"
Caroline však zamyslene pozerala kamsi pred seba. „Mu-
síš sa niečím odlišovať od ostatných. Ja nosím prstene a okrem
toho..." vystrela nohu, „črievičky zdobené šperkmi a korá-
likmi."
Anne si až teraz všimla biele saténové črievičky posiate
drobnými drahokamami a korálikmi.
„Väčšinou nie sú drahé," dodala Caroline, „hoci na jedných
mám aj diamanty, ktoré sa hodia k vzoru na nočnej košeli. Lí-
šim sa však nimi od ostatných. Vyzerám zaujímavo. Vieš, že
mama mala drahokamy aj na podpätkoch na večerných to-
pánkach, keď bola mladá? Škoda, že topánky na vysokých
opätkoch nie sú znovu v móde."
„Vďakabohu. Mala by som s tým problém."
„To je pravda. Ale potrebuješ sa niečím odlíšiť od ostatných.
Welsford navrhol topánky, lebo vie, že budem mať z toho ra-
dosť, a, pravdaže, aj jeho teší, keď si jeho manželku v spoloč-
nosti niekto všimne. Najal mi Philipa - lokaja, ktorý nám
priniesol čaj - a dal mu špeciálne navrhnúť livrej. Livrej lady
Welsfordovej. Philip chodí všade so mnou. Aj tým sa líšim od
ostatných dám."
Anne chcela namietnuť, že by bola šťastnejšia v kŕdli nevy-
datých dám z dobrých rodín, ale vedela, že Caroline má prav-
du. Nebola predsa žiadna nová tvár v spoločnosti. Môže trvať
večnosť, kým presvedčí sympatických mužov, že sa zmenila,
a nezostávalo jej už veľa času.
„Nejaké vonkajšie znamenie by mohlo pomôcť, ale čo by
hovorila palička? Pozor, ide mrzáčka!"
Caroline pokrútila hlavou tak prudko, až sa jej roztancovali
kučery. „Nie, vôbec nie! Hovorila by, že sa vôbec nehanbíš za
svoju nohu." Hodila sa na pohovku s rozžiarenými očami.

„Nemám na mysli nejakú nudnú palicu, Anne, ale výnimoč-
nú! Dlhú, vyrezávanú, ozdobenú stuhami, čo by každý deň la-
dili s tvojimi šatami."
Anne o tom začala vážne uvažovať. „Priznám sa, že sa mi
celkom páči myšlienka zdôrazniť svoje postihnutie. Neusilu-
jem sa ho skrývať ani sa zaň nehanbím. Veď sa ani nie je za
čo. Prečo by som ho nevyužila? Z praktického hľadiska by
bola palica užitočná. Niekedy mám pocit, že strácam rovno-
váhu."
„Vidíš! A..."
Prerušilo ich klopanie na dvere. Vošiel gróf Welsford
s úsmevom na perách. Bol to pokojný nenápadný muž stred-
nej postavy s peknými hnedými vlasmi. Vždy sa vyznačoval
nezvyčajne vyvinutým zmyslom pre módu, ale aj britkým
úsudkom. Anne zistila, že má dobré srdce.
Caroline sa obrátila, aby ho privítala. „Welsford! Pozri, Anne
je konečne tu."
„Už som počul, drahá."
Anne nevidela švagra od svadby, keď Caroline žiarila od
vzrušenia a Welsford sa tváril ako najšťastnejší muž na svete.
Ale napokon taká má byť svadba.
Teraz však neverila vlastným očiam. Bol to doslova zázrak.
Oči oboch manželov žiarili od šťastia. Bol medzi nimi tak-
mer desaťročný vekový rozdiel a Caroline bola vždy trochu
divoká, preto Anne usúdila, že ju Welsford musel skrotiť, aby
mohol vytvoriť také pevné puto. No možno sestru trochu
podceňovala.
Caroline chytila manžela za ruku a pritiahla ho k sebe na
pohovku. „Rozprávame sa o tom, ako sa má Anne objaviť
v spoločnosti, Welsford. Rozhodla som sa, že bude najdoko-
nalejšia."
„Láska moja," žmurkol na ňu, „ty si určite najdokonalejšia.
A som si istý, že zo svojho trónu sa nedáš len tak zosadiť."
Caroline sa na chvíľu zamračila - Anne si všimla, že stále
drží manžela za ruku, akoby to bolo najprirodzenejšie na sve-
te. „Budeme neodolateľná dvojica sestier Peckworthových."
„Neodolateľná?" zháčila sa Anne.
„Neodolateľná,“ zopakovala rozhodne Caroline a v krát-
kosti rozpovedala manželovi o svojom pláne.
„Palica? Výborný nápad, Caro. Gratulujem. Odporúčam
Wallacea na Bond Street. Tam som kúpil aj svoju slonovi-
novú."
Caroline sa obrátila k Anne. „Nádherný exemplár. V hlave
má dokonca ukrytú tabatierku. Aj tvoja by mala mať niečo ta-
ké, napríklad puzdierko na vonnú soľ."
„Nikdy som nepotrebovala vonné soli."
Caroline mávla rukou. „Mohla by si ju mať pripravená pre
nejakú slabšiu ženu. Alebo by si tam mala úkryt na karty či na
niekoľko mincí." Caroline zasvietili oči. „Ak nemáš rada von-
né soli, mohla by si mať v paličke dutinu na likér." Znovu sa
obrátila k manželovi. „Ty máš jednu palicu s fľaštičkou bran-
dy, však? Napadá mi tisíc príležitostí, kedy by trochu brandy
dokázalo zahnať nudu."
„Dala by som prednosť brandy." Anne neušla sestrina reak-
cia. „Frances ti určite písala, že keď rodila, ja som sedela
v Benningovej pracovni, pila som brandy a hrala kocky."
Caroline si zahryzla do pery. „Áno, to je pravda. Nemohla
som tomu uveriť."
„Takže som nudná."
„Nie, Anne!" Caroline očividne nenachádzala slová.
„Ten hazard ma šokoval," ozval sa Welsford so šibalským
úsmevom. „Také hry predsa dámy nehrajú. Ale ak sa vám to
zapáčilo, môžeme usporiadať súkromný hráčsky večierok."
Anne sa nedala vyviesť z rovnováhy. „Hrám len o štvrť-
penny, milý Welsford."
„Teda takmer o nič, moja drahá."
„Omyl. Tuším som vyhrala necelých päť šilingov."
Caroline sa obrátila k manželovi. „Myslíš, že by som to moh-
la skúsiť?"
Teatrálne žmurkol. „Ale budeš hrať len o štvrťpenny, drahá."
„Pravdaže. Aký význam má míňať peniaze pri hracích sto-
loch, keď ich môžeš minúť na módu? To mi pripomína,"

Caroline vyskočila, „že by sme mali čo najskôr kúpiť tú pa-
licu.“
Welsford ju stiahol na pohovku. „Anne je určite po ceste
unavená, drahá."
Caroline pozrela na sestru, ako keby mala kiahne. „Na-
ozaj?"
Cesta do Londýna kočom trvala len tri hodiny. „Vôbec nie,
hoci by som predovšetkým chcela dopiť čaj."
Welsford sa zachichotal. „Hrôzostrašné sestry Peckwortho-
vé." Pobozkal manželke ruku.
Anne so záujmom sledovala spôsob, akým to robí. Zdvihol
Carolininu bucľatú ruku a uklonil sa, akoby chcel dať najavo,
že si ju váži. Jeho bozk bol letmý, ale prsty jej zovrel pevne
a Anne si všimla, že Caroline stisk opätuje.
Odvrátila sa, lebo mala pocit, že je tu navyše. Zaplavil ju
smútok. Manželstvo plánovala ako niečo praktické, ale v hĺb-
ke srdca túžila práve po tomto - aby bol manžel pre ňu všet-
kým, ústredným bodom jej života. A, pravdaže, aby jej city
opätoval.
„Anne?" vytrhol ju zo zadumania švagrov hlas. Pozrela
naňho s nádejou, že si nič nevšimol.
„Myslím, že vhodný sprievod na začiatku bude tým najlep-
ším krokom," riekol. „Nejaký slobodný džentlmen, ktorého si
vysoko vážia aj v súvislosti s uzatváraním manželských zväz-
kov."
De Vere. Žeby Welsford poznal pána de Vere? Uvažuje, že
by ho najal ako jej sprievod? Potom sa spamätala. De Vere je
predsa v spoločnosti úplný outsider.
Anne to natoľko rozrušilo, že nemohla nájsť vhodné slová.
„Myslíte, že je to dôležité?"
„Prvý dojem, moja drahá. Správny džentlmen vzbudí zá-
ujem spoločnosti, čím budete zaujímavá aj vy."
Navzdory všetkej logike mala stále pred očami de Vera.
„Koho máte na mysli?"
„St. Ravena."
Caroline vykríkla.
Anne vytreštila oči. Novopečený vojvoda zo St. Ravenu
strávil detstvo v Lea Parku a deti Peckworthovcov ho vnímali
ako nevlastného brata. „Tris? Veď je mi ako brat!"
„Kdeže," ozvala sa Caroline so žiariacimi očami. „Jeho sprie-
vod určite vyvolá rozruch."
„Nerada by som otravovala..."
Welsford mávol rukou. „Nežiadame nič nesplniteľné
a myslím, že vašej rodine niečo dlží. Vzali ste ho pod ochran-
né krídla, keď prišiel o vlastnú rodinu."
„Len počkaj, keď ho uvidíš, Anne," riekla Caroline. „Vždy
vyzeral výborne, ale teraz je z neho fešák na pohľadanie."
Anne vrhla na švagra vystrašený pohľad, ale on sa tváril po-
bavene. „Chudák. Romantický a pekný, mladý a slobodný,
a navyše vojvoda. Po jeho boku bude Anne stredobodom po-
zornosti."
„A stredobodom klebiet v súvislosti s manželstvom," doda-
la Caroline.
„Máme sa radi ako brat a sestra," zopakovala Anne.
„Ale nie ste súrodenci, to je podstatné."
Anne chcela aj ďalej protestovať, ale spomenula si na svoj
cieľ. Musí sa vydať a pri tom využiť všetky zbrane.
„Tak dobre, ak bude súhlasiť. Prinajmenšom mám rada je-
ho spoločnosť."
Welsford vstal. „Poznám St. Ravena dosť dobre, aby som
mu všetko vysvetlil. Myslím, že to dokáže a nikoho pritom ne-
privedie do rozpakov."
Dvere sa za ním zatvorili.
Anne sa zamračila. „Začína sa mi nepáčiť, že budem zdro-
jom zábavy unudených džentlmenov."
„Čo tým chceš povedať?"
Anne sa zháčila. Musí si dávať pozor na jazyk a urobiť všet-
ko, aby si de Vera vyhnala z hlavy. „Ale nič. Trochu sa mi krú-
ti hlava. To s Trisom ma zaskočilo. Nevidela som ho takmer
dva roky. Keď zdedil majetok, odcestoval do cudziny."
Caroline stisla pery. „Možno sa naňho teraz budeš pozerať
inak. Nie je to tvoj brat a bolo by skvelé, keby ste sa vy dvaja

stali stredobodom pozornosti. Predstav si, že by si si ulovila
najlepšiu partiu. Mama by sa zbláznila od radosti!"
Anne si sadla. „Ulovila? Aj ty si ulovila Welsforda?"
„Nie! Ako môžeš povedať čosi také?"
„Tak potom to slovo nepoužívaj ani v súvislosti so mnou."
Anne sa zhlboka nadýchla. „Prepáč, Caroline. Mám toho všet-
kého už po krk."
Caroline ju rýchlo objala. „Ty prepáč mne, sestrička. Bude
to zábava, sľubujem! Nájdeme ti dokonalého manžela. Také-
ho, akého len budeš chcieť."
Anne si predstavila vlastnú rodinu, ktorá lapá nádejného
ženícha do svojich osídel, ale potom sestrino objatie opäto-
vala. Caroline má dobré srdce a chce pre ňu len to najlepšie.
Všetci pre ňu chcú len to najlepšie.
„Nikto ťa nechce do ničoho tlačiť, drahá. Vždy si bola ta-
ká..."
„Tichá," dopovedala Anne. „Nie, som pripravená zmeniť sa
a nájsť si dobrého manžela. Nemusí byť dokonalý, lebo ak
dievča čaká na toho dokonalého, pravdepodobne zostane na
ocot."
„Hlúposť. Najprv zariadime všetko, čo sa týka palice - mož-
no takú momentálne nemajú, ale objednáme ju. Ženy nepou-
žívajú palice ako módny doplnok od čias našich starých mám.
Potom prezrieme tvoj šatník. Aj keď si myslíš, že postačí, dlho
si nechodila do spoločnosti."
„Rozkaz, madam."
Caroline sa uškrnula, jamky na lícach sa jej prehĺbili. „Teraz
tu velím ja. Treba ti trochu podstrihnúť vlasy..."
„Máš skúsenosti aj s líčením?"
Caroline sa začervenala, priložila si ruky na líca a potom sa
rozosmiala. „Priznávam sa. Uvidíš, aký to bude rozdiel, a pri-
tom budeš vyzerať prirodzene."
Rýchlo podišla k písaciemu stolu pomaľovanému kvetmi,
vzala zápisník a zalistovala v ňom. „Piatok. Dovtedy máme
dosť času. Prvý raz sa zjavíš v Drury Lane. Budú uvádzať no-
vú hru Odvážna lady s pani Hardcastlovou v hlavnej úlohe.

Vraj je to komédia. Bude sa tam vraj strieľať aj rinčať mečmi,
uvidíme ženu v nohaviciach a prídu tam všetci, čo niečo zna-
menajú." Na chvíľu sa zamyslela. „Po predstavení bude veče-
ra, kde budeš centrom pozornosti."
Anne vyschlo v ústach. Bola v pokušení utiecť naspäť do
Lea Parku. Ale sama si zvolila túto cestu, nesmie sa len tak
vzdať.
„Pravdaže, musí prísť aj St. Raven," pokračovala Caroline.
„Možno nebude mať v piatok voľno."
„Tak si to zariadi."
„Caro!"
Caroline sa uškrnula. „Ja som slávna lady Welsfordová
a všetci ma musia poslúchať. Nebola som mu taká blízka ako
ty, ale určite ti rád pomôže. Keď ťa s ním uvidia, začnú ťa ob-
letovať aj ostatní muži." Znovu sa hodila na pohovku. „Vyvo-
láme rozruch! Koncom sezóny sú už nové tváre opozerané
a škandály vyblednuté. Dokonca aj Byronov a Brummellov
odchod do cudziny už stratil punč zaujímavosti. Ty a St. Ra-
ven budete ústrednou témou v celom meste."
Anne vzala čajník a doliala si čaj. Škoda, že si doň nemôže
frknúť trochu brandy.
10

v piatok večer si anne musela dať trochu brandy, aby sa
upokojila.
Palicu už mala. Firma Wallace a synovia jej ochotne preda-
li ukážkový kus vyrezávaný z dreva tulipánovníka, ozdobený
perleťou a striebrom. Palica bola trochu dlhšia, ako si Anne
predstavovala - okrúhla jantárová rukoväť so zaliatou muš-
kou jej siahala takmer pod pazuchu -, ale po praktickej strán-
ke plnila svoj účel. Nemala obavy, že spadne, mohla kráčať
rýchlejšie a vydržala dlhšie stáť.
Pripadala si však podobne ako tá zaliata muška.
Jednoduché saténové šaty slonovinovej farby ktoré nosila
vlani, doplnila ružová tylová sieťka a celá toaleta bola nanovo
ozdobená striebornými korálikmi. Výstrih sa ešte o kúsok pre-
hĺbil, takže odhaľoval hornú časť poprsia. Vždy si myslela, že
nemá veľké prsia, ale keď sa teraz zahľadela do výstrihu,
s údivom zistila, že prsia sa jej derú von.
Carolinin kaderník jej zastrihol vlasy, aby sa jej krútili v prs-
tencoch okolo tváre, čo sa jej celkom páčilo, ale trval aj na pre-
live, takže ich mala viditeľne svetlejšie. Caroline sa páčili. Aj
Anne... ale zdalo sa jej to naraz priveľa.
Najmä keď ju nalíčila Carolinina francúzska komorná.
Zo zrkadla na ňu pozerala cudzia tvár. Celkom cudzia, ale
pekná - dokonca aj ona si to uvedomovala -, no bol to taký
nezvyk, že si pripadala ako bláznivá. Caroline bola vo vytrže-
ní, Welsford ju ospevoval, ale Anne sa spoliehala predovšet-
kým na St. Ravena. Tris jej určite povie pravdu.
Začula hlas a potom rázne kroky na chodbe. O chvíľu vošiel
Tris - stále ten istý Tris, lenže teraz vyzeral dôstojne. Musel na
rok odcestovať, aby sa trochu zmenil a zvykol si na titul voj-
vodu, ktorý zdedil? Na jeho zovňajšku sa nič nezmenilo, hoci
ešte väčšmi opeknel, a vo večerných šatách pôsobil elegantne.
Musí byť stredobodom pozornosti všade, kde sa zjaví, pomys-
lela si Anne.
V duchu si želala stať sa neviditeľnou, ale potom sa im po-
hľady stretli a on sa usmial. Annine obavy sa rozplynuli.
„Anne." Zvedavo si ju prezeral. „Bože, už nikdy by som ťa
nenazval Myškou. Londýn tí bude ležať pri nohách."
Myslel to vážne. Bola si istá, že to myslí vážne, a hneď sa jej
uľavilo. Podala mu obe ruky. „Ako už leží pri vašich, vaša vý-
sosť."
Zasmial sa. „Bohužiaľ. Keby som mohol zmeniť svoj výzor
a zmierniť záujem, ktorý vyvoláva moja prítomnosť, urobil by
som to, ale mám obavy, že by mi nepomohol ani plesnivý ka-
bát a plešivá hlava."
„Bojím sa, že nie, aj tak by si vyzeral neodolateľne."
„Okrem toho som vojvoda." Smutne sa usmial, akoby chcel
naznačiť, že sa zmieril s osudom. Anne si spomenula, prečo
ho mala vždy rada.
Rodičia mu zomreli, keď mal štrnásť. Bol synovcom a dedi-
čom vojvodu zo St. Ravenu, ale vojvodkyňa ho vôbec nemala
v láske, lebo sama neporodila syna. Preto Tris prišiel do Lea
Parku, kde sa ho ujali Annini rodičia, vychovali ho a naučili,
čo bolo treba.
„Ďakujem za pomoc," povedala.
„To nič nie je. Urobím, čo ti vidím na očiach, Myška." Zno-
vu si ju pozorne obzrel „Musím ti hovoriť Myška. Som si istý,
že niekde na svete žijú aj atraktívne myšky."
„Tie by dlho nevydržali. Myš musí byť nenápadná, ak chce
prežiť." Podišla k pohovke a sadla si na ňu. „Popravde, chcem,
aby ma niekto ulovil."
„Nezmysel. Si predsa lovkyňa, nie korisť."
„Loviaca myš?"
„Si originálna."
Anne spadol kameň zo srdca. Bol to starý dobrý Tris, pobyt
v cudzine ho nezmenil. Hoci bol o päť rokov starší, keď po
smrti rodičov, počerný a vyziabnutý, prišiel do Lea Parku ako
čerstvá sirota, ihneď sa spriatelili. Možno preto, že ona bola
vždy tichá, utiahnutá mrzáčka.
Vedela, že niektorým ľuďom naháňa strach, ale nie jej.
V jeho očiach videla peknú, sebavedomú Anne, ktorá sa
v mnohom podobala na Anne zo starých čias.
Večerali vo štvorici a pri stole vládla uvoľnená atmosféra.
Potom sa v dobrej nálade pobrali do divadla. Prišli práve včas.
Predstavenie sa práve začínalo. Anne takmer zabudla, aká je
to dôležitá udalosť. Spomenula si na to, len čo vystúpili z ko-
ča a začali sa predierať davom prepychovo oblečených ľudí
k vchodu do divadla.
Anne zovrela palicu; všimla si, ako sa ľudia zastavujú a zve-
davo si ich obzerajú. Bola s Caroline a Welsfordom, preto ju
spoznali. Potom pozreli na St. Ravena a niečo si šepkali.
Už je to tu.
Tris jej stisol ruku.
Žiarivo sa usmiala. „Ďakujem. Neviem, čo by som si bez te-
ba počala."
„Zvládla by si to, ako keď si si šla prvý raz zajazdiť."
Práve Tris jej navrhol, že by sa mala naučiť jazdiť, aby bola
mobilnejšia. Nedal jej pokoj, až kým ju nedostal do sedla.
„Bála som sa," vydýchla.
„Ale nakoniec si to zvládla a inak to nebude ani teraz."
Znovu sa usmial a Anne si viac nevšímala začudované po-
hľady. „Ďakujem."
„Niet za čo. Okrem toho si výborná ochrana pred neodbyt-
nými lovkyňami mužov. Skutočne prinútia človeka stať sa sa-
motárom."
Anne vzdychla. „Nie je nad pokoj, však?"
„Uvidíš, že sa ti to bude páčiť, Myška. Alebo ťa mám posa-
diť do koča a odviezť naspäť do Lea Parku?"
Vedela, že by to urobil. „Kiežby to šlo, Tris, ale rozhodla
som sa to skúsiť."
„Tvoja rodina by mohla zohnať vhodných ženíchov, ktorí
by ti dvorili doma."
„Už sme to skúšali."
Jeho nechápavý pohľad hovoril, že nevie nič o Middlethor-
povi ani Wyvernovi. Anne sa upokojila. Aspoň v meste sa
o tom nešušká. Nemala o tom vôbec začínať a nemusela by nič
vysvetľovať.
„Neboli pre mňa tí správni. Sama si musím vybrať. Niekde
predsa musí byť muž, ktorého by som mohla ľúbiť a ktorý by
mohol ľúbiť mňa."
„Len či si ťa niektorý vôbec zaslúži."
„Možno som príliš prieberčivá."
„Máš na to nárok, si predsa princezná."
„Za hrubými múrmi?"
Zatváril sa zmätene, ale Anne mu nechcela nič vysvetľovať.
Musí prestať myslieť na de Vera. Niekto ich zozadu potlačil.
Tris sa pohol, aby ju chránil vlastným telom. Skvelý ochranca.
Usmiala sa naňho. „Ktosi mi povedal, že som odradila všet-

kých nápadníkov tým, že som vojvodova dcéra a aj svojím
správaním; vraj sa báli ku mne priblížiť."
„Ak sa nejaký muž dá tak ľahko odradiť, potom za to ne-
stojí."
„Ale čo ak ten hrdina vôbec neexistuje a nikto nemá dosť
odvahy zaútočiť?"
Tmavé oči mu nebezpečne vzbĺkli. „Keby sa na teba niekto
pokúsil zaútočiť, Myška, nestal by sa tvojím manželom. Bol by
mŕtvy muž."
„Tris, mal by si sa krotiť."
„Ak ma bude niekto provokovať, odskáče si to."
„Nejaké problémy?" opýtala sa Caroline z druhej strany. „Si
v poriadku, Anne? Hrozná tlačenica, zdá sa, že nikto si nechce
dať ujsť premiéru."
Anne poznala veľa hrôzostrašných historiek o davovej
tlačenici. Niekedy ženám roztrhali šaty alebo skončili so zra-
neniami. Anne neschádzali z mysle Trisove slová. Vždy
v ňom driemalo čosi bojovné; keby musel, asi by neváhal ani
zabiť.
Spomenula si, ako raz napadol farmára, mocného chlapa,
ktorý bil pre čosi slúžku. Tris vtedy skončil s monoklom
a prasknutým rebrom, ale ani farmár nevyviazol bez úhony.
Tris vyhlásil, že toho chlapa by nemali potrestať za to, že na-
padol niekoho z vojvodovej rodiny, ale za to, že napadol
slúžku.
Bolo to od neho šľachetné, ale Anne nepotrebovala rytiera,
ktorý by útočil na každého neodbytného nápadníka. Alebo
dotieravejšieho.
Pri pomyslení na stret medzi Trisom a de Verom jej vstávali
vlasy dupkom. V mnohom si boli podobní; keby došlo k ne-
dorozumeniu, jeden druhého by roztrhal na kusy. Hlučný
dav Anne ešte väčšmi znervózňoval. Ak by sa dalo zvrtnúť
a zmiznúť, určite by sa to pokúsila...
Zrazu sa pred ňou otvorili dvere do lóže Welsfordovcov.
Hluk a tlačenica zostali vzadu na chodbách divadla. Zo
zmesi potu, parfumov, dymu sviečok a pomarančov sa jej

dvíhal žalúdok. Ostatní zastali a čakali, kedy vojde grandióz-
ne do lóže ako prvá.
„Hlavu hore a hor sa do jamy levovej!" Tris ju chytil za ra-
meno a postrčil dopredu.
Zhlboka sa nadýchla a vošla do lóže. Vystrčila bradu, na-
rovnala sa a potom začala schádzať do prvého radu, kde ju
budú dobre vidieť všetci aj s jej sprievodcom.
V divadle bola už veľa ráz predtým, ale jej prítomnosť ni-
kdy nevyvolala rozruch. Teraz sa všetky tváre obrátili k nej
a na chvíľu sa dokonca rozhostilo ticho. Potom sa ozval vzru-
šený šepot. Anne sa nasilu usmiala, keď podávala palicu Tri-
sovi a ten ju podal Philipovi. Pomaly si sadla na sedadlo
v strede lóže.
Napriek záplave ďalekohľadov, ktoré na ňu zvedavo za-
mierili, sa jej podarilo uvoľniť. Najhoršie mala za sebou a ne-
bolo to také hrozné, ako sa obávala. Pozrela na Trisa, ktorý sa
usmial, prisadol si k nej a pohľadom jej naznačil, že je všetko
v poriadku.
Na svoje veľké prekvapenie Anne sa naozaj bavila. Celý
rozruch vyvolala len a len skutočnosť, že lady Anne Peck-
worthová zrazu vylepšila svoj vzhľad, opiera sa o nápadnú
palicu a prišla do divadla v sprievode vojvodu zo St. Ravenu.
Tris na ňu žmurkol a chytil ju za ruku. „Ak má byť všetko,
ako treba, mali by sme trochu flirtovať." Pobozkal jej ju pres-
ne tak, ako podľa de Vera bozkávali muži, ktorí vedeli, čo po-
teší ženy.
Šum zosilnel.
Nenáhlivo odtiahla ruku. „Naničhodník! Polovica prítom-
ných si zajtra bude rozprávať, že sme zasnúbení."
„Páčilo by sa ti to?"
Zažmurkala a pozrela naňho. „Mohla by som ťa vziať za slo-
vo a nahnať ti strach."
„Čo myslíš, Myška, kto vyhrá, pokiaľ ide o blufovanie?"
„Ty, a to je jeden z dôvodov, prečo sa my dvaja nemôžeme
vziať."
„Aké sú tie ostatné?"
Rozprával žartovne a ľahkým tónom, aby ju zabavil, a dari-
lo sa mu to. Anne však aj tak neprestávalo vŕtať v hlave, či jej
tú čudnú otázku nepoložil vážne. Žeby sa chcel zbaviť pocitu
štvanca a oženiť sa s priateľkou z mladosti?
„Nikdy by sme sa do seba nezaľúbili, Tris, a mne sa zdá, že
ak máš brať manželstvo vážne, musí ťa k nemu priviesť vá-
šeň.
„Aj teba."
„Mňa nie. Mne stačí pokojný život niekde na vidieku."
„Myš sa chce stať kravou?"
Zagánila naňho. „Táto myš chce nájsť priateľského myšiaka
a založiť si pokojné hniezdočko v ústraní. Ak mi sľúbiš, že ma
nebudeš nútiť do všakovakých dobrodružstiev, sľubujem, že
nebudem pchať nos do tvojho súkromia."
„Dúfam, že o mojom súkromí nič nevieš." Napätie na tvári
mu poľavilo. „Čo sa týka dobrodružstiev, nie som si istý, či
máš dosť skúseností, aby si vedela, čo vlastne chceš."
„Skúseností veľa nemám, ale ani ich nepotrebujem. Naozaj
túžim po pokojnom živote na vidieku, Tris." Zrazu jej niečo
zišlo na um a rýchlo dodala: „Tvoja neslávna povesť by sa mi
možno aj hodila."
Zdvihol obočie. „Príležitostné pobavenie, keď nudný man-
žel vytiahne päty z domu?"
Udrela ho vejárom po ruke. „Nebuď protivný. Hovorila
som o tvojej povesti, nie o skúsenostiach."
„Čo vlastne vieš o mojich skúsenostiach, Myška?"
Anne si uvedomila, že sa červená. „Prestaň. Chcem pove-
dať, že ma môžeš kedykoľvek varovať, ak si budeš myslieť, že
som si zle vybrala."
„Stále je reč o skúsenostiach? Zvyčajne nesledujem iných
mužov v akcii."
Takmer požiadala, aby jej to vysvetlil, ale potom sa spa-
mätala. Uťahoval si z nej a nepotreboval ďalšie povzbudzo-
vanie.
„Predpokladám, že sleduješ iných mužov pri hráčskom sto-
le, to som mala na mysli. Nechcem sa vydať za muža, ktorý by

ohrozoval môj pokoj a bezpečnosť mojich detí tým, že bude
hrať karty alebo kocky. Takže ak mi niekto taký bude dvoriť,
upozorni ma."
„Môžeš sa spoľahnúť, pokiaľ sa do toho bezhlavo nevrhneš
bez toho, aby si sa so mnou poradila."
Anne sa rozosmiala. „Videl si ma niekedy do niečoho sa
bezhlavo vrhať?"
„Vidím novú, nebezpečnú Myšku. Ale budeme potrebovať
tajnú reč. Keď spomeniem myši, znamená to, že máš byť opa-
trná.“
„Myši?"
„Alebo potkany, ak pôjde o nebezpečného dravca."
„Budeme vyzerať ako blázni, keď sa budeme rozprávať
o myšiach a potkanoch."
„Vojvoda a vojvodova dcéra sa môžu správať aj bláznivo,
ak sa im zachce. Vlastne by sme mali rozlišovať aj medzi zvod-
cami a zhýralcami. Predpokladám, že tým druhým sa chceš
vyhnúť v každom prípade."
„Určite aj tým prvým!"
„Dobre. Ak to bude hráč, spomeniem štvrťpenny."
„Štvrťpenny?" zarazila sa Anne. Hádam Caroline neklebeti-
la o tej noci u Benningovcov? Vari sa to donieslo aj jemu?
„Nerád by som ťa pripravil o nádejnú známosť nevhodným
slovom. Dohodli sme sa teda na myšiach, potkanoch a štvrť-
penny."
Anne sa upokojila. Aj tak na tom nezáležalo. Celý svet mô-
že vedieť, že hrala hazardnú hru v spoločnosti brata a švagra.
Len tretí zúčastnený hráč ju dráždil, len z neho jej naskakovali
zimomriavky, čo bolo prinajmenšom hlúpe.
„A čo obyčajní niktoši?" opýtala sa vecne.
Prekvapene na ňu pozrel. „Predpokladám, že tých odhalíš
aj sama."
V tej chvíli však vytiahli oponu a objavil sa salón v bohatom
dome.
Na javisko vošla lady Rosalinde, ktorú hrala pani Hard-
castlová, povestná krásavica, a sťažovala sa slúžke, že jej tútor

trvá na tom, aby sa vydala za staršieho bohatého muža, hoci
ona chcela mladého a temperamentného.
Potom sa zjavil strýko s prísnym starším pánom a hneď nato
vydatá sesternica s modernými názormi a Rosalindina stará
mama, ktoré ju povzbudzovali, aby hľadala potešenie u mla-
dých. Dedička odmietla staršieho nápadníka. Nahnevaný strý-
ko sa pobral hľadať ďalšieho.
Sesternica zavolala sira Mirabela Preena, moderného drieč-
neho muža, ale ten sa skôr zaujímal o svoj obraz v zrkadle ako
o Rosalinde. Preto mu tiež dala košom.
Nato sa vrátil strýko, tentoraz s lordom, ale ten len Rosalin-
de poúčal o jej budúcich povinnostiach panej Mountaugusti-
novej vrátane toho, že mu musí byť neskonalé vďačná za to,
že sa s ňou oženil. Aj ten dostal košom.
Rosalinde vyzerala rozkošne a jej občasné komentáre adre-
sované publiku boli múdre a dôvtipné, podobne ako komen-
táre starej mamy.
Anne sa naklonila bližšie k Trisovi. „Nepripomína ti stará
mama vojvodkyňu z Dowageru?"
„Preboha, naozaj! Dokonca je aj taká vymaľovaná a má rov-
naký nevyberaný slovník. Niekedy sme sa ako chlapci museli
pri nej červenať."
Potom vyšla na scénu sesternica s ďalším nápadníkom - ka-
pitánom Jeremym Goodmanom v šarlátovej uniforme.
Stará mama sa obrátila k Rosalinde a povedala poriadne na-
hlas: „Parádny exemplár. Všimni si tie plecia a stehná. Ani lýt-
ka nie sú na zahodenie."
Rosalinde si pritisla dlane na líca, ale potom začala s mla-
dým mužom flirtovať a na konci dejstva sa obrátila do publi-
ka: „Dámy, počúvajte rady svojich starých mám. Myslím, že
toto je pre mňa dokonalý manžel, mladý, odvážny a počestný.
A tie nádherné stehná!"
Publikum sa rozosmialo a začalo tlieskať, ako padala opona,
ale Anne sa zdalo, že ženy sa smejú spontánnejšie.
„Posudzovať manžela podľa stehien?" zašomrala si popod
nos.
Tris na ňu pozrel. „Začínaš byť nejaká útlocitná?"
„Nie, ale... Všimol si si, že hra je o trojici žien posudzujú-
cich nápadníkov väčšinou podľa zovňajšku a schopností po-
tešiť?"
Zasmial sa. „Je to tak. Čo je na tom zlé? Muži to robia stále."
Caroline s Welsfordom vstali, aby vyšli z lóže, Tris ponúkol
Anne rameno. „Pripúšťam, že sa zaujímam skôr o hru ako
o návod, ako zlyhať u ženy. Azda by som mal obdivovať svoj
obraz v zrkadle a pritom dámu poúčať o jej budúcich povin-
nostiach."
Anne vstala a premerala si ho od hlavy po päty. „Pane, tie
vaše stehná!"
„Potvora!"
„Tamto je Uffham!"
Anne sa obrátila do preplneného hľadiska, kam ukazovala
Caroline. Naozaj, bol tam jej brat, rozprával sa a objímal pre-
davačku pomarančov a Race de Vere flirtoval s ďalšou. Srdce
sa jej zastavilo, ale uvedomila si, že to, čo vidí, má brať ako va-
rovanie.
Nijaká žena mu nevie odolať, dokonca ani predavačka po-
marančov.
„Uffham musí prísť sem k nám," rozhodla Caroline a tlačila
sa dopredu, aby si ju všimol.
Welsford ju stiahol nazad. „Pošlem Philipa, láska."
Caroline si spomenula, že sa má správať ako úctyhodná vy-
datá žena a drobné službičky prenechať lokajovi. „Nech
k nám lord Uffham príde do lóže na zvyšok predstavenia, Phi-
lip. Povedz mu, že na tom trvám. Je predsa môj a Annin brat."
„St. Raven mi úplne postačí," namietla Anne.
„Pekných mladých mužov nikdy nie je dosť," riekla Caro-
line, chytila manžela za rameno a vykĺzla z lóže.
Anne sa usmiala na Trisa. „Jedného dňa bude neznesiteľne
namyslená."
„Vôbec. Bude z nej tyranská matróna, ktorá terorizuje celé
okolie."
Spoločne prechádzali pomedzi dav a spomínali na staré ča-

sy, ale Anne sa nemohla na nič sústrediť okrem toho, že
o chvíľu sa možno stretne s Raceom de Vere.
Doberal si ju, bozkával a viedol nevhodné reči. Potom ju
pobozkal polonahý na chodbe. Vyvolal v nej zmiešané pocity,
dokonca túžbu, a nakoniec ju opustil bez jediného slova či po-
hľadu.
Je to naničhodník, pripomenula si. Sám pripúšťal, že kaž-
dého len dráždi. Určite sa chcel len zabaviť počas krátkej
návštevy na vidieku. Bola preňho iba smiešny slamený ko-
šíček!
Ten košíček teraz stál na Anninom toaletnom stole, mala
v ňom sponky do vlasov a žetón zo slonoviny. Tie nevinné
predmety jej zrazu pripadali nebezpečné. Vďakabohu, po-
myslela si, že teraz sa drží pod pazuchy s jedným z najžiada-
nejších mužov v Anglicku!
Možno ho stisla silnejšie, lebo Tris sa opýtal: „Si v poriad-
ku?"
Vztýčila hlavu a žiarivo sa usmiala, keď prechádzala popri
Greshamovcoch. „Pravdaže. Som len trochu nervózna. Toto je
môj prvý večer."
„Neboj sa, som tu ja."
„Dobre."
Už videla približujúceho sa Uffhama. Bol vysoký a dav sa
pred ním rozostupoval. Nepôsobil tak vznešene ako Tris, ale
ľudia sa mu aj tak vystupovali z cesty. Pravdaže, de Vere bol
pri ňom a Anne si uvedomila, že aj on pôsobí dôstojne. Ne-
mala však kedy dlhšie nad tým uvažovať.

„carrie," protestoval uffham, „dolu je oveľa väčšia zá-
bava."
„Chcem ťa mať tu hore," odvrkla Caroline. „A neoslovuj ma
Carrie!"
„Frannie, Annie, Carrie, Marrie a Lizzie."
„Ako myslíš,“ zašepkala Caroline. „Tvrdohlavec!"
„Deti, deti," zašomral Welsford. „Sme tu, aby sme pomohli
Anne, nie aby sa za nás musela hanbiť."
Uffham očervenel a obrátil sa k Anne. Potom sa usmial. „Si
krásna, Annie. Ako sa ti podarilo tak rýchlo sa zmeniť?"
„Uffham!" zasyčal nahnevane Tris podobne ako Caroline.
Uffham sa zarazil. „Čo sa deje?"
Až vtedy si Anna uvedomila, že jej brat je opitý. Nevypil
veľa, ale mohol všetko pokaziť. Prečo ho Caroline volala do
lóže?
Našťastie pochopil, čo mu chcel naznačiť Tris tlmeným sy-
kotom. „Tak dobre. Budem rád, ak sa zasa niekedy stretneme,
Tris. Vlastne by som ťa mal oslovovať St. Raven, keď si teraz
vojvoda. Nemôžeme zostať naveky deťmi."
„Niektorí po tom ani netúžime."
Uffham prevrátil oči. „Ja netúžim po ďalšej prednáške. Si
rovnaký ako tu de Vere. Hej, priateľu, poď bližšie. Musíte vi-
dieť moju sestru Anne v novom perí."
De Vere počúvol. „Takmer by ste mohli vzlietnuť, Anne.
Dúfam, že si spomínate, čo sa stalo s Ikarom."
Čo vlastne čakala? Milé slová, alebo skrytú vášeň?
„Chcete naznačiť, že rúbem privysoko, pane?"
De Vere sa usmial. „Nie, kým žijete s bohmi vojvodami v ta-
kom prepychu, lady Anne."
„Máte obavy," zamiešal sa do rozhovoru Tris, „že dáme,
ktorá sa pohybuje v spoločnosti vojvodov a budúcich vojvo-
dov, hrozí pád?"
Anne sa vôbec nepozdával jeho tón. Uffham zmizol bez to-
ho, aby priateľa predstavil, a tak sa tej úlohy musela zhostiť
sama.
De Vere sa uklonil ako ponížený sluha a zašomral: „Vaša
milosť, Ikarovi nehrozilo nebezpečenstvo, kým sa sám nepo-
kúsil odletieť z väzenia."
Dopekla s tým chlapom! Úctivé oslovenie vaša milosť sa vô-
bec nehodilo a mohlo sa stať, že tým niekoho vyprovokuje
k neuváženému činu.
„Myslíte si, že Anne je uväznená?" precedil ľadovým tónom
Tris.
„Domnievam sa, že lady Anne by si mala rozmyslieť, kam
chce letieť, vaša milosť. Takisto ako všetci ostatní."
„Pán de Vere slúžil donedávna v armáde, St. Raven," vy-
svetlila Anna.
„Bojovali ste pri Waterloo?" Trisa to očividne zaujalo a jeho
hlas už znel miernejšie.
„Nie, vaša milosť."
De Vere nedal nič najavo, ale Anne vedela, ako sa mu tá
otázka bridí.
„Pána de Vere odvelili do Ameriky. Myslím, že nie je spra-
vodlivé, ak tie regimenty nedostali medailu len preto, lebo im
posledný boj unikol pomedzi prsty. A pritom predtým toľko
rokov bojovali v Španielsku a Portugalsku!"
„To je na porazenie. Aké máte plány do budúcnosti, pane?"
„Ešte som sa nerozhodol, vaša milosť."
„Oženíte sa?"
„Len keby som stretol nejakú bohatú dámu, vaša milosť."
„Aha." Tris sa zatváril povýšenecky. „Rozhodli ste sa dostať
k bohatstvu pomocou manželstva namiesto toho, aby ste ho
získali vlastnými silami."
De Vere zdvihol obočie. „Niektorí ľudia by uznali, že po
siedmich rokoch strávených v armáde má človek nárok na ne-
jaké výhody. Pripadá mi ako nevďak, keď mu v tom bránia tí,
ktorí zostali doma."
Anne by ho v tej chvíli najradšej kopla. Nechtiac sa dotkol
Trisovho citlivého miesta. Tris sa usiloval o miesto dôstojníka
v armáde, ale ako jedinému dedičovi mu to nedovolili.
„Záleží na tom," pokračoval Tris, „aké výhody máte na mys-
li. Armáda predsa nemôže likvidovať sama seba."
„Máte úplnú pravdu, vaša milosť. Bolo by to ako incest."
„Lady Anne a ja nie sme príbuzní."
„Povedal som hádam niečo iné?"
Čo to má znamenať? Anne musela zasiahnuť. „St. Raven

a ja sme ako brat a sestra, pán de Vere, hoci pokrvné puto me-
dzi nami neexistuje.“
„A ako brat," precedil Tris cez zuby, „ju budem chrániť až
do smrti."
Našťastie sa k nim práve obrátila Caroline. „Uffham si sad-
ne k nám do lóže, pán de Vere, aby ešte väčšmi zdôraznil An-
nino postavenie."
Neznelo to ako informácia, ale skôr ako rozkaz.
De Vere sa obrátil ku Caroline, akoby práve vypukla vojna.
„Ste si istá, že to urobí, lady Welsfordová?" V hlase zaznelo va-
rovanie.
Caroline si ho nevšímala. „Postarajte sa o to, pán de Vere."
Anne využila príležitosť a zmizla spolu s Trisom v dave
„De Vere by asi všetkých Peckworthovcov najradšej zaškrtil."
„Myslím, že chce byť... užitočný."
Anne sa naňho zamračila. „Vieš o ňom niečo, čím by sa ne-
rád pochválil?"
„Nie. Prečo? Hádam sa o teba neuchádza?"
„De Vere?" Zasmiala sa, ale nebola si istá, či to znelo presved-
čivo. „Pravdaže nie. Ty si sa však správal nejako odmerane."
„Uffhamovi priatelia vo mne zvyčajne nevzbudzujú veľkú
dôveru, hoci tvoj brat o pánu de Vere vyhlásil, že mu často ro-
bí prednášky, takže asi bude malá nádej."
Anne naňho pozrela. „Žiadne myši, potkany ani štvrťpen-
ny?"
„Veď toho chlapa vôbec nepoznám. Možno keby mi pove-
dal svoje pravé meno." Tris sa správal povýšenecky, čo vôbec
nezodpovedalo jeho povahe.
„Je to jeho pravé meno."
Zahľadel sa na ňu. „De Vere? Anne! Každý de Vere by sa
pokúsil získať prinajmenšom titul grófa z Oxfordu, čo by
mohlo byť zaujímavé."
Na chvíľu zastali, aby si vymenili niekoľko zdvorilých slov
s Harrowingovcami. Keď znovu vykročili, Anne povedala:
„Prisahal, že sa volá de Vere rovnako ako jeho otec, a nemys-

lím, že klamal. Možno je nemanželský. Nepáči sa mi, keď sa
k nemu Uffham s Carolinou správajú ako k sluhovi."
„Uffhama zabáva a stará sa oňho, a za odmenu má zadarmo
ubytovanie, stravu a môže sa spolu s Uffhamom zúčastňovať
na rôznych spoločenských podujatiach. Ako by si ho teda
chcela oslovovať? Nejako vášnivo ho brániš, Myška."
Anne premýšľala nad vhodnou odpoveďou a nevdojak sa
usmiala na Marshboroughovcov, ktorí sa k nim priblížili. Po-
skytla im tak výnimočnú príležitosť vymeniť si pár zdvorilost-
ných viet s vojvodom. Aspoň budú mať raz o čom rozprávať
vnúčatám.
Celý život ju obklopovala aura vysokopostavenej šľachtič-
nej, ale až teraz si to začala uvedomovať. Nepáčilo sa jej, že
všetci de Vera považujú za niktoša, zatiaľ čo Uffhamovi sa úcti-
vo klaňajú. Tak to však býva v ich svete. Z Uffhama raz bude
mocný vojvoda z Arranu a de Vere... Čo bude de Vere?
Nikto.
Stačilo. Celkom zabudla, prečo je tu - chce sa predsa zo-
známiť s pekným šľachticom. Poobzerala sa okolo seba a zba-
dala grófku z Flawboroughu v bronzovej róbe a s vysokým
turbanom, predierajúcu sa davom. V pätách jej kráčal syn.
Bol to mladší syn, ale Anne nemala dosť skúseností, a tak sa
na pána Pitt-Meadowinga usmiala. Zakrátko to však oľutova-
la. Vždy sa jej zdal nudný a po niekoľkých minútach jej bolo
jasné, že sa nezmenil. To isté sa dalo povedať o lordovi Mar-
lowovi, lordovi Gillmottovi aj o sirovi Shaftesburym Drumovi.
Kým počúvala, ako sa sir Shaftesbury rozpráva s Trisom
o novom type kolies na kočiaroch, došlo jej, prečo sa Tris sprá-
val k de Verovi tak odmerane. Považoval ho za lovca vena.
Absurdné. Veď ju vôbec nechcel uloviť. Bude to musieť vy-
svetliť. Zišlo jej na um, že ani ostatných prítomných mužov
nemôže považovať za lovcov vena, lebo bohatá bola vždy a až
do dnešného dňa si ju nevšímali. Teraz prejavili záujem, ale
mohli sa o ňu zaujímať už skôr, povedzme ju vyhľadať v sa-
mote vidieka. Nová Anne, ktorej tak lichotia, je tá istá osoba,
čo predtým, len o niečo príťažlivejšia.
Spomenula si, že v minulosti sa náročky uťahovala do
ústrania. Ako to povedala Caroline? Že chcela vyzerať čo naj-
nenápadnejšie? A okrem toho, ako naznačil de Vere, nedávala
najavo záujem. Teraz síce žiarila, ale nebola si istá, či dáva zá-
ujem dostatočne najavo. Načo aj, keď ju zatiaľ nikto nezaujal?
Ale aj tak sa musí vydať.
Určite však nie za sira Shaftesburyho. Okrem niekoľkých
hlúpych lichôtok ju úplne ignoroval a zaujímali ho predovšet-
kým mužské debaty. Problém sa vyriešil, keď zasiahol Tris: „Čo
sa týka kočov, Drum, najdôležitejšie je, aby sa dnu nedostali
potkany."
„Potkany, St. Raven? Nedajú vám pokoj?"
„Otravujú ma stále, pane."
Anne zadržala smiech, kým sa dostali k ďalšej skupinke.
Celá prestávka sa niesla v podobnom duchu. Občas sa Tris
vrátil k potkanom, k myšiam alebo štvrťpenny. Niekedy ne-
hovoril nič. Anne však nezaujímali už ani mladíci. Uľavilo sa
jej, keď nastal čas vrátiť sa do lóže, ale len čo vošla, zarazila sa.
Počas prvého dejstva sedela spolu s Trisom v prvom rade a za
nimi Caroline s Welsfordom. Pri ich sedadlách teraz stáli ďal-
šie dve stoličky, na každej strane jedna. Caroline očividne tr-
vala na tom, aby Uffham sedel v prvom rade. Určite chcela, aby
si všetci uvedomili, že Anne je sestra budúceho vojvodu. Ako
keby o tom niekto pochyboval.
Mohla si vybrať stoličku ďalej. Tris si sadne vedľa nej, ale
nebude tak dobre vidieť na javisko. Možno si to všimnú aj di-
váci dolu. Aj Tris nadobudne podozrenie.
Sadla si teda radšej na svoje predchádzajúce miesto, s Tri-
som po pravej ruke. V duchu sa modlila, aby Caroline prinú-
tila Uffhama sadnúť si z druhej strany.
Uffham sa však usadil vedľa Trisa. „Musím sa s tebou zho-
várať..."
Anne vzdychla a obrátila sa k Raceovi de Vere, ktorý už se-
del po jej ľavej strane.
Vrhol na ňu podozrievavý pohľad. Bože, hádam si nemys-
lí, že to zariadila ona? Zabije tú čerticu Caroline!
Zamávala vejárom a usilovala sa tváriť znudene. „Čo si
myslíte o hre, pán de Vere?"
„Je vtipná, lady Anne. Asi ju napísala žena."
Začudovane naňho pozrela. „Žena ako autorka?"
„Prečo nie? Aspoň trochu podráždila mužskú časť publika.
Mnohých som videl odchádzať už po prvom dejstve."
Anne sa poobzerala a všimla si prázdne lóže, ale nebolo ich
veľa. Tí, ktorí zostali, akoby sa nevedeli dočkať, kedy sa začne
druhé dejstvo.
Chvela sa aj ona? Možno, ale od niečoho iného ako od ne-
dočkavosti. Čudné, že v de Verovej prítomnosti zakaždým
znervóznie. Potom si všimla ďalšie nebezpečenstvo. Medzi
de Verom a Trisom zavládlo nepríjemné napätie. Už pred-
tým jej zišlo na um, že keby sa tí dvaja pochytili, neskončilo by
sa to dobre. Žiaľ, mala pravdu. Uľavilo sa jej, keď sa konečne
zdvihla opona.
Lady Rosalinde sa práve hádala so strýkom, zanovito mu
oznamovala, že sa vydá za svojho Jeremyho.
„Nemá ani penny, hlupaňa!"
„Dostáva rentu od armády."
„Z armádnej renty nevyžije žiadny dôstojník, nehovoriac,
že by mal uživiť aj ženu. Uvedom si to."
„Aj tak budem bohatá, strýko. Keď sa vydám, dostanem
predsa veno."
„Práve preto sa musíš vydať za rozvážneho staršieho muža,
ty hus."
„Práve preto si môžem vyberať, koho si vezmem, ty starý
truľo!"
Strýko ju začal naháňať s palicou v ruke a chvíľu behali
okolo kulís. Potom sa strýko zvalil na pohovku a hlasno fu-
čal. Mrmlal si popod nos, že ho neter čoskoro privedie do
hrobu.
Anne si uvedomila istú podobnosť medzi sebou a hlavnou
hrdinkou. Aj ona mala veľké veno a mohla sa vydať za koho-
koľvek. Keby bola dosť odvážna...
Nenápadne zaškúlila na de Vera a pristihla ho, že aj on na
ňu po očku pozerá.
Zdvihol obočie. Anne bleskovo odvrátila zrak na javisko
a do tváre sa jej nahrnula červeň. Dopekla s ním! Najradšej by
ho zhodila rovno do hľadiska, kam, koniec koncov, patrí!
Panebože, kde sa v nej berú také čudné myšlienky v jeho
prítomnosti?!
Rosalinde sa nechcela vzdať svojho driečneho kapitána
a rozhodla sa zaňho vydať napriek strýkovmu odporu. Vy-
datá sesternica jej radila, aby bola opatrná a neponáhľala sa.
Podľa nej si mala hľadať manžela aristokratického pôvodu,
ale stará mama ju povzbudzovala, aby neváhala a počúvala
svoje srdce.
„Otvor náruč budúcnosti, zlatíčko. A objím na manželskom
lôžku stehnami Jeremyho!"
V
publiku zaburácal smiech.
Stehnami, spomenula si Anne.
Keď pozerala na Trisove stehná, bola pokojná a necítila
vzrušenie. Potom si spomenula, ako pri kozube nenápadne
škúlila na de Verove stehná a celá sa pritom rozochvela. Opa-
trne naňho hodila okom. Sledoval hru a s úsmevom počúval
trkotanie troch žien na javisku. Pozrela mu na nohy.
V
lóži však bolo šero a navyše mal čierne nohavice, takže
nevidela vôbec nič.
Preboha, čo jej preskočilo?
Znovu sa zahľadela na javisko, kde Rosalinde práve deba-
tovala s divákmi.
„Vyber si peniaze," vykríkla nejaká žena. „Tie vydržia viac
ako svalnaté stehná!"
„Nie," odvetila dedička. „Osobne sa postarám, aby zostali
silné a svalnaté."
„Ste hlúpa, až to bolí, slečna," ozval sa z lóže starší muž. Bol
to gróf z Brassinghamu, známy chlipník. „Počúvnite svojho
poručníka."
„Ale, pane," Rosalinde zdvihla hlavu, „starší poručníci vždy

chcú, aby sa mladé ženy vydali za ich rovesníkov. Asi hľada-
jú spôsob, ako poprieť vlastné vrásky v zrkadle.“
Anne si vedela predstaviť, ako starý seladón soptí od hne-
vu. Gróf vstal a spolu so sprievodom vypochodoval z lóže.
„Ten asi pohľad do zrkadla neznesie vôbec,“ utrúsila hereč-
ka a vyvolala ďalšiu salvu smiechu v hľadisku.
„Bože, tá žena skončí vo väzení," zašepkala Anne.
„Pochybujem," odvetil de Vere. „Má veľmi vplyvných pria-
teľov."
„Koho?"
Pozrel na ňu. „Volajú ich Spoločenstvo rebelov."
„Poznám ich. Patrí k nim je aj lord Amleigh. On je jej pria-
teľ?" Teda nielen lady z Devonu, ale aj krásna herečka...
„Je to vlastne priateľka majora Beaumonta, ale drží nad ňou
ochrannú ruku markíz z Ardenu. Kedysi si boli veľmi blízki -
pravdaže, pred jeho svadbou."
Anne zišlo na um, že de Vere je jediný človek, ktorý sa
s ňou rozpráva o milenkách. Dokonca ani Tris sa neodvážil
otvoriť túto tému. Znovu pozrela na energickú herečku. „To
som rada."
Rozhovor s divákmi pokračoval.
„Starý manžel si dlho nepožije," vykríkol ženský hlas. „Vez-
mite si starca s jednou nohou v hrobe."
„Všimli ste si niekedy, ako sa čas vlečie, keď sa človek nudí?
Rok so starcom trvá večnosť a možno by ste sa unudili na
smrť."
„Moja reč," zašomral Tris. „Len si neber nijakého nudného
chlapa, Myška."
„Myška?" zopakoval de Vere a pozrel na nich.
„To je prezývka z detstva," odvetila Anne.
„Ach tak. Dúfam, že jeho milosť si uvedomuje, že už nie ste
dieťa, Anne."
„Jeho milosť si to veľmi dobre uvedomuje," odvetil Tris.
Môžeme sa venovať deju?"
Anne sa zahľadela na javisko, kam sa práve vrútil Jeremy,

zvedavý na Rosalindin plán, a uvažovala, čo si počne, ak sa tí
dvaja do seba pustia. Keby mala dosť síl, oboch by zhodila do
hľadiska. Správajú sa ako dva kohúty na hnojisku! Chlapi!
Najradšej by všetkých pustila z hlavy. Vrátane kapitána Je-
remyho Goodmana. Ten vyhlásil, že musí poslúchnuť Rosa-
lindinho tútora. Rozhodol sa, že odíde do Ameriky, zarobí
túru peňazí, a keď sa vráti, požiada o Rosalindinu ruku.
„Idiot," zasyčala Anne hlasnejšie, ako mala v úmysle.
„Máš pravdu," pridal sa Tris. „Nemajetní muži sa ženia s bo-
hatými dedičkami, len čo sa im naskytne príležitosť. Súhlasí-
te, pán de Vere?"
„To závisí od dedičky, vaša milosť. Niektoré za to nestoja.
Rosalinde by si zaslúžila prinajmenšom vojvodu, aj keby ne-
mala toľko peňazí."
„Musel by to byť šialený vojvoda," odsekol Tris.
„St. Raven!" zahriakla ho Anne.
Teda tak. Tris považuje de Vera za lovca vena. Ale ako na to
prišiel?
Cítila, ako jej naskakujú zimomriavky. Žeby vycítil niečo, čo
si sama zatiaľ nevšimla? S mužmi mala málo skúseností. De
Vera predsa k ničomu nepovzbudzovala. Keď sa tak nad tým
zamyslí, vlastne ho stále odrádza. Obliala ho brandy, potom
mu dokonca strelila, keď ju pobozkal. Okrem toho mu pove-
dala, že ho už nikdy nechce vidieť. Bože, ako sa jej rozbúcha-
lo srdce. Žeby naňho zapôsobila rovnako ako on na ňu? Spo-
menula si na stretnutie s ním na chodbe, na tri letmé bozky.
To predsa muselo niečo znamenať.
Priťahuje ho?
Ak áno, čo bude ďalej?
Zakaždým keď oslovil Trisa „vaša milosť", znelo to ako pri-
znanie, že na spoločenskom rebríčku stojí oveľa nižšie. Za ta-
kého muža by sa nemala vydať. Potom si spomenula na lady
Clarettu Crumpovú.
No bola tu Rosalinde, ktorá práve vyhlásila, že má právo
vydať sa za toho, koho ľúbi, nie za muža so šľachtickým titu-

lom. Nesmie zabudnúť ani na lady Hester Stanhopovú, ktorá
sa vydala nielen za cudzinca, ale dokonca za pohana!
Anne so zmätkom v duši sledovala, ako sa Rosalinde ďalej
háda s Jeremym, ako odhodlane bojuje za svoje práva. Nepá-
čilo sa jej, že musí bojovať s Jeremym. Ten bol však tvrdohla-
vý a so zdvihnutou bradou jej robil prednášku o poslušnosti
a dobrých mravoch.
Na záver herečka zastala na kraji javiska. „Božemôj, prečo
som práve ja musela natrafiť na takého mravopočestného ša-
ša? Veľa mužov sa so mnou chcelo oženiť pre moje bohatstvo
a ten, ktorého chcem ja, moje veno nechce. Čo si len počnem,
ja úbohá?" kvílila, akoby očakávala odpoveď z hľadiska, no
potom prikývla. „Presne tak, donútim ho, aby si ma vzal."
Vrátila sa naspäť k svojmu hrdinovi. „Jeremy, musíme spolu
utiecť."
Jeremy cúvol o krok dozadu. „Drahá, hádam nechceš zne-
uctiť svoje dobré meno?"
„Chcem, vlastne na to trvám. Utečieme dnes v noci."
„Dnes? Nie! Tvoj strýko má pravdu, drahá. Nedokážem ti
zabezpečiť život, na aký si zvyknutá."
„Ten nám zabezpečia peniaze, ktoré dostanem, len čo sa
vezmeme. Strýko nám nemôže stáť v ceste."
„Počkáme, kým na tom budem lepšie. Je to otázka len nie-
koľkých rokov..."
„Rokov?" Rosalinde si založila ruky v bok. „Dovtedy zoše-
diviem. Dobre, tak utečiem sama a poberiem sa na sever. Ak
pôjdeš so mnou, staneš sa mojím manželom. Ak nie, cestou si
nájdem iného."
„Rosalinde, to predsa nemôžeš urobiť!"
„Myslíš? Uvidíme!"
Opona spadla. Anne sa nevedela spamätať z toho, čo práve
videla. Takto otvorene pohŕdať spoločnosťou aj tradíciami
a vydať sa za svojím osudom!
Srdce jej búchalo ako zvon, ale netušila, či je to od vzruše-
nia, alebo zo strachu, že aj jej by sa mohlo zmocniť pokušenie
podujať sa na taký nerozmyslený krok.

„môjtybože!" zvolala caroline. „Ak Jeremy na schôdz-
ku nepríde, Rosalinde sa naozaj vydá za náhodného pocest-
ného?"
„Musí prísť," riekol Welsŕord. „Čo iné mu zostáva, keď už
má nálepku hrdinu?"
Anne sa obrátila a videla, ako doňho sestra štuchla prstom.
„Aj ja sa možno vychytím za dobrodružstvom, a ty ma budeš
musieť nasledovať a byť mojím hrdinom."
Pobozkal ju na konček prsta. „Iba ak si ochotná niesť dô-
sledky svojho konania. Určite by som sa hneval, láska, keby si sa
vystavila nebezpečenstvu."
Znelo to prísne, ale Caroline sa rozžiarili oči, keď si uvoľni-
la ruku z manželovho zovretia a vzala od sluhu pohár vína.
Žeby ďalší prejav lásky? Nielen zdvorilá úcta, ale aj skryté
výzvy? Anne si uvedomila, že o láske nevie vôbec nič, a zatú-
žila sa to naučiť.
„Čo súdiš o hre teraz?" opýtal sa jej Tris.
Anne si vzala víno a znovu sa obrátila k javisku. „Je zaují-
mavá, ale obávam sa, či bude mať šťastný koniec."
„Myslíš, že Rosalinde a Jeremy sa k sebe nehodia?"
„Nie, ale na tom asi nezáleží. Je to iba hra."
„Dobrá hra má pôsobiť presvedčivo, lady Anne," zastarel sa
do rozhovoru de Vere. „Preto predpokladám, že sa môžeme
ešte tešiť na nejaké prekvapenia. Nechcete si trochu zarisko-
vať a uhádnuť, ako sa to skončí?"
Anne víno takmer zabehlo. „Záleží na tom, o čo sa stavíme,
pán de Vere. Aké prekvapenia máte na mysli? Lady Rosalinde
sa možno nevydá za nikoho." Povedala to naschvál, ale nedo-
čkala sa nijakej reakcie.
„Zostáva teda kapitán Goodman, ktorý sa vám nepáči. Pre-
tože nemá primerané postavenie?"
Položil jej tú otázku zámerne? Znovu sa napila vína, aby si
navlhčila pery, a premýšľala nad vhodnou odpoveďou. Na-

koniec sa rozhodla byť úprimná. „Nepáči sa mi, lebo mu chý-
ba odvaha."
„Prečo si myslíte? Jeremy jednoducho rešpektuje zákon.
Rosalindin strýko má právo zabrániť nevhodnému sobášu."
„Keby ste boli na mieste Jeremyho, pán de Vere, čo by ste
urobili?"
Na tvári sa mu objavil úsmev. „Utekal by som pred krásnou
Rosalinde ako pred morom. Život s ňou by bol hotové peklo."
„Myslela som, že presne po tom muži túžia," namietla Anne
a žmurkla okom doprava, či Tris počúva.
Pravdaže. Striehol ako jastrab.
„Peklo a túžba?" prehodil. „Plávaš v nebezpečných vodách,
Myška. Vydaj sa tak, aby si mohla žiť pohodlne až do smrti."
„A čo ty?"
„Možno ti dožičím viac šťastia ako sebe."
Anne pozrela na de Vera.
„Všetci si to želáme, lady Anne."
Znelo to úprimne a Anne sa uprene zahľadela na javisko,
lebo opona sa znovu zdvihla.
Je možné, že de Vere sa správa ako čestný Jeremy a nená-
stojí, pretože sa necíti byť hodný jej lásky? Ako sa má žena za-
chovať v takejto situácii?
Postarať sa, aby otehotnela, ako to urobila Claretta Crum-
pová? Caroline jej potvrdila, že lady Claretta je v druhom sta-
ve a kapitán Crump je slušný muž, ktorý v armáde dosiahol
významné postavenie. Ako ženích bol však úplne nevhodný,
lebo ho povýšili len vďaka zásluhám. Jeho otec bol obchodník
s rybami.
Ako môže taký zväzok fungovať?
Vyzeralo to, že na javisku zvíťazila odvaha. Rosalinde a Je-
remy sedeli v ozajstnom koči, ktorý ťahali drevené kone. Za
nimi sa pohybovalo plátno s namaľovanou krajinkou, takže to
vyzeralo, akoby sa koč naozaj pohyboval.
Rosalinde v trojrohom klobúku a pánskej košeli sa vykláňa-
la z okna. „Vzduch je čistý. Nevidím nijakých prenasledova-
teľov."
„Aj tak si myslím, že robíme chybu," odvetil Jeremy. „A po-
kiaľ ide o tvoje oblečenie..."
„Mala som hádam liezť cez okno v sukni?"
Publikum nadšene zaburácalo a nejaký muž vykríkol:
„Ukáž stehná, kráska, aby to bolo spravodlivé!"
Odvážnejšia časť obecenstva sa hneď chytila. Anne sa zľak-
la, aby nedošlo k nejakým výtržnostiam. Nebolo by to prvý
raz.
Herečka sa však obrátila k obecenstvu a nastalo ticho.
„Správajte sa slušne," povedala. „Mám tu v koči sukňu, a ak
budete pokračovať, hneď si ju oblečiem."
Odmenou bol hlasný smiech a hra mohla pokračovať.
Aké to môže byť, uvažovala Anne, z javiska všetkých ovlá-
dať a donútiť ich, aby poslúchali ako jeden, aj tých najodváž-
nejších mužov?
„Ruky hore!"
Anne poskočila na sedadle a asi nebola sama, lebo z hľadiska
sa ozvali ďalšie vystrašené výkriky.
Ubiehajúca krajina znehybnela a na javisko vyskočil zamas-
kovaný lúpežník. Vyzeral ako zblúdený rytier. Na hlave mal
kučeravú parochňu a klobúk s bielym pierkom. Fúziky aj
briadku mal elegantne pristrihnuté. Zbraňou mieril priamo na
koč.
„Nie je to náhodou Le Corbeau?" vykríkol niekto v hľadisku
a diváci začali nadšene tlieskať.
„Zásah," poznamenal de Vere.
Tris sa k nemu naklonil. „Kto to je?"
Odpovedal mu Uffham. „Prekliaty lúpežník, ktorý už nie-
koľko mesiacov ohrozuje cestujúcich severne od Londýna.
Zakladá si na nápadnom oblečení. Ako to, že si o ňom ešte ne-
počul?"
„Len nedávno som sa vrátil z cudziny. Teda odvážny a ele-
gantný." Na Trisa to zjavne neurobilo dojem. „Skutočný hr-
dina."
Anne naňho uprela neveriacky pohľad. „Lúpežník? Žar-
tuješ."
„Nie je lúpežník ako lúpežník, lady Anne,“ odvetil de Vere.
„Tento vraj neberie cestujúcim všetky šperky a peniaze, vybe-
rá len nejakú čiastku."
Tris pohŕdavo zaručal: „Romantický blázon. Čudujem sa, že
nevyberá bozky."
„Niekedy aj tie..."
„Pst!" zasyčala na nich Caroline. „Sledujte hru!"
Väčšina divákov si niečo šepotala, ale potom sa upokojili
a v divadle nastalo ticho.
Tris však ešte dodal: „Len blázon by hral takú nebezpečnú
hru iba pre zábavu."
„Len blázon by sa vláčil pre nič za nič po cestách-necestách
a dúfal, že naňho natrafí," poznamenal de Vere, „ale počul
som, že niektoré vznešené dámy to robia."
„Čože?" začudovala sa Anne. „Tomu neverím."
„Ticho!" Caroline udrela de Vera vejárom po pleci, čo nebo-
lo veľmi spravodlivé.
Jeremy a Rosalinde sa prestali hádať a poslušne vystúpili
z koča. Herečka mala na sebe sľubované nohavice a okrem ko-
šele už nič.
Diváci, predovšetkým muži, tlieskali ako zmyslov zbavení.
Uffham si dokonca priložil dlane k ústam a napodobnil trú-
benie na lesnom rohu. Tris a de Vere ticho sedeli, ale Anne si
všimla, že obdivujú herečkine štíhle nohy. Pomyslela si, že ani
ona by sa nemala za čo hanbiť. Z jazdenia na koni mala cel-
kom pekne vyformované nohy. Tris ju už videl v nohaviciach,
de Vere nie. Jej nohy by sa mu páčili.
V tej chvíli Rosalinde rezko vykročila a Anne prestala sní-
vať. Darmo má pekné nohy, keď kríva.
Jeremy stále postával pri koči. „Nesmie sa zaňho vydať,"
precedila Anne cez zuby.
De Vere sa k nej obrátil. „Je pekný, milý, čestný a má ju rád.
Rešpektuje dokonca aj práva jej poručníka a radšej chce sám
zarobiť nejaké peniaze ako žiť z cudzích. Čo sa vám na ňom
nepozdáva?"
„Je zbabelý. Tvrdili ste, že nemám dôkazy. Tu sú!" Kývla
hlavou smerom k javisku.
„Chcete, aby sa vrhol na lúpežníka a dal sa zastreliť?"
„Chcem, aby niečo urobil. Vy by ste takto nečinne postáva-
li, keby nejaký lúpežník poškuľoval po nohách vašej dámy?"
„Pekné stehienka," ozval sa potuteľne Le Corbeau. „Šťavna-
té a plné."
De Vere sledoval dianie na javisku. „Nie. Kým by obdivoval
jej nohy, vytrhol by som mu pištoľ z ruky. Máte pravdu. Jere-
my nie je žiadny hrdina."
„Zastavil som váš koč s nádejou, že ulovím tučnú peňažen-
ku," pokračoval Le Corbeau, „ale uspokojím sa aj so sladkým
bozkom. Čo ty na to, holubička?"
Rosalinde ustúpila, ale Jeremy konečne pozbieral odvahu
a pristúpil bližšie. „Dobre, ak sľúbite, že nás potom necháte
odísť."
„Zbabelá krysa," zasyčala Anne.
„Slizký had," pridal sa Tris. „Staviam na lúpežníka. Staví sa
niekto?"
De Vere sa zaškľabil. „Ja stavím na odvážnu dámu. Tuším,
čo sa asi stane..."
Rosalinde sa obrátila do hľadiska a na tvári sa jej objavilo
prekvapenie. „Bozk!" Potom sa zvrtla k Jeremymu so slovami:
„Ty môj hrdina! Radšej znesieš bozk od tohto divocha, ako ke-
by si ma mal pripraviť o peňaženku."
„Čože? Nie mňa, teba chce pobozkať!"
Rosalinde však už tisla kapitána lúpežníkovi do náručia. Di-
váci sa smiali, až sa za bruchá chytali, a Jeremy sa pokúšal vy-
trhnúť. Rosalinde povedala: „Obchod je obchod. Nepovedali
ste, pane, od koho má byť ten bozk."
Anne si uvedomila, že aj ona tlieska a pokrikuje, a zrazu sa
zháčila a začervenala.
Le Corbeau sa zasmial. „Máš pravdu, ty čertica. Aj lúpežník
musí dodržať slovo." Obrátil sa k zaskočenému Jeremymu.
„Poď sem, pipka, vlastne vtáčik!"
Jeremy ustupoval a diváci zavýjali od smiechu.
Anne si uvedomila, že jej niečo uniklo. „Čo tým chce pove-
dať?" opýtala sa Trisa.
„To ti neprezradím."
Obrátila sa k de Verovi. „Ako to myslel?"
„Pst," zahriakol ju, ale myklo mu kútikmi úst. „Dávajte po-
zor, lady Anne."
„Naničhodník!" zašomrala Anne.
„Nikdy!" vykríkol Jeremy a chcel zaliezť pod koč. „Nikdy!
Pomoc! Rosalinde, daj mu peniaze!"
„Ako sa dostaneme do Škótska bez peňazí, miláčik? Veď je
to len bozk."
„Aj tak sa mi nechcelo trepať do Škótska!"
„Začínam mať pochybnosti, či si sa so mnou chcel vôbec
oženiť."
„Pravdaže som chcel. Ale vtedy si nenosila nohavice. Nie
som si istý, či si tá, ktorú som miloval."
Rosalinde si založila ruky v bok. „Hm. Teda si sa zamiloval
do hlúpych rečí a sukieň, do odstredeného mlieka, a zrazu sa
dusíš smotanou." Obrátila sa k obecenstvu. „Čo mám teraz ro-
biť? Mám sa vrátiť k strýkovi a priznať chybu?"
Lúpežník zdvihol ruku. „Peňaženku, kráska!"
„A čo ten bozk?"
„Tvoj priateľ je očividne proti. Zaplatíš namiesto neho?"
Rosalinde si ho chvíľu skúmavo premeriavala. „Predpokla-
dám, že občas musíte aj šermovať, aby ste dostali nejaké pe-
niaze."
„Chceš ma azda vyzvať na súboj?" Le Corbeau sa rozosmial
a vytiahol meč. „Ak máš meč, prijímam výzvu, odvážna diev-
čina, ale ak vyhrám, vezmem si inú odmenu."
„Nie!" V obecenstve doslova vrelo.
„Predpokladám, že od Jeremyho," dodala Rosalinde, čo vy-
volalo ďalšiu salvu smiechu. Jeremy zaliezol ešte hlbšie pod
koč.
Anne cítila, ako sa červená. Konečne pochopila, čo zname-

ná vtáčik. Premýšľala ďalej. „Tá hra prekračuje všetky hra-
nice."
„Aspoň sa zbavila Jeremyho," povedal Tris. „Teraz sa zaňho
už určite nevydá."
„Vydá sa za lúpežníka? To sa mi veľmi nezdá."
„Možno dospeje k rozhodnutiu, že bez chlapov jej bude
lepšie," ozval sa de Vere. „A dedičstvo si bude užívať sama."
„Ako lady Hester?"
„Podobne ako lady Hester."
Skôr ako Rosalinde vybrala z puzdra vzadu na koči meč,
Anne uvažovala. Jej rodina si želala, aby sa vydala, ale mohla
by ich presvedčiť, že by radšej zostala sama.
Vôbec netúži po dobrodružstve, ale vydať sa chce. Túži po
pokojnom manželskom prístave. Po tichom hniezde s nejakou
ďalšou myškou. Smutne pozrela na de Vera, ktorý myš von-
koncom nepripomínal.
Rosalinde konečne vytiahla meč a pokúsila sa o výpad.
„Ale..." zaprotestoval Jeremy.
Rosalinde pristúpila k súperovi. „Ste pripravený, pane? Bu-
dem bojovať za Jeremyho česť!"
Nasledoval divoký súboj, obaja herci behali po celom hľa-
disku.
„Je naozaj dobrá," zašepkal Tris.
„Ty vieš šermovať?" opýtala sa Anne, ale nespúšťala oči z ja-
viska.
„Baví ma to. Vy šermujete, de Vere?"
„Viac mi to ide so šabľou, ale šermujem aj mečom."
Anne behali oči sem a tam a modlila sa, aby nedošlo k sú-
boju. Vari tí dvaja stratili rozum? Prečo to robia?
„Aha!" Rosalinde s víťazným pokrikom odzbrojila Le Cor-
beaua a pritlačila mu hrot meča na krk. „Odvisnete na šibeni-
ci, pane."
Le Corbeau sa však nezľakol. „A čo keby som vám zaplatil
bozkom?" opýtal sa roztúžene.
V hľadisku zašumelo a Anne si uvedomila, že to boli pre-

dovšetkým ženy. Možno sa k nim tiež pridala. Toto bol sku-
točný hrdina. Ale bol aj lúpežník, čiže zlodej.
Rosalinde sa obrátila do hľadiska. „To je ale prefíkaný lotor!
Myslím však, že na šibenicu je ho škoda."
Jediným pohybom mu uvoľnila plášť, ktorý sa zošmykol na
zem, a lúpežník zostal len v košeli a nohaviciach. „Ako sa vám
pozdávajú jeho stehná, dámy?"
Niekoľko žien začalo tlieskať, lúpežník sa vábivo usmial
a začal sa predvádzať.
„Neprivádza vás do rozpakov, že vás tie ženy okukujú, pa-
ne?"
„Vôbec. Vari si kohúty nečechrajú perie, aby sa zapáčili sliep-
kam?"
Z hľadiska sa ozval hurónsky rehot. Uffham takmer spadol
zo stoličky od smiechu. Anne si zakryla ústa dlaňou, ale aj ona
sa zachádzala od smiechu.
Herečka odhodila meč. „Mňa ste naozaj očaril!" Hodila sa
lúpežníkovi do náručia a dala sa pobozkať. Ten bozk sa na-
toľko podobal na bozk v prítmí Benningovej pracovne, že
Anne naskočili zimomriavky. Priam bolestne si uvedomovala
de Verovu prítomnosť, takmer cítila chuť jeho úst.
Myslí aj on na to isté?
Diváci jasali, dupali nohami, celé divadlo sa otriasalo v zá-
kladoch - ale možno sa to Anne len zdalo a počula iba mo-
hutný tlkot vlastného srdca.
Vtom sa jej čosi dotklo ramena. Mykla sa, ale hneď si uve-
domila, že to nemohol byť de Vere. Skôr ona sa k nemu mi-
movoľne pritisla.
Rýchlo sa vystrela, s námahou prehltla a usilovala sa upo-
kojiť. Vtom si všimla, že Jeremy vyliezol spod koča a dočahu-
je odhodený meč.
„Pozor!" vykríkla a nebola sama.
„Pusť ju, ty darebák! Rosalinde, prestaň!"
Stále však kľačal a herečka sa znechutene zaškerila do hľa-
diska. Potom sa obrátila, oprela mu nohu o hruď, odkopla ho
a meč mu vyletel z ruky.
Diváci nadšene tlieskali a Anne sa k nim pridala. Ešte nikdy
sa takto v divadle nesprávala, ale ešte nikdy ju žiadna hra na-
toľko nezaujala.
„Nevydám sa za muža, ktorý ma nie je hodný!" vykríkla
Rosalinde.
„Ani ja," zašepkala Anne.
Nechcela to povedať nahlas a vyľakane sa poobzerala. Tris
a Uffham sa na niečom smiali, ale de Vere sa jej zahľadel pria-
mo do očí. „Dúfam, lady Anne. Určite by ste sa však nevydali
za lúpežníka."
„Mám azda hodnotiť muža podľa jeho povolania?"
„Prečo nie? Vari to nesvedčí o jeho schopnostiach a záľu-
bách?"
„Ale vy, pane, zrejme nemáte nijaké povolanie."
To predsa nechcela povedať nahlas! Uprene sa zahľadela
na javisko a tvárila sa, že nepočuje odpoveď.
„Mám roboty vyše hlavy. Najmä s čertovinami."
Le Corbeau už kľačal pred Rosalinde. „Krásna lady, buďte
moja!"
Rosalinde sa však znovu zadívala do hľadiska. Nastalo ti-
cho. Herečke sa podarilo navodiť dojem, že ide o skutočnosť,
a rozhodnutie je životne dôležité.
Znovu pozrela na kľačiaceho muža. „Nevezmem si predsa
zlodeja, pane. Musíte mi na svoju česť sľúbiť, že sa vzdáte toh-
to spôsobu obživy a budete žiť ako slušný človek."
Aj Le Corbeau preniesol pohľad do hľadiska, ale rady sa ne-
dočkal.
„Ako myslíš, že to dopadne, Anne?" opýtal sa pošepky Tris.
„Ak on dodrží sľub, mala by sa zaňho vydať."
Tris nesúhlasne zacmukal. „Myši, potkany, štvrťpenny.
Veď ho vôbec nepozná. Možno prestane lúpiť, ale môže sa
stať, že prepije všetky jej peniaze a bude sa k nej správať ako
zviera."
Anne nespúšťala oči z javiska a napäto čakala, ako to do-
padne. Herci mali všetko presne načasované. „Nebude jej
predsa dávať prázdne sľuby. Ak niečo sľúbi, myslí to vážne."
„Teda to znamená to ticho?"
„Okrem toho je odvážny. To je veľmi dôležité."
„Ale nie v manželstve. Povedzte jej to, de Vere."
Znelo to autoritatívne, ale de Vere nepočuvol. „Existuje ve-
ľa vojnových hrdinov, ktorých by som vám neprial za manže-
lov, lady Anne."
Vrátane vás? takmer jej vyletelo z úst. Anne sa pozerala na
javisko s pocitom, že ak sa príbeh Rosalinde skončí šťastne, aj
ona by mohla mať šancu.
Lúpežník vyskočil na rovné nohy a odhodil klobúk, pa-
rochňu aj masku. Objavila sa pekná, mužná tvár. Dokonca si
odlepil aj fúziky a briadku.
„Fíha," vydýchol de Vere. „Vidieť, že ju naozaj miluje."
„Od tohto okamihu som počestný muž a milujúci manžel
najodvážnejšej dámy v tejto krajine!"
Šťastná dvojica nasadla do koča a ten sa pohol aj s koňmi po
javisku. Diváci nadšene tlieskali.
Jeremy zostal ležať na zemi so zvyškami kostýmov, pišto-
ľou a dvoma mečmi. Anne ho prišlo ľúto. Na rozdiel od jej po-
tenciálnych manželov, ktorí jej boli ukradnutí.
Bude tak ako ona predstierať, že sa nič nestalo?
Zaželá milencom veľa šťastia podobne ako ona?
Uvedomí si, kde urobil chybu? Jej sa to nepodarilo, ale teraz
jej zišlo na um, že bola možno príliš chladná, fádna a zahriak-
nutá.
„Nestála za to," vyhlásil Jeremy a odpochodoval z javiska,
skôr ako ho stihli trafiť pomaranče z publika.
Keď sa herci vrátili, aby sa uklonili, Caroline poznamenala:
„Bola to veľmi múdra hra, a navyše zábavná. Všetci sa teraz
budú škriepiť, kto je autor. Pripomína mi to, že sa musíme
vrátiť domov, aby sme tam boli skôr ako hostia." Prudko vsta-
la. „Uffham, dnes večer neubzikneš do nijakého klubu!"
„Len sa na chvíľu zastavím v spoločenskej miestnosti,
Caro."
Možno pre tú zdrobneninu, alebo pre naliehavosť v jeho
hlase sa Caroline vzdala. „Ale naozaj len na chvíľu." Potom

ľahostajne dodala: „Prosím, dozrite na to, de Vere." A s tým
odišla.
Anne dúfala, že de Vere sa začne s Uffhamom dohadovať,
že dá najavo túžbu zostať pri nej, ale on iba pokrútil hlavou.
„Som len jeden muž, nie celý pluk, lady Anne. Odkážte sestre,
aby sa na Uffhamovu prítomnosť nespoliehala."
„Myslela som, že dokážete prinútiť môjho brata k čomu-
koľvek, pán de Vere."
Nasadil úslužný výraz. „Keby to tak bolo, milá lady, budúc-
nosť vojvodstva by som nevidel v ružových farbách."
Milá lady. Náročky sa stavia do úlohy podriadeného. Na-
čiahla sa a dotkla sa mu ramena. „Pôjdete teda k lady Wels-
fordovej sám, pán de Vere."
Uffham už stál vo dverách. „Ideme, de Vere!"
De Vere sa Anne uprene pozrel do očí a potom vykročil za
Uffhamom.

anne podráždene zafučala. Hanbila sa za svoju slabosť.
Vyznelo to, ako keby žobronila. Prečo nedokáže nevšímať si
toho chlapa? Vydať sa zaňho by bolo to isté ako vydať sa za
lúpežníka.
Divadlo zostalo prázdne, na zemi sa povaľovali pomaran-
čové šupky a rozličné zabudnuté veci. Do hľadiska už kráčali
upratovačky, aby ho pozametali a upratali pred zajtrajším
predstavením. To, čo sa ešte pred chvíľou dialo na javisku, ne-
bola skutočnosť. Nemalo ju to natoľko zobrať.
Tris už na ňu čakal s jej paličkou v ruke. Vzala si ju a bok po
boku vyšli z lóže.
„Caroline je už isto netrpezlivá," poznamenala Anne.
„Povedal som jej, aby šli dopredu, že ti to bude trvať dlh-
šie."
Mal na mysli jej chromú nohu, alebo postrehol jej záujem
o de Vera? Uľavilo sa jej však, že sa nemusí ponáhľať. Poma-

ly kráčali za hlučným davom k východu. Zdalo sa, že pred-
stavenie malo úspech. Všetci živo debatovali, niektorí očivid-
ne trochu zaskočení.
Ľudia milujú vzrušenie a dokonca sú radi aj zaskočení, uve-
domila si Anne a rozmýšľala, či sa tak de Vere správa na-
schvál. Nespomenul ten pokus s elektrinou? Spomenul, ale
ako herec na javisku. Keď sa zatiahla opona, bol koniec a obe-
censtvo si to malo uvedomiť.
Pred divadlom čakali na dámy a pánov koče a drožky. Tris
mávol na drožkára a pomohol Anne nastúpiť.
„Ešte nikdy som sa neviezla na drožke,“ riekla.
„Vidím, že si toho nezažila ešte dosť."
„Máš pravdu."
Sadol si vedľa nej a drožka sa pohla. „Čo nevidieť zistíš, že
pružiny za veľa nestoja, ale sedadlá sú čisté a slama na dlážke
čerstvá. Túžiš po dobrodružstve a lúpežníkoch, Myška?"
Uškrnula sa. „Nie."
„Dobre. Mám strach, že Rosalinde čaká ťažký osud."
Ale zábavný, pomyslela si Anne. „Neveríš v galantných lú-
pežníkov?" opýtala sa.
„Vôbec."
Povedala si, že je vhodná chvíľa trochu Trisa ponaťahovať.
„Mám dojem, že si proti tomu úbožiakovi zaujatý. A pritom aj
vrana, aj havran sa po francúzsky povie corbeau. Po anglicky
raven. Aj ty sa voláš St. Raven a okrem toho si nedávno kúpil
dom pri Buntingforde. To je Le Corbeauovo územie."
Zalapal po dychu. „Chceš naznačiť, že ten lúpežník som ja?"
„Zhoda okolností, alebo nezvyčajný zmysel pre humor. Asi
budem musieť toho darebáka chytiť za uši a zistiť, čo je zač."
„To by si ho najprv musela dolapiť, ale ako sa zdá, je prefí-
kaný až hrôza." Zamračil sa a z očí mu sršali blesky. „Ale aj ja,
Myška, aj ja."
Anne sa striasla, ale z iného dôvodu. „Tris, prečo si sa k to-
mu chudákovi de Verovi správal tak nepriateľsky?"
„Chudákovi? Znie to, ako keby si povedala chudák Le Cor-
beau."
„No tak. Každý ste z iného sveta, a ty si sa s ním prekáral,
akoby ste si boli roveň."
„Musím s niekým skrížiť meče. Tam, kde stojím ja, je straš-
ná nuda."
Anne vzdychla. „Prečo, Tris? Doteraz si sa tak nesprával
k žiadnemu mužovi."
Prižmúril oči, aby z nich nemohla nič vyčítať. Napokon po-
vedal: „De Vere je oveľa nebezpečnejší ako ktokoľvek, s kým
som sa dnes večer stretol."
„Nebezpečný? Pre teba?"
„Pre teba, Myška."
Anne sa zhlboka nadýchla. „Nič by si ku mne nedovolil." Po
chvíľke dodala: „Nemá o mňa záujem."
„Práveže má."
Darmo sa usilovala zachovať pokoj, srdce sa jej divo rozbú-
chalo. „Prečo si myslíš?"
„Mužský inštinkt." Chytil ju za ruku. „Caroline naznačila,
že bol v dome tvojej sestry, keď rodila."
„Prečo musí všetko hneď vytárať?"
„Asi na tom niečo bude."
Anne si uvedomila, že prezradila viac, ako mala v úmysle.
„V ten večer som s ním, Uffhamom a Benningom hrala kocky.
To je všetko."
„Naozaj?"
„Odvtedy sa mi vyhýba. Napríklad dnes. Je vari pri mne
a snaží sa ma získať? Nie, ostal niekde v spoločenskej miest-
nosti s Uffhamom, pani Hardcastlovou a zástupom krásnych
žien!" Zatvorila oči a usilovala sa tváriť akoby nič. Bolo však
neskoro. Prezradila toľko, že môže pokojne pokračovať ďa-
lej. Koniec koncov, je to Tris a vždy jej bol bližší ako vlastní
bratia. Oči sa jej stretli s jeho zamysleným pohľadom. „Po-
bozkal ma. Vlastne sme sa bozkávali. Neviem na to zabud-
núť."
„Bol to tvoj prvý bozk?"
„Nie. Vlastne áno. Takto som sa bozkávala po prvý raz."
„Zabijem ho!" precedil cez stisnuté zuby.
„Nie!" Silno mu stisla ruku. „Ja som ho o to požiadala, Tris.
Presvedčila som ho, aby ma pobozkal. Neurobil nič, s čím by
som dopredu nesúhlasila."
„Teda máš oňho záujem. Ak áno, je tvoj. O zvyšok sa po-
starám."
„Bože," zasmiala sa Anne. „Vari si môj poľovnícky pes, aby
si mi nosil k nohám vytúženú korisť? Dobre vieš, že by som si
nemohla vážiť manžela, ktorého by mi niekto podal na tácke."
Na chvíľu sa zamyslela, ale potom sa rozhodla pokračovať.
Tris je predsa najstarší a najoddanejší priateľ. Urobil by čo-
koľvek, aby jej pomohol. „Povedal mi, že úmyselne odháňam
nápadníkov. Myslíš si, že má pravdu?" Potom neisto dodala:
„Myslíš si, že som odradila aj jeho?"
„Myslím, že de Vera by neodradila ani guľa z kanóna. Ak sa
pre niečo rozhodne, neustúpi, kým to nedosiahne."
Znelo to nežne, takmer ľútostivo. Panebože, zasa tá ľútosť.
Prehltla a vystrela sa. „V tom prípade naňho musím čo najskôr
zabudnúť, však?" Zahľadela sa Trisovi do očí, zrazu jej zišlo
na um, že by mohla využiť chvíľu, keď sú osamote. „Mohol by
si ma pobozkať, Tris? Tak ako on? Je to zvláštne želanie, však?
Ale koniec koncov, nie sme brat a sestra. Okrem toho som si
istá, že to nebudeš brať vážne."
Chvíľu mlčal a potom sa opýtal: „Prečo?"
„Musím vedieť, či bol na príčine ten bozk, alebo on," pri-
znala.
Váhavo ju objal a privinul si ju. „Neviem, či mi to s tebou
pôjde, Myška."
Pery mal teplé a mäkké, telo pevné a mocné. Anne sa
uvoľnila. Vôbec jej to nebolo nepríjemné. Ešte tuhšie sa k ne-
mu pritisla a pootvorila ústa. Potom sa odtiahla. „Nejde to,
pravda?"
V prítmí si všimla jeho smutný úsmev. „Nie."
Oprela sa mu o plece. „Čo mám robiť? Čo keď sa mi to bu-
de páčiť len s ním?"
„Robíš si zbytočné starosti. My dvaja sme si blízki takmer
ako brat a sestra. Musíš si pohľadať niekoho iného."
„Áno. Som pevne rozhodnutá nájsť si do konca sezóny
manžela pána Myšiaka."
„Prinajmenšom lorda Myšiaka, drahá.“
Zasmiala sa a Tris ju pohladkal po chrbte. Bolo to príjemné,
ale vôbec ju to nevzrušovalo.
Bolo to prinajmenšom zvláštne.
Race de Vere si v preplnenej spoločenskej miestnosti vyhlia-
dol tichý kútik a usiloval sa nezaťažovať si hlavu lady Anne
Peckworthovou.
Nemal Uffhama nahovárať, aby odcestovali do Londýna,
ale chcel vedieť, ako sa darí Anne. Nádejal sa, že keď uvidí,
aký úspech zožala u aristokratov, rýchlejšie na ňu zabudne.
Žiaľ, nefungovalo to, tak ako si predstavoval.
Keď sa zjavila v lóži, videl len strach. Potom sa však upo-
kojila, dokonca flirtovala so svojím vznešeným sprievo-
dom. Uffham mu prezradil, že je to nový vojvoda zo St. Ra-
venu, najžiadanejší slobodný muž sezóny a starý rodinný
priateľ.
Musel pripustiť, že pohľad na urodzenú dvojicu mu spôso-
bil bolesť, ale dobre si uvedomoval, že nemá šancu, dokonca
sa z Anninho úspechu tešil. Už si myslel, že splnil svoje posla-
nie, až potom si spomenul, že Anne netúži po živote na výsl-
ní. Žeby ju do toho zväzku nútila rodina? Na Uffhama sa
v tomto ohľade nedalo veľmi spoliehať, hoci mu stručne vy-
svetlil vojvodov vzťah k rodine Peckworthovcov.
Možno by Anne prišlo celkom vhod vydať sa za starého
rodinného priateľa a stať sa vojvodkyňou, ale musí sa pre-
svedčiť, že je to tak naozaj. Keď prišiel odkaz od lady Wels-
fordovej, aby brat prišiel do lóže, nebolo ťažké Uffhama pre-
svedčiť, aby poslúchol. Zdalo sa, že má strach zo všetkých
svojich sestier. Azda by ho mohol prinútiť, aby sa zúčastnil na
večierku lady Welsfordovej, ale nič netreba preháňať.
Zatiaľ to však nie je nevyhnutné.
Anne je v bezpečí. Vedel ľudí dobre odhadnúť a St. Raven
ju bude určite chrániť rovnako dobre ako on sám. Hodia

sa však k sebe tí dvaja? Vojvoda mu pripadal skôr ako orol
než havran a Anne po mnohých stránkach pripomínala ma-
lú myšku.
Prečo sa stará do cudzích záležitostí?
Musel si priznať, že na Anne Peckworthovej mu naozaj zá-
leží, ale to nebolo všetko, dokonca za ňu cítil určitú zodpo-
vednosť. Bola vydaná svetu napospas a je bezbranná, do istej
miery aj jeho zásluhou. Zmenil jej život a teraz sa musí posta-
rať o jej bezpečnosť.
„Racecombe! Som rada, že vás zasa vidím!"
Vrátil sa do reality a zvítal s Blanche Hardcastlovou, potom
podal ruku jej sprievodcovi, majorovi Haloví Beaumontovi.
Zoznámil sa s nimi v Meltone, keď ho Con vzal so sebou na
loveckú chatu lorda Ardena. Vtedy sa s Blanche spriatelili, az-
da práve preto, že boli obaja vydedenci v aristokratickej spo-
ločnosti.
Vlastne aj ich ľúbostný život sa v mnohom podobal. Beau-
mont sa chcel oženiť s Blanche, ale tá trvala na tom, že preň-
ho nie je vhodná nevesta, lebo jej otec bol mäsiar a ona sa
vypracovala za pomoci všetkých dostupných prostriedkov.
Bola jeho milenkou, ale nič viac.
Anne Peckworthová sa ho neusilovala prehovoriť, aby sa
s ňou oženil, a o nemanželskom zväzku nemohla byť reč.
„Nemyslíte, že nastal čas, aby ste z neho urobili počestného
muža?" predniesol potmehúdsky Race.
„Nezačínajte s tým! Priznávam, že v Conovom prípade ste
odviedli kus práce, ale teraz si nájdite inú obeť, pane." Asi za-
škúlil na Uffhama, pretože Blanche stlmila hlas. „Myslíte, že
dokážete zázraky?"
„Čím ťažšia úloha, tým väčší úspech, keď všetko vyjde. Ale
nie. Veď ja toho chudáka využívam."
„Aha," prikývol Beaumont. „Lady Anne. Dnes večer o nej
všetci hovorili. Nič nesvedčí o zlomenom srdci?"
„Nie. Rebeli môžu byť pokojní."
„Tak prečo sa stále pohybujete v blízkosti lorda Uffhama?"
opýtala sa Blanche.
„Prisal som sa naňho ako kliešť, drahá,“ odvetil Race a od-
mietol poskytnúť rozosmiatej dvojici bližšie vysvetlenie.

nasledujúce ráno sa anne cítila mizerne. Sama nevedela
prečo. A pritom vonku svietilo slnko!
Nie, vlastne vedela prečo. Musela sa zmieriť so skutočnos-
ťou, že sa cíti mizerne pre Racea de Vere a jeho očividný
nezáujem o ňu. Na Carolininom večierku naňho márne vy-
čkávala až do konca celé hodiny v nádeji, že príde. Vôbec si
nespomínala na mužov, ktorí jej dvorili a boli samý kompli-
ment.
Tris sa zmienil, že de Vere má o ňu určite záujem, ale voľa-
jako sa jej to nepozdávalo. Tris však tiež povedal, že muž ako
de Vere kráča tvrdohlavo za svojím cieľom a len tak ľahko sa
nevzdá.
Napriek tomu pre ňu nebol vhodným nápadníkom. Včera
večer jej schádzali na rozum rôzne nezmysly. Napríklad, že je
v skutočnosti lord, ktorý zámerne tají svoju pravú totožnosť,
lebo pracuje na nejakom tajnom poslaní pre vládu. Alebo sa
s niekým stavil. Možno chce zistiť, či by sa vydala za muža bez
majetku, a až po svadbe sa odhalí jeho pravé meno a šľachtic-
ký titul...
Musela sa nad svojou naivitou usmiať. V spoločnosti sa
predsa všetci, čo mali vyššie postavenie, navzájom poznajú.
Na Carolininom večierku sa rozprávala s tromi dôstojníkmi,
ktorí de Vera dobre poznali. Ospevovali ho a chválili, ale to
Anne veľmi nepomohlo. Navyše ho všetci nazývali bláznom
a asi dobre vedeli prečo.
Zmienila sa o ňom pred lordom Kimbleholtom z Derby-
shiru. „De Vere?" zopakoval. „Nik s takým priezviskom ne-
existuje, určite nie v Derbyshire, lady Anne." Pomyslela si, že
Derbyshire je veľké grófstvo, ale ani to ju neuspokojilo.
Major d' Arraby tvrdil, že de Vera pozná veľmi dobre, sú to

obchodníci a meno si len tak privlastnili. Anne mu neverila.
De Vere nevyzeral ako obchodník a mal aj titul dôstojníka. Ten
mal však aj kapitán Crump. Počas vojny povýšili veľa mužov
s nižším pôvodom. De Vere je teda pán Nikto odnikiaľ. Všet-
ky Annine nádeje sa rozplynuli.
Kde je život, tam je aj nádej. Predstavila si ho, ako rovnako ako
Jeremy Goodman odchádza do cudziny, aby zarobil peniaze.
Alebo ešte lepšie, aby splnil dôležitú úlohu, za ktorú ho pový-
šili do šľachtického stavu. Ona peniaze nepotrebuje, má ich
nadostač. Sadla si, podoprela bradu rukami a pomyslela si,
že Rosalinde urobila chybu, keď neprijala také riešenie. Po-
krútila hlavou. Veď to bola len divadelná hra! Hra nemusí
mať zmysel, ale skutočnosť áno. A skutočnosť bola taká, že
manželstvo s Racecombom by pobavilo rodinu aj priateľov.
A okrem toho mal ten chlap dosť rozumu, aby jej nedvoril na
verejnosti!
Prinútila sa premýšľať o vhodnejších nápadníkoch, ale ako-
koľvek sa usilovala, nikoho si nevedela predstaviť ako svojho
manžela. Flirtovala s ňou špička aristokracie, ale jej srdce zo-
stávalo chladné.
Bolo to na zbláznenie. Jej telo sa stále riadilo vidieckym ryt-
mom života, takže sa zobudila dosť zavčasu. Hetty jej ešte ani
nedoniesla vodu na umývanie.
Vystrela sa a ponaťahovala. Stačilo. Včerajší večer bol len
začiatok. Má pred sebou ešte niekoľko týždňov a určite sa ne-
zoznámila so všetkými slobodnými šľachticmi. A možno sa
niektorí, s ktorými sa zoznámila, ukážu ako celkom príjemní
spoločníci.
Anne sa však rozhodla zaviesť do hľadania nejaký systém.
Vyskočila z postele a vzala si zápisník. Otvorila ho na prázd-
nej strane a začala písať zoznam slobodných mužov, s ktorý-
mi sa zoznámila, a ku každému pripísala kladné aj záporné
vlastnosti. Race de Vere na zozname nebol.
Keď do izby vošla strapatá Caroline, ktorá mohutne vyzi-
vovala, Anne už mala svoj ľúbostný život vzorne roztriedený.
Teda aspoň na papieri.
„Čo to je?" opýtala sa Caroline a nazrela jej ponad plece.
„Zoznam? Teda, Anne!"
„Ako inak sa mám vyznať v tom zmätku?"
„Máš momentálne nejakého favorita?"
Anne ďobla prstom do papiera. „Lord Alderton. Priatelím
sa s jeho sestrou."
„Nie najhorší výber," súhlasila Caroline neveľmi nadšene
a zatvorila zápisník. „Zdá sa, že si netrpezlivá. Pokojne sa za-
bávaj a láska si ťa nájde."
Láska? V tej chvíli by jej stačilo spoznať muža, ktorého by
aspoň zniesla. Položila pero do stojana a zápisník odložila do
zásuvky. „Čo máme v pláne nadnes?"
Caroline znovu zažívala. „Návštevy, pôjdeme do parku
a tak. Ak chceš, večer môžeme ísť na ples k Fortescuovcom."
„Vôbec sa mi nechce, ale musím sa vydať, nuž treba niečo
vydržať."
Caroline sa zasmiala a šla sa upraviť.
Deň prebiehal podľa plánu. Návštevy sa ukázali príjemnej-
šie, ako Anne očakávala. Všetci rozprávali o divadelnej hre, čo
bolo oveľa zaujímavejšie ako zvyčajná konverzácia, do ktorej
sa len občas priplietla nejaká klebeta.
Anne sa rozhodla neskrývať svoje kvality, a tak sa popo-
ludní rozhodla zajazdiť si na koni. Obliekla si elegantné sivé
šaty, ktoré sa zaväzovali na šnúrky, a klobúk. Čoskoro ju ob-
klopila skupina jazdcov a bola rada, že jej žrebec Monmouth
je taký vysoký. Všimla si ženy, ktoré pri mužoch vyzerali ako
trpaslíčky, a v duchu si predstavovala, že v nijakom prípade
nesmie pôsobiť smiešne.
Vtom začula, ako lord Michael Norton povedal, že sa po-
náhľa domov po svojho koňa, aby mohol sprevádzať oslnivú
lady Anne. Mala čo robiť, aby zadržala smiech. Potvrdilo to jej
presvedčenie, že život spoločenskej špičky je jedna veľká ko-
média.
Musela si však priznať, že sa zabáva. Vlastne ju až zaskoči-
lo, aká je jej mužská spoločnosť príjemná. Žeby všetci vyde-
denci túžili v kútiku srdca stať sa stredobodom pozornosti?
Zároveň si však uvedomovala, že tieto radovánky sú len
dočasné. Stáť pridlho na javisku a hrať túto triviálnu hru
nebolo podľa jej gusta. Na druhej strane, uvažovala, keď
počúvala majora d'Arrabyho, ktorý donekonečna rozprá-
val len o sebe, sezóna v Londýne je iba jedno veľké amatér-
ske predstavenie, ktoré trvá niekoľko týždňov a stojí veľa
peňazí.
Stále však vyzerala Uffhama a jeho obľúbeného spoločníka
a dúfala, že sa čo najskôr objavia na javisku.
O deviatej večer už mala oblečenú lesklú modrú večernú
róbu a spolu s Trisom, Caroline a Welsfordom sa vybrali na
ples. Len čo vošla, obdivovatelia, ženy aj muži, sa k nej len tak
hrnuli zo všetkých strán.
Caroline jej nenápadne pošepkala: „Si stredobodom pozor-
nosti, ako som predpokladala. Všetci sa chcú ukázať v tvojej
spoločnosti."
Anne mala chuť zahnať sa palicou, aby získala viac priesto-
ru, no Tris ju elegantne vyviedol z davu na tanečný parket.
Pocítila úľavu, ale zároveň si uvedomila, ako to môže ohroziť
jej plány.
„Chceš odstrašiť potenciálnych nápadníkov?"
„Ak za niečo stoja, moja zamračená tvár ich isto neodradí.
Ale neboj sa, ja budem tancovať a ty môžeš rozhodiť siete."
„Vyjadril si to veľmi pekne." Nemohla si nevšimnúť dych-
tivé pohľady dám, ktoré sa upierali na jej spoločníka. „Bola to
od teba obeť, že si sa sem rozhodol prísť, však?"
„So sukami na love si ešte poradím."
„Tris!"
Usmial sa. „To je odborný výraz, drahá. V jazyku poľovní-
kov je suka bežné slovo."
V tej chvíli k nim pristúpil lord Tewkesbury so svojou vy-
dajachtivou sestrou slečnou Raile, ktorá bola doňho zavese-
ná. Tewkesbury bol pekný uhladený muž, azda až priveľmi.
Anne sa ktovieako nepozdával, ale lepšie je byť uhladený ako
drsný. Okrem toho bol celkom vtipný a Anne jeho poznámky
viac ráz rozosmiali.
Tris znenazdajky zvolal: „Bože, práve mi pri nohách prebe-
hol potkan!"
Slečna Raile zapišťala a nadvihla si sukňu. Všetci pozreli na
vyleštený parket. Okolostojaci sa nechápavo obzerali.
„Tie prekliate potvory sú všade," dodal Tris a zdvihol
k očiam ďalekohľad, aby si mohol lepšie obzrieť lýtka slečny
Raile. Žiaľ, pripomínali palice, čo ešte zvýrazňovali pásikavé
pančuchy. „Je to dobré, slečna Raile. Pod sukňu vám určite ne-
vbehol."
Slečna Raile vytreštila oči a tlačila brata smerom k dámskej
toalete. Chcela sa presvedčiť, či je naozaj všetko v poriadku.
Anne, rovnako ako Tris, sa tvárila vážne. „Ty darebák. Na-
ozaj je to potkan?"
„Určite. Alkohol, ženy, hazardné hry."
„Aj tak sa mi nepáčil. Až priveľmi sa zaujíma o spoločenský
život."
„Teda nie vhodný kandidát pre vidiecku Myšku?"
„Nesmej sa. Určite sa niekde musí nájsť vhodný ženích aj
pre mňa."
Tris si u Anne zahovoril prvý tanec, ale potom sa musel ve-
novať svojim povinnostiam a potešiť oči prítomných dám,
ktoré neprestávali strácať nádej. Anne zaraz obklopil dav ob-
divovateľov.
Pocítila nutkanie vymazať zo svojho zoznamu všetkých,
ktorí sa zúčastňovali na tomto šialenstve. Očami prechádzala
po zástupe zvedavcov, ale odrazu sa jej pohľad pristavil na
Aldertonovi, ktorý stál v úzadí. Pôsobil trochu nesmelo. Prí-
vetivo sa naňho usmiala a vystrela k nemu ruku. Očervenel,
ale podišiel bližšie a prisadol si k nej, čím odohnal ostatných
ctiteľov.
„Niet sa čo čudovať, že ste vyvolali taký rozruch, drahá lady
Anne. Žiarite jasnejšie ako hviezda na nebi."
Znelo to romanticky, ale Anne nemala potuchy, čo tým chce
povedať. Aj tak sa však naňho usmiala a potom sa pustili do
rozhovoru.
Rozprávali sa o hudbe, aká je nádherná, o elegantnej taneč-

nej sále, jednej z najväčších v Londýne. Obdivovali výzdobu
z kvetov a zaujímavé módne nápady. Inými slovami, tento
ples sa ničím neodlišoval od ostatných, na ktorých sa Anne
v posledných rokoch zúčastnila.
Keď sa tanečné kolo skončilo, po jej boku sa usadil ďalší
muž. Presnejšie dvaja. Anne sa usmievala a pozorne ich po-
čúvala - nikdy dosiať si nevšimla, že väčšine mužov stačí
k šťastiu, ak ich niekto počúva, partnerkine názory ich vôbec
nezaujímajú. To si musí zaznačiť do svojho zápisníka.
Chce sa vydať za niekoho, kto bude počúvať aj ju a venuje
pozornosť aj jej názorom. Tým z hry vypadol d'Arraby, hoci
to bol inak celkom pekný chlap, najstarší syn vikomta a okrem
toho dobrý jazdec.
Po troch tanečných kolách si Anne uvedomila, že jej budú-
ci manžel nesmie mať záľubu v spoločenskom živote. Týždeň,
dva do roka môžu stráviť v meste, ale zvyšok roka prežijú nie-
kde na vidieku, napríklad v Bathe alebo Brightone.
· duchu vyškrtla zo zoznamu aj lorda Vana - elegána a veľ-
kého svetáka - a sira Pomfreta de Court. Obaja boli celí bez
seba od radosti, že sa ocitli v centre pozornosti. S ľútosťou vy-
lúčila aj sira Ruperta Grangea. Nebol síce šľachtic, ale pochá-
dzal z významnej rodiny a povrávalo sa, o ňom, že sa zaujíma
o základné sociálne problémy. To by sa jej možno väčšmi pá-
čilo.
· priebehu niekoľkých minút však zistila, že by nezniesla
po boku muža, ktorý sa rehoce ako somár. Zakaždým keď po-
vedal niečo vtipné, zahíkal na celé kolo a Anne sa rozosmiala.
Sir Grange sa domnieval, že sa smeje na jeho vtipnosti. Po-
pravde bol vtipný, inteligentný a zodpovedný, takže Anne ho
úprimne ľutovala. Preletelo jej hlavou, že by ho azda mohla
naučiť smiať sa inak, ale hneď si uvedomila, že nie je dobrý
nápad vydať sa za niekoho z ľútosti. Z ľútosti! Hrôza.
Jej budúci manžel nesmie mať dominantnú matku. K tomu
záveru dospela, keď si znovu všimla lady Flawboroughovú
s pánom Pitt-Meadowingom v pätách. Matka ihneď začala sy-
na presviedčať, aby pozval Anne na večeru.
Ani Pitt-Meadowing nebol najvhodnejší kandidát na man-
žela. Mal šľachtický pôvod, ale nie veľa majetku a žiadnu
nádej, že jeho finančná situácia sa zlepší. Typický lovec ve-
na, akých bolo vo vyššej spoločnosti neúrekom, preto si na
nich treba dobrý pozor. Okrem toho jej manžel musí mať
v živote nejaký cieľ, nielen míňať peniaze. Tris sa konečne
vrátil a Anne sa naňho milo usmiala, šťastná, že ju prišiel za-
chrániť.
Pohľadal iný stôl a pobral sa po nejaké občerstvenie - takú
poctu jej väčšina prítomných dám zrejme závidela. Škoda, že
sa k sebe nehodia. Zo srdca si želala, aby si Tris našiel dobrú
manželku. Pokiaľ ide o ňu, už sa vzdala nádeje, že natrafí na
dokonalého manžela.
Pri dverách sa ozval nejaký hluk. Keď tam pozrela, nestači-
la sa čudovať. Do sály sa tisol Uffham, držal sa pod pazuchy
so slečnou Rolleston-Stowovou. Za ním kráčal Race de Vere
s rozchichotanou slečnou Cotteslyovou, dôvernou priateľkou
Diany Rolleston-Stowovej.
Lady Fortescuová sa asi zblázni od radosti. Dvaja slobodní
vojvodovia na jej plese. Pokiaľ šlo o Anne, cítila sa ako Fran-
ces, keď je vtedy pri večeri odtiekla plodová voda - bola v šo-
ku a nevládala sa pohnúť.
Lady Fortescuová sa tvárila rovnako zhrozene ako Anne.
Možno sa bála divokej, nemilosrdnej poľovačky na man-
želov. Anne si zahryzla do pery, ale Uffham si ju medzitým
všimol a okamžite sa k nej rozbehol, ako keby ho mohla za-
chrániť.
„Prišiel som sa pozrieť, ako sa ti darí," povedal a usadil part-
nerku na voľnú stoličku. Sám si sadol vedľa nej. Tváril sa tro-
chu rozpačito a vyľakane. Slečna Rolleston-Stowová nasadila
odhodlaný výraz.
Pri stole stáli len štyri stoličky, a tak de Vere priniesol od
vedľajšieho stola ďalšie dve a usadil uchichotanú slečnu Cot-
teslyovú.
„Dobrý večer, lady Anne," pozdravil ju a pobral sa k švéd-
skym stolom. Asi mal v úmysle priniesť občerstvenie pre všet-

kých. Nečudo, že Uffham si ho obľúbil. Jednoducho bol ne-
nahraditeľný.
Ja sa však zaobídem aj bez neho, pomyslela si rozhodne
Anne.
Videla, že aj Tris zaregistroval de Vera a vymenili si niekoľ-
ko viet. Keby tak počula, o čom sa zhovárajú. Zdvorilostné frá-
zy, alebo vyzvedá? Tris ju predsa presviedčal, že de Vere má
o ňu záujem.
Veľmi sa usilovala potlačiť vzrušenie, ale nedarilo sa jej to.
Ak si nedá pozor, bude vyzerať ako tie dve dámy, ktoré sa zo-
smiešnili pred Uffhamom.
Tris a de Vere sa k stolu vrátili vedno. De Vere elegantne
vyriešil problém s občerstvením. Nabral jedlo na veľkú tácku
a každému priniesol tanier. Anne sa usmiala. Je naozaj vyna-
chádzavý. Až keď položil taniere na stôl, uvedomila si, že je-
diné dve voľné miesta sú pri nej. Uffham si, pravdaže, sadol
oproti a obklopili ho zlatokopky, ktoré zavetrili korisť.
Tris pred ňu položil tanier s rôznymi pochúťkami a usadil
sa po jej pravej strane. De Vere si sadol zľava a začal naberať
jedlo pre slečnu Cotteslyovú, ktorá sa chichotala ako zvyčajne.
Potom k nim podišiel lokaj a nalial im víno.
Anne si uvedomila, že medzi dvoma mužmi po jej boku už
nevládne také napätie ako v divadle. Žeby sa Tris prestal obá-
vať, alebo o ňu de Vere naozaj nemá záujem?
De Vere si vložil do úst kúsok paštéty a povedal: „Som rád,
že vás znovu vidím, lady Anne."
„Videli sme sa predsa včera večer, pán de Vere," odvetila
chladne.
„Máte pravdu, ale aj tak som rád, že vás vidím."
Kým premýšľala, čo to má znamenať, Uffham drmolil niečo
o Berkshire a konských dostihoch, kam sa asi vybral z Port-
smouthu po výlete na jachte.
Keď Uffham a Tris začali rozprávať príbehy o koňoch,
Anne povedala: „Dúfam, že sa vám dostihy páčili, pán de
Vere."
„Ušlo to, lady Anne. Ja..."
„Vraj ušlo!" prerušil ho Uffham a nakladal si na tanier piro-
hy plnené homárom. „Stavil sa o päťdesiat guineí, že porazí
Ardenovho veľkého čierneho žrebca, a vyhral!"
„Mal som koňa," poznamenal pokojne de Vere. Potom do-
dal: „Ten žrebec musel okrem toho niesť aj jazdca. Takže to
bolo spravodlivé."
Anne takmer zabehlo od smiechu. Už vedela, prečo Uffham
nepustí svojho spoločníka ani na krok.
„Požičal som mu svojho Trafalgara," pokračoval Uffham.
„Jazdí na koni lepšie ako ja a vyplatilo sa to."
„Slúžili ste v jazdeckej pechote, de Vere?" opýtal sa Tris.
„Tak je, vaša milosť."
„Oslovujte ma St. Raven. Netušil som, že Ardenovho Vikin-
ga možno poraziť. Sedel na ňom sám Arden?"
„Prišiel tam rovno zo svojho majetku v Hartwelli." Uffham
kývol na lokaja, aby mu dolial víno. „Jeho žena čo nevidieť
zľahne. Vedel som, že Trafalgar má na to, aby Vikinga porazil,
a naozaj to dokázal." Zdvihol času. „Na Trafalgara!"
Všetci si odpili vína a Tris dodal: „Aj na jeho jazdca!"
Anne sa naňho usmiala, ale vzápätí si uvedomila, že to ne-
bolo najmúdrejšie. Vlastne netušila, ako by sa Tris tváril, keby
šípil, že má o de Vera vážny záujem. Asi by ho poslal k proti-
nožcom.
Uffham sa nahol nad tácku s jedlom. „De Vere, tie pirohy
s homárom boli vynikajúce. Buď taký dobrý a prines ich ešte
zopár."
Anne si v duchu želala, aby mu de Vere odsekol, nech si po
ne ide sám, ale on poslušne vstal ako oddaný služobník.
„Veľmi sa mi páči vaša palička, lady Anne," zapojila sa do
rozhovoru Diane Rolleston-Stowová. „Kiežby som aj ja mala
dôvod mať rovnakú."
Anne sa na ňu prekvapene zahľadela. „Myslíte to vážne?"
Svetlovlasá krásavica sa trochu začervenala. „Keby som ma-
la vytknutý členok alebo niečo podobné."
Zo všetkých síl sa usilovala urobiť dojem na Uffhama, ale
veľmi jej to nešlo. „Ak si vytknete členok, slečna Rolleston-

-Stowová, mali by ste radšej zostať doma a priložiť si na nohu
studený obklad."
„Dobrá rada. Zapamätajte si ju," povedal Tris a uprel na
Diane zelené oči. Čo bol úbohý dedič vojvodcovského titulu
v porovnaní so skutočným vojvodom, ktorý ju práve oslovil?
„Pravdaže, vaša milosť," hlesla. „Ste veľmi láskavý. Dúfam,
že sa nikdy nepošmyknem a nevytknem si členok."
„Ak sa pošmyknete, tak až po svadbe."
„Presne tak, vaša milosť."
Anne si všimla veselý záblesk v Trisových očiach a premýš-
ľala, čo bude ďalej.
„Viete, čo znamená, ak poviete, že ste sa pošmykli? Že ste
otehotneli, slečna," pokračoval Tris.
Chudera slečna Rolleston-Stowová očervenela ako pivónia.
Anne pod stolom uštipla Trisa do stehna. Prekvapilo ju, aké je
tvrdé, aj de Vere ho má určite také...
Vari sa zbláznila?
„St. Raven!" ozval sa karhavo Uffham.
„Naozaj to nie je vhodné," pridala sa Anne. „Dámy nemu-
sia počúvať také veci."
„Práveže musia," nedal sa Tris. „Aby rozumeli dvojzmysel-
ným žartom."
Obe vydajachtivé slečny sa rozchichotali. Uchichotané su-
ky. Naozaj sa zbláznila.
Uffhamovi sa asi zdalo, že Tris ho zatienil, a ako zvyčajne sa
začal správať povýšenecky. „Kde ten de Vere, dočerta, trčí?"
vykríkol, celkom zabudol na slušnú výchovu.
Anne ho už mala plné zuby. Vstala, čo znamenalo, že aj Tris
bude musieť vstať a nasledovať ju.
Na chodbe sa jej opýtal: „Deje sa niečo?"
„Nie, nič."
„Povedz mi pravdu. Je to pre de Vera?"
Zahľadela sa mu do očí. „Nie. Len som si uvedomila, že sa
musím vydať za každú cenu. Raz Uffham skončí v pazúroch
niektorej z tých ženských, a ja nemám najmenšiu chuť hrať
úlohu utiahnutej švagrinej."
„Výborne! Ale preto ešte nemusíš robiť unáhlené rozhod-
nutia, Myška."
Anne zišlo na um, že ju chce asi varovať pred de Verom,
a vlastne mal pravdu. „Nebudem, sľubujem."
Ďalšie dni ubiehali jeden za druhým a Anne začínal pobyt
v Londýne unavovať. Dopoludňajšie návštevy, prechádzky
po parku a večer jedna, dve spoločenské udalosti. Divadlo,
prednášky a koncerty mala rada, ale väčšina večierkov, kam ju
zaviedla Caroline, boli len nudné spoločenské stretnutia.
Okrem toho sa na nich zúčastňovali vždy tí istí ľudia.
Stále dookola hovorili o jednom a všetci boli so sebou
náramne spokojní. Naozaj to bolo ako v divadelnej hre, kto-
rú opakovali niekoľko dní za sebou. Odvážna lady mala veľ-
ký úspech, hrali ju už tretí týždeň. Neunavili hercov ich
úlohy? Najmä potom čo najzaujímavejší herec odišiel z ja-
viska?
Hneď po plese u Fortescuovcov sa Uffham vybral na neja-
ký večierok do Oxfordshiru a spolu s ním odišiel aj jeho obľú-
bený spoločník.

anne sa znovu stretla s de Verom až na plese u Swina-
merovcov.
Prišla dosť neskoro, pretože prisľúbila účasť na recepcii, čo
bola chyba. Vždy sa podobným akciám vyhýbala, lebo sa tam
väčšinou stálo a chodilo, ale zobrala to ako výzvu. A akoby to-
ho ešte nebolo dosť, márnivosť jej nedovolila vziať si špeciál-
ne pevné topánky.
Kráčala s Caroline a Welsfordom hore schodmi a usilovala
sa nekrívať. Privítali sa s usporiadateľmi a vošli do sály. Vlast-
ne do izieb. Swinamerovci sa rozhodli, že si neprenajmú ple-
sovú sálu, ale ich dom nebol dosť veľký, aby pojal všetkých
hostí.
Upratali tri vzájomne prepojené miestnosti, ale tie boli už

teraz plné, hoci ešte všetci neprišli. Anne si hneď všimla, že je
tam málo stoličiek. Najradšej by okamžite jednu obsadila, ale
veľa prítomných zatiaľ nesedelo, a tak na seba nechcela veľ-
mi pútať pozornosť. Zostala teda stáť a bola rada, že sa môže
opierať aspoň o palicu.
Dlho však nestála. Lord Alderton sa k nej rútil bleskovou
rýchlosťou. Jeho sebavedomie očividne vzrástlo a Anne zišlo
na um, že by mu mala dať šancu. Vyzeral celkom normálne,
mal jemné hnedé vlasy a dlhý nos. Nebol očarujúci, a to sa jej
páčilo. Vlastne ju vôbec nevzrušoval, ale nechcela sa tým za-
oberať. To sa časom isto zmení. Žiadneho vhodnejšieho muža
zatiaľ nestretla.
Sledovala, ako sa stoličky pomaly zapĺňajú. Nakoniec pove-
dala: „Čo keby ste ma odprevadili k stoličke, Alderton?"
Ako vycvičený psík jej ponúkol rameno a viedol ju ku sku-
pinke prázdnych stoličiek. „Kam si chcete sadnúť, lady Anne?"
Pripadal jej smiešny, ale zahryzla si do pery a vybrala si sto-
ličku v strede. Okamžite ju obklopil zástup mužov. Prekážali
jej vo výhľade na tanečný parket, no všetci chceli sedieť po jej
boku.
Na chvíľu ju zachvátila panika, ale hneď sa spamätala. Ne-
skončí predsa v pazúroch týchto vyhladovaných vlkov, hoci
Marlowove vycerené zuby mala priamo pred sebou.
„Lord Marlowe," povedala, „veľmi ma bolí noha. Nemohli
by ste mi priniesť taburetku?"
Neochotne opustil svoje strategické miesto, ale nemal inú
možnosť.
„Prosím," obrátila sa k mužom, ktorí chceli pohotovo zaujať
uvoľnenú pozíciu, „zacláňate mi výhľad na tanečný parket,
páni."
Neochotne počúvli a vytvorili úzku uličku. Anne netrpezli-
vo vyzerala pomoc. Kiežby tu bol Tris. Ten však nemal plesy
rád, rovnako ako Uffham, preto ho ani nepožiadala o sprie-
vod. Caroline a Welsforda nikde nevidela.
Musí si poradiť sama.
Nepáčilo sa jej, že sa ocitla v centre pozornosti. Vedela, že

všetci si už nezvyčajnú skupinku okolo nej všimli a prítomné
mladé dámy akiste od hnevu škrípu zubami. Veď o väčšinu
týchto mužov vôbec nestojí!
Vtom sa lord Osmunde, tučný dedič titulu gróf z Balbeck-
stonu, hodil na dlážku a ponúkol jej, aby si naňho vyložila no-
hu. Keby to urobila, musela by ju dať rovno na jeho tučný
zadok.
„Vstaňte, Osmunde. Prosím!"
Rozhliadla sa, či niekde nenájde pomoc, a jej pohľad sa stre-
tol s pohľadom Racea de Vere, ktorý stál na opačnom konci
sály. Anne cítila, ako sa jej hrnie krv do tváre, a musela si za-
hryznúť do pery, aby sa od radosti neusmiala.
Je tu!
„Som ako lord Raleigh," oznámil lord Osmunde.
Anne odtrhla zrak od de Vera. „Ten iba položil plášť do ka-
luže, Osmunde."
„To je presne ono!" Bleskurýchlo vyskočil na nohy. „Mal si
tam ľahnúť sám. Keby to urobil, získal by titul a kráľ Jakub
by ho určite nedal popraviť. Bol to môj predok z matkinej
strany."
Očividne sa vôbec necítil hlúpo. Môžu mať niektorí ľudia
takú hrošiu kožu?
„Páni, nebola by som nadšená, keby ste sa pre mňa zriekli
tanca."
Nikto sa ani nepohol. Anne sa v duchu modlila, aby už za-
čali hrať. Potom im lady Swinamerová určite pripomenie ich
povinnosti. Znovu hodila okom na opačnú stranu miestnosti,
ale de Vere zmizol. Nezdalo sa jej to? Možno sa naozaj zbláz-
nila.
Osmunde jej zatienil výhľad. „Rada by som videla na ta-
nečníkov, pane."
Neochotne ustúpil doprava a všetci ostatní sa usilovali udr-
žať svoju pozíciu. Anne opanoval strach, že to už dlho nevy-
drží a začne kričať.
Vtom si všimla, že uličkou k nej kráča Race de Vere. Kľakol
si a položil pred ňu predmet potiahnutý látkou. Trochu pri-

pomíňal taburetku, ale keďže ho priniesol de Vere, pod pur-
purovým brokátom sa mohlo skrývať čokoľvek.
„Čo je to?" opýtala sa a srdce jej divo tĺklo. V jeho prítom-
nosti to bolo bežné a obávala sa, či nevyzerá smiešne. Kde boli
tie časy, keď si ju nikto nevšímal!
Uprel na ňu zrak a Anne bolo jasné, že vie, na čo myslí. „Je
to bezpečné, lady Anne, nemusíte sa báť." Chytil podpätok
a vyložil jej nohu na záhadný predmet.
Anne sa celá roztriasla. Neodvážila sa pozrieť na okolosto-
jacich šľachticov, ktorí určite v duchu preklínali votrelca, ale
pokúsila sa zľahčiť situáciu. „Keby to bolo v mojich silách, pán
de Vere, prepožičala by som vám titul za starostlivosť."
„Šaša," dodal niekto potichu.
Anne podala de Verovi ruku. „Hrdinu," povedala.
„Je mi cťou, madam." Pobozkal jej ruku a vstal. Ruku jej
však nepustil. Pokúsila sa ju neúspešne uvoľniť. Úplne jej vy-
fučalo z hlavy, že toho naničhodníka nemá povzbudzovať.
„Hrdinovia," odvetil, „veľmi často riskujú zranenie. Radšej
by som bol teda šašom. Ako šašo by som mohol sedieť pri va-
šich nohách a zabávať vás, zatiaľ čo tu urodzení páni by sa ve-
novali dámam, ktoré môžu tancovať."
V tej chvíli zaznela hudba. De Vere jej konečne pustil ruku
a na dôkaz, že to myslí vážne, sadol si s prekríženými nohami
na podlahu.
Anne si zahryzla do pery. Ten lotor ju chce rozosmiať. Keď
sa ovládla, usmiala sa na zamračených nápadníkov. „Bohu-
žiaľ, má pravdu, páni. Začali hrať a nemôžem byť sebecká. Ra-
da by som sa tešila z vašej prítomnosti, ale ostatné dámy si isto
chcú zatancovať."
Chvalabohu, podporila ju lady Swinamerová, ktorá sa zja-
vila ako blesk z jasného neba. „Drahí páni, musíte sa pri lady
Anne striedať a nezanedbávať ostatné dámy." Chytila dvoch
mužov za ramená a ťahala ich preč.
Ostatní ju zo strachu, že dopadnú rovnako, neochotne na-
sledovali a navzájom sa žiarlivo pozorovali, či niekto náhodou
nechce zostať. De Verovi, pochopiteľne, nevenovali pozor-

nosť. Zatiaľ čo sa dvojice pripravovali na tanec, Anne na chví-
ľu osamela s de Verom, ktorý ešte stále sedel na zemi pri jej
stoličke.
Uprene sa zadívala na tanečníkov. „Vstaňte, prosím, pán de
Vere. Pripadám si ako šašo."
„Vy, lady Anne?" Počúvol však, posunul stoličky a prisadol
si k nej. Urobil to tak rýchlo a nenápadne, až to Anne vyrazi-
lo dych.
Nespúšťala z neho zrak. Uvedomovala si, čo jej hrozí, ale
nemohla si pomôcť. Mala pocit, akoby niekto zapálil tisíce
sviečok.
Ostatné stoličky rýchlo zaujali hostia a na Anninu veľkú ra-
dosť sa po jej pravici usadila stará, hluchá lady Levesonová.
„Čo mám pod nohou?" opýtala sa Anne.
„Štyri hrubé knihy sira Johna Swinamera. Na ne som polo-
žil vankúš a všetko zabalil do závesu."
Anne vytreštila oči a rýchlo zložila nohu na dlážku. „Zbier-
ka starých kníh sira Johna je veľmi vzácna. To ste nevedeli?"
„Naozaj?" Predstieral úľak, ale potom sa na ňu lišiacky
usmial. „Nemusíte mať strach, vašu nohu nepodopiera žiadny
Gutenberg ani Caxton, drahá slečna, len niekoľko starých
zväzkov s náboženským obsahom."
Anne si znovu vyložila nohu, ale stále premýšľala, čo by sa
stalo, keby lord Swinamer zistil, čo tvorí jej podnožku. Bol na
svoju knižnicu veľmi pyšný.
„Vlastní tuším aj Shakespearov prvý rukopis," prehodila.
„Som v pokušení vrátiť sa do jeho knižnice a podrobne ju
preskúmať..."
Keď sa skončilo prvé tanečné kolo, Anne zakončila vzrušu-
júcu debatu o knihách a uprela na de Vera omámený pohľad.
„Predpokladám, že je tu aj Uffham."
„Vari nie som naňho prilepený ako kliešť? Bez neho by ma
sem ani nepustili."
„Teraz preháňate, až taký vydedenec zasa nie ste."
„Nie?"
V skutočnosti ním bol. „Každopádne dokážete zázraky. Ako

sa vám podarilo Uffhama presvedčiť, aby vstúpil do levovej
jamy?"
Milo sa na ňu usmial. „Prirovnávate ples lady Swinamero-
vej ku Koloseu? Večer bude dokonalý, ak sa na Uffhama vrh-
ne slečna Swinamerová a Rolleston-Stowová. Myslím, že by
som mal navrhnúť nový druh vejáru - s ostňami na okrajoch."
Udrela ho vlastným, zatiaľ neupraveným vejárom, ale
hneď oľutovala to dôverné gesto.
De Vere si z toho nerobil ťažkú hlavu. Bol úplne uvoľnený.
„Uffham vlastne prišiel, aby vás morálne podporil..."
Prekvapene zdvihla obočie a rozhliadla sa okolo seba.
„V tejto chvíli zbiera odvahu v herni. Pravdepodobne ha-
zarduje. Ak chcete, môžeme sa k nemu pridať."
Zrazu si boli veľmi blízki. „Pochybujem, že by niekto chcel
hrať o štvrťpenny."
„Môžem vám požičať peniaze. Mám k dispozícii asi päťde-
siat guineí."
„Z výhry v dostihoch?"
Usmial sa. „Presne."
Naozaj je to jeho jediný majetok? Šaty, ktoré mala Anne na
sebe, stáli oveľa viac. To jej pripomenulo, že de Vera nezara-
dila na zoznam svojich nápadníkov, hoci je zábavný a zaují-
mavý.
Čo vlastne o ňom vie? Pripustil, že je najstarší syn, a v žilách
mu zrejme koluje krv de Verovcov. Nepatrí k mužom, z kto-
rých si chcela vybrať, ale nie je zasa celkom neprijateľný.
Kým jej v hlave vírili tieto šialené myšlienky, sledovala ele-
gantných tanečníkov na parkete. Doma a na súkromných ve-
čierkoch občas tancovala, ale len jednoduchšie tance. Vedela,
že nepôsobí elegantne, ale bavilo ju to. Neelegantné kroky,
neelegantná svadba...
Pozrela na muža po svojom boku. „Zdržíte sa v Londýne dl-
ho, pán de Vere?"
„Azda by ste sa mali opýtať svojho brata."
„Nezmysel. Odídete, keď vám to príde vhod. Kedy to bu-
de?"
„Zabudli ste na moju vrtošivú povahu? Okrem toho som aj
šašo."
„Pochybujem." S prosbou v očiach dodala: „Neprezradíte
mi o sebe aspoň kúsok pravdy?"
„Nie je na mne nič tajomné."
„Aj tak predstierate, že ste chudobný, a robíte zo seba slu-
hu. A pritom ste najstarší syn. Naozaj ste sa s otcom na čomsi
nepohodlí?"
Tú otázku však okamžite oľutovala. Niečo v jeho pohľade
naznačovalo, že téma je mu proti srsti.
Odpovedal však nenúteným tónom: „Vôbec. Len každý
z nás má iný názor na vec. Ide o to, že otec je veľmi ambicióz-
ny, pokiaľ ide o budúcnosť príslušníkov rodu, kým ja zastá-
vam iný názor. Nikdy som nebol dobrý a poslušný syn."
„Zaskočili ste ma," precedila stroho. „Aké ambície máte na
mysli?"
Pokrútil hlavou. „Utiekol som do armády, a to mi otec ni-
kdy neodpustí."
Anne sa preháňalo hlavou tisíc otázok, na ktoré by rada po-
znala odpoveď, ale bolo jasné, že jej povie len to, čo sám uzná
za vhodné. „Ako sa vám podarilo utiecť? Otec vás chcel urči-
te zastaviť."
Uvoľnil sa a Anne si až vtedy uvedomila, že bol napätý od-
vtedy, odkedy zdôraznila, že je najstarší syn. Prečo? Z akej
otázky má strach? Zvedavosť bola nebezpečná takisto ako
ópium, ale aj tí, ktorí ho užívajú. Anne neodolala.
„Chcel mi to prekaziť, ale bolo už neskoro. Mojím spojen-
com sa stal strýko, plukovník Edward Racecombe." Obrátil sa
k nej a tváril sa veselo. „Bol som celý zbláznený do armády
a strýko Edward otca presvedčil, že ak mi dovolí pozrieť sa do
vojenského tábora, určite ma to prejde. V tom čase práve ver-
boval do armády, a keď mal odplávať do Portugalska, vzal ma
so sebou."
Neveriacky naňho hľadela. „Nebolo to nelegálne?"
„Bolo, ale jazdecká stráž sa zdráhala prepustiť ako regrúta
nováčika a otec na to nemal dostatočný vplyv."
Videla, ako zaváhal, či jej má prezradiť aj niečo iné, a v du-
chu sa modlila, aby ich v tej chvíli nikto nevyrušil. Ak váha, asi
ide o niečo dôležité.
„Môj otec totiž vyhral v lotérii."
Anne sa nemohla nadýchnuť. „Skutočne? Aj ja som si nie-
koľko ráz len tak zo zábavy kúpila žreb, ale nikdy som neve-
dela o niekom, kto vyhral."
De Vere našpúlil pery. „Tak teraz viete. Môj otec sa rozho-
dol, že sa stane urodzeným pánom. Za peniaze si kúpil maje-
tok aj manželku. Ale ešte predtým," odmlčal sa a Anne vy-
cítila, že bude nasledovať to najdôležitejšie, „si zmenil meno."
„Na de Vere," vydýchla.
„Hovoril som pravdu, keď som tvrdil, že som po otcovi de
Vere, ale on sa nenarodil ako de Vere. Preto sa nemohol spo-
ľahnúť na vplyvných príbuzných či priateľov. Potom už ne-
mal ani peniaze, lebo všetko minul na dom, pozemky a ka-
dejaké taľafatky. Skôr ako sa mu podarilo presvedčiť úrady,
aby napísali môjmu strýkovi, mal som odslúžených šesť me-
siacov."
„Čo bolo potom?"
„Zavolal ma k sebe sir Arthur Wellesley a opýtal sa ma, či
chcem slúžiť kráľovi a vlasti, alebo sa vrátim domov. Bolo jas-
né, že ak si vyberiem druhú možnosť, zaslúžim si smrť zastre-
lením. Mne sa však domov nechcelo. Ubzikol som z klietky
a nemal som v úmysle vrátiť sa tam."
Anne cítila, ako jej bije srdce. Verí jej, ak sa jej takto zdôve-
ruje. Potom jej na chrbte naskočili zimomriavky. Bolo jasné, že
mu v žilách nekoluje nijaká de verovská krv. Nepochádza zo
šľachtického rodu, a preto ho jej spoločnosť nikdy neprijme.
Vlastne ani nemá nárok na meno, ktoré používa. Na spolo-
čenskom rebríčku stojí úplne inde ako ona a možno aj preto
jej o sebe toľko prezradil. Chce ju azda varovať?
Anne prehltla a skúsila pokračovať v načatom rozhovore.
„To všetko v šestnástich rokoch," prikývla a začala sa ovievať
vejárom. „Bez vplyvných príbuzných a peňazí to určite nebo-
lo ľahké."
„A vy z toho chcete urobiť romantický príbeh, však? Neza-
budnite, že som mal strýka, až kým nezahynul v Burgose.
Otec mi každé tri mesiace posielal sto guineí. Keď zistil, že sa
mám stať dôstojníkom, zišlo mu na um, že nový rod de Ve-
rovcov by mohol ťažiť z mojich hrdinských činov. Mám oba-
vy, že si asi dodnes neuvedomil, aká nešťastná voľba mena to
bola."
„Neuvažovali ste, že by ste začali používať svoje pravé
meno?"
Zasmial sa a Anne nevedela prečo. „Čo podľa vás znamená
pravé?"
Panebože, tanečné kolo sa blížilo k záveru. Ich čas takmer
uplynul.
„Vojvoda zo St. Ravenu tu nie je?" ozval sa.
„Nie. Prečo sa pýtate?"
„Jemu by som dôveroval, že vás dokáže ochrániť pred bes-
niacim zástupom ctiteľov."
S ľahkým náznakom koketnosti sa opýtala: „A vy ma ne-
ochránite, pane?"
„Nemám dosť zbraní. Práve prichádza lord Marlowe s vy-
cerenými zubami a taburetkou."
Anne pozrela k dverám, a naozaj uvidela mocného muža
s podnožkou. O chvíľu zistí, že už jednu má.
De Vere si k nej znovu kľakol, ale tentoraz postupoval
opačne. Zložil jej nohu z kôpky kníh na podlahu. Anne až vte-
dy zišlo na um, že mal po prvý raz možnosť obzrieť si jej zmr-
začené chodidlo.
Sklonila hlavu a zahľadela sa mu rovno do očí. Tváril sa
vážne.
„Keby som vás tým neuviedol do rozpakov, pobozkal by
som ju, Anne." Namiesto toho ju však chytil za ruku. „Buďte
taká láskavá a predstavte si, že je to vaša noha."
Zľahka ju pobozkal a Anne na svoje veľké prekvapenie
akoby pocítila liečivú silu jeho bozku. A okrem toho ju oslovil
Anne...
Potom vstal a pobral sa preč so svojou provizórnou taburet-

kou. Spoločenská smotánka sa mu vystupovala z cesty a všet-
ci naňho zvedavo civeli. Potom sa zahľadeli na Anne.
Anne to nebolo dvakrát príjemné, na rozdiel od toho, čo sa
práve odohralo medzi nimi dvoma. V tej chvíli však už pred
ňou stál Marlowe s pravou taburetkou. Pochválila ho, aký je
šikovný, ale nezabránila mu, aby sa pustil do de Vera.
„Neslýchaná bezočivosť! Kto je vlastne ten de Vere? Do-
mýšľavý nafúkanec."
„Vo vojne sa osvedčil, pán Marlowe."
„Predpokladám, že to povedal on."
„Vôbec nie. Veľa ľudí o ňom hovorí len v dobrom."
Marlowe sa zamračil, ale potom dodal: „Keď o ňom pre-
mýšľam, videl som ho tento rok na poľovačke. Je výborný jaz-
dec."
„Slúžil tuším u jazdcov."
„Myslel som si." Marlowe si sadol na stoličku po Anninej
pravej strane. „Videl som ho na jednom zo žrebcov patriacich
Cavanaghovcom. Takmer si ho kúpil."
Potom začal rozprávať rozličné historky z poľovačiek. Anne
sa len usmievala a prikyvovala, no v duchu sa zaoberala vlast-
nými myšlienkami. Vedela, že na mnohých miestach sa počas
poľovačiek predávajú kone. Muži, ktorí chceli predať svoje
zvieratá, si občas najímali špičkových jazdcov, aby predviedli
kone v plnej paráde. Hovorili im aj drsní jazdci.
De Vere si tak asi privyrába. Nebolo na tom nič zlé, ale tým
medzi nimi dvoma vznikla ešte väčšia priepasť. Možno sa ve-
nuje aj hazardným hrám. Tris to netušil, ale možno už medzi-
tým niečo zistil. Možno je de Vere vychýrený nemravník. Keď
ho požiadala, aby ju pobozkal, veľmi sa nebránil. Potkany,
myši a drobné pence.
Ďalšie tanečné kolo sa skončilo a Marlowe uvoľnil miesto
mladému lordovi Laverlymu. Ten od svojich poslucháčov vy-
žadoval väčšiu pozornosť, presnejšie po niekoľkých slovách
vrelý súhlas.
Anne súhlasila, že hudba hrá prihlasno, miestnosti sú pre-
plnené a vnútri je veľmi horúco. Poľutovala ho, keď sa jej po-

sťažoval, že ho bolí hlava. Potom sa jej opýtal, aký liek by mu
odporúčala na bolesť hlavy.
Keď odvetila, že ju ešte nikdy nebolela hlava, vzdychol:
„Boh vám daroval odolnejšiu telesnú schránku, lady Anne."
Nepôsobil krehko, ale Anne si všimla, že je bledý a ťažko
dýcha. „Azda by vám prospelo trocha čerstvého vzduchu,
Laverly. Z vlastnej skúsenosti viem, že krátka prechádzka na
koni človeka osvieži."
Striaslo ho. „V takomto nečase? V posledných dňoch je von-
ku nepríjemne. Mám ischias, vážená slečna. Trápi ma celý
život."
Nemohol byť oveľa starší ako ona, a preto mu neverila.
Mohla sa sťažovať na svoje skaličené chodidlo, ktoré ju
v sychravom počasí bolelo a trápilo celý život, ale nechcela sa
tým zapodievať. Určite by si pohotovo vymyslel nejakú smr-
teľnú chorobu, aby ju pretromfol.
V
duchu preškrtla hrubou čiernou čiarou jeho meno na
zozname potenciálnych manželov. Nezniesla by vedľa seba
hypochondra. Vedela, že premýšľa, na čo by sa ešte mohol
posťažovať, a tak rýchlo zmenila tému. Po chvíli sa už znovu
usmievala a prikyvovala, kým jej Laverly vysvetľoval tajom-
stvo pohárov z farebného skla.
Vtedy si všimla, že Race de Vere tancuje. Výborne. Počas ro-
kov strávených v armáde ako dôstojník určite nevynechával
rôzne spoločenské akcie. Nebol drevo ako iní tanečníci, pohy-
boval sa ladne a nemusel dávať pozor na kroky. Ako sa pre-
pletal davom tanečníkov, ani jedna z dám neodolala a veno-
vala mu zvodný úsmev.
V
tej chvíli si Anne uvedomila, že jeho tanečnou partnerkou
je Phoebe Swinamerová. To bolo prinajmenšom čudné.
Phoebe Swinamerová bola krásna, vznešená a mala o sebe
vysokú mienku. Povrávalo sa, že sa chce vydať čo najvýhod-
nejšie, preto bola až doteraz slobodná. Mala dosť ponúk, ale
ani jeden z nápadníkov nezodpovedal jej náročným predsta-
vám.
Mnohí muži sa jej ani neodvážili dvoriť, lebo bola chladná

a sebaistá, čo si po chvíli všimol aj ten najzaľúbenejší gróf ale-
bo markíz.
Anne sa občas usmiala a čosi Laverlymu odpovedala. Po-
zornosť však sústredila predovšetkým na Phoebe, ktorá sa po
parkete pohybovala ako kráľovná a bola si toho aj vedomá. Jej
bezduchý úsmev však pripomínal porcelánovú bábiku, iba ak
natrafila na niekoho dôležitého, zažiarila. Keď tancovala s de
Verom, žiarila stále.
Prečo práve pri ňom? Anne by predpokladala, že pre Phoe-
be Swinamerovú musí byť len bezvýznamný červ, nula. Žeby
aj na ňu zapôsobil jeho šarm?
Až potom jej došlo! Uffham! De Vere je pre Phoebe kľúčom
k Uffhamovi. A Uffham je natoľko prízemný, že sa dá poľah-
ky chytiť.
„...sklátila sa na zem rovno podo mnou mŕtva. Nervy som
mal v háji."
„Čože?" Anne sa obrátila a začudovane pozrela na lorda La-
verlyho.
„Barbary Wench."
„Ako?"
„Zradilo ju srdce. Neprejavili sa u nej nijaké príznaky. Te-
raz mám Tancujúce dievča."
Anne až vtedy zaplo, že hovorí o koňoch. Bola to celkom za-
ujímavá téma, ale teraz nemala chuť počúvať o kobyle me-
nom Tancujúce dievča. Okrem toho musí pohľadať Uffhama
a porozprávať sa s de Verom.
„Musím si na chvíľu odskočiť," povedala nezdvorilo a vstala.
Nápadník zdesene zalapal po vzduchu. Do konca sezóny
v Londýne sa z toho všetkého asi zblázni.

anne vošla do herne, kde pri kartárskych stolíkoch sede-
li väčšinou starší páni. Nikto nehral hazardné hry. Hry v koc-
ky boli nelegálne a absolútne nevhodné. Väčšina prítomných

hrala whist o drobné. Pri jednom zo stolíkov sa hral poker
a práve tam sedel Uffham.
Zastala za ním. Zdvihol zrak a usmial sa. „Ako sa bavíš, ses-
trička? Dobre?"
„Sme na plese, Uffham, a nemôžem tancovať. Práve som
utiekla pred nudným nápadníkom."
„Dobre si urobila. Nechceš si zahrať?"
Ostatní muži sa zatvárili pohoršene a Anne bola v pokuše-
ní prijať bratovu ponuku, len aby ich ešte väčšmi vyviedla
z miery. „Nie, ďakujem. Ty sa nechystáš tancovať?"
Prevrátil oči. „Nie. Prišiel som sem len kvôli tebe."
Anne nechápala, ako by jej mohol pomôcť, keď sedí v herni,
ale aj tak mu poďakovala a odišla. Bratovi hrozí nebezpečen-
stvo. Neskôr sa o všetkom porozpráva s Caroline a vymyslia
účinnú stratégiu, ako zneškodniť pascu, ktorú sa chystá na-
stražiť slečna Swinamerová.
Najlepšie by to však zvládol de Vere a Anne si predsavzala,
že sa poradí s ním. Prekvapilo ju, že sa rozhodol zatancovať si
so slečnou Swinamerovou, ale možno mu poplietla hlavu. Bo-
la naozaj krásna, mala lesklé tmavé vlasy, bezchybnú pleť
a veľké modré oči. Minulý rok sa jej takmer podarilo dostať
lorda Ardena, dediča vojvodu z Belcravenu, iba v poslednej
chvíli sa mu podarilo uniknúť.
Anne si zrazu uvedomila, že aj Arden patrí k Rebelom. Spo-
menula si aj, že pani Hardcastlová bola pred svadbou jeho mi-
lenkou.
Bolo zbytočné vracať sa k tomu, pretože Arden bol ženatý,
a teda von z hry. Rýchlo spomínala na mená ďalších Re-
belov, aby sa ubezpečila, že žiadny z nich nie je medzi jej ná-
padníkmi. Nezniesla by, keby sa s ňou niekto oženil len zo
súcitu.
Sir Stephen Ball. Trochu ho poznala, takže ju nemohol za-
skočiť nepripravenú. Major Beaumont, súčasný ochranca pani
Hardcastlovej. Kto ešte? Simon St. Bride. Chvíľu premýšľala,
či de Vere nie je v skutočnosti St. Bride, ale nebolo to pravde-
podobné. Ľudia ho poznali, niektorí dokonca dlhšie, a okrem

toho si bola istá, že ju neklamal, keď jej rozprával o svojom
pôvode.
Zo strany Rebelov jej teda nijaké nebezpečenstvo nehrozí,
ale aby si ešte chvíľu oddýchla od ostatných nápadníkov, vy-
brala sa na toaletu. Upravila sa a prehodila zopár slov s dvoma
ženami, ktoré si tiež odskočili. Nastal čas vyhľadať de Vera.
Na chodbe doňho takmer narazila.
„Chcela by som sa s vami porozprávať," vyletelo z nej
a rýchlo dodala: „O Uffhamovi."
Ponúkol jej rameno. „Pravdaže, lady Anne. Nejaký prob-
lém?"
Zavesila sa doňho a uvedomila si, ako na ňu pôsobí jeho
blízkosť. Bola to čisto fyzická príťažlivosť, ale mimoriadna,
zvláštna. Cíti ju aj on?
Musí to zistiť.
„Tu nie," usmiala sa, akoby hovorila o počasí. „Pred chvíľou
ste spomínali knižnicu. Kde je?"
Podozrievavo na ňu pozrel.
Zasmiala sa. „Nebojte sa, pane, nechcem vás pripraviť
o česť!"
Vravela pravdu. Nemala v úmysle postŕhať z neho šaty.
Cestou po schodoch sa však musela ovládať, aby sa blázni-
vo nerozosmiala. Zišli na prízemie, de Vere otvoril jedny
z dverí, nazrel dovnútra a potom ich podržal, aby mohla
vojsť. Anne sa ocitla v miestnosti preplnenej knihami, ktorú
osvetľovala len jedna tlmená lampa.
Spamätala sa. Preboha, čo to stvára? Vedela, že na podob-
ných spoločenských akciách sa mladé dámy často vytratia
v spoločnosti muža, ale sama to ešte nikdy neurobila.
„Radšej by sme mali nechať pootvorené dvere," povedala.
„Určite." De Vere stál pri dverách, akoby sa jej bál.
Anne sa začala ovievať vejárom. „Hádam sa nebojíte, že vás
chcem skompromitovať. Čo by som z toho mala?"
Zašklbalo mu kútikmi úst. „Nijaký rozumný dôvod mi ne-
prichádza na um." Urobil niekoľko krokov k nej. „Čo je teda
s Uffhamom?"
Anne sa zahanbila za predchádzajúcu nemiestnu poznám-
ku. Nemalo však zmysel ospravedlňovať sa. Bola to pravda.
De Vere bol nula a medzi spoločenskou smotánkou sa mohol
pohybovať len vďaka Uffhamovi.
„Phoebe Swinamerová,“ vydýchla Anne.
„Máte strach, že si brúsi zuby na Uffhama? Máte pravdu,
ale mám dojem, že sa mi ju podarilo zastaviť, teda aspoň na-
čas."
Anne vytreštila oči. „Pán de Vere, fascinujete ma, ale len
veľmi ťažko sa vám podarí zabrániť Phoebe Swinamerovej
v úmysle stať sa vojvodkyňou."
Vôbec sa ho to nedotklo. „Máte pravdu, ale spomenul som
pred ňou St. Ravena. Zdôraznil som, že už má titul vojvodu
a priznal sa mi, že má v úmysle čo najskôr sa oženiť."
Anne sa naňho prekvapene zahľadela. „Naozaj to pove-
dal?"
„Pravdaže nie."
„Zabije vás!"
Trochu sa pousmial. „Najprv by ma musel chytiť. Okrem to-
ho som si istý, že v podobných situáciách si hravo poradí." Po-
tom zvážnel. „Prekáža vám to?"
„Mne? Nie, prečo?"
„Myslím, že by ste sa k sebe hodili."
„St. Raven a ja? Určite nie!"
„Možno by ste tej myšlienke mali byť naklonená, lady Anne.
Nie je váš brat. Vôbec nie ste pokrvní príbuzní."
Radí jej, aby sa vydala za iného muža! Na druhej strane
sa jej zdalo, že to neznie veľmi úprimne. Nemohla zabud-
núť, ako nežne jej držal nohu, pobozkal ruku a oslovil ju me-
nom.
Porozhliadla sa po policiach s knihami, aby získala čas. „Ho-
vorili ste, že tu majú aj Gutenberga?"
„Áno, ale je zamknutý v skrini spolu s inými vzácnymi kni-
hami."
Anne sa usilovala nazrieť dovnútra cez zamrežované sklo.
„Nie som zvyknutá, že predo mnou niečo zamykajú."
„A ja nie som zvyknutý, že sa predo mnou otvárajú dvere.
Mali by sme sa vrátiť."
Obrátila sa a pozrela naňho. „Prečo stále kladiete dôraz na
to, aký je medzi nami rozdiel?"
Prekvapene zdvihol obočie. „Nezdá sa vám, že ten rozdiel
skutočne existuje?"
Anne pokročila k nemu bližšie. „Neviem, či na tom tak zá-
leží."
Usmial sa, ale netušila, čo sa skrýva pod tým úsmevom.
„Opýtajte sa niektorého zo svojich príbuzných alebo zná-
mych."
„A čo ak mi na ich názore nezáleží?"
„Neprekáža vám, že môj otec kedysi vyrábal koče?"
Anne sa zháčila. Koče? Potom si oblizla pery. „To predsa ne-
musí nikto vedieť."
Nebola to najvhodnejšia odpoveď. Ľútosť. Presne to sa
skrývalo za jeho letmým úsmevom.
„Také fakty sa nedajú utajiť, najmä ak niekto v spoločnosti
načne tú tému."
To by všetko vyriešilo. Nemôže sa vydať za muža, ktorého
otec vyrábal koče. I keď v jeho blízkosti bola pripravená za-
budnúť na nepríjemnú realitu. Neodolala a položila mu ruku
na plece.
Chytil ju a zložil, no nepustil. Namiesto toho ju pobozkal.
Škoda, že má rukavice!
„Čo je to?" zašepkala.
„Šialenstvo." Pustil jej ruku, zatvoril dvere a mocne ju zo-
vrel.
Úplne sa oddala vášnivému bozku. Bol sladký ako med
a napĺňal túžbu, ktorú tak dlho potláčala. Chutil ako báječné
jedlo po období pôstu. Nevdojak pustila palicu, ale Race ju za-
chytil a oprel o stenu.
Keď si ju znovu pritisol na hruď, objala ho okolo šije, aby
lepšie cítila jeho horúce telo. Ich ústa sa k sebe hladne prisali.
Ešte pevnejšie ju stisol.
Chcela viac. Vášnivo sa k nemu privinula a zatúžila sa s ním
spojiť...
Až keď sa im pery oddelili, uvedomila si, že ho pritlačila
k dverám. Oči sa im stretli. Aj ona ich má také tmavé a zúfalé
ako on?
Zrazu ju nadvihol a pritisol chrbtom k dverám. Zdvihol jej
bradu a divo ju pobozkal.
Divo?
Race?
Akoby bol zrazu niekto iný. Anne cítila, ako sa jej do chrbti-
ce zarýva drevená hrana. Ústa mal horúce, jazyk útočný a ne-
odbytný.
Vzápätí pocítila na nahom stehne jeho ruku. Vyhrnul jej
sukňu! Nie! Pokúsila sa vyslobodiť. Chcela utiecť, volať o po-
moc.
Prestal ju bozkávať, ale dlaňou jej prikryl ústa. Druhá ruka sa
jej ocitla medzi nohami.
„Nepáči sa vám to?" opýtal sa ten diabol v ľudskej podobe.
Zúfalo pokrútila hlavou.
„Naozaj? Veď ste ma sem vylákali..." Vytiahol si ruku spod
jej sukne, ale dlaňou druhej jej stále zakrýval ústa. „Nikdy
som nijakú ženu do ničoho nenútil. Berte to však ako varova-
nie. Ak teraz budete kričať, môžete sa ocitnúť v nepríjemnej
situácii, a možno by ste sa napokon za mňa museli vydať. A to
predsa nechcete, však?"
Dôrazne pokrútila hlavou.
Pustil ju a ustúpil. Už sa opäť usmieval.
Anne mu z celej sily strelila facku. Prešla si rukou po mok-
rej tvári. Bože, líčidlá! V miestnosti nebolo zrkadlo, ale na-
šťastie mala vreckovku. Utrela si tvár, ako sa najlepšie dalo,
a usilovala sa potlačiť zmätok, čo ju opanoval. Ruka ju ešte
bolela, ale neľutovala, že ho udrela. Uvažovala, že sa vyžaluje
Trisovi alebo Uffhamovi, tí dvaja by si s ním poradili, ale han-
bila sa.
Naozaj ho sem vylákala, a nie preto, že by sa s ním chcela

rozprávať o Uffhamovi. Čo čakala? Bozky, možno trochu viac.
On sa ju usiloval držať čo najďalej od seba, ale ona sa naňho
doslova tisla. Zatlačila ho na okraj útesu.
Teraz však pozná pravdu. Race de Vere nie je nijaký džen-
tlmen. Práve on jej poradil, aby ochutnala bozky ešte pred
svadbou. Asi mal pravdu.
Anne sa niekoľko ráz zhlboka nadýchla a uhladila si vlasy.
Všetko sa zdalo byť v poriadku. Otvorila dvere a vyzrela na
chodbu. Nevidela nikoho, len o stenu sa opierala jej palica.
Rýchlo sa za ňou načiahla a bola rada, že Race nedovolil, aby
ho ňou udrela. Možno by ho aj zabila.
Hrozilo, že každú chvíľu vybuchne do smiechu. To by zna-
menalo absurdný koniec jej spoločenskej sezóny. Pomaly vy-
šla po schodoch a uvedomila si, že je na chodbe, z ktorej sa
vchádza do spálni. Dodala si odvahu a otvorila jedny dvere.
Nič, len prázdna miestnosť a zrkadlo.
Keď jej pohľad padol na vlastnú tvár, v duchu si blahožela-
la, že sa nevrátila do tanečnej sály. Oči mala rozmazané a vla-
sy strapaté. Keby ju takto niekto videl, všetko by mu bolo
jasné.
V izbe bol džbán so studenou vodou. Anne si starostlivo
umyla tvár. Po šminkách nezostala ani stopa, to bolo fajn. Nič
dobré jej doteraz nepriniesli.
Vypla si vlasy a ešte raz sa pozrela do zrkadla. Vyzerala ako
predtým, ibaže vznešenejšie.
Race de Vere povedal čosi v tom zmysle, že kto privysoko
lieta, nízko dopadne.
Až teraz pochopila, ako to myslel. Čosi hlboko v nej proti je-
ho útoku nenamietalo, dokonca sa jej páčil. Udrela ho preto,
že sa jej to páčilo väčšmi, ako sa patrilo. A tá istá stránka jej
osobnosti ju nútila skočiť z veže a skúsiť lietať.
Potom si uvedomila, že Ikarovi sa krídla rozpustili od horú-
čavy a že sa zabil.

dva dni nato sa Uffham zastavil u Caroline, aby sa po-
sťažoval na toho prekliateho de Vera, ktorý sa bez rozlúčky
vyparil bohviekam, a čo si on teraz počne bez neho? Vonku
pršalo a život sa mu zdal nudný a sivý.
Anne pozorovala kvapky dažďa na okne a musela priznať,
že aj jej život je nudný a nezaujímavý od toho večera, čo ju de
Vere tak opovážlivo obchytkával. Teraz zrejme opustil bojové
pole.
„Možno sa vybral do Derbyshiru," povedala.
Uffham sa zamračil. „Myslíš? Nezmienil sa o tom. Ale ja by
som proti výletu do Derbyshiru nič nemal."
Kto sa teda na koho prisal ako kliešť? Bolo očividné, že de
Vere priťahuje ženy aj mužov rovnako.
„Možno si chcel vybaviť nejaké súkromné záležitosti,"
ozvala sa Caroline, „a nechcel, aby mu pri tom asistoval niekto
cudzí."
„Myslíš, že sa vráti?"
„Prečo nie? Dúfam, že sa vráti. Je výborný spoločník."
Anne znovu pozrela do okna a uvedomila si, že de Vere sa
už nevráti. Vlastne by sa mala tešiť. Teraz mala voľné ruky
a mohla sa plne sústrediť na výber vhodného manžela. Určite
nájde takého, ktorý bude aspoň znesiteľný.
Už päť mužov sa jej opýtalo, či sa môžu porozprávať s jej
otcom. Všetkým odpovedala, že ešte nie je pripravená urobiť
konečné rozhodnutie, ale v skutočnosti sa jej ani jeden ne-
páčil.
Alderton zatiaľ o nič nepožiadal, ale Anne tušila, že keby ho
trochu postrčila, určite by sa ozlomkrky rozbehol k jej otcovi.
Ešte však radšej nie. Ešte nie. Nie je možné, že by sa okrem de
Vera nenašiel muž, ktorý by v nej vyvolal aspoň štipku vzru-
šenia. Jej čas sa však krátil. Sezóna sa už takmer skončila.
Možno by nemala jazdiť po parku. Nie všetci v meste ma-
jú jazdecké kone a zaľúbení páni tak nemajú šancu prejaviť

svoje city. Okrem toho sa niektoré dámy usilovali držať
s ňou krok. Napríklad chudera slečna Cotteslyová spadla
z koňa. Nevytkla si však členok, dostala len škaredý obväz na
hlavu.
Anne sa rozhodla, že len čo sa vyčasí, pôjde sa previezť na
koči. Páni sa k nej môžu pridať, aspoň budú mať príležitosť
prejaviť sa.
Preto si dala doviezť z Lea Parku ľahký koč a pár sivobie-
lych koní, a keď dorazili, vybrala sa do Hyde Parku. Musela si
priznať, že obdivné výkriky a pohľady sa jej celkom pozdáva-
jú, a v duchu ďakovala Trisovi, ktorý ju donútil, aby sa nauči-
la viesť kočiar. Ako keby ho tým privolala, zrazu ho zbadala so
skupinkou mužov. De Vere medzi nimi nebol. Pravdaže. Zhl-
boka vzdychla, že jej niečo také vôbec zišlo na um.
Tris sa na ňu usmial a rukou jej naznačil, aby zastala. Potom
k nej vyskočil do koča.
„Riadiť budem ja," povedala mu a koč sa znovu pohol.
„O riadenie nestojím, len obdivujem tvoje kone. Sú na pre-
daj?"
„Určite nie."
„Škoda. Som rád, že si nezabudla viesť koč. Ide ti to celkom
dobre."
„Ďakujem. Hoci mám málo príležitostí predviesť ich."
„Skús to trochu roztočiť. Nenaraziť do iných kočov si vyža-
duje obratnosť. A ako pokračuješ v hľadaní ženícha? Počul
som, že u Swinamerovcov si spôsobila rozruch."
„Nezmysel. Hoci niektorí páni sa nesprávali, ako kážu pra-
vidlá slušnosti. Odprisahala by som, že polovica z nich to robí
iba zo zábavy. Vážny záujem o manželstvo má asi len päťde-
siat percent nápadníkov."
„Možno máš pravdu. My muži vždy túžime po tom, čo ma-
jú iní, ako pes, ktorý poškuľuje po kosti toho druhého. Kto
u teba zaujal vedúcu pozíciu?"
„Alderton," vzdychla Anne.
„Sezóna sa predsa ešte neskončila."
To ju trochu prebralo. Aj keď nemala v úmysle o tom hovo-

riť, nakoniec neodolala. „De Vere opustil môjho brata a ten te-
raz nevie, čo si počať."
„Včera večer nevyzeral najhoršie, ale asi preto, že ho obklo-
povali isté dámy."
Anne naňho prekvapene pozrela. „Stálo by za to vypočuť si
ich mená?"
„Asi áno, ale ja ti ich neprezradím."
„Rozumiem. Bol si tam aj ty."
„Uhádla si."
Anne sa uškrnula. „Mužom vôbec nerozumiem."
„To je normálne."
„Ako si mám potom dobre vybrať, keď nechápem, o čo im
vlastne ide?"
„Pozeraj sa na cestu." Poslúchla a on pokračoval: „Počúvaj
rady svojich príbuzných."
Postupne povedal svoj názor na všetkých nápadníkov, ho-
voril o potkanoch, myšiach a štvrťpenny, ale asi polovicu
z nich napokon schválil, vrátane Aldertona. Anne pálila na ja-
zyku otázka, či nezistil niečo o de Verovi, ale napokon sa
ovládla.
„Je čas vystúpiť," ozval sa napokon Tris. „Všetci tvoji ná-
padníci už čakajú v rade."
Anne pomaly zastavila. Tris mal pravdu. Niekoľko mužov
postávalo na ceste, očividne sa nemohli dočkať, kedy prídu na
rad.
„Vyzerajú ako deti, ktoré sa chcú povoziť na poníkovi," za-
hundrala. „Od každého si vypýtam pencu."
Tris sa zasmial. „Sira Pomfreta de Court požiadaj rovno
o štvrťpenny."
Anne pozrela na čakajúcich. „Rozumiem. Marlowe má
pravdepodobne na raňajky potkany."
„Tomu by som aj uveril."
„Výborne."
Tris zoskočil na zem a hlasno zvolal: „Počúvajte, páni! Jed-
na jazda stojí jednu guineu. Vybraná čiastka bude venovaná
na charitu."
Anne bola v pokušení švihnúť ho bičíkom, ale nakoniec sa
len zasmiala, vzala si od sira Pomfreta mincu a vybrala sa na
ďalší okruh parkom.
Race sa konečne rozhodol odcestovať z Londýna, kde zostala
Anne Peckworthová. Zamieril na juh do Sussexu, aby si chví-
ľu odpočinul v Somerford Courte. Ešte vždy bol zamestnaný
ako tajomník Cona Somerforda, vikomta z Amleighu. Od ich
posledného stretnutia prešiel už takmer celý mesiac. Race ne-
bol ani na Conovej svadbe, pretože mal za úlohu dostať sa do
blízkosti lady Anne, skôr ako sa rozšíri správa o svadbe.
Race premýšľal, či bude Con s jeho prácou spokojný. Dúfal,
že celú pravdu sa nikdy nedozvie.
Napokon svojho zamestnávateľa stretol asi tri míle od do-
mu. Pekný tmavovlasý Con sa práve vybral na Mitchellovu
farmu. Race si ho pozorne premeral a bol spokojný. Kedysi bol
tvrdým dôstojníkom, ale teraz vyzeral uvoľnenejšie, čo na-
svedčovalo, že manželstvo a pobyt na vidieku mu vyhovujú.
„Tulák sa vracia," privítal ho veselo Con.
Race zastavil koňa. „Nedokončil som prácu."
„Mladý muž, nijaká práca nie je nikdy dokončená."
Con obrátil koňa smerom domov a Race sa k nemu pridal.
„Ty si v manželstve zostarol? Ak nie, musím ti pripomenúť, že
som od teba len o dva roky mladší."
Con sa usmial. „Ale nesprávaš sa tak, stále sa niekde túlaš.
Tak čo si vybavil? A buď, prosím ťa, konkrétny."
„Pomáhal som lady Anne Peckworthovej dať sa do po-
riadku."
Con naňho pozrel. „Nespomínam si, že by nebola v poriad-
ku. Čo si vyviedol?"
Prehovoril vojak. Race vytušil, že sa pohybuje po neistej pô-
de. „Nič, čo by jej uškodilo. Keď som odchádzal, cítila sa dob-
re a mala skvelú náladu." Radšej sa nezmieni o neveľmi vy-
darenej rozlúčke.
„Hovoríš to len preto, aby si ma upokojil."
„Con, vari si zabudol, kto som? Keby si podrezala žily, po-

vedal by som ti to. Správa o tvojej svadbe ju zaskočila, ale ne-
zlomila jej srdce. Ak to ranilo tvoju hrdosť, tak sa ospravedl-
ňujem."
„Pravdaže nie. Veľmi rád to počujem." Con sa však stále
tváril nedôverčivo.
„Poviem ti, že sa rozhodla vybrať do spoločnosti a nájsť si
manžela, ktorý by zodpovedal jej predstavám."
Con prudko zastal. „Anne? Lady Anne Peckworthová? Tá
krivá?"
„Presne, tá krivá. Panebože, hovoríš, ako keby mali pre kri-
vú nohu ženu držať zamknutú niekde v samotke!"
„Pravdaže si môže robiť, čo sa jej zachce. Ale vôbec mi to na
ňu nesedí..." Zrazu sa zamračil. „Nie je za tým jej rodina? Ne-
tlačia na ňu?"
„Jej mladšia sestra by sa rada vydala, to je jediný nátlak,
o ktorom viem."
„Marianne? Veď je to ešte dievčatko." Con sa znovu zamra-
čil. „Ako si na to vlastne prišiel? Určite to nebola ľahká úloha."
„Nebolo to také zložité. Len som trochu pochválil Uff-
hama."
Con nechápavo pokrútil hlavou. „Ty si slúžil u Uffhama?
Ešte žije?"
Race sa rozosmial. „Žije, ale najradšej by ma zabil. Vlastne
som sem prišiel, aby som sa pred ním ukryl."
„Hnevá sa? Prečo?"
„Pretože som odišiel."
Con znovu pokrútil hlavou a popchol koňa. „Neprekáža
ti to?"
„Čo?"
„Ako ľudia od teba závisia."
„Ty si nevyvádzal, keď som odišiel. Vlastne som sa ti za to
chcel poďakovať."
„Chýbal si mi."
Race sa tým veľmi nezapodieval, lebo vedel, že Con má ve-
ľa priateľov a teraz aj milovanú manželku. Možno práve pre-
to s ním tak dobre vychádza.
„Ak mám byť úprimný,“ pokračoval Con, „vlastne som ťa
už ani nečakal. Prácu si vykonal, keď som sa oženil so Susan,
nemám pravdu?"
„Zostali mi nejaké nedoriešené dokumenty."
„To nikdy nebola podstata tvojej činnosti."
Race pokrčil plecami. V Devone sa napokon už priznal, že
sa stal Conovým tajomníkom najmä preto, aby mu usporiadal
život. Con odišiel z armády v roku 1814, aby sa ujal správy
svojho panstva, ale potom sa ešte vrátil do boja pri Waterloo.
Tam ho náhle a nepríjemne zasiahla smrť bývalého spolužia-
ka a Rebela, lorda Dariusa Debenhama. Keďže Con slúžil v ar-
máde už dlho a lord Darius prišiel ako nadšený dobrovoľník,
Con mal pocit, že mal na priateľa dávať lepší pozor, hoci Boh
vie, že to nebolo možné.
Race sa s Conom znovu stretol v zime na poľovačke a robil
si oňho starosti, keď sa dozvedel, že Con zdedil panstvo a ti-
tul grófa z Wyvernu. Prisal sa teda naňho ako kliešť, aby mu
pomohol vyriešiť problémy, a čoskoro sa stal jeho tajomní-
kom.
„Musím robiť niečo dôležité a hľadám útočisko, kde by som
mohol v pokoji premýšľať," povedal.
„Somerford Court by ti mohol vyhovovať. Ale teraz mi po-
drobne opíš, čo robí Anne..."
Race sa Conovi poďakoval a zvyšok cesty mu rozprával
o stretnutí v Benning Hall aj o Anninom úspechu v Londýne.
Jednoduchý, skromný dom Somerfordovcov úplne zodpo-
vedal jeho predstavám o prechodnom bydlisku a rovnako mu
vyhovoval aj Con a jeho rodina. Susan Amleighová bola po-
zoruhodná žena s podobnou anjelskou tvárou, ako mal on,
a tvárila sa nadšene, že ho zasa vidí. Conova matka a sestra ho
privítali rovnako priateľsky. Počas večere ich zabával rozlič-
nými historkami z Londýna a zdalo sa mu, že prvý čas po mno-
hých týždňoch sa úplne uvoľnil.
Con pri večeri Racea pozorne sledoval. Normálne veľmi ne-
holdoval brandy ani tabaku, ale dnes večer sa rozhodol stráviť
s Raceom čo najviac času. Chcel vedieť, čo sa vlastne deje. Ne-

nápadne žmurkol na Susan, ktorá hneď pochopila a odviedla
dámy do vedľajšej miestnosti.
Riad zo stola odpratali a zjavilo sa na ňom portské, brandy,
tabak na šnupanie a oriešky. Keď sa za služobníctvom zatvo-
rili dvere, Con poznamenal: „Si zábavný ako vždy, ale nemu-
síš to preháňať. Ber nás ako svoju rodinu."
Race si vzal lieskovec a zručne ho rozlúskol striebornými
klieštikmi. „Netuším, ako sa človek správa v kruhu rodiny."
„V tom prípade by si sa mal vrátiť domov a zistiť to."
„Bol som doma."
Con naňho prekvapene pozrel. „Nevedel som to. Nevy-
šlo to?"
Race pochrúmal orech. Ešte si neodpil tmavočerveného
portského, čo sa iskrilo v pohári. Nikdy veľa nepil, to si Con
všimol už dávno. Mal trochu čudnú povahu, ale len máloke-
dy sa neovládol.
„Môj otec sa znovu oženil. Mám nevlastného brata a ses-
tru."
„Bože. A ty si to nevedel?"
Race si odpil trochu vína. „Vedel. Možno je na vine naša
plebejská krv, ale na dramatické scény si nepotrpíme. Strýko
trval na tom, aby som pravidelne písal domov, a otec ma in-
formoval o dôležitých udalostiach, napríklad o smrti mojej
matky a neskôr o svojom ďalšom manželstve a narodených
deťoch."
Bolo ťažko uhádnuť, akú má Race kedy náladu. „A ako to
vyzerá u vás teraz?"
Race pokrčil plecami. „Nič sa nevyriešilo." Znovu si odpil
vína a potom sa zahľadel na odraz plameňa sviečky v krištá-
ľovom pohári. „Otec ma mal veľmi rád. Až príliš. Spôsobil
som mu bolesť, keď som utiekol. Je normálne, ak sa človek vy-
hýba ďalšej bolesti. Láska je čertovský cit, nie je tak? Ale je to
láska, ak niekoho považuješ za svoj majetok? Plánoval mi ži-
vot tak, aby zodpovedal jeho ambíciám. Mal som sa stať pr-
vým džentlmenom v rodine."
„V tom prípade z teba musel mať radosť."
Race pokrútil hlavou. „Mal som si nájsť vhodných priateľov
v škole, potom v Oxforde a napokon sa vybrať do Londýna.
Keby sa bolo dalo, mal som sa oženiť s urodzenou aristokrat-
kou." Zdvihol hlavu a zatváril sa veselo. „Práve sa zberá kúpiť
si šľachtický titul."
„Na tom predsa nie je nič zlé," usmial sa Con. „Môj predok
bol mladší syn, ktorý získal titul baróna za vernú službu pa-
novníkovi, môj prapradedo to dotiahol až na vikomta, ale naj-
prv sa musel pred kráľom plaziť na kolenách."
„Aspoň sa o to sami zaslúžili, no môj otec len poskytuje bez-
úročné pôžičky dôležitým ľuďom. Najmrzutejšie je, že raz ten
titul zdedím ja."
„Nemáš oň záujem?"
„Pravdupovediac, nie." Race privrel oči, ako keby chcel nie-
čo zatajiť. „Je tu však jeden problém, lebo môj nevlastný brat,
malý Tommy, sa stal otcovým miláčikom."
„Koľko má rokov?" Nebolo to dôležité, ale Con získal aspoň
čas premyslieť si, čo má povedať.
„Päť, a je celkom bystrý. Asi som ti zabudol povedať, že otec
sa oženil so silnou praktickou ženou z bohatej farmárskej ro-
diny. Ako sa zdá, našla sa v rodení detí a otcov dom premeni-
la na skutočný domov."
„Ak tvoj otec získa titul, po jeho smrti má pripadnúť tebe,
nie druhorodenému synovi. Taký je zákon a zákon sa nedá
zmeniť."
Race naňho pozrel a Conovi naskočili zimomriavky. „Bolo
by to tak, keby som nebol nemanželský syn."
„Čo? To nie je možné."
„Ale je. Hovoril som ti, že otec si zmenil meno na de Vere.
A aby sa zapáčil matkiným vplyvným príbuzným, rozhodol
mi dať krstné meno Racecombe, čo bolo matkino priezvisko
za slobodna. Povedz, nie je to šialené? Háčik je v tom, že si
zmenil meno bez notárskeho overenia, a oženil sa ako Tho-
mas de Vere. Preto je jeho prvé manželstvo v podstate ne-
platné."
„Dobrý Bože. Chce z teba urobiť bastarda?"
„Už podnikol niekoľko potrebných krokov, keď som sa ne-
čakane zjavil doma." Race vstal a začal sa prechádzať po
miestnosti. Naozaj bol nepokojný. „Vedel som, že to nie je
dobrý nápad, ale mal som pocit, že som mu to dlžný. Nemal
som potuchy..." Obrátil sa ku Conovi. „Zrejme presvedčil
sám seba, že preňho už nič neznamenám. Je to však môj otec
a svojím spôsobom dobrý. Vždy ma mal rád viac, ako som si
zaslúžil. Ale teraz som mu nasadil chrobáka do hlavy. Nevie,
ako sa rozhodnúť. Určite mu to spôsobuje veľkú bolesť."
Aj Con vstal, tváril sa pobúrene. „Chce z teba urobiť pank-
harta, aby sa jeho druhorodený syn mohol stať dedičom?"
Race netrpezlivo mávol rukou. „Mne je to v podstate jedno.
Všetci príbuzní z matkinej strany už zomreli, a ja som si dávno
uvedomil, že nebudem žiť podľa otcových želaní. Návšteva
doma ma však v mojom rozhodnutí len utvrdila. Neviem pres-
ne, čo by som chcel robiť, ale určite nechcem skončiť ako pán
na škvarke pôdy v Derbyshire. Okrem toho sa otec po matki-
nej smrti začal venovať podnikaniu a skúša to aj v baniach, pri
spracovaní kovov, dokonca pričuchol aj k bankovníctvu."
„V bankovníctve by si mohol byť úspešný."
„Nie. Zisky ma vôbec nezaujímajú." Zasmial sa a znovu si
sadol. „Trochu som premýšľal a dospel som k názoru, že ne-
existuje ani jedno povolanie, v ktorom by výhodou mohol byť
fakt, že som nemanželský syn. Bol by som rád, keby môj
vzťah k otcovi neovplyvnili odlišné názory na podnikanie,
ale..."
„Ale?"
Race len pokrútil hlavou a zdvihol čašu. „Na moju úspešnú,
hoci neistú budúcnosť."
Con si odpil a potom sa opýtal: „Čo by si teda chcel robiť?"
„Celkom by sa mi páčilo byť tajomníkom."
„S tým by tvoj otec asi nesúhlasil," odvetil Con pohotovo.
Raceovi sa zablyslo v očiach. „Keď ma vydedí, môže mu to
byť fuk."
Con odložil času. „Môžeš byť mojím tajomníkom, dokedy
budeš chcieť. Je to však príliš nízke postavenie.“
„Závisí to od postavenia zamestnávateľa a od toho, ako sa
správa k svojmu tajomníkovi. Ty si sa ku mne vždy správal
priateľsky."
„To je pravda. Uvažuješ, či sa nestaneš Uffhamovým tajom-
níkom?"
„Aby som spisoval zoznamy jeho dlhov a stávok? Má pred
sebou ešte dlhú cestu, kým bude potrebovať tajomníka,
a okrem toho predstavuje lákavú obeť. Rozhodol som sa, že
prestanem organizovať životy iným."
Conovi to pripadalo zábavné, ale ovládol sa. „Tak čo chceš
teda naozaj robiť?" opýtal sa napokon. „Viem, znie to čudne,
ale ako druhorodený syn som si aj ja musel vybrať nejaké po-
volanie, preto som vstúpil do armády. Bolo to však skôr z roz-
maru, neplánovane. Keď Fred zomrel, o mojom osude bolo
rozhodnuté. Či sa mi to páči alebo nie, musím sa starať o ma-
jetok, chodiť na zasadania do parlamentu, byť sudcom a za-
ujímať sa o život okolo seba. Keby som sa chcel stať vedcom,
alebo povedzme kováčom, musel by som sa postaviť stároč-
ným tradíciám. Ale aká práca by bavila teba?"
Race sa zahľadel na nevýrazný portrét druhého vikomta.
„Kancelárske práce a rôzne papierovačky ma bavia, ale nie
som si istý, či by sa časom z toho nestala rutina. Koľko za-
mestnávateľov zdedí roztrúsené pozemky a majetky, ako sa
to pošťastilo tebe?"
„Chvalabohu, veľa ich nie je."
„Podrobnosti o panstve Wyvernovcov sa mi zdali veľmi za-
ujímavé. V listoch a dokumentoch je veľa historických faktov,
legendy, povery, klebety, ale aj záznamy o pašovaní. Zaujali
ma napríklad povery o plodnosti."
Con sa rozosmial. Jeho vzdialený príbuzný, gróf z Wyver-
nú, bol taký posadnutý svojou neplodnosťou, že si ako súčasť
liečby dával z celého sveta posielať rôzne bizarné predmety.
„Možno," pokračoval Race, „by som rád písal knihy o uda-

lestiach a veciach, ktoré som objavil v starých, prachom za-
padnutých papieroch. Neviem presne, ako sa to robí, ale urči-
te existuje nejaký spôsob."
„Pochybujem, že by si tým zarobil dosť peňazí."
„Veľa nepotrebujem." Race sa pobral k dverám a otvoril ich,
čím dal najavo, že preňho sa rozhovor skončil.
Con si však neodpustil ešte jednu poznámku. „Ak sa chceš
oženiť, musíš mať slušný príjem."
„Neviem, či sa niekedy ožením," odvrkol Race.
Keď si neskôr v ten večer Susan líhala do postele ku Cono-
vi, opýtala sa: „Aký má problém?"
Con ju objal a stručne jej opísal Raceovu situáciu.
„Myslíš, že mu naozaj neprekáža, že vlastný otec chce z ne-
ho urobiť pankharta?" opýtala sa a nežne pohladkala manže-
la po pleci, krku a hrudi. Aj ona bola nemanželská dcéra, takže
o tom vedela svoje.
„Bolo by to čudné, ale všetci by sa aj tak domnievali, že ide
len o formalitu. Viac nepríjemností mu prináša priezvisko de
Vere, a s tým sa naučil žiť. Tajomný pôvod mu však neuško-
dí, ak bude študovať a venovať sa starým dokumentom a pí-
saniu kníh."
„Naozaj?" zatiahla Susan.
„Čo naozaj?" zopakoval Con, ktorý dychtivo vťahoval man-
želkinu vôňu.
„Som presvedčená, že vieš ešte niečo."
„Ja?" Sklonil sa a pobozkal ju na prsia.
Tlmene sa zachichotala. „Čo ešte vieš?"
„Chceš ma trápiť?"
„Pravdaže."
„Čo si sa ma vlastne pýtala?"
Susan sa usmiala, lebo aj jej sa už zmocňovalo vzrušenie, ale
bola cieľavedomá a nedala sa len tak zastaviť. „Pýtala som sa
na Racea. Čo si sa ešte dozvedel?"
Neprestával ju bozkávať na prsia a premýšľal nad jej otáz-
kou. „No, zdá sa, že mu na tej nelegitímnosti čosi prekáža.

Akoby sa bál, že niečo stratí. Nechce nič prezradiť, a má na to
právo, ale zišlo mi na um, že by za tým mohla byť žena..."
Len čo to Con vyslovil, podľahol náporu vášne.

deň potom, ako sa anne prevážala v koči po parku,
otvorila noviny a našla v nich článok, ktorý o nej hovoril ako
o necitlivej osobe bažiacej po zisku, ktorá využíva ťažké časy
vo svoj prospech. Anne poslala Welsfordovi odkaz pre novi-
nárov, v ktorom stálo, že vybrané peniaze pôjdu na fond pre
zmrzačených veteránov, a zároveň odmietla jazdu parkom
kedykoľvek zopakovať. Pozornosť, ktorú vyvolala, jej pripa-
dala neznesiteľná, a tak sa rozhodla, že tentoraz zájde do par-
ku pešo.
Vybrala sa tam spolu s Caroline na Welsfordovom koči, ale
v parku obe vystúpili a prechádzali sa. Táto aktivita určite ne-
vyvolá taký záujem verejnosti. Anne si bola istá, že niektorí
nápadníci sa stiahnu, keď uvidia, ako kríva. Naschvál si obu-
la kožené topánky, pričom pravá bola upravená tak, aby jej
poskytovala čo najväčšiu oporu.
Bohužiaľ sa mýlila a zakrátko ju obklopil zástup ctiteľov.
Vtedy si spomenula na Odvážnu lady. Keď pani Hardcastlová
dokázala skrotiť všetkých mužov v publiku, dokáže to aj ona.
Zamyslela sa, koho si má vybrať, a nakoniec sa rozhodla. Vy-
brala si Aldertona a ostatným mávnutím ruky naznačila, aby
ich nechali tak. Neochotne poslúchli.
Annina matka vždy tvrdila, že žena sa dokáže zaľúbiť do
akéhokoľvek muža, stačí len chcieť. Takže Anne musí pre-
svedčiť sama seba, že miluje Aldertona, lebo lepšieho nápad-
níka nenašla. Kým mladý muž rozprával, súhlasne prikyvo-
vala a v duchu si opakovala všetky jeho kladné vlastnosti.
Bol urodzený, mal šľachtický titul, veľké panstvo a okrem
toho sa Anne priatelila s jeho sestrou. Harriet jej prezradila, že
brat je veľmi dobrý a šľachetný. Tris sa v jeho prípade ne-

zmienil ani o krysách, ani o myšiach, ani o štvrťpenny. Alder-
ton sa jej priznal, že by chcel v Londýne tráviť len niekoľko
týždňov ročne, aby sa mohol zúčastňovať na dôležitých par-
lamentných rokovaniach, ale na druhej strane si potrpel na
loveckú sezónu, keď odchádzal zo svojho panstva na mesiac
či dva. Smutné bolo, že aj tento fakt považovala za výhodu.
Na tomto mladíkovi nebolo nič zlé, ale vzrušoval ju asi ako
sadrová socha. Neobjavilo sa nijaké chvenie ani triaška a roz-
hodne nie pokušenie pobozkať ho. Zmení sa to časom? Ur-
čite.
„Drahý Alderton, musíme dať príležitosť aj ostatným pá-
nom. Buďte taký dobrý a odprevaďte lady Welsfordovú."
Anne do tej chvíle ani nezavadila pohľadom o Carolininho
spoločníka, a až teraz zistila, že je to urastený lord Marlowe,
ktorý na ňu vyceril zuby a obrátil sa k Aldertonovi s nalieha-
vou žiadosťou. Chudák, nemohol odmietnuť.
Anne si však všimla, že Alderton sa o to ani nepokúsil. Ve-
dela, že Tris by sa v takej situácii nevzdal vytúženej ženy.
Ani de Vere. Spomenula si, čo o ňom povedal Tris: Ak sa pre
niečo rozhodne, nič ho nezastaví.
Zavesila sa do Marlowa a usmievala sa, keď sa rozhovoril
o poľovačke. Nemohla však prestať myslieť na de Vera, hoci
sa o to usilovala zo všetkých síl.
Zrazu jej niečo zišlo na um. Vtedy večer u Swinamerovcov
si boli bližší než kedykoľvek predtým. Takmer ako priatelia.
Rozprával o knihách, o knižniciach a Anne na svoje veľké pre-
kvapenie zistila, že je sčítaný a majú podobné záujmy. Potom
jej porozprával niektoré podrobnosti zo svojho života.
Bozk v knižnici spočiatku pripomínal bozk v Benningovej
pracovni - blažené spojenie.
Na druhej strane však de Vere celý večer zdôrazňoval, ako
sa k nej nehodí. Je možné, že sa na ňu tak surovo vrhol úmy-
selne, aby ju navždy odohnal? To by potom znamenalo, že sa
v jej prítomnosti cítil rovnako dobre ako ona s ním, chcel ju
len ochrániť pred sebou samým.
Takýto záver bol zrejme výplodom chorého mozgu, ale

Anne ho nevedela len tak zamietnuť. Skôr než sa rozhodne
pre iného muža, musí sa s de Verom ešte raz stretnúť. Aj keď
zmizol, Anne nepochybovala, že pomocou svojej rodiny, a po-
kiaľ to bude naozaj nevyhnutné, aj Trisa, ho nájde.
Ako to však urobiť, aby na seba príliš neupozornila? Hádam
by mohla predstierať, že jej zostal niečo dlžný...
Teraz však po jej boku kráčal mohutný Marlowe a ceril na
ňu svoje veľké zuby. Tváril sa, že má o ňu záujem, a Anne by
sa ho najradšej opýtala prečo.
„Predpokladám, že zimu trávite na poľovačke, Marlowe."
„Pravdaže, lady Anne. Ale keď sa ožením, moje zvyky sa
možno trochu zmenia."
Keby sa zaňho vydala, zariadila by to tak, aby na poľovač-
kách trávil čas od novembra až do Veľkej noci.
„Aká škoda, že tam nechodia aj ženy," prehodila, aby ho
trochu podráždila.
„Zavadzali by, hoci musím priznať, že vy, lady Anne, jazdí-
te na koni tak skvelo, že vaša prítomnosť by tam určite nepre-
kážala."
Bol to biedny kompliment, ale Anne sa celkom pozdával.
Nechcela, aby Marlowe zasa začal zveličovať. Uľavilo sa jej,
keď na líci pocítila kvapku. „Bože, začína pršať."
Okamžite sa obrátili a zamierili naspäť ku koču, ale bol dosť
ďaleko a dážď zintenzívnel. Elegantný slnečník Anne chránil
len chvíľu, potom premokol skrz-naskrz. Caroline a Marlowe
sa so smiechom rozbehli a úplne im vyfučalo z hlavy, že Anne
nemôže behať.
Marlowe ju skúsil zdvihnúť do náručia.
„Prestaňte!" okríkla ho hystericky Anne a zahnala sa naňho
palicou. Trochu to však prehnala a jantárovou rukoväťou ho
trafila do hlavy. Vznešený džentlmen vyvalil oči a sadol si na
mokrý trávnik.
Napriek dažďu všetci zastali a sledovali, čo sa deje. Caroline
si prikryla dlaňou ústa.
Anne sa vyšmykla palica z ruky, kľakla si a začala Marlo-
wovi masírovať hrču vo vlasoch. „Prepáčte mi, lord Marlowe!

Neviem, čo ma to pochytilo. Prosím, povedzte, že sa vám nič
nestalo!"
Už tretí raz udrela muža!
Zažmurkal a usmial sa tak široko, že ešte väčšmi odhalil zu-
by ako lopaty. „Ten dážď nám zoslalo samo nebo. Pripadáte
mi ako anjel, keď sa tak nado mnou skláňate. A z toho úderu
si nič nerobte. Asi som vás vyľakal."
Ostatní vrátane Caroline a Aldertona sa k nim priblížili
a pomohli im vstať. Marlowe sa stále usmieval a Anne si všim-
la, ako na ňu civie. Presnejšie na jej telo.
Sklopila zrak a zistila, že mušelínové šaty má úplne prilepe-
né na pokožku. Aj iné dámy vyzerali podobne, ale Anne ne-
mala veľké prsia, preto nosila len ľahký korzet. Pod tenkou
látkou sa jasne črtali obrysy pŕs, dokonca aj bradavky. Bála sa
čo len pomyslieť, ako asi vyzerajú jej nohy.
Marlowe si oblizol pery. Ešte chvíľu a potečú mu sliny...
Koč však medzitým prišiel bližšie a Anne s Caroline mohli
nastúpiť.
Anne sa vyčerpane zosunula na sedadlo. „Z celého srdca ne-
návidím tento...!"
„Musím konštatovať, že všade, kde sa objavíš, spôsobíš
problémy," poznamenala Caroline, zadúšajúc sa smiechom.
„Je to tvoja chyba!"
„Len som to zariadila tak, aby si mala čo najviac nápadní-
kov. A ak sa budeš na verejnosti pohybovať v takýchto šatách,
bude ich ešte viac."
Anne si zakryla rukami prsia.
„Ak chceš tomu urobiť koniec, musíš si niekoho vybrať."
„Ale ja nemilujem ani jedného!"
„Vieš, čo povedala mama."
„Pochybujem o tom, že by si sa vedela zaľúbiť do Wels-
forda."
Caroline sa uškrnula. „Teda Marlowe sa ti nepáči. Prečo? Je
to celkom pekný chlap."
Anne si uvedomila, že sestra to myslí vážne. Každý má
vlastný vkus. „Marlowe určite nie. Je to chlipník."
„Naozaj? Chcela by som vedieť, ako si na to prišla. A čo Al-
derton?"
Anne sa zamyslela. „Ešte neviem."
„Takže tiež nič," riekla Caroline. „Anne, nemôžeš sa vydať
za niekoho, ku komu nič necítiš. Musíš nájsť toho pravého."
„A kde ho mám podľa teba hľadať? Mám pocit, že som sa
už zoznámila so všetkými šľachticmi aj ich bratmi."
„Nezoznámila. Ale nemáš sa kam ponáhľať."
Anne vydýchla. Naozaj sa nemá kam ponáhľať, najmä keď
sa pred chvíľou rozhodla, že získa viac informácií o de Vero-
vi, dokonca ho chce vyhľadať.
„Máš pravdu. Chcela som si však nájsť manžela do konca
sezóny."
„Len preto sa predsa nevydáš za niekoho, kto ti je ľahostaj-
ný. Večierky sa usporadúvajú po celý rok a naskytne sa ešte
veľa príležitostí."
Nudných, pomyslela si Anne, ale súhlasila.
Keď vošli do domu, slúžka im povedala, že v salóne ich ča-
ká lord Welsford a vojvodkyňa z Arranu.
„Matka!" vydýchla Anne a znovu si zakryla prsia.
Aj Caroline sa zatvárila ako školáčka. „Musíme sa upraviť.
Rýchlo!"
Caroline upaľovala hore schodmi a Anne za ňou, ako naj-
rýchlejšie vládala. Obe sa bleskovo prezliekli a Anne si všim-
la, že Caroline sa ani nenamaľovala. Vojvodkyňa z Arranu
bola dobrá a milujúca, ale prísna matka.
V salóne zistili, že neprišla len matka, ale aj Marianne; se-
dela vedľa svojho milovaného zraneného hrdinu, kapitána
lorda Percyho Shreva. Marianne bola štíhla ako Anne, ale ma-
la väčšie prsia a červenkasté vlasy.
Anne prekvapilo, ako sa lord Percy zmenil. Keď ho videla
naposledy, bol to urastený, životaschopný mladík. Odvte-
dy nápadne schudol a tvár mal strhanú, takže vyzeral oveľa
starší.
Skúsil vstať, ale všetci ho ihneď presviedčali, aby si radšej
sadol. Anne si všimla, že je trochu nahrbený, využíva predo-

všetkým ľavú stranu tela a očividne má bolesti. Marianne
vstala, aby upravila vankúš, o ktorý sa Percy opieral rukou,
a tvárila sa pritom strápene.
Ak sa Anne vydá, Marianne svojho milého už nikdy ne-
opustí. Potom sa oňho bude môcť starať dvadsaťštyri hodín
denne.
Welsford niekam zmizol, keď slúžka priniesla tácku s ča-
jom.
„Váš otec sa rozhodol zúčastniť na zasadnutí parlamentu,“
oznámila vojvodkyňa, kým Caroline nalievala čaj. „Zobrali
sme so sebou aj Percyho, aby mohol navštíviť nového lekára,
ktorého mu odporučil doktor Normanton. A Marianne potre-
buje nejaké šaty."
Ako útechu, pomyslela si Anne, za to, že sa zatiaľ nemôže
vydať.
Z matkinej návštevy nemala veľkú radosť. Už len to chýba-
lo, aby sa matka začala do nej starať.
„Návštevy neprijímame," pokračovala matka. „Je to únavné
a Percyho stav by sa mohol ešte zhoršiť."
Marianne pohladkala svojho vyvoleného po ruke a potom
podišla ku Caroline. „Pomôžem ti s čajom. Ty seď, Anne."
Anne to ani nezišlo na um - stála pri nej slúžka, pripravená
kedykoľvek pomôcť -, ale zrazu sa cítila odstrčená a nepo-
trebná ako nejaká mrzáčka.
Ešte šťastie, že aspoň Caroline sa darí. Vojvodkyňa, ktorá si
potrpela na správne naservírovaný čaj, vzala šálku, odpila si
a usmiala sa. „Ďakujem, drahá. Je výborný."
„Je to problém," pokračovala po chvíli vojvodkyňa. „Mys-
lím vybrať šaty pre Marianne. Budúci rok by sa mala objaviť
v spoločnosti, ale možno bude všetko inak." Zadívala sa na
pohovku, kde sedela Marianne vedľa svojho milého. Anne
netušila, či má matka na mysli svadbu, alebo pohreb.
Vojvodkyňa vzdychla. „Myslím, že bude lepšie, ak tie šaty
kúpime už teraz. Caroline, ty by si mohla poradiť, čo sa teraz
nosí."
„Pravdaže, mama."
„Uffham je v meste? Nevidela som ho už celé veky."
„Nie, mama. Asi je v Oxfordshire."
„A St. Raven?"
„Odcestoval na svoj majetok do Hertfordshiru."
„Nebolo od neho pekné, že sa po návrate z cudziny neza-
stavil v Lea Parku," poznamenala vojvodkyňa, „som si však
istá, že aj Londýn má svoje čaro. Spomínala si Hertfordshire.
Kúpil tam hádam nový dom?"
Anne si uvedomila, že jazyk ju zatiaľ poslúcha, na rozdiel
od nohy. „Asi pred rokom, mama. Chcel niečo medzi Londý-
nom a pozemkami v Cornwalle."
„Múdro. Ako sa ten majetok volá?"
Anne pozrela na Caroline. „Mníškina skrýša. Asi ho kúpil
najmä pre ten názov."
Matka rozhorčene pokrútila hlavou, v očiach sa jej blyslo.
„Zdá sa mi, že má niečo za lubom. Dúfam, že nechce obnoviť
Pekelný klub."
Anne si živo predstavila matkinu reakciu. Určite by tam
vtrhla a nechala všetkých mužov aspoň týždeň len o chlebe
a o vode.
„A ten de Vere sa stále túla s Uffhamom?" opýtala sa voj-
vodkyňa a zdvihla prázdnu šálku. Slúžka ju hneď vzala
a podišla ku Caroline, ktorá matke doliala čaj.
Aj Anne dopila a dala si doliať. „Ty si sa s pánom de Vere
stretla, mama?"
„Pricestoval spolu s Uffhamom do Lea Parku. Mala som po-
cit, že má na nášho syna dobrý vplyv. Počula som, že aj Ben-
ningovcom pomohol. Frances si vždy vyberie tú najvhodnej-
šiu chvíľu."
Anne s Caroline si vymenili významné pohľady. Ako keby
vojvodcovské dcéry mali rodiť len vtedy, keď to bude naj-
vhodnejšie.
„Naozaj pomohol," súhlasila Anne. „Najmä keď bolo po-
trebné, aby Benning čo najrýchlejšie vytriezvel."
„Pas devant la bonne, Anne!" okríkla ju vojvodkyňa po fran-
cúzsky. Také veci sa za žiadnych okolností nemali spomínať

pred služobníctvom. Anne si však bola istá, že služobníctvo
vie o svojich pánoch takmer všetko.
„Naozaj by sme tomu mladému mužovi mali nejako po-
môcť," pokračovala vojvodkyňa. „Otec by mu isto mohol
nájsť nejaké vhodné miesto, napríklad vo vládnej kancelárii.
Je to celkom šikovný chlapec."
Anne s tým súhlasila, ale inak sa jej matkin plán veľmi ne-
pozdával. Znovu naňho pozerajú ako na sluhu. Ale veď je sy-
nom muža, ktorý sa živil výrobou kočov.
Vojvodkyňa položila šálku na stôl. „Dúfam, že milý St. Ra-
ven nevzal do tej Mníškinej skrýše všetkých svojich slobod-
ných priateľov."
„Dom nie je taký veľký, môžu tam usporiadať len menšie
večierky."
„Keď si páni niečo naplánujú, budú spať v izbách aj desiati
naraz. A ty..." vojvodkyňa sa obrátila k Anne, „ako sa tu zatiaľ
bavíš?"
Anne tušila, čo má matka na mysli. „Je mi ľúto, mama, ale
zatiaľ som sa nerozhodla, za koho sa vydám."
„Donieslo sa mi, že si dostala už päť ponúk na sobáš."
„Boli to len neformálne ponuky."
„Ani jeden sa ti nepáči?"
Anne uvažovala, že odpovie podrobnejšie, ale nechcela, aby
si matka robila priveľké nádeje. „Nie."
„Mne to neprekáža, mama," ozvala sa Marianne a chytila
lorda Percyho za ruku.
„S tebou to nemá nič spoločné, drahá. Anne, veľmi dobre
vieš, že sa budeme tešiť, ak budeš aj naďalej bývať s nami
v Lea Parku. Aspoň sa na staré kolená bude mať o nás kto
postarať. Na druhej strane si však nemyslím, že túžiš po ta-
kom živote, hoci viem, že máš veľmi rada knihy a knižnice.
Ak sa chceš vydať, musíš sa viac sústrediť. Nemôžeš tomu
venovať len polovicu síl. Niekedy," dodala, „netreba príliš vy-
berať."
Anne prekvapene zažmurkala. Takú prednášku pred ostat-
nými nečakala. Matka ako keby zabudla, že je tu aj slúžka.

Mávla rukou, aby jej naznačila, že sa má vzdialiť. Slúžka na ňu
pozrela so súcitom v očiach.
Lord Percy sa zrazu tváril ešte ubolenejšie a matka trochu
očervenela. Naozaj zabudla na prítomnosť slúžky. Anne vy-
užila situáciu a povedala si, že bude úprimná.
„Caroline sa vydala z lásky, mama. Aj Frances. Marianne
len tak prekvitá. Prečo sa mám práve ja uspokojiť s ničím?"
„Podľa toho, čo som počula, nestačí jeden gróf, dvaja vi-
komti a jeden baronet z dobrej majetnej rodiny?"
„Za všetkých sa predsa vydať nemôžem."
„Dávaj si pozor na jazyk."
Anne sa rýchlo spamätala a pokračovala pokojnejším tó-
nom: „Podľa mňa nie je šľachtický titul to najdôležitejšie."
„Nie je najdôležitejší, ale nemôžeš sa vydať za niekoho, kto
nemá urodzený pôvod. Pozri, ako skončila chudera Claretta
Tregallowová." Vojvodkyňa sa striasla. „Otec toho muža ob-
choduje s rybami! Je bohatý, to je pravda, ale aj tak. Človek sa
nestačí čudovať, akí ľudia sa vo vojne stali dôstojníkmi."
„Kapitána Crumpa všetci obdivujú, vojvodkyňa," zasiahol
do rozhovoru Percy. „Je to vynikajúci vojak."
Anne sa Percy čoraz väčšmi pozdával. Keby sa ho len moh-
la opýtať na jeho názor, čo si myslí o de Verovi.
„Dôležité je," nedala sa vojvodkyňa, „že si sa už zoznámila
takmer so všetkými vznešenými slobodnými džentlmenmi,
Anne. Ak si sa do nijakého nezaľúbila, vyber si toho, ktorý sa
ti pozdáva najväčšmi." Pokrútila hlavou. „Urobili sme chybu,
že sme ti dovolili tak dlho sa uťahovať do ústrania. Keď je
dievča staršie, vždy sú s ním len starosti. Som skalopevné pre-
svedčená, že keby sa Claretta vydala pred dvadsiatkou, aj ona
by si vybrala vhodnejšieho ženícha."
Anne si pripadala ako neposlušná školáčka a nevedela nájsť
správne slová.
„A čo St. Raven?" opýtala sa matka.
Anne až nadskočila. „Bože, nie!"
„Prečo?"
„Veď mi je ako brat."
„Hlúposť. Mimochodom, spomeň si na staroveký Egypt,
tam vstupovali do manželstva aj súrodenci. Trochu o tom pre-
mýšľaj."
„Len preto, že je to jediný slobodný vojvoda?"
Matka sa ani nepohla. „Presne tak. Bol by hriech nechať ho
inej žene, najmä keď si vy dvaja tak dobre rozumiete." Vstala.
„Percy, zostaňte sedieť. Vlastne by ste tu mohli s Marianne zo-
stať, ja idem ešte niečo vybaviť." S tým vyšla z miestnosti a ne-
chala Anne samu so zaľúbenou dvojicou.
Podľa vojvodkyne z Arranu sa všetky dámy mali vydať čo
najskôr a navyše aj výhodne. Keď sa to niektorej nepodarilo,
bol to znak nedostatočnej vôle. Anne nepochybovala, že mat-
ka vkladá nádej do Trisa už niekoľko rokov - nemal sa však
oženiť s Anne, ale s Marianne. A teraz sa Marianne zaľúbila do
iného, takže pre Trisa zvýšila len Anne.
Vlastne to nebol až taký zlý nápad. Keby sa vzali, Tris by sa
aspoň zbavil dotieravých žien, ktoré mal ustavične v pätách,
a Anne by si nemusela vyberať. Bolo by to celkom fajn. Čo jej
vlastne prekáža?
Potom si spomenula na ich bozk a uvedomila si, že by to ne-
fungovalo. Aj keby sa v nich rozhorela vášeň, srdcia by zostali
chladné. Možno by sa dokázala vydať len pre pohodlie, ale od
Trisa také niečo nemôže žiadať.
„Je ti chladno, Anne?" opýtala sa Caroline.
Asi sa mimovoľne striasla.
„Matkine slová neboli veľmi srdečné."
Caroline na ňu súcitne žmurkla. „Každý deň ďakujem Bo-
hu, že som sa zaľúbila do grófa." Potom sa usmiala na lorda
Percyho. „Viem, nemôžete za to, že ste mladší syn."
Mladý muž sa usmial, ale hneď zastonal od bolesti. Marianne
vykríkla: „Nerozosmievaj ho!" potom sa obrátila k Anne a váž-
ne povedala: „Nedaj sa do ničoho tlačiť, sestrička. Dobre viem,
aké dôležité sú hlboké city. Nesmieš sa zmieriť s málom.
Okrem toho matka," dodala už trochu veselšie, „určite čosko-
ro dovolí, aby sme sa vzali, aj keby si si dovtedy manžela ne-
vybrala."
Anne však vedela, aký dlhý im musí pripadať každý deň.
Keď sa potom začali rozprávať, vyšiel najavo aj súčasný stav
lorda Percyho.
Žil s matkou v jej dome. Markíza z Gravenederu bola vdo-
va a robila si o mladšieho syna veľké starosti. Myslela si, že mu
najviac osoží, ak sa oňho bude starať osobne.
Lord neznášal jej náreky, horšia však bola liečba, ktorú mu
naordinovala. Pravidelne mu púšťali žilou a on nemal to sve-
domie, aby odmietol.
Púšťať žilou bola účinná metóda, ale Anne si nedokázala
predstaviť, ako by to mohlo pomôcť šľachám a svalom, ktoré
sa nechceli zahojiť. Percyho zasiahlo niekoľko úlomkov graná-
tu, ktoré sa mu zaryli do tela. Nepomohli ani niekoľkonásobné
operácie, pri ktorých ich lekári chceli vybrať. Chudák chlapec.
Anne sama zažila niekoľko pokusov o napravenie nohy, takže
tušila, čo musel Percy vytrpieť.
Vyslobodiť ho mohol len sobáš a presťahovanie do nového
domova. Marianne mala v úmysle odsťahovať sa do malého
domčeka neďaleko Lea Parku, kde by mal Percy pokoj, mo-
hol by oddychovať a doktor Normanton by bol celkom k dis-
pozícii.
Lord Percy chcel v budúcnosti pracovať v diplomatických
službách a Marianne sa nemohla dočkať, kedy budú cestovať
a bývať v neznámych mestách. Podarí sa mu však uskutočniť
svoje plány, ak bude ešte dlho bývať s matkou?
Keď Anne začula prichádzať koč s vojvodkyňou, zišla do
haly, aby sa s ňou porozprávala. „Mama, nemala by si Ma-
rianne a Percymu dovoliť, aby sa vzali? Sú síce mladí, ale roz-
hodli sa prežiť zvyšok života spolu. Mne nebude prekážať, ak
sa Marianne vydá skôr ako ja."
„Si veľmi milá, ale nič sa nestane, ak ešte počkajú."
„Mne sa zdá, že Percymu to môže uškodiť!"
„Musí byť trochu rozhodnejší. Z chlapca, ktorý sa nedokáže
vzoprieť vlastnej matke, bude nanič manžel."
Anne sa zamyslela. „Matku má veľmi rád. Je na tom azda
niečo zlé?"
„Pravdaže nie."
„Keď sa vydám, nebude im už nič stáť v ceste, však?"
Vojvodkyňa sa usmiala. „Nie, zlatko, iba ak by to neumož-
nil Percyho zdravotný stav."
Bolo to nad slnko jasnejšie. Matka sa teda už zmierila s tým,
že Marianne sa vydá za Percyho - teda ak chlapec skôr ne-
umrie -, a rozhodla sa, že Anne prinúti čo najskôr sa vydať,
konkrétne za Trisa.
Anne sa rozhodne zahľadela matke do očí. „Nemáš strach,
že si nájdem niekoho nevhodného, len aby som im uvoľnila
cestu?"
„Pravdaže nie, zlatko. Vždy si bola poslušná a poznala si
svoje povinnosti."
Vojvodkyňa sa vrátila k ostatným, ale Anne sa rozhodla
utiahnuť do svojej izby. Bola od zlosti celá bez seba. Nebolo to
spravodlivé. Nebolo to správne!
Nedalo sa však nič robiť. Keď sa matka rozhodla, nepohlo
ňou ani stádo koní, najmä keď sa domnievala, že je to v záuj-
me jej detí. Otec sa do rodinných problémov nestaral, takže
celá ťarcha ležala na pleciach matke. Nepomohlo by, keby sa
naňho obrátila a požiadala ho o pomoc.
Anne upokojovala len skutočnosť, že matkino želanie sa ne-
splní. V žiadnom prípade sa nestane vojvodkyňou zo St. Ra-
venu.
Znamená to, že sa bude musieť vydať za Aldertona.
Bude z neho dobrý manžel a aspoň nemusí mať strach, že
by ju trápil. Bol hanblivý, aj keď ju pozýval na svoje panstvo.
Ak sa nič nezmení do konca spoločenskej sezóny, Anne prij-
me pozvanie a určite sa stane jeho manželkou.
Lordi dokončili debatu v parlamente druhého júla a niekoľko
dní nato sa Anne v sprievode svojej matky vybrala na Alder-
tonov majetok vo Wiltshire. Vojvodkyňa sa netvárila veľmi
nadšene.
Anne matku milovala a vedela, že podľa nej by bol zvä-
zok s Trisom ten najsprávnejší krok. Cestou sa jej Anne po-

kúsila opísať svoje pocity. Dokonca spomenula aj nevydare-
ný bozk.
„Nezmysel,“ odvetila vojvodkyňa. „Ani moje city k tvojmu
otcovi nikdy neoplývali vášňou, ale naše manželstvo vždy
fungovalo."
Anne sa chcela matky opýtať, či považuje vášeň za niečo
neslušné, ale neopovážila sa. Odpoveď by asi znela áno.
Ak bola teda vášeň znakom nevhodného správania, potom
návšteva na Aldertonovom majetku svedčila o jej dobrej vý-
chove. Anne sa zo všetkých síl usilovala predstaviť si samu se-
ba ako šťastnú manželku a matku, ale formálne prostredie
a nie najpriaznivejšie počasie jej to nijako neuľahčovali.
Aldertonov dom bol nový, lebo pôvodný pred tridsiatimi
rokmi zhorel. Bol elegantný, moderne zariadený, bol tu ku-
chynský sporák a dve splachovacie toalety.
Domácnosť však viedla Aldertonova matka, ktorá syna ne-
konečne ľúbila. Okrem nej tu žila stará matka. Obe tu trávili
celý rok a celkom sa im pozdávalo, že ich obľúbenec sa mož-
no ožení s dcérou vojvodu z Arranu. Mrzelo ich však, že po-
tenciálna nevesta má vrodenú chybu. Okrem toho sa nechceli
vzdať vedúcej pozície v dome.
Anne zišlo na um, že s jednou by si možno ešte poradila, ale
s dvoma?
Poslednou kvapkou v pohári bolo, keď sa dozvedela, že
v dome nemajú záznamy staršie ako tridsať rokov. Všetko to-
tiž zhorelo.
Pravdaže, Aldertonova sestra Harriet bola milá a príjemná
a žila len štyri míle odtiaľ. Čoskoro sa jej však malo narodiť
druhé dieťa a mala veľa povinností v domácnosti aj s rodinou.
Anne bolo jasné, že by sa vídali len občas.
A keďže Alderton bol Alderton, podarilo sa jej zabrániť
priamej žiadosti o ruku a matkin plán jej prišiel ešte vhod. Sta-
čil nenápadný náznak a vojvodkyňa ich odtiaľ obe dostala bez
nejakého záväzného vyhlásenia.
Anne sa vrátila do Londýna celkom spokojná, ale jej situá-

cia sa tým nijako nevyriešila. Stále sa chcela vydať, ale už ne-
vedela, kde má hľadať ženícha.
„Určite v Brightone," poradila jej Caroline. „S Welsfordom
tam o pár dní pôjdeme a ty pocestuješ s nami. Spoznáš no-
vých ľudí a atmosféra v Brightone je úplne iná. Veď uvidíš."

anne ešte nikdy nebola v Brightone. Leto vždy trávila
v Lea Parku. Po niekoľkých dňoch strávených na vidieku, kde
mal svoje sídlo aj princ, však dospela k názoru, že urobila dob-
re, keď tu v lete zostala. Spoločenský život v Brightone bol
rovnako nudný a hlúpy ako v Londýne.
Všade sa hrali hazardné hry o pence a guiney a všetci sa
stále prechádzali, aby sa „nadýchali morského vzduchu",
v skutočnosti však bolo dôležitejšie vidieť a byť na očiach. Ak
sa náhodou neprechádzali, usporadúvali sa pikniky, jazdili
na somároch alebo hlúpo súťažili, napríklad kto najďalej do-
skočí.
Raz sa pred Caroline zmienila, že podľa jej mienky sa
v Brightone všetci nudia. Sestru jej slová rozčúlili a Anne sa
musela zmieriť so skutočnosťou, že Caroline sa dobre baví
a ostatní asi tiež. To ju len utvrdilo v presvedčení, že je iná ako
ostatní, a bola v tom len jej krivá noha. Keď si predstavila,
akým užitočným veciam by sa mohla venovať doma, cítila
takmer fyzickú bolesť. Dobročinná práca, výlety so starými
priateľmi a štúdium rodinných dokladov, to všetko by ju po-
tešilo a upokojovalo.
Bola čoraz netrpezlivejšia, ale ani to neodrádzalo jej ctite-
ľov, starých aj nových. Ako predpovedala Caroline, objavili sa
aj nové tváre. Dvorilo jej niekoľko miestnych dôstojníkov,
niektorí to dokonca mysleli veľmi vážne. Väčšina z nich vy-
konávala platenú funkciu, ale asi nemali inú prácu ako celý
deň otravovať.
Na druhej strane musela pripustiť, že niektorí sú veťmi prí-
jemní a príťažliví. Napríklad kapitán Ralstone s tmavými ku-
čeravými vlasmi a veselými očami bol veľmi milý spoločník.
Anne však nevedela, či ho má brať vážne.
Postupne nadobudla dojem, že flirtovanie s ňou sa stalo
akýmsi druhom zábavy. Možno to bol aj predmet mnohých
stávok. Opýtala sa na to Welsforda, ktorý jej dohady potvrdil,
ale odmietol uviesť podrobnosti. „To odo mňa nemôžete
chcieť, Anne. Nerád by som vás ovplyvňoval pri výbere."
„Welsford, ak o tých stávkach viete niečo, čo by mohlo
ovplyvniť môj výber, chcem to vedieť."
Švagor však len pokrútil hlavou. „Keby šlo o niečo nečestné
alebo dokonca potupné, viete, že by som tomu zabránil."
Anne s ním nesúhlasila, a tak napísala Uffhamovi aj Trisovi,
aby zistili, čo sa dá, a ihneď ju informovali. Potom listy zape-
čatila. Vnútro jej však zožieral nepokoj.
Spomínané stávky ohrozovali jej súkromie, ale nebolo až ta-
ké podstatné, kto je za nimi. Dôležitejšie bolo, že nijaký z ná-
padníkov ju nezaujal natoľko, aby sa rozhodla zaňho vydať.
Koho si má vybrať? Pokojne by mohla hodiť aj kocku, čo jej
pripomenulo de Vera, ktorému boli kocky blízke. Dočerta, ako
si dovolil len tak zmiznúť?
Od jeho odchodu o ňom nikto nič nepočul. Celú situáciu
znepríjemňovala skutočnosť, že sa o ňom v spoločnosti často
zmieňovali. Hoci nemal vznešený pôvod, na mnohých urobil
dojem. Dámy si ho pamätali ako očarujúceho muža a páni
oceňovali jeho vtip a pohotovosť. V súvislosti s ním sa dosť
často používalo slovo šašo, ale v kladnom zmysle.
Anne sa o ňom dozvedela aj veľa nových informácií. Po-
mohol synovi pani Hatleyovej v nebezpečnej situácii a nad-
poručík Gore vďaka nemu prekonal hráčsku vášeň, skôr ako
stihol prehrať celý svoj majetok. Pomohol každému, kto sa
ocitol v núdzi. Vrátane nej?
To by všetko vysvetľovalo. Prišiel azda s Uffhamom do Ben-
ningovho domu, lebo predpokladal, že Anne má zlomené
srdce, ktoré treba sceliť? Postupne mu začala náklonnosť opä-

tovať a čoraz väčšmi sa oňho zaujímala, takže mu nezostáva-
lo nič iné, len sa k nej zachovať drsne.
Keď si spomenula, ako vášnivo sa k nemu tisla, až ho pri-
tlačila k dverám, mala chuť niečím sa otráviť a navždy zaspať.
Všetko do seba presne zapadalo, na druhej strane však ne-
mohla zabudnúť na nehu, s akou jej chytil a pobozkal ruku.
„Predstavte si, že je to vaša noha."
Odohnal ju, pretože mu pripadala ako kliešť, alebo ju jed-
noducho ľutoval? Alebo sa domnieval, že vzhľadom na svoje
postavenie si ju nezaslúži?
Posledný dôvod určite nebol pravdivý.
Oprela sa lakťami o stôl a zaborila hlavu do dlaní. Nemoh-
la skrývať, že de Vere sa stal súčasťou jej úvah o budúcnosti.
Vyvstávala tu jedna dôležitá otázka. Keby ju Race de Vere ľú-
bil a chcel sa s ňou oženiť, bola by ochotná stať sa lady Anne
de Verovou, manželkou nikoho?
Neodolala a pokúsila sa o ňom dozvedieť čo najviac.
V brightonskej knižnici nenašla veľa informácií o Derby-
shire, napokon sa jej však podarilo nájsť v cestovnom sprie-
vodcovi po grófstve Derbyshire krátky opis panstva Shap-
cott Manon. „Príjemný dom uprostred parku, ktorý dlho obý-
vala rodina Racecombovcov, momentálne patrí pánu Thoma-
sovi de Vere."
To potvrdzovalo Raceove slová, ale Anne nikdy nepochy-
bovala, že hovoril pravdu. Prechádzala prstami po slovách,
ako by to bolo živé spojenie s mužom, na ktorého nevedela
zabudnúť.
Keď Caroline najala maliarku, aby namaľovala obe sestry,
Anne ju požiadala, aby urobila skicu jej rúk. Nemala však tu-
šenie, kam ju poslať.
Možno je Race naozaj u otca v Derbyshire a usiluje sa vy-
riešiť starý spor. Ak áno, čo má urobiť? Poslať mu nákres? Ale-
bo mu má napísať list ako chudera slečna Littletonová? Alebo
sadnúť na dostavník a vydať sa do Derbyshire osobne?
Nahlas sa rozosmiala. Všetci by si mysleli, že utiekla, aby sa
potajomky vydala. Náhle stíchla. Keby sa chcela vydať za de

Vera, do úvahy by prichádzal iba tajný sobáš. Matka by ju rad-
šej zamkla, ako by súhlasila s takým zväzkom.
Tris by ho možno vypátral. Keby ho však o to požiadala, do-
myslel by si, čo sa za tým skrýva, a asi by de Vera na mieste za-
strelil.
Mohla by ho vyhľadať aj sama a utiecť s ním do cudziny.
Vzdychla a vstala. Premýšľa ako hrdinka z divadelnej hry,
nie ako rozumná mladá dáma. De Vere ako manžel neprichá-
dza do úvahy. Nevie, kde ho má hľadať, a keby sa jej to náho-
dou podarilo, nechcela by sa tajne vydať, a tak si navždy za-
hatať cestu do rodného domu.
Rozmýšľa bláznivo zaľúbená žena o takých veciach? Určite
nie. V tom prípade nie je šialene zaľúbená.
Znovu vybrala svoj zoznam a dva razy si prečítala mená po-
tenciálnych manželov. Zopár mien pribudlo, napríklad Ral-
stone. Možno by o ňom mala viac premýšľať. S de Verom mal
oveľa viac spoločného ako ostatní nápadníci.
Bol to platený dôstojník - teda typický lovec vena -, ale
okrem toho aj dedič lorda Irlinghama. Teraz hrdo nosil titul
baróna, takže stál na spoločenskom rebríčku nižšie ako Ben-
ning, ale v budúcnosti mal šancu zdediť šľachtický titul, čo by
mohlo matku upokojiť.
Jeho rodina si však udržiavala dôstojnosť len veľmi ťažko
vinou extravagantného životného štýlu lorda Irlinghama, kto-
rý sa oženil dvakrát a splodil dvanásť detí. To znamenalo, že
budúci dedič veľa peňazí nezdedí, ale Ralstonov otec mal
dosť veľký majetok, takže Ralstonova situácia by sa v budúc-
nosti až natoľko nezmenila. Okrem toho peniaze pri jej výbe-
re nehrali až takú podstatnú úlohu.
Ralstone sa tešil u dám veľkej obľube. Predstava, že by do-
stala muža, po ktorom túžia ostatné ženy, sa Anne celkom po-
zdávala. Bol majstrom vo flirtovaní, ale rozprával múdro, aj
keď to nebolo nevyhnutné. Vedel sa vyjadriť k všetkým dôle-
žitým udalostiam, a keď na ňu pozrel, tváril sa, akoby strácal
zdravý rozum.
Ešte prednedávnom by sa jej to zdalo hlúpe. Teraz musela

pripustiť, že sa do nej možno zaľúbil. Alderton sa do nej za-
ľúbil s určitosťou a Cedric Rolleston-Stowe jej zložil tragickú
ódu, keď pochovala jeho nádeje.
Ralstone?
Niekoľko ráz jeho meno zakrúžkovala.
Vlastne by to nemuselo byť také zlé. Ľudia by si síce za ich
chrbtami šepkali, že si mohla nájsť aj niekoho urodzenejšieho,
ale manželstvo s ním v podstate prichádzalo do úvahy.
Okrem toho sa Anne v jeho spoločnosti cítila dobre. Bol zá-
bavný, ohľaduplný, dokonca počúval, čo hovorí ona. V mno-
hom s ňou súhlasil a vedel debatovať nielen o politike, ale aj
o móde.
Uvažoval o odchode z armády, čo Anne zaujalo. Nechcela
žiť po boku vojaka. Ralstone si nájde nejaké zamestnanie, pri
tom mu môže pomôcť jej rodina. Možno by sa mu pozdávalo
kreslo v parlamente, alebo by sa mohol stať správcom niekto-
rého z otcových majetkov. Áno, to by bolo najlepšie. Anne ne-
túžila tráviť priveľa času v Londýne.
Za jej veno by si mohli prenajať dom na vidieku, v najlep-
šom prípade neďaleko Lea Parku, takže by nestratila domov
a zároveň by mala manžela. Zrazu jej zišlo čosi na um. Za-
čala Ralstonovo meno v krúžku zdobiť kvietkami. Vydať sa
za muža bez vlastného domu malo svoje výhody. Quoyne
House. Ten dom patril jej otcovi, ale nebol súčasťou Uff-
hamovho dedičstva. Stál za múrmi Lea Parku. Blízko, ale nie
priveľmi blízko...
Myšlienky sa jej divo preháňali hlavou, a tak sa rozhodla, že
si prečistí hlavu a zajazdí na koni. Bolo len pol desiatej a väč-
šina jej ctiteľov ešte ležala v posteli. Zazvonila na slúžku, aby
jej priniesla jazdecký úbor, a prikázala osedlať Monmoutha.
Mestom ju sprevádzal pomalým tempom jeden z Welsfor-
dových sluhov, ale za mestom zrýchlila. Obloha bola zamra-
čená, ale nepršalo a povieval čerstvý vetrík.
Monmouth cválal odušu. Asi už dávno túžil poriadne si za-
behať. Anne sa uvoľnila a zišlo jej na um, že práve Ralstone by
sa mohol stať jej vstupenkou k slobode a k životu na vidieku.
Trochu ju mrzelo, že je taký príťažlivý a mužný. Možno ju
na ňom priťahovala práve mužná sila, rovnako ako ju vzrušo-
vala jazda na rýchlom koni. Občas však túžila po pokoji, kni-
he alebo zväzku starých dokumentov. Dovolí jej Ralstone ve-
novať sa tomu, čo má rada?
Áno, je rozmaznaná. Predstava, že by jej muž niečo zakázal,
sa Anne vôbec nepozdávala. Aldertona by ľahko spracovala.
Ale inak bol nudný.
Anne zamierila na vŕšok, aby sa zhora pozrela na mesto
a na more. Zrazu jej zišlo na um, že keby boli Alderton
a Ralstone jedna bytosť, bol by z nich takmer ideálny manžel.
Čo to vymýšľa? Usiluje sa vytvoriť dokonalého manžela?
S úsmevom popchla Monmoutha, tvár jej šteklil čerstvý vie-
tor, za ňou sa dvíhal kúdol prachu...
„Héj!"
Pritiahla uzdu, obrátila sa a uvidela skupinu jazdcov, ktorí
mierili k nej. Na jej čele zbadala Ralstonov červený kabát. Tí
otravní nápadníci ju zasa objavili! Inštinktívne popchla koňa,
aby im ušla.
Za ňou sa ozvali prekvapené výkriky a Anne hľadala mies-
to, kadiaľ by unikla. Po jej boku cválal sluha. „Lady Anne, pre-
boha, spomaľte!"
Bol to Welsfordov sluha, takže nepoznal jej zvyky.
„Neublížia vám, slečna!"
Načiahol sa k jej uzde. Švihla ho bičíkom, ale zároveň trochu
spomalila. Nemá zmysel utekať, ale nedá sa prenasledovať.
Prudko zastavila koňa a obrátila ho. Keď skupinka urehota-
ných mužov spomalila, zišiel jej na um šialený nápad. Znovu
popchla Monmoutha a vyrútila sa rovno na nich. Ozvali sa
prekvapené výkriky, skupinka sa rozdelila a Anne preletela
pomedzi nich ako šíp. S víťazným smiechom zamierila naspäť
do Brightonu.
Bol to však hlúpy nápad. Prenasledovali ju ako líšku, a keď
pred mestom spomalila, obstali ju a nahlas vychvaľovali jej
jazdecké umenie. Večer o nej bude klebetiť celý Brighton
a zajtra o tom napíšu v novinách.
Pozrela na kapitána Ralstona, ktorý cválal po jej boku.
Usmieval sa, lebo si uvedomoval svoju príťažlivosť a šarm. Po-
tom sa mu však úsmev náhle vytratil z tváre. „Vyľakali sme
vás, lady Anne? Ak áno, veľmi sa ospravedlňujem."
„Nevyľakali ste ma, kapitán. Chcela som si užiť rannú pre-
chádzku osamote."
„Ráno je najkrajšia časť dňa, však? A my sme vás vyrušili."
Nasadil smutný výraz, čo Anne ešte väčšmi upokojilo.
Načiahol sa a dotkol sa jej ruky. „Sľubujem, že sa to viac ne-
zopakuje." Potom sa mu nebezpečne zaleskli oči a dodal: „Ak
dovolíte, aby som vás sprevádzal, mohol by som svoj sľub spl-
niť na sto percent."
Anne sa hlasno rozosmiala. Úplne sa jej vrátila dobrá nála-
da. A prečo nie? Rozhodne sa pre odvahu, nie pre bezpečie
a pokoj. Raz v živote môže byť aj ona odvážna.
Odvtedy venovala Ralstonovi väčšiu pozornosť a dovolila
mu, aby jej vážne dvoril, ale potom sa v Brightone zjavil Al-
derton a tváril sa bojovne.
Bože, určite ju prišiel požiadať o roku, a ak to urobí, bude
mu musieť dať jasnú odpoveď.
Vtedy sa Anne dozvedela, že de Vere bol v Brightone len
niekoľko dní pred jej príchodom.
Vybrala sa spolu s Caroline, Welsfordom a majorom Trim-
ballom na jarmok. Zastavili sa, aby za pár pencí skúsili šťastie
v hode loptičkou do koša, keď slečna Charnocková, ktorá stá-
la vedľa nich, povedala svojmu partnerovi: „Spomínaš si na
pána de Vere? Ten vedel hádzať. Vyhral pre svoju krásnu
partnerku tri darčeky a určite by pokračoval ďalej, keby mu to
stávkar umožnil."
Caroline sa k nim obrátila. „Racecombe de Vere? Bol tu nie-
kedy v poslednom čase?"
Anne sa usilovala tváriť čo najľahostajnejšie, ale určite pri-
tom vyzerala ako slamený panák.
Slečna Charnocková, nenápadná, ale príjemná dáma, jej
odpovedala: „Áno, lady Welsfordová. Asi pred týždňom.
Spolu s bratom sme ho stretli na veľkom trhu hore nad mes-

tom.“ Potom predstavila svojho brata, rovnako nenápadné-
ho a príjemného ako ona. „Richard ho dobre pozná, však, Ri-
chard?"
„Je to šašo, ale správny vojak," súhlasil major Charnock.
„Sprevádzal milú slečnu Tristovú," pokračovala slečna
Chanrocková, „ale počula som, že sa už vrátila domov, aby sa
vydala za svojho suseda. Vraj za ňou zostalo veľa zlomených
sŕdc."
Zlomila srdce aj de Verovi? chcela sa opýtať Anne a pocíti-
la, ako ju pichlo pri srdci. Namiesto toho však povedala: „De-
dička, však?"
„Ale kdeže, lady Anne, vôbec. Práve preto všetkých tak fas-
cinovala. Ozajstná krásavica, ale chudobná ako kostolná myš.
Chcela tu uloviť nejakého bohatého ženícha. Do Brightonu
pricestovala ako sprievodkyňa dedičky po lordovi Deverilovi.
Tá je, naopak, neuveriteľne bohatá a správa sa vyzývavo."
„Tú už tiež niekto ulovil," pridal sa major Charnock
a usmial sa. „Major Hawkinville. Čestný človek, ktorý si za-
slúži majetok aj peknú nevestu. Býva odtiaľto neďaleko."
„Pán de Vere je ešte stále v Brigthone?" opýtala sa Caroline,
za čo jej bola Anne nekonečne vďačná. Keby sa musela opýtať
sama, určite by vyvolala podozrenie.
„Myslím, že nie, lady Welsfordová. Ak však chcete vedieť
viac, opýtajte sa Vandeinemovcov, u tých býval. Určite ste už
počuli o lordovi Dariusovi Debenhamovi."
Anne ako vo sne počúvala rozprávanie o zázračnom znovu-
objavení mladšieho syna vojvodu z Yeovilu. Všetci si mysleli,
že zomrel pri Waterloo, a on sa z ničoho nič zjavil. Zdravotne
na tom nebol najlepšie, ale bol živý. Asi pred týždňom, doma
sa o ničom inom ani nehovorilo.
„Nejako sa dostal z Francúzska," pokračoval major Char-
nock, „a zrazu sa objavil v dome Vendeimenovcov, ktorý sto-
jí priamo na Marine Parade. Neuveriteľné!"
Také neuveriteľné, až Anne zišlo na um, či de Vere nemá-
vol čarovným prútikom. Bol v Brightone len pár dní pred jej
príchodom, a potom za znovu vyparil nevedno kam.
Vandeimenovci. Vôbec ich nepoznala, ale určite nájde neja-
ký dôvod, prečo k nim zájsť.
Bože, predsa nemôže robiť také hlúposti! Bolo to rovnako
neslušné, ako keď lady Caroline Lambová prenasledovala lor-
da Byrona až do jeho súkromnej spálne. Okrem toho de Vere
už určite nie je v Brightone. Každý deň vychádzal aktuálny
zoznam hostí, v ktorom stálo, kto kedy prišiel a odcestoval. Je-
ho meno by Anne určite neprehliadla.
Vandeimenovci isto vedia, kam odcestoval...
Nie. Nebude sa správať ako lovkyňa.
Alebo ako hárajúca sa suka, pomyslela si zhrozene, keď si
spomenula, ako hrozne sa správala na plese u Swinamerov-
cov. Keby mal o ňu de Vere záujem, určite by ju sám vyhľa-
dal. Ale čo ak sa usiluje správať čestne a chce jej zabrániť, aby
urobila chybu?
Čo potom? Má ho hádam uniesť a znásilniť?
V ten večer na koncerte Ralstone šikovne zabral sedadlo
vedľa nej a rozprával jej o oslích dostihoch, na ktorých sa zú-
častnil v ten deň. Anne musela pripustiť, že je naozaj príjem-
ný spoločník. Hoci nie taký oslnivý ako de Vere, ale rozhodne
nie nudný.
Keď ju neskôr pozval na prechádzku po slabo osvetlenej
záhrade, súhlasila. Dokonca dovolila, aby ju odviedol do kú-
ta, a keď ju pobozkal, nebránila sa. Ak sa má stať jej manže-
lom, musí podľa Verovej rady skúsiť, ako sa bozkáva. Len aby
teraz nemyslela na de Vera.
Ralstone ju pobozkal najprv jemne, ale keď neprotesto-
vala, ďalšie bozky boli nástojčivejšie. Dokonca sa jej zdali
vzrušujúce. Pritom sa nezmenil na divú šelmu a neobchytká-
val ju.
Keď bolo po bozkoch, šťastne sa na ňu usmial. „Dodali ste
mi odvahu, lady Anne, preto by som vás rád požiadal o láska-
vosť.“
„Áno?" zatiahla opatrne Anne.
„Princ regent pozval všetkých vojakov z Brightonu na osla-
vu do svojho paláca. Bude to v piatok a máme so sebou pri-

viesť aj dámu, ktorá by reprezentovala, citujem ho, Britániu,
ktorú sme zachránili."
Anne sa uľavilo a veselo sa zasmiala. „Očakáva, že si na hla-
vu nasadíme prilbu a v ruke budeme držať štít?"
„Asi nie. Máte však partnerovi venovať stužku, ktorú si za-
vesí na hruď."
„Ako na stredovekom turnaji? Dúfam, že nemá v pláne ry-
tierske zápasy."
„Ak áno," odvetil Ralstone a pritlačil si Anninu ruku na
hruď, „bude mi cťou reprezentovať vaše farby."
Vyznelo to až príliš vážne, ale Anne nevedela, prečo by mu
nemala vyhovieť. „Pravdaže sa stanem vašou prvou dámou,
kapitán Ralstone. Bude mi cťou."
Pobozkal jej ruku tak vrúcne, až Anne zišlo na um, či mu
nevedomky nesľúbila, že sa stane jeho ženou. Keď však na ňu
pozrel, veselo sa usmiala a upokojila sa.
V sále si Anne všimla aj Aldertona, ktorý sa tváril akosi na-
mosúrene. Už ho v duchu chcela vyčiarknuť zo zoznamu, ale
potom sa spamätala. Stále to bol najvhodnejší ženích, a ak sa
teraz tváril mrzuto, bol to len dôkaz jeho lásky.
Spomenula si na Alderton Hall. Určite existuje spôsob, ako
odtiaľ vysťahovať jeho matku aj starú matku. Nestál tam síce
dom pre vdovy, ale mohli by ho postaviť. Trvalo by to len pár
mesiacov. Obe by ju často navštevovali, ale nebývali by s nimi
pod jednou strechou.
Anne vedela, že keby naozaj chcela, mohla by Aldertona
prinútiť k čomukoľvek, napríklad aby upravil dom podľa jej
vkusu. K domu patrili krásne stajne a okolie priam lákalo na
prechádzku na koni.
Napokon si uvedomila, že do nového domova by si moh-
la vziať aj svoje milované staré dokumenty a listiny. V Lea
Parku o ne aj tak nikto nestál. Mohla by pokračovať vo svo-
jej práci. Tak je, život v Alderton Hall by sa mohol podobať
na život v Lea Parku a Alderton by bol určite pokojnejší
manžel ako Ralstone. Anne si nebola celkom istá, či by s Ral-
stonom mohla robiť, čo by sa jej zapáčilo. Poslala ho teda preč

a dovolila Aldertonovi, aby ju odprevadil k stolom s občer-
stvením.
„Muž s mojou povahou nemá veľkú šancu, keď sa zjaví
chlap ako Ralstone, pravda?"
„Nerozprávajte hlúposti, Alderton. Stojíte vysoko nad
ním."
„Pokiaľ ide o ženy, určite nie."
Anne sa zatvárila potuteľne. „Chcete povedať, že my ženy
nemáme súdnosť?"
Alderton niekoľko ráz otvoril ústa ako ryba na suchu. Po-
tom sa zasmial. „Už som to pochopil a ospravedlňujem sa. Ne-
môžete však popierať, že krása každého upúta. Ani vás som si
nevšimol, kým ste tento rok nerozprestreli krídla, Anne."
Bolo to trochu netaktné, ale Anne ocenila jeho úprimnosť.
Ralstone nikdy nepovedal nič nevhodné.
Stáli v hale a v tej chvíli pri nich nebolo ani živej duše.
Anne sa obrátila a položila Aldertonovi ruku na plece. „Toľ-
ká úprimnosť si zaslúži odmenu," riekla a priblížila k nemu
tvár.
Alderton rýchlo zažmurkal a chvíľu to vyzeralo, že zdupká.
Vlastne bolo dobre, že ho ponúkaný bozk prekvapil, pre-
sviedčala sama seba. Aspoň sa zdá, že nie je sukničkár.
Znamená to teda, že Ralstone je myš a potkan? Mala by sa
porozprávať s Trisom. Z myšlienok ju vyrušili Aldertonove
pery, ktoré sa jej na chvíľu pritlačili na ústa. Anne naňho po-
vzbudivo žmurkla, ale on sa už odtiahol. Vlastne to bolo od
neho múdre. Niekto by ich mohol vidieť. Z takého bozku sa
nedalo nič vyčítať ani zistiť, či ju vzrušuje.
Večer v posteli si v mysli premietala de Verove bozky a po-
rovnávala ich s dnešným zážitkom. Vlastne to bolo zbytočné.
Anne sa uškrnula a zahľadela do stropu. De Vere ju ani ne-
musel bozkávať, aj tak sa chvela od vzrušenia. Keď ho zbada-
la, hneď sa usmievala.
Presne tak sa na ňu usmieval aj Alderton. Prehľadával
miestnosti v nádeji, že ju niekde nájde? Túži po nej? Sníva sa
mu o nej?
A čo Ralstone?
Zrazu sa jej prudko rozbúchalo srdce.
Zaľúbila sa do Racea de Vere?
To nie je možné! Je to šialenstvo, nie láska!
V tú noc nemohla spať, prehadzovala sa z boka na bok
a uvažovala nad všetkými možnosťami: rozumným výberom,
odvážnym výberom a neprijateľným výberom.
Keď ju dva dni nato Alderton pozval na prechádzku, sú-
hlasila a vôbec sa nad tým nezamyslela. Až keď sedela v koči,
všimla si jeho odvážny výraz a bledú tvár.
Nie! Ten bozk mu dodal potrebnú odvahu. Určite ju požia-
da o ruku a ona na to zatiaľ nie je pripravená.
Aj tak nemala dôvod váhať. Alderton predstavoval rozum-
ný výber. Ralstone bol pekný a šarmantný, ale v podstate se-
bec. To Anne vedela naisto. Alderton nie je taký. Splnil by všet-
ko, čo by jej videl na očiach.
De Vere predstavoval neprijateľnú voľbu. Keby sa teraz
náhle pred ňou objavil a požiadal ju o ruku, musela by od-
mietnuť. Žiadnu inú rozumnú odpoveď nepoznala. Musí sa
s tým zmieriť.
Na Marine Parade Anne pozorovala sivé more a predstavi-
la si, ako sa zaľúbi do grófa z Aldertonu. Koč riadil výborne.
Jeden bod. Nevyzeral zle, mal šľachtický titul, bol čestný a ľú-
bil ju.
Čo si ešte môže želať?
Uvedomila si, že výpočet jeho kvalít jej niečo pripomína...
Nie! Niečo podobné hovoril v divadle de Vere o kapitánovi
Jeremym Goodmanovi. Keby ju prepadol zbojník, zaliezol by
Alderton pod koč a nechal by ju napospas osudu?
Hlúpa otázka. Po prvé, nikdy sa to nestane, a keby áno, ur-
čite by sa tak nezachoval. Bude z neho vzorný manžel.
Keď vychádzali z mesta, Anne už bola pokojná. Koneč-
ne sa rozhodla, vydá sa za Aldertona a všetko bude dobré.
Jej rodina sa veľmi poteší. Nikto ju nebude ľutovať. A Ma-
rianne sa vydá za Percyho. Možno by mohli mať spoločnú
svadbu.
Zrazu popred koč prefrnkla guľa morskej trávy. Kone sa
vyplašili, ale Alderton ich bezpečne zvládol.
Anne ho pochválila a on sa od rozpakov začervenal. Okrem
toho sa obdivne vyjadrila aj o jeho stajniach v Alderton Hall
a on doslova žiaril. Rozprávali sa o počasí včera a dnes, aj
o predpovedi nazajtra. Vládla medzi nimi dokonalá harmó-
nia.
Kone klusali ďalej. Kedy a kde ju požiada o ruku? Ak to ne-
urobí, možno požiada ona jeho.
Napokon koč zastal na pokojnom mieste. Anne čakala, ke-
dy jej pomôže von, a v duchu si priala, aby jej tak hlasno ne-
bilo srdce. Nie je predsa nervózna. O nič nejde.
Len aby nakoniec neomdlela.
Ak sa bude Alderton správať podľa jej očakávaní, onedlho
sa začnú bozkávať. Aby mu uľahčila situáciu, nechala pali-
cu v koči a rozhodla sa, že mu bude úplne dôverovať. Viedol
ju úzkou cestičkou na miesto, odkiaľ bol krásny výhľad na
more.
Žeby toto miesto našiel vopred?
Anne to pripadalo smiešne. S vetrom však nerátal. Pri mori
ľahký vánok zosilnel, takže Anne si musela pridržiavať sukňu
aj čepiec.
Alderton si pred ňu kľakol. Anne mimovoľne zišlo jej na
um, že bude mať celé nohavice od blata. „Alderton, prosím..."
„Musím vám to povedať." Sňal si klobúk a pritlačil ho na pr-
sia. „Drahá Anne, musím vám vyjadriť svoje city..."
Pokračoval úvodom, ktorý sa určite naučil naspamäť a nie-
koľko ráz si ho nahlas zopakoval. Anne ho nechcela prerušo-
vať, ale mala pocit, akoby stála na javisku a namiesto
ľahostajného mora ju sledovalo celé hľadisko.
Pripadalo jej to ako vo sne.
A to, čo hovoril Alderton, jej tiež nepripadalo ako skutoč-
nosť.
Naozaj si z celého srdca želá, aby sa stali manželmi? Asi áno,
inak by tu pred ňou nekľačal.
Naozaj jej môže sľúbiť dokonalé šťastie?
Alderton sa odmlčal. Čakal na odpoveď.
„Áno, pravdaže sa za vás vydám."
Taký bol text jej úlohy. Čo iné mohla povedať?
Alderton vstal, oči sa mu leskli od sĺz radosti. Aj Anne cítila,
že jej zvlhli oči; nebola si istá, či od radosti, ale uľavilo sa jej.
Má to za sebou. Konečne sa rozhodla a vykročila tou najro-
zumnejšou a najbezpečnejšou cestou.
„Najprv vás odveziem do domu vašej sestry, drahá lady,
a hneď sa vyberiem do Lea Parku a porozprávam sa s vaším
otcom. Určite nebude namietať."
„Určite." Alderton jej ponúkol rameno a vykročil naspäť ku
koču.
„Nemali by sme sa pobozkať, Alderton? Ale poriadne."
Očervenel od korienkov vlasov až po päty. „Zatiaľ netreba,
drahá."
„Netreba? Bola by som rada, keby ste ma pobozkali."
Poobzeral sa, akoby hľadal nejakú možnosť úniku, potom
ju chytil za ruku, sklonil sa a pobozkal ju rovnako opatrne ako
predchádzajúci večer. Anne si spomenula, ako jej de Vere od-
porúčal vášnivý bozk ešte pred svadbou.
Chytila Aldertona okolo krku a pobozkala ho. Cítila, ako
pritom stuhol. Keď otvorila oči, zistila, že na ňu prekvapene
civie.
Odstúpila. „Alderton, vy ma nechcete pobozkať?"
„Pravdaže, pravdaže, ale toto nie je najvhodnejšie miesto
ani čas, Anne. Necháme si to na inokedy."
Anne si pomyslela, že má strach, aby náhodou niekto ne-
prechádzal okolo a nevšimol si ich. Pred niekoľkými mesiac-
mi by bola aj ona ostražitá. Čo sa to s ňou stalo?
Cítila, ako sa červená. „Máte pravdu. Ospravedlňujem sa."
Znovu jej ponúkol rameno. „Nič sa nestalo, drahá. Už sa ne-
môžem dočkať našej spoločnej budúcnosti."
To znelo sľubne. Keď jej však pomohol nastúpiť do koča
a zamierili naspäť do Brightonu, Anne zrazu opanoval nepokoj
a smútok. Takto si teda požiadanie o ruku nepredstavovala.
Aj Middlethorpe dal najavo väčšiu vášeň, a pritom ju ani

nepožiadal o ruku. Keby to urobil a ona by súhlasila, určite by
medzi nimi došlo k bližšiemu kontaktu.
Alderton na ňu pozrel a usmial sa. „Úplne vás chápem, Anne.     V takejto chvíli je normálne, že vám nie je veľmi do reči." Zno-
vu sa zahľadel na cestu a začal si spokojne popiskovať.
Anne sa zachcelo pritlačiť si prsty na sluchy. Hlava ju nebo-
lela, ale mala pocit, že ju každú chvíľu rozbolí. Kapitán Ral-
stone bol oveľa vášnivejší. Nehovoriac o de Verovi...
„Nechoďte dnes do Lea Parku!" vyhŕkla zrazu.
Prekvapene na ňu pozrel. „Prečo nie?"
Nevedela odpovedať, ale potrebovala viac času, aby si
zvykla na tú predstavu. Môže mu to povedať? Potom si zrazu
spomenula. „Dnes večer je vojenská slávnosť. Sľúbila som ka-
pitánovi Ralstonovi, že tam s ním pôjdem."
„Musíte to zrušiť, drahá. Nie je to vhodné, keď sme už za-
snúbení."
„Nie je to ples, Alderton. Dôstojníci si majú priviesť dámu,
ktorá bude symbolizovať Britániu. Už som sa mu sľúbila."
Alderton sa zamračil. Vlastne sa tváril namrzene.
„Ak si to želáte," utrúsil nakoniec, „ale aj tak pôjdem do Lea
Parku."
Anne pochytila panika. Čo to vyviedla? Myslela si, že Al-
dertona poľahky zvládne, ale len čo mu povedala áno, za kaž-
dú cenu chce presadiť svoje.
Horúčkovito premýšľala. „Ak jeden deň počkáte, pôjdem
do Lea Parku s vami. Otec nám môže požehnať spoločne."
Usmial sa. „Znie to romanticky." Načiahol sa k nej a po-
hladkal ju po ruke. „Napokon, prečo by som mal nejakému
mužovi brániť, aby s vami prežil jeden večer, keď čoskoro bu-
dete navždy moja."
Aj Anne sa usmiala, ale mala čudný pocit. Keby tie isté slo-
vá vyslovil na javisku dobrý herec, znelo by to bezchybne.
V skutočnom svete to však vyznelo, akoby sa za ňou práve za-
buchli dvere cely.
Nerobí náhodou osudnú chybu? Alebo dáva znovu pred-
nosť neprijateľnej voľbe pred rozumnou?

v polovici júla sa race vrátil do Somerford Courtu
z Crag Wyvernu v Devone, kde vybavoval nejaké administra-
tívne záležitosti. Tušil, že by sa nemal vracať. Lady Anne Peck-
worthová bola v Brightone a on by sa mal od nej držať čo naj-
ďalej.
Vrátil sa pre krátky článok v bulvárnom plátku, ktorý Wy-
vernova domáca nechala na stole v kuchyni. Okamžite ho
upútalo Annino meno.
Vlastne tam bolo len lady Anne Pxxxxxx, ale to mu stačilo.
Podľa londýnskeho Enquirer naháňali v okolí Brightonu dô-
stojníci Anne ako líšku a obdivovali jej jazdecké umenie.
Okrem toho sa v článku písalo o tom, že veľká skupina džen-
tlmenov prenasledovala mladú dámu do mesta aj naspäť.
Zdalo sa, že Anne má problémy.
Nedávno bol v Brigthone s Conom aj Susan a bývali u ich
priateľov Vandeimenovcov. Bol to príjemný pobyt, ale Race
sa po niekoľkých dňoch začal nudiť. Keď sa Con so Susan
z dennej tlače dozvedeli o príchode grófa a grófky Welsfor-
dovcov spolu s lady Anne Peckworthovou, rozhodli sa vy-
hnúť trápnemu stretnutiu a odcestovali z mesta. Race sa k nim
s radosťou pridal. Čoskoro však zistil, že šesť míľ jeho slabej
vôli nestačí, preto sa rozhodol odcestovať na Conovo staré
panstvo v Devone.
Tam si mohol pokojne prezerať staré dokumenty a listy
a dozvedel sa ďalšie zaujímavé fakty o bláznivom grófovi
z Wyvernu. Okrem toho začal pripravovať materiál na knihu,
ale netešilo ho to tak ako predtým. V poslednom čase sa mu
život zdal akýsi nudný. Dobre vedel prečo. Keď potom natra-
fil na spomínaný článok v novinách, dlho neváhal a rozhodol
sa vrátiť do Somerford Courtu. Cestou sa na chvíľu zastavil
pri odbočke do Brightonu a pocítil silnú túžbu vydať sa tým
smerom. Je tam. Tak blízko. A možno práve smúti. Hrozí jej
nejaké nebezpečenstvo? Otravujú ju nápadníci? Kde je jej ro-

dina, ktorá by sa o ňu postarala? Kde je vojvoda zo St. Rave-
nu? Prečo sa nešíri informácia, že Anne sa s ním zasnúbila?
A prečo sa nezasnúbila ani s nijakým iným šľachticom?
Race sa prinútil pokračovať v ceste do Somerfordu. Zistí, čo
sa vlastne deje, a na diaľku to nejako vyrieši. Veď je to len šesť
míľ.
Zamieril do stajne a vošiel zadným vchodom do domu. Pr-
vý človek, na ktorého natrafil, bola Susan Amleighová. Mala
na sebe zásteru a dozerala na upratovanie.
„Racecombe! Bože, ako ste ma vyľakali. Objavili ste sa tu
sčista-jasna. Už ste zariadili všetko v Devone?"
„Áno, a som rád, že som zasa medzi normálnymi ľuďmi.“
Susan sa rozosmiala. „Keby ste vedeli! Con!" zavolala. „Race
sa vrátil a obdivuje normálny život."
Con vyšiel z pracovne s úsmevom na tvári. Race hneď zis-
til, že sa niečo stalo. Niečo pozitívne.
„Čo sa deje?"
Con navrhol, aby šli do jeho pracovne, a požiadal slúžku
o pivo. Prišla aj Susan, aby si vypočula Conovo rozprávanie.
Race nechápal, čo sa deje, ale aj tak bol rád. Nech je to čokoľ-
vek, určite to bude dobrá správa.
Keď im slúžka priniesla pivo, Con zdvihol čašu, aby si pri-
pili. „Na lorda Dariusa Debenhama. Našli sme ho, Racecombe!
Živého. Ale to je vlastne koniec príbehu."
„Čože?" Race si odpil, potom vstal a podal priateľovi ruku.
Vedel, ako predpokladaná smrť Dariusa pri Waterloo Cona
zasiahla. „Ako je to možné? Kde bol?"
Nasledovalo podrobné rozprávanie o francúzskej špiónke,
únose, smrti a tajnom sobáši Conovho priateľa a suseda ma-
jora Hawkinvilla s Diablovou dedičkou. Race počúval a ne-
prestával krútiť hlavou.
„Verejnosti oznámili jednoduchšiu verziu príbehu," pozna-
menal Con, „v skutočnosti to však bolo takto."
„A vraj som divý ja! Škoda, že som tu nebol."
„V každom prípade si prišiel na svadbu včas," odvetil Con.
„Na akú svadbu?"
„Hawk a Clarissa sa v tajnosti zosobášili a zajtra majú svad-
bu v Hawk de Vale."
Race povzbudil Cona, aby mu o všetkom porozprával ešte
podrobnejšie. Susan sa ospravedlnila a vrátila k svojim povin-
nostiam.
Napokon Race povedal: „Vzrušujúci príbeh. Naozaj ma mr-
zí, že som pri tom nebol osobne."
„Je to zaujímavejšie ako staré dokumenty? Musel si sa v De-
vone nudiť, keď si sa tak skoro vrátil. Ako dlho si tu nebol?
Desať dní?"
„Urobil som všetko potrebné."
Con mu dolial pivo. „Som rád, že stihneš aspoň svadbu,
keď si už zmeškal tú našu."
„Mimochodom," ozval sa Race a dúfal, že to neznie podo-
zrivo, „chcel som sa opýtať na lady Anne. Je niečo nové?"
„Ešte stále je v Brightone, to je všetko. Prečo sa pýtaš?"
„Čítal som, že ju tu v okolí prenasledovali ako líšku."
„Čože?" Con naňho neveriacky pozrel. „Bulvár často píše
o šľachticoch samé nezmysly."
„Podľa mňa si až tak nevymýšľajú. Áno, bolo to v bulvári,
ale znelo to dosť vierohodne."
„A čo na to jej rodina?"
„Aj mne to zišlo na um."
Con pozrel na Racea. „Rozumiem. Myslíš, že by si sa s ňou
mal stretnúť a ubezpečiť sa, že je v poriadku."
„Skôr alebo neskôr na seba tak či tak natrafíme a nebojím sa,
že Anne hryzie."
„Ktovie, čo robí, keď ju prenasledujú jazdci na koňoch. Ale
vyzbrojila sa palicou."
„Tú asi na koni nenosí."
Con sa zasmial. „Dobre, dobre, popremýšľam o tom. Van
a Maria prídu na svadbu z Brigthonu. Určite budú mať čerstvé
správy."
Race nemal vôbec náladu na svadbu, ale nakoniec sa dal pre-
hovoriť. Našťastie nemusel nikoho zabávať. Novomanželia

to vyriešili zaňho, keď zmizli vo svojom dome neskutočne
skoro.
Con sa smial, predniesol prípitok v tom zmysle, aby boli
šťastní, a potom spolu s lordom Vandeimenom zabávali hostí
až do večera. Vandeimanovci zatiaľ o Anne nepovedali ani
slovo a Race sa nechcel vypytovať.
Nemohol si však nevšimnúť, že táto oslava len potvrdzuje
to, čo vedel už dávno. Že Anne nikdy nemôže mať. Všetci prí-
tomní muži tu mali hlboké korene na rozdiel od jeho otca
v Shapcotte.
Potom si však spomenul, že Hawkinvillov otec mal kedysi
rovnaké postavenie. Tiež bol vydedenec spoločnosti, ktorý si
kúpil majetok.
Nie, nebolo to to isté. Hawkinvillov otec má modrú krv.
A teraz dokonca zdedil šľachtický titul, ktorý jedného dňa pri-
padne jeho synovi. Vlastne o to ani nešlo. Korene predkov ro-
du Hawkinvillovcov, podobne ako skutočných de Verovcov,
siahali až do čias Viliama Dobyvateľa, čo bolo dôležitejšie ako
nejaký titul.
Race však svojho otca považoval za väčšieho džentlmena,
ako bol starý Hawkinville.
Hawkov otec prišiel k panstvu aj majetku pomocou šarmu,
ale k svojej žene sa zachoval hanebne. Racecombov otec si
majetok kúpil za peniaze vyhrané v lotérii, opravil dom a za-
bezpečil svojej žene život v prepychu.
To však nikoho nezaujímalo. Nezáležalo na povahe, ale na
modrej krvi.
Často si predstavoval, ako Anne prehovára, aby sa zaňho
vydala. Azda by sa mu to aj podarilo, ale pochyboval, že by
bola šťastná. Možno spočiatku, ale určite by to nevydržalo na
celý život. Bolo to, ako keby ju požiadal, aby zostúpila zo svo-
jej pozlátenej nebeskej klenby na zaprášenú zem.
Okrem toho by určite ani svadba nebola veselá. Jej rodina
by bola isto sklamaná, spoločenská špička by sa im smiala
a Anne by prišla o všetkých priateľov. A čo by jej mohol po-
núknuť on? Nemá rodinu, domov, a vlastne ani pravé meno.

Dobre vedel, aký vplyv má jeho meno na ľudí. Mohol by od
nej žiadať, aby sa stala Anne de Verovou?
„Tvár sa trochu veselšie,“ buchol ho Con do chrbta. „Sme
predsa na svadbe. Aha, už viem, čo ťa trápi. Aj ty by si sa chcel
oženiť."
„Určite nie. Najprv si musím usporiadať vlastný život."
„Ešte si to neurobil? Premýšľaj o ňom ako o dokumentoch,
ktoré treba trochu premiešať."
„Nie premiešať, ale roztriediť."
„Preto sa mi to nikdy nepodarilo." Con už mal trochu pod
čapicou. „Už si sa rozhodol, ako to vyriešiš s otcom?"
Race si vzal čašu s pivom od peknej dievčiny s ružovými lí-
cami, ktorá trochu očervenela, keď jej venoval úsmev. „Áno.
Napísal som mu z Devonu, nech pokračuje v tom, čo začal,
aby mohli jeho prvé manželstvo vyhlásiť za neplatné."
Con pokrútil hlavou, ale pokračoval ďalšou otázkou: „Čo
teraz budeš robiť? Mám ťa rád, ale domnievam sa, že nastal
čas, aby si vyletel z hniezda."
Race sa usmial. „Áno, mama. Zišlo mi na um, že by som mo-
hol odcestovať do Londýna a zohnať si nejakú prácu v archí-
ve alebo v knižnici. Určite sa nájde niečo zaujímavé."
Con sa zaškeril, vybral z vrecka vizitku a napísal niečo na
rub. „Keby si potreboval pomoc, obráť sa na sira Stephena Bal-
la. Je to môj priateľ, isto ti niečo zoženie."
Race si prečítal adresu na zadnej strane vizitky. „Ďakujem.
Predpokladám, že je Rebel."
„Určite sa ti bude páčiť. Mimochodom, ak by si chcel ďalej
pracovať ako tajomník..."
„Myslíš, že nemá tajomníka?"
„Asi áno. Ale dozaista by sa mu zišiel ešte jeden. Stále sa
v niečom prehrabáva."
Race odložil vizitku do vrecka. „Susan bolo ráno zle. Mô-
žem ti blahoželať?"
Con trochu očervenel, ale možno to bol len odraz zapada-
júceho slnka. „Áno." Obrátil sa a zahľadel na svadobných hos-

tí. Jeho manželka práve tancovala a veselo sa pritom smiala.
„Svet je nádherný, čo povieš?"
„Určite," odvetil Race. Čo iné mohol povedať v taký šťastný
deň?
Con sa znovu obrátil k nemu. „S tým Brightonom a lady Anne
si mal pravdu. Ale keď už tam musím ísť, chcem, aby si šiel so
mnou."
Race sa ani nepohol. „Nepotrebuješ moju pomoc. Už som ti
predsa povedal, že sa na teba nehnevá."
„Tak poď so mnou len tak zo zábavy. Dom Vandeimenov-
cov bude čoskoro zrekonštruovaný a Van s Mariou na budúci
týždeň odcestujú z Brightonu. Pozvali nás, aby sme posledné
dni strávili u nich."
„Brighton nemám veľmi v láske."
„Ja by som šiel rád," priznal Con úprimne. „Toto leto bolo
nejaké bláznivé, ale nakoniec všetko dobre dopadlo. A ty si mi
veľa pomohol. Mohli by sme uzavrieť všetky staré záležitosti
a začať nový život." Položil ruku Raceovi na plece. „Budem
rád, ak ma budeš sprevádzať ako priateľ."
Race pozrel na podnapitých svadobčanov a napokon pripus-
til, že Con má pravdu. Jedna etapa ich života sa práve končila.
„Také pozvanie nemôžem odmietnuť," súhlasil napokon.
O tri dni Race s Conom vyrazili do Brightonu. Susan sa
viezla v koči a zabávala sa na tom, čo na Marine Parade vyvá-
dza aristokracia. Jedna skupinka sa hrala na slepú babu, dru-
há sa preháňala na somároch. Ďalšia sa pretekala v chôdzi
dozadu na vzdialenosť jednej míle.
Race si myslel, že sa dlho nezdrží. Za normálnych okolnos-
tí bol za každú psinu, ale v Brightone mal pocit, že aj on musí
urobiť niečo výnimočne hlúpe, alebo sa utiahnuť do kláštora.
Strávi niekoľko dní s priateľmi, z bezpečnej vzdialenosti
skontroluje lady Anne Peckworthovú, a potom pôjde svojou
cestou.
Uvedomil si, ako ju hľadá očami v dave na Marine Parade,
ale náhle nastal chaos a on uprel zrak na prichádzajúci koč.
„Princ regent,“ vysvetlil Con a poklonil sa, keď tučný muž
zamával ich smerom. „Tvrdí, že nestojí o formality, ale keby
ho niekto ignoroval, urazil by sa.“
Race chudáka panovníka ešte nikdy nevidel. Bol dosť tučný
a na sebe mal moderné šaty. Hoci sa usmieval, pôsobil skôr
smutne. Raceovi zišlo na um, že by sa s tým dalo niečo urobiť,
ale rýchlo zahnal tú myšlienku.
Zastali pred domom Vandeimenovcov a o chvíľu už vchá-
dzali dnu. Maria Vandeimenová im cupkala v ústrety a kriča-
la: „Vitajte u nás! Máme pre vás prekvapenie!"
Mala niečo cez tridsať a pôsobila nezvyčajne elegantne.
Tentoraz jej však očiach blčali čertovské ohníčky.
„Racecombe," povedal Con a prudko zastal, „povedz slu-
hom, aby zatiaľ neodsedlali kone. Možno pôjdeme hneď ďa-
lej."
Vandeimen, pekný svetlovlasý mladík s jazvou na líci, sa
objavil za svojou ženou. „Nemôžete vynechať istú udalosť."
„Akú?"
„Princ regent dnes usporiada recepciu pre všetkých vojen-
ských dôstojníkov v Brightone."
„Bože." Con sa tváril, že odchádza, ale Susan s Raceom ho
ťahali naspäť.
„Regent bude asi v uniforme," pokračoval Con cestou do sa-
lóna. „Zasa bude rečniť o tom, ako bojoval pri Waterloo. Budú
tam len muži?"
Maria prikázala slúžke, aby priniesla čaj. „Nie. Všetci majú
so sebou priviesť krásne dámy, ktoré budú symbolizovať Bri-
tániu. A všetci dostanú stužku, ktorú si pripnú na uniformu."
Sadli si. „Puknem od závisti, Van," ozval sa Con. „Určite je
neskoro na ďalšie pozvánky."
„Vari by sme vás mohli pripraviť o takú výnimočnú príleži-
tosť? Už som oznámil, že prídu ďalší dvaja udatní dôstojníci."
„Ty zradca."
„Naopak. Počul som, že dôstojníkov, ktorí neprídu, budú
považovať za zbabelcov."
Con sa ešte chvíľu tváril, že mu to nie je vhod, ale Susan

ho štuchla do boku. „Vždy som túžila vidieť palác." Potom sa
obrátila k Márii. „Čo si mám obliecť a ako budú vyzerať stuž-
ky, o ktorých si hovorila?"
O chvíľu sa dámy vzdialili, pohrúžené do rozhovoru o mó-
de. Van ihneď prikázal, aby im priniesli pivo.
Race sa blažene usmial. „Našťastie tam nemusím ísť, preto-
že nemám dámu."
Do miestnosti vošiel lokaj s pivom. Van ho poslal preč a na-
lial sám. „Zbytočné výhovorky," povedal a podal mu čašu.
„Mariina neter Natalie práve pricestovala, aby privoňala
k spoločenskej smotánke. Má šestnásť, je veselá a veľmi túži
vidieť palác."
Race vzdychol, ale potom si všimol, že Vana sa to dotklo.
Asi si myslel, že Race nemá náladu na nejaké hlúpučké diev-
čatko.
„Neviem prečo, ale mladé dievčatá ma považujú za príťaž-
livého," povedal rýchlo. „Neraz som sa pri nich dostal do tráp-
nej situácie."
Van sa na chvíľu zamyslel a potom prikývol. „Upozorníme
ju. Je rozumná, tak sa nemusíte báť. Pochádza z Európy a je si-
rota. Jej matka bola príbuzná Mariinho prvého manžela."
Začali sa rozprávať o priateľoch, koňoch a športe a Race dú-
fal, že Natalie je naozaj taká rozumná, ako tvrdil jej ujo.
Premýšľal však ešte o niečom. Chcel sa od spoločenskej
smotánky držať čo najďalej. Keď tu bol s Conom minule, zú-
častnil sa na mnohých spoločenských podujatiach. Ak pôjde
na recepciu, môže sa stretnúť s Anne, ale nedalo sa tomu vy-
hnúť. Nechcel uraziť svojho hostiteľa.
Podľa toho, čo doteraz počul, to mala byť významná spo-
ločenská udalosť, na ktorej sa malo zúčastniť veľa ľudí, tak-
že by nemalo byť ťažké vyhnúť sa Anne. Na druhej strane to
bude mať svoje výhody - aspoň na vlastné oči uvidí, ako sa
jej vodí.
Do salóna sa vrátila Susan s Mariou a s nimi mladé dievča.
Bože. Bola bucľatá, mala veľké oči a bola celá bez seba od
vzrušenia. Hneď sa k nemu vrhla a prisadla si.
„Ďakujem, pán kapitán! Ste veľmi láskavý, že ste si ma vy-
brali. Neviem sa dočkať, kedy uvidím princov palác. Myslíte,
že ma uštipne do líca? Počula som, že to robí všetkým mladým
dámam.“
„Ak sa budete správať ako mladá dáma,“ povedal Vandei-
men. „Racecombe, dovoľte, aby som vám predstavil slečnu
Natalie  Florenceovú. Natalie , toto je pán de Vere. Už nie je vo-
jak, preto ho neoslovujte kapitán."
Natalie  sa usmiala a podala mu ruku. „Ešte raz z celého srd-
ca ďakujem, pán de Vere."
Možno to nebude také hrozné. Oči jej síce svietili od rados-
ti, ale pohľad mala priamy, iba líca trochu červené. Aby ju vy-
skúšal, pobozkal jej ruku.
Vytreštila oči a otvorila ústa. Už sa domnieval, že sa pomý-
lil, keď Natalie  povedala: „Pán de Vere, mohli by ste mi vy-
svetliť, ako sa flirtuje?"
„Nie," odvetil rázne, lebo si hneď spomenul na Benning
Hall. Potom sa však upokojil a dodal: „Niečo vám možno vy-
svetlím, ak mi lord Vandeimen sľúbi, že ma nezastrelí."
„To nemôžem sľúbiť."
Race pustil Natalie  ruku. „Je mi ľúto, milá slečna, ale máte
prísneho tútora."
Usmiala sa a obrátila k Vandeimenovi. Aj naňho sa usmiala,
akoby jeho poznámku nebrala vážne. Race však nepochybo-
val, že Vandeimen by zabil každého, kto by chcel ublížiť ne-
vinnému dievčaťu. Aj on by postupoval rovnako.
V každom prípade si však bol istý, že od Natalie  nehrozí
nijaké nebezpečenstvo. Na recepciu sa začínal pomaly tešiť.
Vedel, že pre dievčinu je to prvá spoločenská udalosť, a ako
jej spoločník sa aspoň nebude nudiť. Nudiť? Keď sa možno
znovu stretne s Anne Peckworthovou? Ak tam Anne naozaj
bude, s kým príde? Určite nie so St. Ravenom, ten predsa ne-
bojoval. Bude ju sprevádzať niekto, koho si vybrala za man-
žela? Race premýšľal, ako zareaguje, ak zistí, že jej budúci je
grobian.
Chvel sa na celom tele. Bolo to ako varovanie. Podobný po-

cit mal pred bojom - keď očakával niečo vzrušujúce alebo ne-
bezpečné. Prípadne tragické.

keď večer dámy zišli do haly, Race nemohol svojej part-
nerke nič vyčítať. Natalie  síce nebola krásavica - mala vlasy
myšacej farby, bola nízka a zjavne od detstva bucľatá -, pre-
kypovala však nekonečnou chuťou do života a niekto - asi
Maria Vandeimenová - mal výborný vkus.
Natalina večerná toaleta z hodvábu farby slonovinovej kos-
ti mala bezchybný, ale jednoduchý strih a elegantný modrý
lem ladil s farbou jej očí. V hlbokom výstrihu vynikali jej plné
prsia, čo bolo zaujímavé, ale určite nie vyzývavé. Šperky po-
zostávali z drobných perličiek a zafírov. Pekné, hoci trochu
nezvyčajné. Nenápadný znak, že Natalie  je dedičkou časti
ujovho majetku - a tým ujom bol Mariin prvý manžel Maurice
Celestin.
Ľudia nosili šperky, aby dali najavo svoje bohatstvo, a ľudia
ako Maria, ktorá sa narodila v jednej z najvznešenejších an-
glických rodín, dokonale ovládali reč šperkov.
Race si spomenul, že jeho matka nosila vždy len jednodu-
ché ozdoby, hoci jej otec kúpil niekoľko naozaj hodnotných
kúskov. O čom to hovorilo?
Natalie  k nemu podišla s úsmevom na perách a bielo-mod-
rou stužkou v ruke. „Pre môjho hrdinu!"
So smiechom si kľakol, aby mu ju mohla pripevniť na ru-
káv. Usiloval sa zahnať spomienku na lady Anne. Aj pred ňou
takto kľačal, keď jej na plese u Swinamerovcov zháňal pod-
nožku. Aké by to bolo, keby tu teraz namiesto Natalie  stála
Anne a spolu by šli na slávnosť do princovho paláca?
Ostatné dámy zopakovali to isté so svojimi partnermi. Tí sa
chvíľu bránili, ale napokon si dali pripnúť stužku na rukáv.
Z domu vychádzali dobre naladení.
„Ak budeme mať šťastie," ozval sa Vandeimen, „princ si na

slávnosť oblečie jednu z uniforiem ušitých podľa jeho návrhu.
Jeho modely sú ozdobené zlatými šnúrami a žiarivými vyzna-
menaniami.“
Princ regent si však vybral jednoduchý večerný oblek, hoci
golier na košeli bol neuveriteľne vysoký a taký naškrobený, že
mu ledva dovolil obracať hlavu. Race mal podozrenie, že
okrem toho sa dal stiahnuť do korzetu. Tvár mal červenú a na-
máhavo dychčal.
Toto bol teda muž, ktorého kedysi pre jeho krásu prezývali
princ Florizel. Teraz mal šesťdesiatpäť rokov a stále nebol krá-
ľom. Zdalo sa, že jeho slepý šialený otec bude žiť naveky.
Race v tom videl varovanie a rozhodol sa konečne niečo
urobiť so svojím životom. Teraz sa však bude venovať svojim
povinnostiam - postará sa, aby Natalie  na tento večer nikdy ne-
zabudla.
Ako sa zdalo, ani sa nebude musieť veľmi usilovať. Natalie 
už obdivovala orientálne ozdoby a uniformy od výmyslu sve-
ta. Race si pomyslel, že by sa možno potešila, keby ju namies-
to bývalého dôstojníka sprevádzal dôstojník v službe, ale
keďže bola dobre vychovaná, nedala nič najavo.
Vo všeobecnosti všade vládla dobrá nálada, hoci mnohí
spomínali na priateľov, ktorí už neboli medzi nimi. Všetci sa
však so stratou vyrovnali - nič iné im ani nezostalo, ak ne-
chceli prísť o rozum. Boli tu, pravdaže, aj zástupy ranených.
Jazvy, čierne pásky cez oči, prázdne rukávy, krívanie svedčia-
ce o drevenej nohe.
Keby tu bola Anne, aspoň by si nepripadala iná. Race sa stá-
le pozorne obzeral, aby predišiel náhodnému stretnutiu. Za-
tiaľ ju nikde nevidel. Možno vôbec nepríde.
Nevedel, čo má cítiť, či úľavu, alebo sklamanie.
Mnohých mužov zasiahla vojna ešte väčšmi. Race na vlast-
né oči videl spálené telá, jazvy na tvári po zásahu šabľou.
Niektorí úbožiaci ostali navždy pripútaní na lôžko alebo in-
validný vozík. Boli aj takí, ktorých vojna ovplyvnila po psy-
chickej stránke. A práve na tých sa často zabúdalo. Až pri-

veľmi pripomínali temnú stránku vojny, ktorú civilné obyva-
teľstvo nechcelo vidieť.
Race zahnal nepríjemné myšlienky a venoval sa Natalii.
Dievča sa správalo úplne prirodzene, ale jej radosť a vzruše-
nie boli také chytľavé, že si ju čoskoro všimli všetci prítomné
ženy. Veľa mužov s ňou flirtovalo a Natalie  ich lichôtky bra-
la presne tak, ako boli myslené. Vandeimen sa nemýlil, keď
naznačil, že sa správa ako vzdelaná Európanka. Race si hneď
všimol niekoľko nižšie postavených vojakov, ktorí z nej ne-
mohli spustiť zrak, a povedal si, že na ňu bude dávať dobrý
pozor.
Vo chvíli, keď sa znovu stretli s Conom a Susan, Race zba-
dal Anne. Nemohol si ju nevšimnúť, pretože všade, kam
vkročila, vyvolávala dobrú náladu. Priťahovala ľudí, tak ako
plameň sviečky priťahuje nočné motýle, a v tomto prípade
bola sviečkou dáma opierajúca sa o palicu zdobenú zlatými
stužkami. Na sebe mala hodvábnu róbu popretkávanú zlatý-
mi nitkami. Štíhla Anne Peckworthová naozaj žiarila ako
hviezda.
Race zatajil dych, ale hneď sa spamätal a prizrel sa jej lep-
šie. Anne tentoraz nemala starší upravený model. Tieto nád-
herné šaty museli pochádzať z nejakej krajčírskej dielne.
Elegantné, s jednoduchým živôtikom zvýrazňujúcim prsia.
Vyzerali väčšie ako v skutočnosti. Na okamih si predstavil,
ako k nej kráča... Zhlboka sa nadýchol a obrátil sa. Tváril sa,
že vie, o čom sa zhovára Con so Susan. Cítil, ako sa mu vytrá-
ca krv z tváre. Takú hlbokú túžbu a pocit márnosti ešte nikdy
nezažil. Chveje sa, alebo sa mu to len marí? Natalie  sa roz-
právala so Susan a nikto si asi nič nevšimol. Pred niekoľký-
mi týždňami sa vzdal všetkých nádejí na sobáš s Anne Peck-
worthovou a odvtedy už nad tým nepremýšľal.
Teraz mal pocit, akoby prišiel o ruku, nohu, zrak aj život. Čo
to urobil? Čo to len urobil?
Prudko sa mykol, aby sa spamätal, a okolitý šum sa znovu
zmenil na jasné hlasy. To čo urobil, urobil len pre ňu, nie pre

seba, a tak to muselo byť. Medzičasom sa z nej stala doslova
kráľovná a mohla si vybrať ženícha spomedzi najurodzenej-
ších džentlmenov. A presne to si Race želal.
Znovu sa obrátil a skúmavo si ju obzrel. Na krku sa jej trb-
lietal náhrdelník z perál a diamantov. Lesklá ozdoba na hlave
trochu pripomínala tradičnú britskú prilbu a palica, o ktorú sa
opierala, kopiju. Hotová bohyňa vojny. Jej správanie tomu
úplne zodpovedalo. Bravo, Anne. Výborne.
„Kto je to?" opýtala sa vzrušene Natalie .
„Lady Anne Peckworthová, dcéra vojvodu z Arranu."
„Je nádherná."
Naozaj. Anne nebola krásna len v Raceových očiach, uve-
domovali si to všetci. Na rozdiel od regenta, ktorý nikdy ne-
dospel, stala sa z nej sebavedomá krásna mladá dáma.
Zrazu mu bolo clivo za neistou mladou dievčinou, ktorú ke-
dysi učil piť brandy a hrať hazardné hry. Nebolo to tak dáv-
no, ale mal pocit, akoby odvtedy uplynula celá večnosť.
Anne sa smiala a veselo debatovala s dámami a pánmi oko-
lo seba. Jedného mimoriadne trúfalého udrela po ruke vejá-
rom. Vôbec nepôsobila nervózne ani hanblivo.
Vtom sa objavil ďalší obdivovateľ - sám princ regent. Všetci
sa mu začali klaňať a Race počul, ako princ hovorí: „Nie, lady
Anne, nenamáhajte si zbytočne nohu!"
„Bože!" Race sa obrátil ku Conovi. „Vidíš?"
„Ale..."
„Vari sa ti nepáči?"
„Ja..." Con pokrútil hlavou. „Mám radosť z jej úspechu, ak
je šťastná, ale... čo sa to s ňou stalo?"
„Bol by si radšej, keby zostala nenápadná ako sivá myš?"
Con naňho prekvapene pozrel a Race si uvedomil, že to po-
vedal priveľmi ostrým hlasom.
„Lady Anne," pokračoval miernejšie, „nadobudla sebave-
domie, naučila sa pohybovať v spoločnosti a vyzerá spokojná.
Vari jej to nedožičíš?"
„Máš pravdu. Často si ľudí vopred zatriedime, a potom ča-
káme, že zostanú tam, kam sme ich zaradili." Keď sa princ po-

bral k ďalšej skupinke, Con si napravil kravatu. „Asi by som
mal ísť za ňou.“

„Neboj sa, nehryzie."
„Možno ma prepichne tou kopijou." Con ponúkol Susan ra-
meno a obrátil sa k Racecombovi. „Nepôjdeš s nami?"
„Poradíte si aj bezo mňa."
Con so Susan sa predierali davom k Anne. Náhodný svedok
by si nič nevšimol, ale Race vedel, akí sú obaja nervózni a ne-
svoji. Báli sa, aby Anne neurobila nejakú scénu.
Race bol presvedčený, že si robia zbytočné obavy, ale aj tak
cítil nutkanie ísť s nimi, dokonca ich predbehnúť, aby mohol
Anne varovať. Aj keď vedela zakrývať city, ak príde nečakané
prekvapenie...
Všetko dopadlo dobre. Keď Anne zbadala Cona, vôbec ne-
znervóznela ani sa netvárila vyľakane. Úprimne sa usmiala
a podala Susan ruku. Raceovi sa uľavilo. Možno by rozkvitla
do krásy a múdrosti aj bez jeho pomoci, ale lichotilo mu, že sa
to stalo vďaka jeho zasahovaniu do jej súkromia v Benning
Hall. Okrem toho dúfal, že jeho nedôstojný útok na plese
u Swinamerovcov v nej zabil všetku túžbu a vášeň, čo k nemu
cítila.
S kým je tu vlastne dnes?
Uprel zrak na elegantného tmavovlasého muža v uniforme
po Anninom boku. Bože, veď je to Frajer Jack! Frajer Jack
Ralstone si túto prezývku vyslúžil za ľahkomyseľnosť v boji.
S rovnakou ľahkomyseľnosťou sa vrhal do ľúbostných dob-
rodružstiev. Race sa začal o Anne báť. Sprevádza ju Frajer Jack
len dnes, alebo je medzi nimi niečo vážnejšie?
Pozrel na Natalie, ale tá veselo trkotala s tromi mladými
poddôstojníkmi a ich manželkami. Race sa tváril, že si obze-
rá preplnenú sálu, no v skutočnosti pozoroval predovšet-
kým Anne a Ralstona. Con so Susan už boli preč a ich miesto
ihneď zaujala ďalšia dvojica. Race sledoval, ako sa Anne
správa k Ralstonovi. Nevyzeralo to dobre. Až príliš šťastne
sa naňho usmievala a Ralstone sa tváril mimoriadne sebave-
dome.
Ralstone bol dobrý vojak a bolo fajn bojovať po jeho boku.
Rád sa však bezhlavo vrhal do nebezpečenstva. Po bitke
hlučne oslavoval, no Race ho nikdy nepokladal za priateľa.
Neholdoval alkoholu, ale pristupoval k nemu podobne ako
Uffham - keď nemal čo robiť, opil sa. Nebol nemravný, ale mal
slabosť pre ženy. Využíval svoju príťažlivosť a šarm a nikdy
nedokázal odmietnuť, ak mu dámy niečo ponúkali. Raz alebo
dva razy sa pre dobrú povesť dámy dostal do problémov a vy-
zvali ho na súboj. Našťastie nikdy nebol zranený. Mal rád aj
hazardné hry, ale nepreháňal to...
Dofrasa, z toho vyplýva, že Ralstone sa správa ako typický
dôstojník. Takmer každý sa občas opije a zatúži po vzrušení
z hry. A ktorý muž dokáže odolať ponuke krásnej dámy?
Ralstone však pochádza z dobrej rodiny a sobáš s Anne by ne-
vyvolal klebety. Okrem toho raz zdedí šľachtický titul. Stači-
lo. Anne o svojej budúcnosti rozhodne sama. A Race by sa mal
prestať starať do jej života.
Ponúkol Natalie  rameno a spolu si začali prezerať nádher-
né orientálne dekorácie. Zoznamovali sa s ďalšími dvojicami
a Race si všimol túžobné pohľady, aké dievča vrhalo na ryša-
vého podporučíka, len o pár rokov staršieho od nej. Mladý
Armscote však bojoval pri Waterloo a odvtedy mal stále
v očiach neprítomný výraz. Na recepciu prišiel v sprievode
svojej sestry, ale tá si z toho očividne nič nerobila.
Race s ňou chvíľu flirtoval a usiloval sa, aby na ňu príliš
nezapôsobil. Aj tak sa mu však uľavilo, keď k súrodencom
podišla ďalšia dvojica a on mohol ďalej pokojne premýšľať.
Žiaľ, myšlienky mu zasa len utekali k Anne. Bude jej Ralstone
verný? Bolo verejným tajomstvom, že má slabosť pre ženy.
Niektorí sukničkári sa zmenili, keď sa naozaj zaľúbili, ale väč-
šina... Ľúbi ju vôbec? Inštinktívne vycítil, že Ralstonov samo-
ľúby úsmev nesvedčí o láske, ale o pocite víťazstva. Áno, ak
niekto dostane Anne za manželku, môže triumfovať. Keby bol
on na jeho mieste, nafukoval by sa ako kohút. Ale bolo by to
z lásky, nie z pocitu víťazstva...
Láska?
Najradšej by si otrieskal hlavu o stenu. Predsa nie je taký
hlupák, aby sa zaľúbil do lady Anne Peckworthovej!
Láska. Všimol si Natalin lesk v očiach a Armscotove červe-
né líca. Radšej ich od seba oddelil, aby nedopadli ako on. No
keďže pridlho premýšľal o vlastných problémoch, bolo už ne-
skoro. Najlepšie bude, keď Natalie  pohľadá iného mladého
dôstojníka, aby čo najskôr zabudla na Armscota. To isté by
mal prikázať aj sebe, ale v tej chvíli si nevedel predstaviť, že
by nejaká žena mohla zaujať jeho pozornosť. Spomenul si,
ako povedal Conovi, že sa asi nikdy neožení. Domnieval sa, že
sa to časom zmení, ale teraz... Pocítil absurdné nutkanie
okamžite Anne vyhľadať a kráčať jej v pätách ako verný pes,
len aby jej bol nablízku.
Odviedol Natalie  do osvetlenej záhrady s nádejou, že na
sviežom vzduchu obaja prídu na iné myšlienky. Bola to víta-
ná zmena v porovnaní s preplneným palácom, ale Raceovi sa
veľmi neuľavilo. Nemôže sa predsa len tak prizerať, ako sa
Anne vrhá do náručia Ralstonovi. Čo mu však zostáva? Pove-
dať to Uffhamovi? Nebol si istý, či má na Uffhama vôbec ešte
nejaký vplyv. Až donedávna bol presvedčený, že urobil dob-
re, keď tak náhle a bez rozlúčky zmizol, ale v tej chvíli sa to za-
čalo obracať proti nemu.
A čo by na to vlastne Uffham povedal? Že si Ralstone občas
vypije a nie vždy sa správa morálne? Veď aj sám Uffham je ta-
ký. A keď už o tom premýšľa, on je presne taký istý.
Natalie  sa v záhrade začínala nudiť a požiadala ho, aby sa
vrátili do paláca. Chcela si ešte pozrieť výstavu čínskych ume-
leckých predmetov. Race súhlasil. Vošli dovnútra a pobrali sa
do galérie, keď sa pred nimi z ničoho nič zjavila Anne s Ral-
stonom po boku. Delilo ich len niekoľko metrov, ale nebolo tu
toľko ľudí ako v hlavnej sále.
Anne od prekvapenia zažmurkala a otvorila ústa. Najprv
zbledla, ale hneď nato očervenela. Od hnevu? Nie. Race to ne-
chcel rozoberať, ale uvedomil si, že hnev nasledoval, až keď
v jej očiach zbadal niečo, čo podľa vlastného názoru už dávno
zničil.
Zostávala jediná možnosť, ako sa správať: musí jej dať jas-
ne najavo, že nemá záujem. Zaklonil hlavu, aby Natalie  uká-
zal čínske lustre na strope. Keby mal po boku staršiu a skúse-
nejšiu dámu, začal by s ňou nehanebne flirtovať, možno by ju
aj pobozkal, ale k Natalie  si to nemohol dovoliť.
V duchu si želal, aby Anne s Ralstonom prešli popri nich
a vôbec sa nezastavili. Bol si istý, že Anne by za ním nešla, ale
s Ralstonom rok slúžili bok po boku. Bolo teda pravdepodob-
né, že Ralstone sa pristaví. V zrkadle sledoval, ako kráčajú dl-
hou chodbou. Videl, ako Anne pozrela jeho smerom. Oči mala
doširoka otvorené, modré, ale pokojné, a nedalo sa z nich nič
vyčítať.
Race viedol Natalie  k obrazu Číňana, namaľovanému na
skle. Pripadal mu neskutočný. Hučalo mu v hlave, ale dúfal,
že o chvíľu to prejde.
Vtom sa objavil princ regent so svojím sprievodom a na roz-
hovor si vybral práve ich.
Raceovo meno ho priviedlo do pomykova. „De Vere? De Ve-
re? Myslel som si, že de Verovci už vymreli. Chcete si nároko-
vať na titul grófa z Oxfordu?" Princ si očividne nebol istý, či
mu neuniklo niečo dôležité.
Race sa rozhodol odpovedať tak, aby sa vyhol ďalším kom-
plikáciám. „V nijakom prípade, pane. Pôvodom som z bezvý-
znamnej vetvy a okrem toho nemanželský syn."
„Rozumiem. A odkiaľ ste, pane?"
„Z Derbyshiru, pane."
„Výborne. Krásne miesto. Kopce a tak..." Princ dodal ešte
niečo o vojne a poľutoval Racecomba, že sa nemohol zúčast-
niť na bitke pri Waterloo.
Potom uštipol Natalie  do líca a Race sa zľakol, že dievča sa
začne chichotať. Natalie  sa však ovládla a dôstojne sa princo-
vi uklonila. Jej úprimný záujem o palác regenta potešil, hoci
nechcel hovoriť o svojich pokladoch.
Keď princ zamieril k ďalšej dvojici, po Anne už nebolo ani
stopy. Race ponúkol Natalie  rameno a spolu sa vybrali pre-
zrieť si opačnú stranu paláca. Bude to naozaj zaujímavý večer,

pomyslel si. Nezostávalo mu nič iné, len sa hrať na schová-
vačku, ale dúfal, že to zvládne. Potom mu zišlo na um, že to
nebude až také ťažké. Anne sa mu určite tiež bude chcieť vy-
hnúť.

anne sa zasmiala na nejakom vtipe kapitána Ralstona, vô-
bec ho však nevnímala a zo všetkých síl sa usilovala nedať nič
najavo.
Race de Vere je tu. Zjavil sa úplne nečakane. Dokonca ani
nevidela jeho meno na zozname nových hostí, ale potom si
uvedomila, že v ten deň do zoznamu ani nepozrela.
Aj tak mala pocit, že ju zradil. Okrem toho po jeho boku
kráčalo pekné temperamentné dievča. Kto je to? Kde stále be-
rie tie zástupy ctiteliek? A táto je, mimochodom, neskutočne
mladá.
Máš predsa svoju hrdosť, Anne!
Navrhla Ralstonovi, aby sa pripojili k nejakej skupine - me-
dzi ľuďmi sa cítila bezpečnejšie -, a sústredila sa na konver-
záciu. Usilovne počúvala Ralstona, ktorý rozprával akýsi
príbeh z vojny.
Prečo sa de Vere musel objaviť práve teraz, keď už Alderto-
novi sľúbila, že sa zaňho vydá? Určite má nejaké nadpriro-
dzené schopnosti! Celé vnútro sa jej triaslo a nemohla sa na
nič sústrediť. Tak sa však cítila už od rána.
Podvedome azda tušila, že de Vere sa objaví?
Od rána v nej rástlo presvedčenie, že sa za Aldertona vydať
nemôže. Súhlasila však s jeho ponukou na sobáš, čo zname-
nalo, že je zasnúbená. Z rodinných dokumentov vedela, že
žiadna lady Peckworthová ešte nikdy nezrušila zásnuby. Na
druhej strane o jej zasnúbení s lordom Aldertonom zatiaľ ni-
kto nevedel, čo znamenalo, že má ešte šancu rozmyslieť si to.
Pravdaže, postupne v nej manžel možno prebudí vášeň a lás-
ku, ale pochybnosti ju kvárili čím ďalej tým viac. V jeho boz-

ku nebolo nič, absolútne nič, len rozpaky a hanblivosť. Pred-
stava, že takto by mal vyzerať ich intímny život, sa Anne vô-
bec nepozdávala.
Preto sa rozhodla, že sa radšej vydá za Ralstona. Rozhodne
to musí urobiť čo najskôr, inak zošalie. Ralstone bol pekný,
príťažlivý a jeho nežné bozky ju vzrušovali. Pochádzal z pri-
jateľnej rodiny a mal aj nejaký majetok. Pravda, neveľký, ale
ona to môže ľahko zmeniť.
Ako čas plynul, bola si stále istejšia správnosťou svojho roz-
hodnutia. Nakoniec sa celkom upokojila. Ralstone bol vtipný
a mal v sebe čosi vyzývavé, čo sa Anne celkom páčilo. Nepo-
znala zatiaľ Trisov názor, ale skôr ako sa k niečomu zaviaže,
určite sa s ním poradí. Dôstojníci, ktorí s ním bojovali vo voj-
ne, považovali Ralstona za vynikajúceho spoločníka, dokonca
o ňom kolovalo niekoľko veselých historiek. Vo flirtovaní bol
azda priveľmi skúsený, ale Anne to až tak neprekážalo. Na-
vyše mala pocit, že je jej úprimne oddaný. Zrejme svojím
správaním Ralstona povzbudzovala, pretože bol veľmi pozor-
ný, ale na druhej strane majetnícky. Ak ho bude ešte chvíľu
povzbudzovať, určite ju požiada o ruku.
Prehodila niečo všeobecné ako reakciu na čiusi poznámku,
ktorú ani poriadne nepočula. Naozaj umožní Ralstonovi, aby
ju požiadal o ruku, keď sa už zasnúbila s iným? Kam sa pode-
la slušná, dobre vychovaná lady Anne Peckworthová? A teraz
sa tu ešte objaví de Vere! Prišlo jej zle. De Vere sa však odvrá-
til, len čo ju zbadal. Jasnejšiu odpoveď jej nemohol dať. Celý
čas sa usilovala odstrániť ho zo svojho života a konečne sa jej
to podarilo. Prinútila sa sústrediť na historku, ktorú práve roz-
prával Ralstone a ktorá vyvolávala salvy smiechu. Možno bolo
na príčine jej prehnané sústredenie, ale Anne si zrazu uvedo-
mila, že Ralstonov veselý príbeh je zlomyseľný. Hlavná posta-
va si nezaslúžila také zaobchádzanie a Ralstonov smiech znel
príliš surovo. Podobne ako smiech ostatných prítomných.
Spomenula si na ďalšiu stránku manželstva, ktorú považo-
vala za dôležitú. Bude sa musieť stretávať s manželovými
priateľmi a bude s nimi tráviť voľný čas. Kto sú vlastne Ralsto-

novi priatelia? Vlastne to nie je až také podstatné. On si tiež
bude musieť zvyknúť na jej priateľov a rodinu.
Presunuli sa k ďalšej skupinke. „Nebol to náhodou Race-
combe de Vere, kto vás pozdravil v galérii, Anne?" opýtal sa
Ralstone.
Anne sa zľakla, či si náhodou niečo nevšimol, ale tváril sa
akoby nič. „Áno," odvetila neisto. „Je to priateľ môjho brata. Ja
ho takmer nepoznám." Upokojila sa a dodala: „Vy ho pozná-
te, kapitán Ralstone?"
„Raz alebo dvakrát sme spolu slúžili. Je to výborný spoloč-
ník, ale niekedy mi pripadá ako blázon."
Anne si uvedomovala, že by mala zmeniť tému, ale neodo-
lala a opýtala sa: „Ako to myslíte?" Zastala a zahľadela sa na
nádhernú porcelánovú vázu.
„Nechcem vás otravovať historkami z armády..." odvetil
Ralstone, ale potom si to očividne rozmyslel. „Vlastne sa nemá
za čo hanbiť. Raz dostal za úlohu bičovať a namiesto normál-
neho biča použil bič vyrobený zo stužiek."
Anne naňho prekvapene uprela zrak. „Ako? Prečo?" Žeby
bol de Vere naozaj blázon? To by vysvetľovalo jeho čudné
správanie.
„Vtedy sme slúžili pod velením majora Underwooda. Bol to
tyran a správal sa čím ďalej tým horšie. Dal človeka zbičovať
aj za odtrhnutý gombík. Nikto ním však nepohol. Bol to jed-
noducho rozkaz."
„Kapitán de Vere odmietol vykonať trest?" Bolo to šialen-
stvo vzhľadom na riziko, ktoré z takého trestu vyplývalo.
„Rozkaz vykonal, ale potrestaného bičoval bičom zo stu-
žiek. Tvrdil, že v rozkaze nie je napísané, čím ho majú odsú-
deného bičovať. Starého Underwooda takmer trafil šľak a pri-
kázal, aby pre zmenu zbičovali de Vera."
Anne stuhla. „Zbičovali ho?"
„Nie, milá lady. Našťastie nie. Muži sa vzbúrili, a to priláka-
lo plukovníka. Napokon celú vec vyriešil sám Wellington.
Rozsudok znel, že sú vinní obidvaja, ale Underwooda hneď
nato prevelili do Írska. Chudáci Íri."
Anne sa nevedela spamätať zo šoku. „To je jedno. Teda ka-
pitánovi de Verovi hrozilo, že ho zbičujú?"
Ralstone sa však zasmial. „Pravdaže nie, lady Anne. Dôstoj-
níkov predsa telesne netrestajú. Podlomilo by to ich autoritu.
Práve preto sa Wellington zbavil Underwooda."
Svätožiara okolo de Verovej hlavy zmizla. Bol to obyčajný
omyl, nič viac. Až teraz pochopila, prečo tvrdil, že vojnu ne-
prežil celkom bez problémov.
Pristavila sa pri nich ďalšia dvojica a Ralstone znovu poroz-
prával historku o de Verovi. Ako keby ju už všetci poznali.
Plukovníkovi Emersonovi sa zdala vtipná, major Crispin ju
považoval za šialený nezmysel, ktorý mohol podkopať autori-
tu nadriadeného.
Anne zrazu všetko pochopila. De Vere zachránil vojaka
pred nespravodlivým bičovaním. Mala chuť opýtať sa prítom-
ných dôstojníkov, či by splnili ten príkaz, ale nakoniec si uve-
domila, že je to zbytočné. Všetci by poslúchli, vrátane Ral-
stona.
„Kapitána de Vera vôbec nepotrestali?" opýtala sa pani
Crispinová.
„Wellington len verejne vyhlásil, že keby de Vere neposlú-
chol jeho príkaz, dal by ho zastreliť."
„To si myslím aj ja," pridal sa Crispin.
Anne cítila, že musí niečo povedať. „Podľa mňa by si pán de
Vere za svoj čin zaslúžil pochvalu."
Ticho, ktoré sa rozhostilo, naznačovalo, že to bola nevhod-
ná poznámka, ale Anne bolo už všetko jedno.
„Aj tak bol čudák," zasiahol rýchlo Ralstone. „Jeho muži sa
stále smiali, dokonca aj pred bojom. Niektorých dôstojníkov
to rozptyľovalo. Svojich mužov nazýval Smejúce sa mŕtvoly,
ale im to očividne neprekážalo."
„Chvalabohu, že som mu nikdy nevelil," ozval sa Crispin.
„Podľa toho, čo som počul doteraz, nevylučujem, že je blá-
zon."
Anne musela niečo povedať, ale pokúsila sa pritom aspoň

o úsmev. „Keby ma čakal boj s nepriateľom, major, aj ja by
som sa radšej smiala ako triasla od strachu."
„Najmä preto neposielame do vojny ženy, lady Anne."
Uklonil sa a spolu s manželkou sa stratil v dave.
„Starý Crispin nemal nikdy zmysel pre humor," zapojil sa
plukovník Emerson. Potom sa však spolu s manželkou tiež
pobral preč.
„Bránite de Vera až príliš okato, lady Anne," povedal
Ralstone. „Je pre vás taký dôležitý?"
Anne obliala horúčava. Neuvedomila si to, keď de Vera in-
štinktívne bránila. Nasilu sa zasmiala. „Vôbec! Je to len priateľ
môjho brata a zdá sa mi neškodný."
Vyznelo to hrozne, ale čo iné jej zostávalo?
Pili sme spolu brandy, potom sme sa bozkávali a neskôr som zatú-
žila ľahnúť si s ním do postele. Potom som zasa chcela, aby ma zne-
uctil počas plesu v cudzej spálni. Áno, páčia sa mi jeho výmysly a vti-
py, a teraz obdivujem aj jeho odvahu a česť.
„Neškodný?" zopakoval pobavene Ralstone a Anne si uve-
domila, že de Vere musel ako vojak zabíjať. Prebehol jej mráz
po chrbte. Pozrela na vyškerených mužov a uvedomila si, že
všetci už zažili deň, keď im ruky zmáčala cudzia krv.
Zrazu si niečo všimla, presnejšie niekoho. Zbadala mladú
ženu plnšej postavy v odvážnej modrej róbe s turbanom, kto-
rá držala za rameno urasteného dôstojníka.
„Bože, to je Claretta!"
Ralstone sa zahľadel tým smerom. „Máte na mysli Crum-
povu manželku? Áno, na to, že nie je dôstojník urodzeného
pôvodu, oženil sa dobre."
Anne by ho bola najradšej prebodla palicou. „Musím ísť za
nimi a zablahoželať im k sobášu." Keď vykročili, dodala: „Cla-
retta je sesternica môjho nevlastného brata, vojvodu zo St. Ra-
venu."
„Ospravedlňujem sa, lady Anne. Netušil som, že je vaša prí-
buzná."
Chcela namietnuť, že to nepovedala z toho dôvodu, ale už

boli blízko pri manželoch. „Claretta! Vyzeráš úžasne. Určite je
za tým tvoj manžel."
„Anne!" Z Claretty sa nestala krásavica z večera do rána, ale
podľa širokého úsmevu a žiary v očiach si Anne domyslela, že
je spokojná.
Claretta jej predstavila kapitána Crumpa, vážneho pána
s láskavým srdcom. Mal trochu hranatú tvár, krátke tmavé
vlasy a pôsobil mohutným dojmom. Anne zišlo na um, že
s Clarettou budú mať pevné, dobre stavané detí.
Spomenula si, že by sa mala Clarette pozrieť na brucho, ale
mladá žena bola vždy plnšia a okrem toho mala naberanú
sukňu, takže na nej nebolo nič vidieť. Napokon na tom aj tak
nezáležalo. Na prvý pohľad boli manželia šťastní.
Pustili sa spolu do reči a kapitán Crump sa Anne čoraz väč-
šmi pozdával. Mal trochu londýnsky prízvuk, ale to nepreká-
žalo. Vystupoval a vyjadroval sa bezchybne.
Kým Crump s Ralstonom o čomsi debatovali, Anne sa sklo-
nila ku Clarette. „Blahoželám. Je úžasný."
Claretta sa usmiala. „Aj ja som toho názoru. Dúfam, že aj ty
si nájdeš báječného manžela, Anne. Uvidíš, že to pôjde ľahko,
veď je z teba doslova krásavica."
Anne by sa jej najradšej bola opýtala: A čo z toho? Napokon
sa však len usmiala. „Dúfam, že nemáš nepríjemnosti."
„Myslíš ľudí?" Claretta pokrčila plecami. „Niektorí nad na-
mi ohŕňajú nos. Nám je to však jedno. Obaja dávame pred-
nosť pokojnému životu. Určite by to však bolo ťažšie, keby žili
moji rodičia. Najmä matka." Vystrúhala trpkú grimasu a Anne
sa usmiala. „Musím povedať," pokračovala Claretta, „že má-
me určité nezhody s Corneliou. Nikdy sme si ktovieako nero-
zumeli, a navyše sa vydala za Treamena. Je síce gróf, ale je to
naozaj odporný chlap. Mám pocit, že Cornelia mi závidí."
Anne si musela zahryznúť do pery, aby sa nerozosmiala.
Claretta mala pravdu. Vlastne to vôbec nebolo smiešne. As-
poň si uvedomila, čo sa stane, keď sa žena vydá za muža uro-
dzeného pôvodu len pre jeho postavenie a vôbec nevezme do
úvahy jeho povahu. Claretta sa na druhej strane rozhodla pre

odvážny krok so spoločensky nevhodným ženíchom, ale asi
to za to stálo.
„Nevieš, koho si máš vybrať?" opýtala sa Claretta a pozrela
na Ralstona. „Tento napríklad vyzerá výborne."
„Ano," súhlasila Anne. Ralstone bol naozaj príťažlivý muž.
„Ľudia si však skôr myslia, že to bude Alderton."
„Je to dobrý človek."
Claretta sa zatvárila prefíkane, akoby tušila, že Anne niečo
skrýva, ale prerušil ich výbuch smiechu. Anne sa obrátila a vi-
dela, ako do sály vchádza Race de Vere so skupinkou svojich
rozjarených priateľov.
Na scénu vstupuje blázon. V skutočností nebol nijaký blá-
zon, ale ako blázon si mohol robiť žarty aj zo samého kráľa.
Teda Smejúce sa mŕtvoly. Keby Anne bola vojačka, rada by
slúžila pod ním. Okrem toho by tiež rada prežila zvyšok živo-
ta s úsmevom na perách.
Pohľady sa im na chvíľu stretli, potom sa však Race obrátil
k svojej veselej partnerke. Zasa jej dal najavo, že nemá zá-
ujem, ale Anne bolo jasné, že to tak v skutočnosti nie je. Jeho
pohľad jej pripadal ako letmý bozk. Vyvolala v ňom hádam
pred chvíľou v galérii dojem, že s ním nechce mať už nič spo-
ločné? Ak vezme do úvahy ich posledné stretnutie, ani by sa
nečudovala.
Prestala vnímať vravu okolo seba a zamyslela sa. Keď ho
dnes večer prvý raz zbadala, zostala prekvapená, nedokázala
sa ani usmiať. Panebože, asi to pochopil tak, že sa s ním už ne-
mieni rozprávať. Záležalo len od nej, či ho vyprovokuje k ďal-
šiemu kroku, alebo odradí.
Potom sa im pohľady stretli v zrkadle. Bol to zvláštny pocit -
akoby stáli na dvoch javiskách oddelených sklenou stenou.
Hľadala mu v očiach nejakú výzvu, niečo, čo by jej umožnilo
k nemu podísť, tak aby to nebolo nevhodné. Od začiatku všet-
ko záviselo len od nej. Ona je dáma, on džentlmen. Ona je
dcéra vojvodu, on len sluha jej brata. Už od prvého stretnutia
ich delila táto sklená stena. Vtedy v Benningovej pracovni sa
však odvážila vystrieť k nemu ruku a sklená prekážka na oka-

mih zmizla. Vlastne nie, zmizla ešte niekoľko ráz. Pravda, len
na chvíľu, ale predsa. Napríklad na plese u Swinamerovcov.
Musí to skúsiť ešte raz. A musí to urobiť skôr, ako sa rozhod-
ne, či sa vydá za Aldertona, Ralstona, alebo za niekoho iného.
Musí to skúsiť kvôli sebe aj kvôli nemu, ale aj kvôli ostatným
mužom. Je predsa hrozné stať sa manželom až ako druhý
vhodný kandidát v poradí. Musí to stihnúť ešte dnes večer,
skôr ako Race de Vere opäť zmizne z jej sveta ani rozprávko-
vá bytosť. A čo ak sa ukáže, že mu ani ona nie je ľahostajná?
Stále bude spoločenskou nulou. Jej rodina bude otrasená.
Spoločenská smotánka sa jej bude smiať rovnako, ako sa sme-
je Clarette...
Bude sa správať ako Claretta. Vezme si muža, ktorého mi-
luje. Keď však znovu pozrela na dvere, Race tam už nebol.
Rýchlo ukončila rozhovor s Crumpovcami a obrátila sa
k Ralstonovi. „Rada by som sa ešte poprechádzala." Obrátila
sa a vykročila rovnakým smerom ako pred chvíľou skupinka
obklopujúca Racea.
Ako ho má nájsť medzi toľkými ľuďmi? A kde sa s ním mô-
že v pokoji porozprávať?
Ralstone ju chytil za ruku a stisol jej prsty. „Čítate mi myš-
lienky, lady Anne. Aj ja túžim po tichom kútiku."
Bože, nie. Len nie teraz.

„dnes večer vyzeráte naozaj neodolateľne," pošepkal jej
nežne Ralstone a perami sa jej takmer šuchol o ucho. „Ako
kráľovná. Mám obavy, aby vás princ regent nechcel získať
pre seba."
Nezmysel. Anne sa odtiahla. „Je predsa ženatý. Alebo ste sa
domnievali, že by som sa mohla stať jeho milenkou, kapitán?"
Ralstone očervenel. „Pravdaže nie." Znovu sa však k nej pri-
tisol. „Určite dobre viete, čím by ste sa mali stať, keby bolo po
mojom, lady Anne." Stíchol a významne jej zovrel ľavú ruku.
Anne si uvedomila, že v úzkej chodbičke zostali sami.
„Anne, viete, že si z celého srdca želám, aby ste sa stali mo-
jou manželkou. Mám nádej?"
Tmavé oči, lemované hustými mihalnicami, boli v tej chvíli
vážne. Anne si uvedomila, že doteraz neodmietala jeho dvo-
renie a že si zaslúži odpoveď. Srdce jej začalo prudko biť. Naj-
prv Alderton, a teraz tento! Správa sa úplne nevhodne.
„Keby to tak nebolo, kapitán Ralstone, asi by som tu teraz
s vami nestála."
Pokorne sa usmial. „Jack. Mohli by ste ma volať Jack?"
Aj de Vere jej raz ponúkol, aby ho oslovovala po mene. Vte-
dy odmietla.
„Možno medzi štyrmi očami..."
Ralstone sa usmial trochu optimistickejšie. Sebavedomejšie.
„Kedy sa teda porozprávame osamote, Anne?"
„Nebolo by to vhodné..."
Stisol jej ruku. „Rozumiem. Ste silná a odvážna, a ja nieke-
dy zabúdam, že ste ešte panna..." Úctivo sa poklonil a poboz-
kal jej ruku.
Anne si zahryzla do pery, aby nevybuchla do smiechu. Čo
to Race hovoril? Že nemá veriť mužom, ktorí sa klaňajú, ako-
by bola svätá... Ralstone jej ešte vždy nepustil ruku a Anne sa
obzerala na všetky strany, či ich niekto nevidí. Dúfala však
márne.
Spoza rohu sa vynoril Race s partnerkou. Zastali. Race
a Anne sa na seba zahľadeli. Tentoraz medzi nimi nestála ni-
jaká sklená stena.
Raceova partnerka sa šťastne usmievala. Anne si vedela
predstaviť, aké romantické predstavy sa jej preháňajú hlavou,
a najradšej by ju bola varovala. Potom sa však Race naklonil
k dievčine, obrátili sa a zmizli.
Ralstone sa vystrel a zmätená Anne sa naňho žiarivo usmia-
la. Opätoval jej úsmev, určite si bol istý, že je ruka v rukáve.
Anne však premýšľala len o tom, ako by sa dostala k Ra-
ceovi. Chcela sa s ním porozprávať medzi štyrmi očami.
Ralstone sa jej niečo opýtal. Odpovedala mu, ale rýchlo vy-

kročila smerom, ktorým sa pred chvíľou pobral Race. Dúfala,
že Ralstone si jej správanie vysvetľuje ako ostýchavosť, a na-
ozaj sa trochu zahanbila. Nevedela sa však sústrediť na nič,
len na Racea.
Musí sa s ním porozprávať. Musí mu vysvetliť, že Ralstonov
bozk na ruku nič neznamenal. Musí zistiť, čo k nej cíti.
Prechádzala z miestnosti do miestnosti s Ralstonom za pä-
tami, kým ju nezačala bolieť noha. Racea však nikde nevi-
dela. Možno už mávol čarovným prútikom a zmizol. Anne
tomu nemohla uveriť. Dosiaľ cítila jeho prítomnosť. Ne-
môže sa s ním však stretnúť, keď jej Ralstone stále šliape na
päty. Prečo jej to nezišlo na um už skôr? Musí sa ho nejako
zbaviť.
„Potrebujem ísť na toaletu," šepla hanblivo.
Ralstone sa opýtal najbližšieho lokaja, kde sú dámske toale-
ty, a odprevadil ju tam. Pravdaže, bolo neprípustné, aby ju
tam čakal. Ako by sa cítili ostatné dámy, keby všetky čakali
pred toaletou zástupy partnerov?
„Počkajte ma v hlavnej hale, kapitán Ralstone." Tam nebu-
de vidieť, odkiaľ vyšla.
Uklonil sa a odišiel. Anne si vydýchla a vošla na toaletu. Eš-
te nevymyslela, ako sa zbaví Raceovej partnerky, ale polovicu
úlohy už zvládla. Nepotrebovala ísť na toaletu, tak si len sad-
la, aby si trochu oddýchla. V miestnosti bolo desať, dvanásť
dám. Niektoré si prišli odpočinúť ako ona, ostatným slúžky
upravovali vlasy. Všetky dobre poznala, aj ony poznali ju.
Zrazu ju však opanoval čudný pocit, že tušia, čo má v úmys-
le. Počula však len samé chválospevy o svojej róbe a driečnom
spoločníkovi.
Vtom zaznelo meno de Vere. „Natalie  nič nehrozí. Pán de
Vere ženy náramne priťahuje, ale ona ešte nie je na také veci
pripravená."
Anne si uvedomila, že to povedala lady Vandeimenová,
predtým Maria Celestinová a ešte predtým Maria Dunpott-
-Ffyfeová. Rozprávala sa s lady Harlesdonovou, staršou dá-
mou, ktorá zbožňovala klebety.
„Dievčatá sú na také veci pripravené, len čo sa im prerežú
predné zuby, Maria. Buďte opatrná."
„Som opatrná, Clara, ale podľa mňa by sa im tie zuby mali
prerezať pri nejakom peknom mládencovi. Potom sa nedajú
nachytať na sladké lichôtky."
Nedajú sa nachytať na lichôtky. Annino sebavedomie
spľaslo ako bublina.
„De Vere naozaj ženy mimoriadne priťahuje," pokračovala
Maria Vandeimenová. „Neviem prečo. Možno preto, že sa
v jeho prítomnosti cítia príjemne. Majú pocit, že mu na nich
úprimne záleží. De Vere má dobré srdce. Natalie, zlatko, ako
sa bavíš?"
Anne pozrela na dievčinu, ktorá si prisadla k starším dá-
mam a zatiaľ čo jej lady Vandeimenová naprávala neposluš-
ný prameň vlasov, s nadšením ospevovala krásy princovho
paláca. O Raceovi sa vôbec nezmienila, takže na ňu jeho čaro
asi nezapôsobilo.
Anne však začali hrýzť pochybnosti. Čo keď aj ona patrí do
zástupu žien, ku ktorým sa správal milo, a len si nahovára,
že sa do nej zaľúbil? Rozum ju nabádal, aby nič nepodnikla
a zachovala si hrdosť. Mala by sa čo najskôr vrátiť k Ralstono-
vi, prijať ponuku na manželstvo a dať de Verovi najavo, že pre
ňu nič neznamená. Len preto, aby sa vyhla tomu najhoršie-
mu - hanbe.
Anne však nebola zbabelá a uvedomila si, že ak sa nepokú-
si prísť pravde na koreň, bude ju to trápiť až do smrtí. Zrazu
jej zišlo na um, že ak je Natalie  tu, Race je sám.
Rýchlo vzala palicu, vyšla z toalety a vykročila chodbou do
tej časti paláca, kde bolo viac ľudí. Kde len môže byť? Kde-
koľvek.
Ralstone ju čakal v hlavnej sále, tam teda ísť nemohla, ale
inak sa mohla pohybovať po paláci bez obmedzenia. Len ke-
by vládala chodiť trochu rýchlejšie! Okrem toho bola vojvo-
dova dcéra, ktorú si všetci všímali. A každý, od lokaja až po
princa, chcel úbohej mrzáčke pomôcť.
Princ regent už chcel poslať po Ralstona, ale Anne sa ho

v poslednej chvíli podarilo presvedčiť, že si chce ešte prezrieť
jednu miestnosť. Tušila však, že Ralstone ju už určite niekde
hľadá a Race má po boku Natalie .
Vtom sa zázračne zjavil vo dverách - ako blesk z jasného
neba.
Skôr ako stihol odísť, oslovil ho sám princ. „Pán de Vere,
pravda?" Race sa uklonil a princ pokračoval: „Chcem vám
zveriť jeden veľmi cenný poklad, pane, ruku lady Anne Peck-
worthovej."
Anne pozrela na Racea.
Princ sa zachichotal. „Len som žartoval." Aj tak však postr-
čil Anne k Raceovi a tľapol ho po pleci. „Buďte taký láskavý
a odprevaďte ju k jej partnerovi."
Potom sa princ vzdialil, aby sa porozprával s inými hosťa-
mi, a Anne konečne zostala sama s Raceom de Vere. Sama
uprostred desiatok ďalších hostí.
Uvedomila si, že sa chveje na celom tele. Možno bola na prí-
čine dlho potláčaná túžba stretnúť sa s ním osamote. Všetko
naokolo akoby znehybnelo.
Povedz predsa niečo, Anne. „Som prekvapená, že vás zno-
vu vidím, pán de Vere." Vyznelo to normálne? Božemôj, há-
dam to nevyznelo v tom zmysle, že on tu nemá čo robiť. Že
nemá čo hľadať na takom vznešenom podujatí. Pozrela pred
seba. Nevládala sa mu pozrieť do očí.
„Máte predstavu, kde by sme našli kapitána Ralstona, lady
Anne?"
Chce sa jej čo najrýchlejšie zbaviť? „Bohužiaľ, nie," klamala.
„A kde je vaša partnerka, pán de Vere?"
„Nahovorili ju, aby zahrala na harfe."
„Nemali by ste byť pri nej?"
„Je pri nej jeden spoľahlivý nadporučík. Iba čo by som im
zavádzal."
Konečne pozrela naňho a uvedomila si, že sa usmieva.
„Hrá veľmi dobre," dodal de Vere.
Aj ja viem hrať na harfu. Našťastie to nepovedala nahlas.
Naozaj ho to dievča tak zaujalo? Ak je Natalie  príbuzná lady

Vandeimenovej, bol by to preňho veľmi výhodný zväzok.
Nie však taký výhodný ako sobáš s ňou. Mala ho teraz len
pre seba a presne po tom túžila. Čo má urobiť? Nemôže sa
ho predsa opýtať: Čo myslíte, nemohli by ste sa so mnou ože-
niť?
„Poďme sa prejsť a možno na kapitána Ralstona niekde na-
trafíme."
„Ako si želáte, lady Anne, ak vás chôdza príliš nevyčer-
páva."
„Vôbec, najmä keď sa mám o čo oprieť."
„Vaša nová palička sa mi veľmi páči. Máte ich viac?"
Nezmôže sa na nič, len na banálne frázy? Napokon od ne-
ho nemôže čakať, že sa k nej bude na verejnosti správať rov-
nako ako v Benningovej pracovni. Okrem toho si možno stále
myslí, že jeho prítomnosť jej nie je po vôli. Uvedomila si, že
mu ju kázal odprevadiť sám panovník, a ona mu zatiaľ neve-
novala ani len úsmev.
Konečne pozbierala odvahu a povedala: „Paličku použí-
vam, odkedy sme spolu strávili večer v Benningovej pracovni,
pán de Vere."
Skúmavo sa na ňu zahľadel, ale jeho výraz sa nezmenil.
Prečo je taký nechápavý?
„Som veľmi rád, že som vám pomohol, drahá lady."
Drahá lady. Znovu zdôrazňuje, aký je medzi nimi rozdiel.
Tentoraz ho Anne nepustí, kým si všetko nevysvetlia. „Je tu
veľmi teplo," prehodila. Bola to pravda, ale teplo jej bolo pre-
dovšetkým z neho. „Nemôžem sa ovievať vejárom, keď sa vás
držím a druhou rukou sa podopieram o palicu."
Chcela, aby jej chytil vejár, ale de Vere namiesto toho ustú-
pil. Anne rázne otvorila vejár. „Čo keby sme na chvíľu vyšli
von?"
Nechápavo vyvalil oči. „Prečo?"
Anne si uvedomila, že stoja sami v úzkej chodbe, ale každú
chvíľu sa mohol niekto objaviť. „Nadýchať sa čerstvého vzdu-
chu, pane." V prvom rade mu chcela vysvetliť to, čoho sa stal
pred chvíľou svedkom. „Keď ste ma pred chvíľou videli, pán

de Vere, spomenuli ste si rovnako ako ja na lekciu bozkávania
v Benning Hall?"
„Len mi zišlo na um, že Ralstone pre vás nie je vhodný
muž."
„Naozaj?" Na chvíľu skamenela a pozrela sa naňho ponad
okraj vejára. „Môžete mi teda povedať, kto je pre mňa vhod-
ný?"
Božemôj, vyznelo to nevhodne, ale azda ho tak prinúti k či-
nu. Keby ju požiadal o ruku, vedela by, čo povedať. Áno. Bolo
by to šialenstvo, odporovalo by to zdravému rozumu, ale aj tak
by povedala áno. Áno! Áno!
Prekvapene zdvihol obočie. „Dajte mi zoznam vašich ná-
padníkov, drahá lady, a označím na ňom všetkých vhodných
mužov."
Stisla paličku tak silno, až sa jej kovová ozdoba zaryla do
dlane, a prudko zavrela vejár. „Do toho vás nič, pane."
„Vy sa však správate, akoby ma malo byť, lady Anne."
„Pretože ste mi obrátili život naruby!"
Pristúpil bližšie a zovrel jej ruku. „Prestaňte vyvádzať."
Takmer mu povedala, že môže vyvádzať, kedy sa jej za-
chce, ale to by bolo už úplné šialenstvo. Najradšej by ho pre-
bodla palicou, čo by bolo rozumné, ale, žiaľ, nereálne. Vtom sa
na chodbe zjavila skupinka hostí a zvedavo na nich pozerali.
Počul ich de Vere prichádzať?
Prinútila sa usmiať a odtisla mu ruku, ale vlastne už ani ne-
musela. Pustil ju sám.
„Prečo my dvaja stále spolu bojujeme, pán de Vere?" opý-
tala sa, keď znovu osameli. „Vôbec by mi neprekážalo, keby
som vás už nikdy nestretla."
„To rád počujem, lady Anne, nerád by som vás obťažoval.
Ale nevydávajte sa za Ralstona."
Najradšej by ho zaškrtila. „Ak budem chcieť, pane, tak sa
zaňho vydám. Vy ma nemôžete zastaviť."
„Mohol by som o ňom čo-to povedať Uffhamovi."
„Čo máte konkrétne na mysli?" Ak sa ukáže, že Ralstone je

ničomník, čo urobí? Bude sa musieť vydať za Aldertona. Uve-
domila si, že po ňom vôbec netúži.
„Napríklad súboje. Ženy. Hovoril som vám predsa, že keď
je niekto hrdina, ešte to neznamená, že z neho bude dobrý
manžel. Ak sa dobre pamätám, vojvoda zo St. Ravenu si mys-
lí to isté. Mimochodom, nepatrí tiež k vašim nápadníkom?"
Tris? V hlave už mala dokonalý zmätok. V úsilí zachovať si
dôstojnosť, prehodila: „Pravdaže patrí."
Ralstone teda zabil niekoho v súboji? Pre ženu?
Hrdosť ju však nútila pokračovať. „Vlastne práve premýš-
ľam nad St. Ravenovou ponukou. Takže, čo sa týka Ralstona,
nemusíte si robiť starosti. Čím ste mi pripomenuli, že by som
ho mala vyhľadať."
Obrátila sa, ale Race ju chytil za ruku. „Premýšľate? Teraz,
keď ste si už zvykli na spoločnosť, nebol by zväzok so St. Ra-
venom ideálny? Každý predsa vidí, že mu na vás záleží."
Pozbierala posledné zvyšky cti a odvetila: „Ste neuveriteľne
opovážlivý, pane."
„To je pravda. Čudujem sa, že vás to ešte prekvapuje. Tak
čo urobíte?"
Prudko sa vytrhla. „Do toho vás nič. A ak sa ku mne ešte raz
priblížite, sľubujem, že vás znovu udriem, ale tak, aby ste na to
nikdy nezabudli!"
Obrátila sa a odpochodovala, preklínajúc svoju krivú nohu.
Na druhej strane však bola vďačná za palicu, ktorá jej do-
voľovala kráčať dôstojne. Bože. Prečo len šla za ním? Teraz si
konečne bola načistom, že z jeho strany ide iba o súcit. Chce,
aby sa vydala za Trisa. Keby to mala v pláne, mohla by zme-
niť rozhodnutie, len aby ho nahnevala. Teraz sa však musí za
niekoho vydať, aby mu niečo dokázala.
Ralstone.
Súboje.
Alderton.
Chladné bozky.
Musí si vziať Ralstona, najmä preto, že de Vere ju pred ním

varoval. Ak nič iné, aspoň je vášnivý. A čo sa týka súbojov, ur-
čite sa zastal počestných dám, a na tom predsa nie je nič zlé.
Jeho bozky ju okrem toho vzrušovali.
Práve kráčala popri krásnej soške milencov. Keby sa tak
mohla zahnať palicou! Rozbila by sa na tisíc črepín.
24
ralstone poslušne čakal anne v hlavnej sále, a keď ju
zbadal, očividne sa mu uľavilo. „Už som mal obavy, Anne."
„Natrafila som na princa."
„Kráľovská rodina má isto prednosť," povedal s úsmevom.
„Chcete si sadnúť a počúvať hudbu?"
Anne hodila okom na bucľaté dievča. Naozaj hrala na harfu
výborne. Nemala dôvod žiarliť, ale v tej chvíli na ňu nemohla
ani pozrieť. „Nie. Chcem sa nadýchať čerstvého vzduchu."
Tón, akým to povedala, Ralstona prekvapil, ale okamžite jej
ponúkol rameno. „Poďme do záhrady, môžeme sa poprechá-
dzať."
O chvíľu boli vonku. Nočný vzduch bol chladný a Anne ľu-
tovala, že si nevzala šál. Bola jej zima, ale nemala to svedomie
preháňať Ralstona hore-dolu.
Večierok sa našťastie čo nevidieť skončí. Odzajtra sa začne
správať ako slušne vychovaná mladá dáma. Je predsa neslý-
chané, aby sa zasnúbila naraz s dvoma mužmi! Zajtra dá ko-
šom chudákovi Aldertonovi a porozpráva sa s Ralstonom.
Musí však počkať aj na Trisov názor.
Keďže Anne sa obávala, aby sa Ralstone o niečo nepokúsil,
očami hľadala skupinku, ku ktorej by sa mohli pripojiť. Lord
a lady Amleighovci sa rozprávali s Vandeimenovcami a ešte
jednou dvojicou. Tam bude v bezpečí a okrem toho dá Amlei-
ghovcom najavo, že nemá pocit krivdy.
Práve keď Ralstonovi navrhla, aby sa k nim pripojili, z pa-
láca vyšiel Race de Vere s partnerkou a vykročil rovnakým
smerom. Všetci ho vítali ako milého priateľa.
Race a Amleigh? Ďalší prítomný džentlmen mal len jednu
ruku. Anne sa s ním už predtým chvíľu rozprávala a jeho
priezvisko jej bolo povedomé...
Major Beaumont. Člen Spolku rebelov! Anne sa zovrelo
hrdlo a zalapala po dychu. Lord Amleigh je Rebel. Major
Beaumont je Rebel.
Race de Vere síce nie je Rebel, ale blízky priateľ spolku, čo
ju pokladá za chuderu, ktorej treba pomáhať. Prudko zaboči-
la a dovolila Ralstonovi, aby ju odviedol do vzdialenejšieho
kúta záhrady.
Často premýšľala nad tým, prečo Race trávi toľko času s Uff-
hamom. Teraz jej konečne svitlo. Len tak sa mohol dostať do
vyšších kruhov. Bol vyslancom Spolku rebelov a jeho úlohou
bolo vyriešiť poľutovaniahodnú situáciu lady Anne Peck-
worthovej. Nebolo jeho úlohou oženiť sa s ňou. Mal ju len tro-
chu postrčiť a dostať do spoločnosti, kde si našla vhodného
ženícha a zmiernila ich zlé svedomie. A ona ho ešte aj dnes
prenasledovala ako hlúpy pes, ktorý žobroní o láskavosť!
„Anne," ozval sa Ralstone a chytil ju za ruku.
Až teraz si uvedomila, kde sa ocitli. Rozhovory a smiech
k nim doliehali len z diaľky.
„Ste pripravená odpovedať mi na otázku, Anne? Netrápte
ma už. Budem najšťastnejším človekom na svete?"
Anne prestávala vnímať, čo je predstava a čo skutočnosť.
Vlastne už ani nestála na javisku a nehrala pre obecenstvo bez
tvárí. Akoby sa dostala do inej dimenzie, kde okrem nej nebo-
lo ani živej duše. Uvedomila si, že celé týždne hrala divadlo
a tajne dúfala, že Race de Vere sa napokon ukáže a ona sa vrá-
ti do reality.
„Anne?"
Pozrela na kapitána Ralstona - v červenej uniforme bol na-
ozaj fešák. Tmavými očami jej hľadal na tvári náznak nádeje.
Aspoň niekomu prinesiem šťastie, pomyslela si.
„Áno," odvetila. „Vydám sa za vás, Jack." Posledné slovo
zdôraznila.
Chytil ju za obe ruky a priložil si ich k ústam. Neprestával

jej pritom uprene hľadieť do očí. „Som najšťastnejší muž na
svete."
Chcela mu povedať, že sa opakuje, ale nadišiel čas hrať no-
vú úlohu - úlohu milujúcej manželky.
„Kedy sa vezmeme?" opýtal sa.
Okamžite, chcela povedať, ale to sa nedalo. Aj keby hneď
dostali súhlas.
Potom si spomenula na de Verovu výstrahu, že povie Uff-
hamovi o Ralstonových súbojoch a ženách. „Utečieme spolu
a dáme sa tajne zosobášiť," odvetila.
Prekvapene vypúlil oči. „Čože? To nebude treba, drahá."
Anne by sa bola najradšej hlasno rozosmiala. Pripomenul
jej chudáka Jeremyho z hry Odvážna lady. Anne sa však vžila
do úlohy Rosalinde natoľko, že nič nemohlo zmeniť jej roz-
hodnutie. Ak utečú, de Vere už nič nevyvedie a ona nebude
mať čas na premýšľanie. Tohto nápadníka jej už žiadna krá-
savica neukradne. Spomenula si na Susan Amleighovú. Bola
to pekná žena, najmä keď z nej vyžarovalo šťastie a láska, ale
črty tváre mala dosť ostré, nos pridlhý a bradu hranatú. Na-
priek tomu sa jej podarilo odviesť Anne Amleigha. To sa už ni-
kdy nesmie stať.
Pozrela Ralstonovi do očí a zaklamala: „Moja rodina ne-
chce, aby som sa za vás vydala. Potrvá celú večnosť, kým ich
presvedčíme."
„Prečo? Čo by mali proti mne? Všetko im vysvetlím."
„Dozvedeli sa, že ste sa zúčastnili na niekoľkých súbojoch."
Ralstone trochu očervenel a zatváril sa zahanbene. „Prizná-
vam sa. Bránil som však len česť istej dámy, prisahám."
Anne sa usmiala. Od začiatku nemala pochybnosti, že ho
k tomu viedol ušľachtilý cit. „Moju česť by ste tiež bránili?"
Objal ju. „Pravdaže. Zabil by som každého, kto by vás urazil."
Na javisku by to vyznelo veľmi romanticky a Anne si na
chvíľu predstavila, aké by to bolo, keby Ralstone zabil de Ve-
ra. Skutočnosť však nebola ďaleko a tá predstava ju vyľakala.
Vytrhla sa mu z náručia. „Keby sme utiekli, Uffham nás bu-
de prenasledovať a vyzve vás na súboj, pravda?"
„Mám obavy, že by sa to tak skončilo, drahá. Nie som zba-
belý, ale vyvolalo by to škandál a mohlo by sa to skončiť tra-
gicky."
Na Anne znovu doľahla realita. Vzdychla. „Bol to hlúpy ná-
pad. Som si istá, že rodičov presvedčíme. Niekoľko odporúča-
ní vašich nadriadených u otca určite zaberie."
Chytil ju za ruky. „Dlhé čakanie by vás pravdepodobne roz-
rušilo, však? A ja si želám len to, aby ste boli pokojná a šťast-
ná. Anne, oženil by som sa s vami ešte dnes večer, keby sa
dalo." Obrátil jej ľavú ruku a vášnivo ju pobozkal na dlaň.
Tentoraz to však nevyvolalo správnu reakciu. Vlastne sa ne-
bolo čo čudovať. Anne mala za sebou ťažký večer. Ako odpo-
veď pritisla pery na jeho ruku.
Pozrel na ňu. „Ste vášnivá žena. Vedel som, že pod vašou
chladnou tvárou horí oheň." Uhryzol ju do palca. „Čo keby
sme predsa len utiekli? Prečo máme čakať, keď vieme, že sa
k sebe dokonale hodíme?"
„Ale čo Uffham?"
To uhryznutie v Anne niečo prebudilo. Niečo nekalé, te-
lesné, vzrušujúce. Pripomenulo jej to de Verovo správanie
v knižnici, ktoré ju rozrušilo, ale neskôr sa jej ten bozk vlastne
páčil. Rozhodla sa správne a nedovolí, aby jej to de Vere pre-
kazil.
Ralstone ju pritisol k sebe a pobozkal. Bozkával ju tak ako
de Vere. Celkom ju opantal a Anne vnímala, ako reaguje jej te-
lo. Bol vysoký, vyšší ako de Vere. Hlavu mala zaklonenú a cí-
tila bezmocnosť.
Je to vzrušenie, alebo strach?
Jednou rukou ho držala okolo krku a potiahla ho za vlasy,
aby zistila, či ho to zastaví.
Vzrušene zastonal. Tento chlap vôbec nepripomínal roztra-
seného Aldertona.
Alderton! Anne prudko otvorila oči a zbadala hviezdy na
oblohe. Ešte vždy je predsa zasnúbená s Aldertonom, a už si
dohaduje svadbu s ďalším mužom. Ak bude pokračovať,
o chvíľu sa bude bozkávať so všetkými na ulici!
Vytrhla sa Ralstonovi z náručia a on sa usmial. „Vydesil som
vás. Ospravedlňujem sa, ale som veľmi vášnivý a vy ma pro-
vokujete už niekoľko týždňov. Keď som si predstavil, že
o niekoľko týždňov budete navždy moja..."
Výraz v jeho očiach vyrazil Anne dych. Áno. Keď sa zaňho
vydá, zabudne na všetkých ostatných mužov.
„Ale čo Uffham? Ak zmiznem, určite ma bude hľadať a ne-
zniesla by som, keby došlo k súboju."
„Myslím, že to zvládneme," povedal.
Pripomínalo to pradenie veľkej šelmy, ktorá má už večeru
istú. Muži sú však lovcami odjakživa a ona sa musí zmieriť so
skutočnosťou, že nepredstavuje nič iné, len úlovok. Ale cen-
ný úlovok, nuž nečudo, že Ralstone je spokojný a cíti sa ako
víťaz.
„Ako to teda urobíme?" opýtala sa.
„Pôjdeme do Greenwichu k mojej sestre Ellen, drahá. Jej
manžel je námorný dôstojník a práve nie je doma. Ellen bude
rada, že sa má s kým porozprávať. Veľa času však mať nebu-
de, lebo vás hneď odveziem na sever."
Anne sa zamyslela a musela pripustiť, že to neznie zle.
Ralstone bol bystrý, a to jej imponovalo. „Takže tam pôjdem
na návštevu Welsfordovým kočom v sprievode Welsfordo-
vých sluhov. Nikto nebude tušiť, že som zmizla. Vaša sestra
nebude mať námietky?"
„Nie, keď ide o naše šťastie."
„Veľmi múdry plán. Budem však musieť vziať aj komornú,
a tá bude isto protestovať."
„Nemôže zostať doma?"
Anne sa na chvíľu zamyslela. Zrazu sa jej zazdalo, že plá-
nuje nejakú hru, nie svoj život. Útek by sa mohol podariť, ale
raz sa bude musieť vrátiť do reality a všetkým oznámiť šoku-
júcu správu.
Predstavila si šťastnú Clarettu Crumpovú a rozhodla sa pre
ďalší krok. „Aký veľký dom má vaša sestra?"
„Nie veľmi veľký," priznal Ralstone. „Určite viete, že naša
rodina nemá veľký majetok, ktorý sa musí rozdeliť medzi ve-

ľa detí. Sestrin manžel Yelland veľa nezarába. Dlho sa tam
však nezdržím, drahá.“
Anne pokrútila hlavou. „To nie je dôležité, aspoň nebudem
musieť brať so sebou Hetty. Určite sa poteší, ak jej dám na týž-
deň voľno, aby mohla navštíviť svoju rodinu."
Znovu jej pobozkal ruku. „Teda sme dohodnutí, láska,
pravda, ak si to naďalej želáte."
„Volo." Anne si spomenula na starý latinský manželský
sľub.
„Volo, utque," odvetil Ralstone. Je to aj moje želanie.
Nemalo ju prekvapiť, že vie po latinsky, lebo mal celkom
slušné vzdelanie, ale ešte väčšmi ju to upokojilo. Bol vysoký,
urastený, vášnivý a pekný, ale aj vzdelaný, bystrý a citlivý.
Anne si stala na špičky a pobozkala ho. „Budeme spolu
šťastní!"
Bozk jej opätoval. „Najdrahšia Anne, určite budeme. Vaša
dôvera pre mňa znamená viac, ako sa dá vyjadriť slovami.
Určite neoľutujeme svoje rozhodnutie. Odteraz ste moja mi-
lovaná manželka." Stiahol si z prsta pečatný prsteň. „Zatiaľ
nemám zásnubný, preto prijmite tento dôkaz mojej hlbokej
oddanosti."
Vtisol jej prsteň do dlane, ale Anne nemala vrecko, preto si
ho hodila do záňadria. Sledoval jej pohyb a Anne vyschlo
v ústach, keď pobádala túžbu v jeho pohľade. Presne po takej
spaľujúcej vášni túžila. Bude však múdrejšie, ak sa teraz vrá-
tia k ostatným.
„Musíme sa vrátiť. Nechceme vzbudiť podozrenie. Vlastne
bude najlepšie, keď pôjdem domov." Okamžite jej napadla
vhodná výhovorka. „Viete, moja noha..."
Cestou do paláca aj v koči sa k nej Ralstone správal veľmi
pozorne. Dokonca sa ani nepokúsil pobozkať ju.
Anne si predstavila, ako dobre sa jej bude žiť s mužom, na
ktorého ochranu sa bude dať vždy spoľahnúť.
Zrazu si na niečo spomenula. „Ralstone, vlastne Jack, čo ak
cestou stretneme niekoho známeho? Aj keby som si zahalila
tvár závojom, každý ma spozná podľa krívania. Nie som si is-

tá, či je v Anglicku viac mladých dám s podobnou chôdzou
ako ja."
„Dopekla. Neprejdete ani dva kroky bez krívania?"
„Keby som to dokázala, asi by som to využívala častejšie,
nemyslíte?"
Stisol jej ruku. „Pravdaže. Som hlupák. Ale máte pravdu. To
môže vážne ohroziť náš plán."
Anne sa však nechcela tak ľahko vzdať. „Čo keby som ces-
tovala preoblečená za staršiu vdovu? Mohla by som mať pali-
cu a trochu by som sa prihrbila. Ak si dám menej nápadné šaty
a zahalím tvár čiernym závojom, nebude to podozrivé. A vy
budete môj syn, nie, vnuk, ktorý ma sprevádza na pohreb."
Ralstone sa zaškeril. „To sa mi nezdá veľmi lákavé." Potom
sa však usmial. „Urobím čokoľvek, aby som vás dostal za že-
nu. Ale už sme pri dome vašej sestry," upozornil ju.
Pomohol Anne vystúpiť a odprevadil ju ku vchodu. Na roz-
lúčku jej ešte pobozkal ruku. Potom jej pozrel do očí a pove-
dal: „Uvidíme sa zajtra. A tichším hlasom, aby ho nepočul lo-
kaj, dodal: „Starká."
Anne sa rozosmiala, a ten kto sa smeje, nemôže sa predsa cí-
tiť zle. Potom zamierila do svojej izby. Prvé, čo si všimla, bol
slamený košík na cukríky na toaletnom stolíku a v ňom žetón
zo slonoviny. V tomto ročnom období sa v kozube nekúrilo,
a tak košík pokrčila, otvorila okno a spolu so žetónom ho vy-
hodila von. Zajtra sa vydá na sever a Racecombe de Vere, syn
výrobcu kočov, sa čoskoro dozvie, že on aj jeho rady sú pre ňu
vzduch.
Celú noc sa nepokojne prehadzovala, ale hlavnou príčinou
bol nastávajúci rozhovor s Aldertonom. Bude mu musieť po-
vedať krutú pravdu, ktorá mu zlomí srdce.
Hneď ráno mu poslala odkaz, aby ju navštívil, a potom sa
nepokojne prechádzala sem a tam po prijímacom salóne a ča-
kala, kedy príde. Priniesol jej kvety a tváril sa blažene. Vôbec
to nebol príjemný rozhovor. Napokon sa jej podarilo pre-
svedčiť ho, že sa nemôžu vziať, lebo ho má rada skôr ako bra-
ta. Dokonca vyronil pár slzičiek a Anne by ho bola najradšej

objala a upokojila ako dobrá sestra. Prečo si to neuvedomila
skôr?
Znovu si spomenula na scénu pred Francesinou spálňou.
Pôrodná babica tam vtedy objímala Frances a na chodbe de
Vere objímal ju.
Čo nevidieť sa jej životnou oporou stane Jack Ralstone. Bu-
de rovnako dobrý ako de Vere. Možno ešte lepší.
Keď Alderton konečne odišiel, Anne sa rozplakala a vedela,
že nielen pre bolesť, ktorú mu spôsobila. V tej chvíli do saló-
nu vošla Caroline.
„Nejako skoro prijímaš návštevy, Anne... A prečo plačeš?
Stalo sa niečo?"
Anne sa dala odviesť k pohovke. „Pre Aldertona," klamala.
„Odmietla som ho a teraz ho ľutujem." Vytiahla vreckovku
a vysmrkala sa. „Nemohla som však inak."
„Chudák. Máš však pravdu. Je pri tebe nevýrazný, taký
obyčajný."
Anne pozrela na sestru. „Povedala by si to aj pred niekoľ-
kými týždňami?"
„Nie, ale zmenila si sa."
„Sú to len šaty a šminky."
„Nemyslím. Tak kto je ďalší na rade? Vybrala si si niekoho?"
Anne sa zhlboka nadýchla. „Sľúbila som kapitánovi Ralsto-
novi, že navštívim jeho sestru. Ešte dnes."
Caroline prekvapene zažmurkala, ale ak aj mala niečo proti
tomu, nepovedala to nahlas. „Teda Frajer Jack? Ten je v kaž-
dom prípade oveľa zábavnejší."
„Frajer Jack? Tak ho volajú?" Neurobila náhodou ďalšiu
osudnú chybu?
„Tak ho nazvali kamaráti z vojny. Ani neviem prečo."
Anne sa upokojila. „Určite má v pláne odísť z armády." Roz-
právali sa o tom vôbec? Nespomínala si. „Ešte však nejaký čas
potrvá, kým Jack zdedí majetok a titul, preto som si myslela,
že by sme sa zatiaľ mohli nasťahovať do nejakého menšieho
domu neďaleko Lea Parku." Quoyne House. Ani o tom sa
s Jackom nerozprávali.
Caroline prikývla. „Ty máš Lea Park stále v srdci, pravda? Si
si istá, že Ralstonovi bude vyhovovať život na vidieku?"
Sestrina námietka bola správna. Anne si uvedomila, že sa
o tom s Jackom vôbec nerozprávali.
„Mohli by sme ho používať ako letné sídlo. Možno zatúži aj
po kresle v Parlamente."
„Možno." Caroline pokývala hlavou. „Mám dojem, že ste sa
už na všetkom dohodli."
Anne prehltla. „Asi áno."
Caroline sa k nej sklonila a pobozkala ju na líce. „Tak vám
želám veľa šťastia. Ak ti ublíži, sama ho za živa roztrhám v zu-
boch." Vstala. „Ak chceš odcestovať ešte dnes, mala by som
povedať Welsfordovi, aby dal pripraviť koč."
Caroline odišla. Anne ešte chvíľu nehybne sedela a usilova-
la sa zmieriť so skutočnosťou, že sestra pokladá jej budúceho
ženícha za správnu, hoci trochu odvážnu voľbu. Odvážna lady,
spomenula si a zahryzla si do pery. Ak cestou na sever natrafí
na Le Corbeaua, bude to znamenať, že je úplne mimo reality.
Ktovie, či Tris zistil nejakú súvislosť medzi jeho menom a ti-
tulom.
Tris. Rada by počula jeho slová o potkanoch, myšiach
a štvrťpenny. Už je však neskoro. Cesta späť neexistovala.
Ralstone nebude pokojný, tichý manžel. Anne to vedela, ale
na druhej strane jej imponoval. Ľúbi ju, je čestný a inteligent-
ný. Ak sa doňho zatiaľ nezaľúbila aj ona, musí to skúsiť.
Vstala, aby pohľadala Hetty. Nech pripraví všetky veci na
týždennú návštevu v Greenwichi. Výhodou Ralstonovho
plánu bolo, že si mohla vziať toľko vecí, koľko len chcela, ne-
musela utekať s niekoľkými šatami. Na chvíľu sa zamyslela
a potom si pribalila aj ružové jarné šaty, v ktorých sa chcela
vydávať.
O dve hodiny už sedela vo Welsfordovom koči a vychádza-
la z Brightonu. Sprevádzal ju Ralstone na koni. Zo všetkých síl
sa usilovala, aby rozlúčka s Caroline prebehla normálne, ako
keby sa o týždeň naozaj mala vrátiť.
Hoci mal Welsford výborné kone a vďaka menu mu všetci
dávali prednosť, Anne čakala päťhodinová cesta, teda dosť ča-
su na premýšľanie. Chcela si prečítať knihu, ktorú si nedávno
kúpila a ešte si na ňu nenašla čas - príbeh Jany z Arku vo fran-
cúzštine. Chcela vedieť čo najviac o ženách, ktoré vo svojej
dobe urobili niečo významné. Bol to príbeh, pri ktorom jej
vlastné problémy pripadali bezvýznamné. Keby došlo k naj-
horšiemu, určite neskončí na hranici.
O pol štvrtej popoludní konečne dorazili do domu Ellen
Yellandovej. Práve v tej chvíli, keď Johanku odovzdali Angli-
čanom na súdny proces, Anne hľadela za kočom odchádzajú-
cim naspäť do Brightonu, ako keby to bola burgundská armá-
da, čo ju odovzdala do rúk nepriateľa.
Pokrútila hlavou. Vždy až príliš intenzívne prežíva osudy
hrdinov z kníh. Obrátila sa, aby sa zvítala s Ellen Yellandovou,
ktorá sa zakrátko mala stať jej švagrinou.

race sa úporne usiloval nemyslieť na lady Anne Peck-
worthovú. Znovu ju zranil a chcel sa jej ospravedlniť, vysvet-
liť svoje správanie. Nepomohlo by to však. Azda by sa jej
uľavilo, keby ho mohla znovu udrieť. Ráno po recepcii v prin-
covom paláci sa rozhodol, že zistí nejaké nové skutočnosti. Od
Marie Vandeimenovej sa dozvedel, že vojvoda zo St. Ravenu
sa v posledných dňoch nezúčastnil na nijakej spoločenskej
udalosti v Londýne. Usporiadal večierok pre pánov na svojom
majetku v Herfordshire a potom navštívil niekoľko svojich
panstiev na západe krajiny.
Anne však tvrdila, že ju požiadal o ruku.
Race si dodal odvahu a opýtal sa rovno: „Myslel som, že
vojvoda a lady Anne Peckworthová sa zosobášia. Keď som ich
videl posledný raz v Londýne, zdalo sa mi, že majú k sebe
veľmi blízko."
Lady Vandeimenová ani nezdvihla zrak od vyšívania.
„Rozprávalo sa o tom, ale nakoniec z toho nič nebolo. Mimo-
chodom, ona je v Brightone a on nie."
„Možno sa už dohodli na sobáši."
Maria prekvapene zdvihla obočie. „Prečo by okolo toho ro-
bili toľko tajností? Prečo by dávali nádej iným nápadníkom?"
Vyšila ešte niekoľko malých stehov a potom niť odstrihla.
„Gróf z Aldertonu pozerá na Anne ako na zjavenie a kapitán
Ralstone si tiež myslí, že má nádej."
„Včera večer som ju videl s Ralstonom. Nie je to práve naj-
vhodnejší ženích pre vojvodovu dcéru."
Lady Vandeimenová vybrala ďalšiu priadzu a navliekla niť
do ihly. „Sú z dobrých rodín, hoci nemajú veľa majetku.
Ralstone je okrem toho dedič." Usmiala sa naňho a prestala
vyšívať. „Osobne by som nenamietala, keby si vybrala lásku
namiesto šľachtického titulu."
Race vedel, že keď bola Maria mladá, utiekla a tajne sa vy-
dala z lásky za kupca z cudziny. Nedávno sa vydala za mla-
dého pomerne chudobného lorda.
„Ako hlboko pod svoju úroveň sa môže vydať žena ako lady
Anne bez toho, aby to ju zasypal príval posmechu?" Race si
uvedomoval, že Marii Vandeimenovej možno dôjde, čo sa
skrýva za tou otázkou, ale dúfal, že sa nad tým nebude hlbšie
zamýšľať.
Rýchlo naňho pozrela a potom sa znovu pustila do vyšíva-
nia. „To je veľmi chúlostivá vec. Keby sa vydala za muža ne-
šľachtického pôvodu, bolo by to čudné, ale keby bol bohatý
a tešil sa všeobecnému uznaniu...
Race sledoval, ako vyšíva drobnú fialku.
Lady Vandeimenová pokračovala: „Ide o to, že žena prebe-
rá manželov titul aj postavenie. Výhodný sobáš ju pozdvihne
vyššie na spoločenskom rebríčku, nevýhodný ju môže posu-
núť o pár priečok nadol. Pravdepodobne sa stane súčasťou
manželovej rodiny a bude sa stretávať s jeho priateľmi a zná-
mymi. Vo všeobecnosti sa očakáva, že sa mu prispôsobí. Žena
ako lady Anne, ktorá je dcérou vojvodu, sa vydá nižšie, ale

svojho manžela pozdvihne do spoločnosti vojvodov, čo je sú-
časťou jej vena.“
„Teda," pokračoval Race, „sobáš so St. Ravenom by bol
vhodný, s Aldertonom prijateľný, s Ralstonom nevýhodný."
Maria prestala vyšívať a zahľadela sa naňho. „Keby si vzala
vás," dodala opatrne, „bolo by to vskutku svojrázne."
Zasmial sa. „Veď o mne takmer nič neviete." Na chvíľu sa
zamyslel, potom dodal: „Môj otec bol výrobca kočov, ale po-
tom vyhral v lotérii a rozhodol sa stať šľachticom."
Maria prekvapene zdvihla obočie, ale strávila to. „Na tom,
čo robil v minulosti a aké má ambície, nie je nič zlé, ale stať sa
šľachticom vôbec nie je ľahké."
„Vlastne mu to celkom ide. Vždy na sebe pracoval, čo sa
týka vzdelania. Pekne sa obliekal a pri svojej práci sa stre-
tával len s urodzenými ľuďmi. Keď vyhral peniaze, presťaho-
val sa, kúpil majetok, dokonca aj ženu. Moja matka mu do-
dala lesk. Ak mám povedať pravdu, otec je skôr drsný vidiecky
statkár ako elegantný džentlmen, ale nerobí zo seba šaša.
V podstatných záležitostiach sa naozaj správa ako urodzený
muž."
„Podľa toho, čo hovoril Con, som mala dojem, že ste na
nože."
„Len preto, že som utiekol do armády a on mi plánoval inú
budúcnosť. A nesmiete zabudnúť na skutočnosť, že pri mne
by začal piť aj svätý."
Maria sa zasmiala. „Tak sa im radšej vyhýbajte. A čo sa týka
vášho pôvodu, nikto o ňom nemusí vedieť."
„Ľudia si potrpia na také historky, najmä ak v nich niekto
vyvolá zvedavosť. Okrem toho mám nešťastné meno. Otec si
nevybral práve najlepšie."
„De Vere? Máte pravdu. Vyvoláva to prinajmenšom zveda-
vosť."
„A podozrenie. Otec si asi nič nevšimol, lebo je mu to jedno,
najmä teraz, keď sa oženil s farmárovou dcérou. Ľudia by si
mali brať seberovných, čo poviete?"
Maria Vandeimenová sa znovu pustila do vyšívania. „Sú-

hlásim, ale do úvahy by sa mali brať aj iné stránky, nielen po-
stavenie." Zdvihla zrak. „Napriek pôvodu dokonale zapadáte
medzi aristokratov, Racecombe, a mám pocit, že medzi ob-
chodníkmi by ste sa necítili dobre."
Race sa zasmial. „Máte pravdu. Chýba mi trpezlivosť a vy-
trvalosť." Vstal a pobral sa preč, lebo ju už nechcel obťažovať
svojimi starosťami. Pokiaľ ide o sobáš s Anne Peckworthovou,
všetko to boli len teórie.
Maria naňho znovu pozrela. „Láska a porozumenie sú urči-
te dôležitejšie ako šľachtický titul, Racecombe. Som o tom pre-
svedčená. Ak nejaký sobáš náhodou vyvolá senzáciu, časom
sa všetko upokojí, najmä keď sú obaja partneri šťastní." Race
však vedel, že ani ona nebola šťastná v prvom manželstve
s obchodníkom. Chytil ju za ruku a pobozkal jej ju. „Keď už
nič iné, mám aspoň niekoľko dobrých priateľov."
Odišiel s pevným rozhodnutím, že akékoľvek sny o sobáši
s Anne Peckworthovou sú bláznovstvo. Keby sa mu ju aj po-
darilo prehovoriť, neželal by jej takú budúcnosť. Mal pochyb-
nosti, či je Ralstonovo postavenie pre ňu dosť, ale on sa s ním
nemohol ani zďaleka porovnávať. Na druhej strane mu
Ralstone nepripadal ako vhodný manžel pre Anne. Momen-
tálne sa tvárila ako kráľovná, ale Race dobre vedel, že pod
maskou sa skrýva plachá bytosť, ktorá si neverí, ktorej zdup-
kali dvaja nápadníci a navyše ju zranil aj on sám. Možno ho
ženie ranená pýcha, alebo sa jednoducho pokúša o správnu
vec - chce sa zavďačiť rodine a konečne vyriešiť naliehavý
problém, ktorým je pre ňu výber vhodného ženícha. Ak Anne
nebude v manželstve spokojná, bude sa správať rovnako ako
kedysi Maria Vandeimenová. Naoko sa bude tváriť, že je všet-
ko, ako má byť, namiesto toho, aby nepodarenému manželo-
vi odtrhla hlavu.
Vie Ralstone, aká je Anne naozaj? Ľúbi ju vôbec? Race sa
rozhodol, že to bude posledné, čo si overí, a potom celú vec
pustí z hlavy. Môže Ralstona navštíviť, lebo sa poznajú. Ešte
nevidel zaľúbeného muža, ktorý by hovoril o niečom inom
ako o predmete svojej túžby.
Rýchlo vykročil na poštu, aby zistil, kde býva Jack Ralstone.
O päť minút už kráčal po Charles Street, úzkej uličke s malý-
mi poschodovými domčekmi. Zaklopal na dvere označené
číslom desať. Otvoril mu chudý muž opásaný zásterou. Race-
combovi zišlo na um, že ho niekto isto naťahoval tak dlho,
kým presne nezodpovedal rozmerom domu.
„Čo si želáte, pane?"
„Býva tu kapitán Ralstone?"
„Býval, pane, ale dnes ráno odcestoval."
Racea to prekvapilo. „Odsťahoval sa?"
„Nie, pane. Odcestoval z Brightonu."
„Náhle?"
„Áno, pane." Muž urobil krok vzad. O chvíľu mu zabuchne
dvere pred nosom.
„Asi sa vrátil do Shropshiru vybavovať rodinné záležitosti."
To domáceho trochu upokojilo. „O ničom takom nehovoril,
pane."
„Dúfam, že ho nepostretlo nič zlé."
Znamená to, že požiadal Anne o ruku a ona odmietla? Ale-
bo odcestoval do Lea Parku, aby sa porozprával s jej otcom?
V
tom prípade sa neskôr určite vráti do Brightonu.
„Kapitán Ralston mal mimoriadne dobrú náladu, pane.   Ustavične si pískal." V tej chvíli sa domáci asi rozhodol, že po-
vedal dosť, a zabuchol dvere.
Race mu v tom nebránil. Už z neho viac nedostane, musí
skúsiť niekde inde. Ralstonovo počínanie mohlo mať niekoľ-
ko vysvetlení. Jedna z možností bola, že mu nezvýšili peniaze.          V Brightone bolo v letnej sezóne všetko veľmi drahé.
Zastal pri pobreží, zhlboka sa nadýchol slaného morského vzduchu a zamyslel sa. Mal čudný pocit, že sa deje niečo zlé,
a inštinkt ho väčšinou nesklamal. Nedá sa nič robiť. Musí zájsť
k Anne a zistiť, ako sa má.
Usmial sa a dúfal, že palicu už nepoužije ako kopiju. Radšej
by dostal facku ako byť prepichnutý.
Keď zazvonil u Welsfordovcov, zistil, že Anne nie je doma.
Možno sa zatajuje úmyselne. Odhodlaný tak ľahko sa ne-

vzdať povedal, že by sa rád porozprával s lady Welsfordovou.
Uviedli ho do malého salónika plného kvetov. Žeby Anne na-
ozaj nebola doma? Žeby odcestovala s Ralstonom? V tom prí-
pade museli ísť do Lea Parku požiadať Anninho otca o požeh-
nanie.
Prišiel neskoro. Neskoro. Nie preňho, ale pre ňu.
Do salónika vošla Caroline Welsfordová s očami svietiacimi
zvedavosťou. Mohla mať asi devätnásť rokov, ale vďaka pô-
vodu, výchove a chápavému, milujúcemu manželovi pôsobi-
la oveľa dospelejšie. Určite sa raz dostane na vrchol spoločen-
skej smotánky.
„Pán de Vere, vraj ste sa chceli rozprávať s Anne. Žiaľ, od-
cestovala.“
„Domnievam sa, že odcestovala do Lea Parku, lady Wels-
fordová?"
„Nie," odvetila Caroline a našpúlila pery. „Odišla do Green-
wichu k sestre kapitána Ralstona."
„Do Greenwichu?" zopakoval Race, ako keby mu práve
oznámila, že Anne odletela na Mesiac. Bola to hlúpa reakcia.
V tej chvíli mal pocit, akoby ho niečo zrazilo k zemi.
„Nie je na tom nič zlé, pán de Vere. Manžel sestry kapitána
Ralstona je námorný dôstojník."
Možno je to lepšie, ako keby zamierila rovno do Lea Parku,
ale cieľ bol asi ten istý. „Predpokladám, že sa čoskoro zasnú-
bia, lady Welsfordová."
„Aj ja si to myslím, pán de Vere." Po chvíli sa opýtala: „Mys-
líte, že to nie je dobrý nápad?"
Žeby mala aj ona pochybnosti? Race v duchu ocenil jej
ostražitosť a slová vyberal opatrne. „Som si istý, že lady Anne
sa rozhodla po starostlivom zvážení a že jej rodina určite po-
radí, ak to bude nevyhnutné."
„Určite. Ak sa však už rozhodla, určite sa nedá prehovoriť
a vydá sa za kapitána Ralstona."
Porozumel dobre? Chce tým povedať, aby sa vyjadril, ak
niečo vie?
„Neviem o ničom, čo by mohlo kapitána Ralstona zdiskre-

ditovať, lady Welsfordová. V minulosti mal nejaké problémy,
ale počas vojny je to normálne."
„Vojna sa skončila, pán de Vere."
Naozaj od neho niečo čakala, ale nemal jej čo povedať. Anne
sa rozhodla napriek tomu, že ju varoval.
Poklonil sa. „Keď sa sestra vráti, lady Welsfordová, povedz-
te jej, že jej prajem všetko najlepšie."
„Vráti sa o týždeň. Ešte budete mať príležitosť porozprávať
sa s ňou."
Usmial sa. „Myslím, že Anne sa so mnou nebude chcieť roz-
právať. Okrem toho dnes odchádzam z Brightonu."
„Kam idete?" opýtala sa povýšeným tónom, akoby sa naň-
ho hnevala.
„Do budúcnosti, lady Welsfordová." Ešte raz sa poklonil
a pobral sa k dverám, ale Caroline ho dobehla a položila mu
ruku na plece.
„Vy ste sa s Anne pohádali?"
„V našom prípade sa nikdy nedalo hovoriť o priateľstve, lady
Welsfordová."
Caroline sa zamračila a Raceovi zišlo na um, že keby žili
v iných časoch, možno by ho dala zavrieť. Potom sa však
usmiala. „Naša rodina je vám nesmierne vďačná, pán de Ve-
re. Keby ste niekedy potrebovali pomoc, kedykoľvek nás nav-
štívte."
Bola mladá a arogantná, ale dosť zdvorilá, čím mu pripomí-
nala Anne. Pobozkal jej ruku a navždy opustil rodinu Peck-
worthovcov.

anne sa zdržala v greenwichi len na rýchle občerstve-
nie, kým Ralstone vybavoval prenájom koča v miestnom hos-
tinci. Keď bude všetko vybavené, vyberú sa do Londýna.
Anne bola trochu sklamaná, lebo s budúcou švagrinou si na
prvý pohľad nepadli do oka. Ellen Yellandová sa podobala na

brata, ale tmavé oči a vlasy na nej nevyzerali tak dobre. K voj-
vodovej dcére sa správala ako verný pes a viac ráz utrúsila
dvojzmyselnú narážku na nedostatok peňazí. Anne mato
chvíľami dojem, že by jej ešte pred odchodom mala venovať
niekoľko guineí.
Kým čakala na Ralstona, napísala list Caroline, v ktorom
opísala svoj príjemný pobyt v Greenwichi. Nepozdávalo sa jej
to, ale musela to urobiť. Caroline by zaskočilo, keby od nej ne-
dostala nijakú správu. Ellen sľúbila, že list pošle v priebehu
dvoch dní.
Potom sa Anne prezliekla za starú vdovu. Obliekla si tma-
vosivé cestovné šaty a Jack jej priniesol čierny plášť, čepiec so
závojom a palicu s krivou rukoväťou. Nerada sa vzdávala svo-
jej palice, ale napokon to urobila. Trvala však na tom, že si ju
vezme so sebou. Palica sa dala zložiť na dve polovice a neza-
berala veľa miesta.
Vyzerala ako ozajstná stará vdova a bola pripravená na od-
chod. Neváhala ani chvíľu a neobzerala sa dozadu. Skôr ako
vyrazili na cestu, dala Jackovi dve guiney a požiadala ho, aby
ich odovzdal sestre, akože sú od neho. Neľutovala peniaze,
ale bol to čudný začiatok ich spoločného dobrodružstva.
Konečne sa vydali na cestu. Anne sa oprela o ošúchané ope-
radlo a pokúšala sa uvoľniť. Už je to za ňou. Usmiala sa na
pekného muža po svojom boku, ktorý sa čo nevidieť mal stať
jej manželom. „Všetko šlo ako po masle. Si geniálny."
Opätoval jej úsmev. „Áno. Inak by som ťa predsa nezískal."
Anne sa začervenala. „Hovorím to vážne. Vymyslel si na-
ozaj výborný plán. Nemusíme sa ponáhľať, pretože nikomu
nezíde na um, že by nás mal prenasledovať, a namiesto nie-
koľkých kusov oblečenia mám plný kufor vrátane elegantnej
svadobnej toalety."
Pobozkal jej ruku. „Len mi nehovor, ako vyzerá. Vraj to pri-
náša nešťastie."
Vytrhla si ruku a doberala si ho: „To by si nemal. Nezabú-
daj, že som tvoja stará mama pani Ralstonová."
„Ešte ňou nie si. Ale už veľmi skoro sa staneš pani Ral-

stonovou, ženou môjho srdca. Zatiaľ bude lepšie, keď sa bu-
deš vydávať za moju pratetu. Čo ak stretneme niekoľko, kto
ma pozná a pozná aj moju starú mamu? Budeš... pani Crab-
worthyová!"
Anne sa zasmiala, ale Ralstone siahol do vrecka a vylovil
zlatý prstienok. Stiahol jej ľavú rukavičku a navliekol ho na
prst.
„Nie je to privčas?" opýtala sa.
„Moja prateta by mala nosiť snubný prsteň, drahá.“
„Môže byť aj stará dievka.“
„Páči sa mi, keď vidím ten prsteň na tvojej ruke. Patril mo-
jej matke."
Anne jeho slová dojali, možno až priveľmi. Znovu si na-
vliekla rukavičku. „Si si istý, že to neprináša nešťastie?"
„Šťastie je v našich rukách, drahá, a ja som teraz najšťast-
nejší muž na svete."
Nemohol povedať nič vhodnejšie. Prečo však Anne stále
zožierajú pochybnosti a nevie sa tešiť? Možno to príde až po
svadbe.
Dotkol sa jej brady. „Prečo sa mračíš, drahá? Kvôli mne?
Neboj sa, nebudem ťa po ceste obťažovať, aj keď máš na prs-
te zásnubný prsteň. Sľubujem. Budem sa k tebe správať tak,
ako by som sa správal k pratete."
„Mám sa skrútiť do klbka a začať chrápať?"
Zasmial sa. „Ak si to želáš."
„Radšej by som sa rozprávala." Anne si uvedomila, ako si
stíska ruky, a uvoľnila ich. „Vieme o sebe veľmi málo, nemám
pravdu?"
„Len to, že sa máme radi a budeme spolu šťastní."
Jeho upokojujúce reči jej začínali liezť na nervy. „Porozprá-
vaj mi niečo o sebe. Prečo si šiel do armády?"
Pohodlne sa oprel a dlhé nohy vystrel pred seba. „Mal som
na výber medzi cirkvou, právom alebo armádou, drahá. More
ma nikdy nelákalo. Cez vojnu sa tam určite dalo zarobiť viac
peňazí, ale predstava, že by som sa mohol utopiť, sa mi vôbec
nepozdávala."
„Teda na cirkev si ani nepomyslel?"
Jeho úsmev hovoril za všetko.
„Páčil sa ti život v armáde?"
Pokrčil plecami. „Niekedy áno, inokedy nie. Ale príbehy
z vojny nie sú vhodné pre ženské uši."
Chytila ho za ruku. „Ani pre uši vlastnej manželky? Pode-
lím sa s tebou o dobré aj zlé, Jack."
Pobozkal ju na rukavičku. „Netreba, zlatko. Všetko zlé je už
preč. Som doma a šťastnejší ako kedykoľvek predtým."
Zasa. Ale možno je príliš náročná a nie je také ľahké ulaho-
diť jej. Musí sa s tým zmieriť, o svojej budúcnosti už rozhod-
la. Kocky sú hodené. Najnižší hod prehráva.
„Chceš sa dať vyplatiť z armády?" opýtala sa.
„Áno, ale veľa nedostanem. Povýšili ma na kapitána, preto-
že môj veliteľ zahynul. Nezaplatil som za to, takže nič nedo-
stanem." Zatváril sa prešibane. „Beriem si ťa pre peniaze."
Anne sa zasmiala. Potešila sa, že to obrátil na žart. „A čo te-
da budeš robiť?"
„Odpočívať, vychutnávať život." Zvodne prižmúril oči.
„Tešiť sa z manželky. To mi zaberie všetok čas aj energiu."
Anne prehltla. „Hovorila som ti o Quoyne House?" Rýchlo
mu predostrela celý svoj plán. „Je to veľmi pekný dom a nie je
veľký. Má len štyri spálne, a pravdaže," dodala neisto, „sú tam
aj detské izby. Okolitá pôda je veľmi úrodná, ale rozdelili ju
medzi niekoľkých nájomníkov. Som si istá, že sa tam nájde
nejaká práca aj pre teba."
„Možno nám ho tvoj otec nedá, ak sa tajne zosobášime."
„Určite sa nebude hnevať naveky." Určite? Ešte nikdy nič
také bezhlavé neurobila, ani jej bratia či sestry.
Jack jej znovu stisol ruku. „Ak sa bude hnevať, pohľadáme
si iný dom. Máš predsa aj veno."
„Áno, ale som si istá, že čoskoro sa všetko vysvetlí."
„Dúfam."
„Moji rodičia netúžia po ničom inom, len aby som bola
šťastná." Nechcela o tom začínať, ale prišlo to samo. „Pre tú
chromú nohu ma všetci vždy obskakovali. Nečakajú odo mňa

nič, len chcú, aby som bola spokojná. Budú radi, keď zosta-
nem nablízku. Aspoň sa budeme často vidieť. A ty budeš pod
drobnohľadom,“ doberala si ho. „Caroline sa vyhrážala, že ťa
za živa stiahne z kože, ak mi ublížiš." Zdalo sa, že tie slová sa
ho dotkli, preto rýchlo pokračovala: „Len som žartovala, dra-
hý. Aj Uffham sa raz ožení a naše deti sa budú hrať s bratan-
cami a sesternicami."
Mlčal a tváril sa... Zdesene?
„Niečo sa ti nepáči?" opýtala sa.
Ihneď sa usmial. „Všetko sa mi páči, drahá. Iba vychutná-
vam tvoje nadšenie."
„Ak sa ti môj návrh nepáči, Jack, povedz to. Môžeme vy-
myslieť aj niečo iné." Usilovala sa, aby to vyznelo čo najpre-
svedčivejšie. „Môžeme si nejaký dom aj kúpiť," dodala, „na-
príklad bližšie k tvojej rodine."
Ralstone sa zasmial. „Už len to by chýbalo! Stačí, keď nás
navštívia raz za čas. Dúfam však, že sa niekedy vyberieme aj
do mesta."
Kompromisy, kompromisy. „Pravdaže. Budeme používať
náš dom v Londýne. Je obytný po celý rok."
„Výborne. Ak však radšej žiješ na vidieku, nebudem ťa nú-
tiť cestovať do Londýna. Vlastne by bolo hádam lepšie, keby
som si v meste prenajal niekoľko izieb."
Kompromisy, kompromisy. „Možno by sa ti páčilo v Parla-
mente. Môj otec má k dispozícii niekoľko kresiel."
„Viem, drahá, ale do politiky sa nerozumiem. Slúžil som
vlasti a bol som v cudzine tak dlho, že sa vôbec neorientujem
v tom, čo sa u nás deje."
Určite si ju neberie pre kariéru, to je isté. Ľúbi ju.
„Zariadime sa, ako budeš chcieť ty, Jack."
„To sa mi páči. Ani tebe by sa nepáčilo trepať do Londýna
zakaždým, keď zasadá Parlament."
Usmiala sa naňho. „Naozaj ma dobre poznáš."
Aj tak jej však v hlave skrsla nepríjemná myšlienka. Jack
v nej vzbudzoval podobné city ako Alderton. Naozaj bude
radšej, keď bude čo najviac mimo domu?
Takto by nemala uvažovať, ak sa chce zaňho vydať. Na
druhej strane manželia nemusia byť stále spolu. Aj jej matka
len občas sprevádzala otca do Londýna, keď zasadal Parla-
ment.
Toľko neistoty a obáv! Bolo by to tak, keby plánovali oby-
čajnú svadbu v kostole? Háčik bol v tom, že museli všetko vy-
riešiť za niekoľko hodín.
Ralstone sa usmial a rozviazal jej čierny čepiec. „Nerob si
starosti, drahá. Ešte ťa z toho rozbolí hlava a okrem toho ten-
to čepiec je hrozne škaredý. V koči sa predsa nemusíš ukrý-
vať."
O chvíľu čepiec ležal na sedadle. Anne vedela, čo bude na-
sledovať, a opäť znervóznela. Nesľúbil Jack pred chvíľou, že
ju nebude obťažovať? Že sa k nej bude správať ako k staršej
príbuznej? Aby mu to pripomenula, usmiala sa naňho a pove-
dala: „Nebude mi prekážať, ak ma pobozkáš, Jack. Budem ra-
da. Verím však, že nezájdeš ďalej, ako je vhodné."
„Veď sme už takmer manželia," odvetil, schytil ju do náru-
čia a pritisol jej pery na ústa. Potom sa jej prvý raz dotkol steh-
na a začal skúmať jej telo.
Anne zahnala všetky spomienky na de Vera a podvolila sa
nevyhnutnému.

race si najal koč do Londýna. Nájde si nejaké lacné uby-
tovanie a možno využije kontakt na sira Stephena Balla. Potre-
buje nejaké zamestnanie, aby zabudol na Anne.
Po chvíli si však uvedomil, že ešte nie je po všetkom. Ces-
tou si totiž na niečo spomenul. Lisabon. Aristokratka, dcéra
plukovníka a britského diplomata. Mladá dáma sprevádzala
diplomatovu matku do Cintry vyššie v horách, aby sa tam
ukryli pred letnou páľavou. V skutočnosti utiekla so svojím
milencom. Jej rodičia sa o tom dozvedeli až po štrnástich
dňoch, keď sa nevrátila. Vtedy už bolo na čokoľvek neskoro.

Aj Ralstone bol vtedy v Lisabone. Žeby si na ten príbeh spo-
menul aj on? To nie je možné. Prečo by Anne niečo také uro-
bila? Potom si však uvedomil, ako sa jej vyhrážal, že Ralstona
očierni. Čo ak jej nechtiac privodil nešťastie? Musí zistiť, či je
Anne naozaj u Ralstonovej sestry v Greenwichi.
Vystúpil v Brixtone s tým, že kufre si vezme neskôr v jed-
nom londýnskom hostinci. Prenajal si koňa a do Greenwichu
dorazil po piatej. Zastavil sa v miestnej krčme, na okolí asi je-
dinej. Nepoznal meno ani adresu Ralstonovej sestry, ale mys-
lel si, že ju ľahko vypátra.
Bolo to ľahšie a nepríjemnejšie, ako si myslel.
Keď pred krčmárom Birtom vyslovil meno Ralstone, ten mu
povedal, že sa minuli len o chlp. „Dostal z domu nejakú ne-
príjemnú správu a asi pred hodinou sa vybral na cestu s prí-
buznou v čiernych šatách."
„Bola to jeho sestra?"
„Nie, pane. Bola to staršia dáma."
„Mala problémy s chôdzou?"
Krčmár len pokrčil plecami. „Nevšimol som si, pane. Moji
ľudia šli po ňu k domu pani Yellandovej. Vraj bola stará a sla-
bá. Asi ju smrť hlboko zasiahla. Starší ľudia prijímajú správy
o smrti horšie. Asi preto, že aj im už sviečka dohára." Potom
mu začal rozprávať príbehy o ľuďoch, ktorí zomreli, len čo sa
vrátili z pohrebu.
Race sa tváril, že počúva, ale v skutočnosti premýšľal. Tá
staršia pani možno bývala s pani Yellandovou a Jack Ralstone
sa ponúkol, že ju odprevadí na pohreb. Znelo to dosť neprav-
depodobne. Lepšie preoblečenie by si Anne ani nemohla vy-
myslieť.
„Predpokladám, že mali namierené na sever," povedal, keď
sa dostal k slovu. „Kapitán Ralstone býva v Shropshire. Aj ja
idem na sever, takže ho môžem niekde cestou stretnúť. Ne-
viete mi povedať, kadiaľ mali ísť?"
Krčmár sa naňho podozrievavo zahľadel. Uvažoval, či Race
nechce Ralstonovi nejako ublížiť. Race sa usiloval tváriť po-
kojne a napokon to zabralo. „Môj koč ich viezol do Londýna,

do hostinca U labute. Kam pôjdu potom, netuším. V Londýne
sa určite dozviete viac.“
Race zistil, že najrýchlejšia cesta z Greenwichu do Londýna
vedie po rieke, a jedna loď sa práve chystala vyplávať. Vyra-
zil o pol piatej - Birt to mal zapísané - čiže do Londýna príde asi
o hodinu. Ak nebude čakať na koč a kone, prenocuje vo Ware
alebo Huntingdone.
Birt mu nalial pivo, a kým Race čakal na loď, krčmár nahlas
uvažoval o všetkých trasách na sever. Hovoril aj o výhodách
aj nevýhodách rôznych hostincov a poznamenal, že starí ľu-
dia majú niekedy problémy s cestovaním, pretože musia čas-
tejšie odpočívať.
Race počúval, ale popritom sa usiloval niečo vymyslieť. Ur-
čite mieria do Škótska, aby sa tam tajne zosobášili. Severne od
Londýna sa hlavná cesta rozdeľovala. Ak bude mať šťastie,
v hostinci U labute sa dozvie, kam tí dvaja majú namierené.
Ak tam však dostavník už nebude, musí sa pustiť naslepo
a veriť svojmu inštinktu.
Birt mal asi pravdu, keď hovoril, že tí dvaja sa pred zápa-
dom slnka ubytujú. Určite sú spokojní; myslia si, že ich nikto
nebude prenasledovať, a teda sa nemusia ponáhľať. Čo uro-
bia, keď sa zastavia? Bude Anne trvať na dodržiavaní spolo-
čenských pravidiel a bude sa až do svadby správať zdržanli-
vo? Alebo si Ralstone poistí svoj úlovok?
Race pozrel na hodinky. Pol šiestej. Podarí sa mu ich doho-
niť ešte pred západom slnka? Nemal dosť peňazí, aby si pre-
najal rýchlu drožku ani spoľahlivého koňa. Keby to vedel,
požičia si v Brightone koňa od Cona.
Ak nebudú čakať na svadobnú noc, počkajú do večera?
Vedel, že milovať sa môžu aj v koči, ale v Anninom prípade
to bude prvý raz, takže by to asi nebolo veľmi vhodné. Prvý
raz...
Race zbadal približujúcu sa loď, vstal a prerušil Birta upro-
stred vety. Práve trkotal niečo o Le Corbeauovi.
„Ten lúpežník stále otravuje pocestných?" opýtal sa Race
a zaplatil za pivo. Vo vrecku mu zostalo len pár guineí.
„Nie, pane, našťastie už nie. Predstavte si, že ho pred dvo-
ma dňami chytili."
„To je potešujúca správa."
„Musím však povedať," dodal Birt a odprevadil Racea
k dverám, „že chytili niekoho, o kom sa len domnievajú, že je
to Le Corbeau. Dôkazom mal byť prsteň, ktorý vzal nejakej
dáme asi pred týždňom. Ten podozrivý, mimochodom, Fran-
cúz, tvrdí, že ho vyhral v kockách." Birt na Racea žmurkol.
„Však sa čoskoro dozvieme, či majú toho pravého."
Race chvíľu ľutoval chudáka Francúza - ktorý možno ho-
vorí pravdu. Angličania mali na Francúzov stále ťažké srdce,
takže ten človek mohol pokojne odvisnúť na šibenici aj bez to-
ho, že by mu niečo dokázali. Našťastie to však nebol jeho
problém.
Do hostinca U labute prišiel asi o hodinu drožkou, ale chví-
ľu trvalo, kým si niekto spomenul na dôstojníka a staršiu dá-
mu. V hostinci bol totiž veľký ruch, zastavovalo tam veľa
dostavníkov.
Race si uvedomil, že sa mal radšej zastaviť u Ralstonovej
sestry a opýtať sa, či bola tá staršia dáma naozaj ich príbuzná.
V tom prípade je Anne ešte vždy v Greenwichi. Na to však už
bolo neskoro.
Chvíľu sa ešte vyzvedal a zistil, že dvojica mieri do Enfiel-
du. Smer teda poznal, ale nemal dopravný prostriedok.
Vtom si spomenul na vizitku, ktorú mu dal Con. Možno bu-
de mať šťastie a nájde sira Stephena Balla v byte na Brooks
Street. Cestou tam sa pripravoval na najhoršie. Dohoní Anne
neskoro a už jej nebude vedieť pomôcť. Jej povesť bude na-
vždy pošramotená.
Nestane sa to, ak ju nikto v preoblečení neodhalí. Keby sa
mu podarilo odviezť ju naspäť do Greenwichu a k rodine, ni-
kto okrem neho, Ralstona a jeho sestry by nič netušil. A on by
sa postaral, aby Ralstone a jeho sestra držali jazyk za zubami.
Ale čo ak Anne nemá záujem o nijakú ochranu? Aj tak to uro-
bí. Ak sa rozhodla vydať za Frajera Jacka, môže sa vydať aj
v Lea Parku v svadobných šatách a s venčekom na hlave.
Vrátnik v elegantnom dome zazrel na zaprášeného cestu-
júceho. Race mu podal vizitku a požiadal, aby ju odniesol
sirovi Ballovi. Keď vrátnik odišiel, Race rozmýšľal, čo urobí,
ak Conov priateľ nie je doma. Väčšina ľudí trávila leto mimo
mesta.
O chvíľu sa objavil sir Stephen osobne a pozval Racea na-
hor. Bolo zaujímavé, že každý z Rebelov bol úplne iný. So-
lídny, vyrovnaný Con, živý Nicholas Delaney, a teraz tento
vysoký energický muž so živými očami a bystrou mysľou.
Raceovi sa hneď zapáčil.
Ballov byt svedčil o tom, že má vyberaný vkus, ale na náby-
tok si veľmi nepotrpel. Sir Stephen asi žil bohatým vnútor-
ným životom a na veciach mu až tak nezáležalo. Inštinktívne
sa však chránil pred neporiadkom charakteristickým pre vý-
stredných ľudí.
Na dlhé reči však nebolo času. Race mu rýchlo vysvetlil ce-
lú situáciu a o pätnásť minút bolo všetko vyriešené. Ball poslal
Conovi správu pre prípad, že by bola potrebná pomoc v blíz-
kosti Brightonu, a sľúbil, že sa postará o Ralstonovu sestru, ak
bude treba. Potom poslal sluhu do stajne, a keď Race o chvíľu
vyšiel na ulicu, čakal ho tam krásny hnedák, pripravený vyra-
ziť na cestu.
Ball mu dal okrem toho aj dvadsať guineí v drobných. „Pre
prípad, že by ste potrebovali hotovosť. Vrátite mi to, keď vám
to bude vyhovovať."
Účelné a taktné.
Race už sedel na koni, keď Ball dodal: „Váš sobáš s Anne
Peckworthovou nebude taký jednoduchý."
Účelné, múdre a zrozumiteľné.
„Nemám v pláne oženiť sa s ňou."
„Rebeli si želajú, aby bola šťastná."
„Viem. Delaney ma požiadal, aby som na ňu dozrel."
Po chvíli Ball dodal: „Rozumiem. Veľa šťastia." Potom ple-
sol koňa, aby vyštartoval.
Race musel spočiatku držať živého koňa na uzde. V Londý-
ne boli všade davy ľudí. Keď však vyšli za mesto, popchol ho

a hnedák nesklamal. Onedlho boli v Enfielde. Race si uvedo-
mil, že sa mu podarilo znížiť Ralstonov náskok aspoň o pol
hodiny. V Enfielde sa dozvedel, že dvojica má v úmysle zostať
vo Ware.
Slnko už zapadalo, keď dorazil k hostincu U saracénskej
hlavy. Všade sa tlačili zástupy cestujúcich, ktorí mali v úmys-
le tu prespať. Raceovi trvalo štvrť hodiny, kým sa mu poda-
rilo podplatiť jedného zamestnanca, ktorý mu prezradil, že
Ralstone odišiel asi pred dvoma hodinami a nepovedal pres-
ne, kde sa zdrží na noc. Znamená to, že Race sa musí zastaviť
v každom hostinci pri ceste?
„A koč, ktorým odcestovali, sa ešte nevrátil?" opýtal sa.
„Nie, pane. Kočiš asi prespí na mieste, ak nebude mať neja-
kého iného zákazníka."
Raceovi sa chcelo nahlas zakliať. „Kam najďalej sa môžu
dostať?"
„Do Buntingfordu, pane, hoci je možné, že sa dostanú až do
Roystonu."
Muž sa naňho podozrievavo zahľadel, a tak si Race vymys-
lel vhodné vysvetlenie. „Ponáhľajú sa na sever, aby môjho
starého otca na smrteľnej posteli stihli ešte živého. Ja som me-
dzitým dostal správu, že jeho stav sa zlepšil, takže sa nemusia
ponáhľať. Bol by som nešťastný, keby sa stará mama zbytoč-
ne unavila."
Muž sa usmial. „Dúfam, že ich nájdete, pane. Určite niekde
prespia."
Race si myslel to isté, ale pokoj mu to neprinieslo. Nasadol
na koňa menom Horacio, ktorému sa dobrodružstvo očividne
páčilo. Kiežby Race mohol to isté povedať aj o sebe!
Potom sa však naňho usmialo šťastie.
Keď vychádzal z dvora a dal prednosť koču vchádzajúce-
mu dnu, muž naňho zavolal: „Jim a Matt sa práve vrátili, pa-
ne! Oni viezli tú dvojicu, na ktorú ste sa pýtali."
Race k nim zamieril. Už vypriahali kone a privádzali iné,
chystali koč na ďalšiu cestu. Kočiši si na lavičke prežúvali ťaž-
ké topánky.
Race podišiel bližšie. „Vraj ste dnes viezli na sever jednu
dvojicu."
Pozreli naňho, v očiach sa im objavil chamtivý lesk. Race
vytiahol z vrecka dve mince. „Bola to staršia dáma s palicou
a tmavovlasý dôstojník."
Mince zmenili majiteľa. „Odviezli sme ich do Buntingfordu,
pane. Ubytovali sa v hostinci U čierneho vola. Povedali sme
im, že v Korune je lepšie, ale pán mal očividne záujem o po-
kojnejší nocľah. Zrejme pre tú smutnú dámu. Hoci on sa tvá-
ril celkom veselo," dodal kočiš a uškrnul sa. „Asi čoskoro niečo
zdedí."
Race prikývol. „Ďakujem. Aké sú cesty?"
„Dobre, pane, ale o chvíľu sa zotmie. Tých dvoch sme vysa-
dili pred dvoma hodinami. Navečerali sme sa a potom sme
natrafili na zákazníkov, ktorí chceli ísť na juh."
Race sa vyhupol do sedla. Musí letieť s vetrom opreteky.
Uvedomoval si, že možno príde neskoro. Stmievalo sa a čo-
skoro budú všetci slušní ľudia v posteli.
Aj Anne a Jack Ralstone.
V posteliach, alebo v posteli?

práve odbíjalo desať, keď Race vchádzal do Buntingfor-
du. Na hlavnej ulici nebolo ani nohy, v okolitých hostincoch
vládlo ticho. Race v duchu ďakoval osudu, že ich nemusí ob-
chádzať. V niektorých oknách sa svietilo a pri vchodoch horeli
fakle. Raceovi pripomínali pekelné ohne.
Neskoro, príliš neskoro, prebleslo mu hlavou, ale aj tak spo-
malil. Pár minút už na tom nič nezmení a kôň si potreboval
odpočinúť.
Hostinec U čierneho vola bol vlastne starý čierny zrubový
dom s malými okienkami. Všade bola tma, len pri dverách ho-
rela fakľa. Zdalo sa mu, že svetlo sa zablyslo aj v stajniach.
Race zoskočil z koňa a zamieril do dvora. Naboku boli staj-

ne a prístrešok na koče. Vľavo bolo drevené schodisko, ktoré
viedlo nahor na verandu a z nej dvere do všetkých izieb. Nad
každými dverami visel lampáš, a tak Race ľahko zistil, že
v hostinci je osem izieb. Všade bola tma a ticho. Race by naj-
radšej bol vybehol hore a čo najskôr vyhľadal Anne s Ralsto-
nom, ale nechcel vyvolať poplach.
Potom si na pravej strane všimol záblesk svetla za zavretý-
mi okenicami. Už chcel zaklopať na dvere, keď sa otvorili a za-
stal v nich drobný paholok. „Potrebujete nocľah, pane?"
„Áno."
Paholok začal odvažovať sedlo a Race rozopol uzdu. Chcel
z neho čo najviac vytiahnuť. Horacio si už tiež zaslúžil odpo-
činok, a tak mu Race pošepkal do ucha, že je s ním nadmieru
spokojný.
Paholok medzitým odniesol sedlo a vrátil sa s prikrývkou.
Potom začal koňa pomaly vodiť po dvore.
Race sa zatváril čo najľahostajnejšie. „Cestou som sa zdržal.
Mal som sa tu stretnúť s priateľom - kapitánom Ralstonom.
Elegantný džentlmen s tmavými vlasmi." Nevedel, ako sa
predstavujú, preto dodal: „Cestuje na pohreb..."
„Je tu aj so svojou príbuznou, pane, ale určite už spia."
„V ktorých izbách sú ubytovaní?" opýtal sa nedbanlivo.
„Číslo sedem a osem, pane. Medzi spálňami je spoločný sa-
lón." Paholok naňho podozrievavo zazrel. Určite by všetkých
zburcoval, keby sa Race pokúsil vojsť do niektorej z izieb.
Možno nebude treba. Ubytovali sa v samostatných izbách.
Potom si Race uvedomil, že nič iné ani nemohli urobiť, keď-
že Anne sa preobliekla za starú dámu.
„Môžem poslať kapitánovi Ralstonovi odkaz?"
„Okrem mňa už všetci spia, a ja mám na starosti stajne. Ur-
čite je už dávno v posteli." Kývol hlavou smerom nahor. Na-
ozaj. Vo všetkých oknách bola tma.
„Rád sa teda ubytujem vedľa neho, aby mi ráno neutiekol.
Dúfam, že máte kľúče."
Paholok sa stále tváril podozrievavo, ale povedal: „Mám.
Počkajte chvíľu, kým kôň vychladne."
Race ho v duchu pochválil za starostlivosť, ale zaškrípal zu-
bami. Chytil koňa za uzdu. „Budem ho vodiť a vy zatiaľ po-
hľadajte kľúče."
Chvíľu sa zdalo, že paholok odmietne, ale potom čosi zašom-
ral, zmizol za dverami a priniesol kľúč na veľkom krúžku.
Race natiahol ruku. Šesť. „Nemusíte ísť so mnou, nájdem to
aj sám." Dal paholkovi šesť pencí a dúfal, že tým zahladí všet-
ko podozrenie.
Ovládol sa, aby nebral schody po dvoch. Nervy mal však
napnuté na prasknutie. Za dverami izieb číslo sedem a osem
vládlo hrobové ticho. Neopýtal sa, či sú v hostinci aj iní hostia,
ale ani z ostatných izieb sa neozýval ani hlások.
Bol taký nervózny, že nevedel trafiť do kľúčovej dierky.
Upokojil sa, otočil kľúč a otvoril dvere do tmavej miestnosti.
Keď pozrel nadol, videl, že paholok ešte stále vodí koňa, ale
pritom ho nespúšťa z očí.
Race vošiel do izby, zo stolíka pri posteli vzal sviečku, vyšiel
von a zapálil ju od lampáša. Potom paholkovi zakýval a za-
tvoril za sebou dvere.
Oprel sa o zárubňu a zhlboka sa nadýchol. Nikdy v živote
nemal taký hrozný pocit, ani pred nebezpečným bojom.
Rýchlo sa poobzeral po miestnosti. Zariadená bola jednodu-
cho, ale jemu to bolo jedno. Zaujímalo ho niečo iné. Chvala-
bohu, medzi izbami boli dvere, čo bolo normálne, pretože sa
z nich tak ľahko dali vytvoriť rodinné izby.
Pritisol ucho k dverám.
Ticho.
Spia Ralstone a Anne každý vo svojej izbe, alebo spolu? Ak
spia v jednej posteli, čo má urobiť? Vrazí dovnútra a vytrhne
mu ju z náručia? Anne možno Ralstona naozaj ľúbi. Ralstone
možno ľúbi Anne. Možno práve v tejto chvíli ležia bok po bo-
ku nahí v posteli a sú šťastní.
Race sa nadýchol. Keby to tak bolo, nie je to najlepšie rieše-
nie a za Annin útek môže práve on.
Sadol si na lavicu a vyzul zablatenú čižmu. V tej chvíli si
spomenul na Benning Hall...
Anne v jednoduchých modrých šatách s nenápadným vl-
neným šálom, ale krajšia ako v drahej róbe v princovom palá-
ci. Keby vtedy tušil, aká budúcnosť ju čaká, a mal štipku zdra-
vého rozumu, okamžite by sa vyparil.
Vlasy mala ledabolo vypnuté do uzla na temene, takže jej
vynikala tvár. Nevyzerala nijako výnimočne, ale stačil záblesk
citu a tvár sa jej ihneď zmenila. Mala výrazné obočie, živé oči
a zvodné zamatové pery. Nehovoriac o prekvapujúcom zmys-
le pre humor.
Race sa musel usmiať, hoci nebol v najpríjemnejšom rozpo-
ložení. Kliešť a baran z Derbyshiru.
Chudera lady Anne. Vyzul si druhú čižmu. Nie je žiadna
chudera a on nedovolí, aby sa ňou stala.
Opatrne stisol kľučku a potešil sa, keď nezaškrípala. Potom
skúsil nadvihnúť závoru. Bolo nepravdepodobné, aby Ral-
stone nechal dvere na svojej strane nezaistené.
Väčšina starých dverí však dobre nedoliehala, a tak to bolo
aj v tentoraz. Prestrčil nôž asi centimetrovou škárou. Pomaly
nadvihoval západku. Našťastie bola dobre naolejovaná, takže
to mohol urobiť takmer nečujne. Keby však človek vo vedľaj-
šej izbe nespal, určite by si niečo všimol.
Race si predstavil Ralstona, ako leží na posteli, pozoruje
nadvihujúcu sa západku a už sa nemôže dočkať, kedy uvidí
votrelca. Tu sa končila všetka zábava. Ten chlap by naňho ur-
čite namieril pištoľ.
Západka konečne povolila.
Nadišiel čas dať sa zastreliť.
Race opatrne otvoril dvere a modlil sa, aby nezaškrípali.
V duchu si pripravoval upokojujúce slová. Mal chuť vraždiť,
ale predovšetkým sa chcel vyhnúť rozruchu. Žiadne pästné
zápasy. Žiadne strieľanie.
Našťastie sa nič nedialo.
V izbe bola tma a ticho. Svetlo prichádzalo iba z jeho izby.
Zrazu si uvedomil, že v izbe nikto nie je, a mal pocit, akoby ho
práve udreli do žalúdka.
To znamená, že sú spolu vo vedľajšej izbe.
Zamračil sa, vrátil sa po sviečku a zamieril k druhým dve-
rám. Neboli zamknuté a viedli do salóna. Obišiel jedálenský
stôl a zastal pred poslednými dverami. Nijaká zámka mu ne-
bránila vojsť. Aj tak však váhal, ako keby sa stále nechcel
zmieriť s nepríjemnou pravdou.
Stisol kľučku a vošiel. Počul len pravidelné oddychovanie.
Race chvíľu nehybne stál, aby sa uistil, že svetlo nikoho ne-
prebudilo. Keď sa nič nedialo, pristúpil k starej posteli so za-
tiahnutými závesmi. Rozhliadol sa navôkol a všimol si kufor
na dlážke. Cez stoličku boli prehodené mužské šaty. Potom
zbadal na malom stolíku dve fľaše a dva poháre. Opil azda
Ralstone Anne, aby dosiahol svoje?
Dočerta! Race prudko odhrnul zatuchnutý záves.
Ralstone niečo zašomral a obrátil sa na druhú stranu.
Race sa ani nepohol, len nechápavo hľadel pred seba.
Ralstone bol v posteli sám.
Na okamih si pomyslel, že sa pomýlil. Možno je Anne pod
perinou. Nebola tam. Potichu zatiahol záves, hoci opitého
Ralstona by prebudil len kanónom.
Uľahčene si vydýchol. Pozná predsa Anne dosť dobre, aby
si domyslel, že by sa s Ralstonom pred svadbou nikdy nevy-
spala. Kde však môže byť?
Vrátil sa do prvej izby, hoci si bol istý, že si ju nemohol ne-
všimnúť. Malý kufor s mosadzným monogramom AP bol plný
dámskych šiat. Vzal do ruky drahý kašmírový šál, ktorý si veľ-
mi dobre pamätal. Pocítil ľahkú vôňu parfumu - príjemnú
zmes kvetín a korenia, diskrétnu, ale zvodnú.
Anne.
Vystrel sa a ešte raz sa rozhliadol navôkol. Kde je, dočerta,
diskrétna lady Anne Peckworthová?
Na bielej dečke na skrinke ležal akýsi papier. Race naň rých-
lo siahol. Jeho pohľad upútal nenápadný zlatý prsteň.
Už sa stihli zosobášiť?
Hneď sa však upokojil. Prsteň bol súčasťou preoblečenia -
ale prečo si ho Anne dala dolu?
A prečo odišla?
Čo jej Ralstone urobil?
Hlavou mu vírili tie najhoršie predstavy, a tak položil svieč-
ku a rozprestrel hárok papiera. Nikdy nevidel Annin rukopis,
ale bol si úplne istý, že to písala ona. Úhľadné drobné písmo
so zaujímavými výraznými slučkami.
Drahý kapitán Ralstone,
je mi veľmi ľúto, že som vo Vás vzbudila isté nádeje. Bohužiaľ,
som však zistila, že sa k sebe nehodíme. Žiadam Vás, aby ste ma ne-
prenasledovali. Som v bezpečí.
Tak sa mu uľavilo, že by najradšej niečo rozbil. Anne, Anne,
ty blázonko! Ako môžeš byť v bezpečí? Kam si sa pobrala?
Najprv sa rozhodla ujsť, potom sa zrejme s Ralstonom ne-
pohodla, usúdila, že sa k sebe nehodia, a utiekla do noci.
Až ju nájde, zakrúti jej tým jej elegantným krkom! Ak ju vô-
bec nájde. Musí ju nájsť! Skôr ako sa jej niečo stane.
Najradšej by Ralstona vytiahol z postele a vytriasol z neho
dušu, ale nechcel prebudiť celý dom a okrem toho nemal čas.
Anne, rozmaznaná a chránená Anne, zmrzačená Anne, je te-
raz niekde uprostred noci sama.
Ešte šťastie, že Le Corbeau je za mrežami. Sú na jeho úze-
mí. Ale čo ak úrady zatvorili nepravého? Race si bol istý, že
elegantný lupič nie je taký príjemný a čestný, ako ho opisovali
v divadle.
Vrátil sa do svojej izby a obul si čižmy. Pred dverami zastal.
Čo povie tomu podozrievavému paholkovi? A kam vlastne
pôjde? Čo urobí Ralstone, keď sa ráno prebudí?
Race sa vrátil do salónika. Vzal Annin list a všimol si na ňom
erb. Pokrútil hlavou a odtrhol ho.
Potom vybral pero a naspodok dopísal:
Vysvetlite neprítomnosť dámy, ktorá Vás sprevádzala, ale neho-
vorte jej pravé meno a už ju viac neobťažujte. Akýkoľvek škandál bu-
de zaslúžene potrestaný.
Odkaz napísal gréckymi písmenami, ktorým rozumel kaž-
dý džentlmen, ale nie služobníctvo. Nepodpísal sa. Ralstone si
možno pomyslí, že tu bol Uffham, hoci je to nepravdepodob-
né, ak vie, aký je budúci vojvoda z Arranu prchký.
Pobral sa do svojej izby. Musí si všetko dobre premyslieť.
Ktorým smerom mohla ísť? Ide pešo? Ako ďaleko sa dostane?
Mapa. Vopchal ruku do vrecka a vybral miestnu mapu. Anne
Peckworthová je určite rozrušená, ale určite nie bláznivá. Ak
sa rozhodla pre útek, dozaista pôjde smerom do Londýna.
Pozorne skúmal okolie Buntingfordu. Na mape boli aj infor-
mácie o významnejších miestnych sídlach. Aspenden Mount,
Broadfield Manor, Widdiall Hall... Dočerta! Každý z tých do-
mov patril jej priateľom alebo príbuzným. Vtom stuhol.
U prenasledovanej mníšky. Panstvo vojvodu zo St. Ravenu,
ktoré v poslednom čase vyhľadávalo veľa pánov túžiacich po
slobodomyseľnejšej zábave. Anne určite zamieri rovno tam.
Race si tým bol úplne istý. Boli si s vojvodom blízki, takže
tam bude v bezpečí, aj keby prišla uprostred bujarej zábavy.
Aspoň dúfal.
Pozeral na bodku na mape a premýšľal, ako to celé napo-
kon dopadne. Čo ak je už Anne v náručí St. Ravena? Čo ak
prišla na to, že nenájde lepšieho ženícha? Dožičil by jej to, ale
musí si byť istý, že sa tam bezpečne dostala a že ju neprepa-
dol nejaký lúpežník, bezdomovec alebo tulák.
Pochabá Anne. Pozrel sa, ako je to ďaleko. Z Buntingfordu
k Prenasledovanej mníške len tri míle. Race však pochyboval,
že by ich Anne prešla, najmä v noci. Asi teraz sedí niekde na
kraji cesty a plače.
Vopchal mapu do vrecka, vyšiel von a zamkol dvere. Zbe-
hol dolu schodmi a cez dvor do stajne, kde paholok práve če-
sal nepokojného žrebca. Pozrel na Racea a vôbec sa netváril
prekvapene.
„Zistil som, že musím hneď odísť," povedal Race a podal
mu pár mincí. „Tu sú peniaze za izbu."
Paholok prestal česať koňa a vzal si peniaze. „Budem vám
musieť prezrieť vrecká, pane."
„Vidím, že ste spoľahlivý sluha." Race trpezlivo čakal, kým
paholok nezistil, že nič neukradol.
Paholok o krok ustúpil. „Ešte raz sa ospravedlňujem, pane."
„To je v poriadku." Race pozrel na svojho žrebca a opýtal sa:
„Máte nejakého koňa na prenajatie?" Stačil by mu aj ťažný.
Potreboval ho len kvôli Anne.
Paholok prikývol a pobral sa k ospalému čiernemu žreb-
covi. „Je tu už niekoľko dní, takže sa určite rád prebehne. Je
trochu divý, preto som ho neponúkal menej skúseným jazd-
com."
Race šikovne koňa osedlal. Zviera sa už prebralo a so vztý-
čenými ušami sa obzeralo okolo seba.
Výborne. Race už pochopil, ako to paholok myslel, keď ho-
voril, že žrebec je trochu divý. „Bude sa priečiť?"
„Nie, pane... Keď naňho budete dosť prísny, bude po-
slušný."
Race prísne pozrel na koňa a dúfal, že mu tým dal dosta-
točne najavo, že si nedá brnkať po nose. Sám mu nasadil uz-
du a vyviedol ho na dvor. Potom vyskočil do sedla. Ak Anne
kráča po ceste, určite ju čoskoro nájde.
Na základe predchádzajúcich skúseností však tušil, že také
ľahké to asi nebude. V najlepšom prípade utŕži palicou po
hlave.

anne zastala, oprela sa o palicu a vystrela nohu. Slzy ma-
la na krajíčku. Neboli to však slzy zúfalstva, ale hnevu. Hne-
vala sa na Ralstona a predovšetkým na seba.
Ako mohla byť taká hlúpa! Zaslúžila by si prísny trest za
svoj nepremyslený čin. Vlastne by podľa spravodlivosti mala
skončiť ako manželka Jacka Ralstona, ale to sa nesmie stať. Pre
jednu hlúpu maličkosť predsa nebude pykať celý život.
Ako ďaleko sa asi dostala? A koľko jej ešte zostáva prejsť?
Pozrela na mesiac a hviezdy, ale nevedela sa podľa nich

orientovať. Vlastne by sa mala radšej sama seba opýtať, ako
dlho ešte vydrží kráčať.
Na tabuli za Buntingtonom bolo napísané, že Trisov dom je
vzdialený tri míle. Nezdalo sa jej to tak veľa, najmä ak mala
pred sebou celú noc. Žiaľ, precenila svoje sily. S palicou v ru-
ke sa jej síce šlo lepšie, ale potme nevidela jamy a výmole na
ceste.
Členok už mala opuchnutý a nohy ju neznesiteľne boleli.
Nebola zvyknutá dlho chodiť. Asi si mala U čierneho vola pre-
najať koňa, ale nechcela na seba zbytočne upozorňovať. Dôle-
žité bolo, aby sa nikto nedozvedel, že stará pani, ktorá pri-
cestovala s kapitánom Ralstonom, je v skutočnosti lady Anne
Peckworthová.
Nohy si takmer necítila, bola na smrť vyčerpaná a okrem
toho sama vonku uprostred noci. Spočiatku sa jej to celkom
páčilo. Prvý raz v živote sa ocitla vonku úplne sama a nikto
jej nerozkazoval. Čím viac sa však vzďaľovala od Bunting-
fordu, tým väčšmi sa bála a desila pri každom podozrivom
zvuku.
Zatiaľ nenatrafila na nijaké nebezpečenstvo, len raz vypla-
šila jazveca. Zahnala sa naňho palicou a zviera zmizlo. Potom
jej ponad hlavu preletela sova, ale našťastie na ňu nezaútoči-
la. Kdesi v diaľke zabrechala líška a zapišťalo zviera, ktoré asi
ulovila dravá šelma.
Našťastie nie ju. Nebol dôvod, aby sa niečoho bála, ale
v tmavom lese uprostred noci sa necítila najpríjemnejšie.
Okrem toho sa Anne pohybovala po území Le Corbeaua. Ne-
počula, že by niekomu doteraz ublížil, ale na lúpežníkov ga-
valierov príliš neverila, len ak stáli na javisku v divadle. Vôbec
ho netúžila stretnúť. Potom si však spomenula, že je našťastie
za mrežami.
Pozrela na cestu, ktorá sa vinula pred ňou. Po oboch stra-
nách ju lemoval tmavý porast. Všade navôkol panovalo ticho
a Anne sa zdalo, akoby na celom svete zostala úplne sama.
Dodávalo jej to však skôr pocit bezpečia, asi sa nemá čoho báť.
Akoby sa zrazu ocitla niekde inde, niekde v rozprávke. Ako to

býva v rozprávkach? Ľudí, ktorí sú v noci vonku, môžu zača-
rovať víly. Chytia ich len tak zo zábavy a prinútia tancovať, až
kým sa nezvalia na zem mŕtvi.
Anne sa zachvela. Azda za to mohol ten studený vietor. Ne-
mala potuchy, že letná noc môže byť taká chladná. Mala na
sebe čierny plášť a čepiec, ale pod tým len tenké letné šaty,
ktoré si obliekla na večeru s Ralstonom. Našťastie mala obuté
aspoň pevné topánky.
Cesta sa jej páčila čoraz menej. Radšej mala zostať v hostin-
ci, prenajať si samostatnú izbu a ráno by sa dala odviezť do
Londýna, do otcovho domu, kde by sa o ňu postaralo služob-
níctvo. Znovu by bola v bezpečí a užívala by si výhody vojvo-
dovej dcéry.
V takom prípade však mohla rovno poskytnúť svoj príbeh
novinám. Ľudia v hostinci by ju spoznali a zvyšok by si do-
mysleli. Správa o jej úteku by sa dostala do Londýna spolu
s prvým ranným kočom. V tom prípade by rodina od nej
mohla žiadať, aby sa za Ralstona vydala, alebo aby našiel
spôsob, ako ju presvedčiť či prinútiť k sobášu. Anne utiekla,
lebo sa zľakla, že sa stane jeho manželkou. Na celý zvyšok ži-
vota.
Tris tomu však zabráni. Zariadi všetko potrebné, aby Ral-
stone navždy zmizol z jej života, aby nedošlo k škandálu
a ona sa mohla vrátiť domov bez toho, že sa niekto niečo do-
zvie. Teraz je dôležité dostať sa do Trisovho domu, skôr ako
Jack vytriezvie a niečo podnikne.
Znovu vykročila. Krok za krokom sa blíži k cieľu a nakoniec
ho bezpochyby dosiahne. Určite už má za sebou prinajmenšom
polovicu cesty.
Mala radšej nejakého koňa ukradnúť. Vlastne o tom aj pre-
mýšľala, ale keď nazrela do stajne, zbadala paholka. Bol čulý
a očividne sa ešte nechystal do postele.
Anne znovu zastala. Do očí sa jej tisli slzy. Musí si sadnúť
a na chvíľu oddýchnuť, hoci mala obavy, že potom už ne-
vstane. Okrem toho sa jej driemalo. Minulú noc bola taká
rozrušená, že skoro oka nezažmúrila, a dnes večer si ani ne-

stihla ľahnúť. Doľahla na ňu únava, klby ju pálili a zatvárali
sa jej oči.
Poobzerala sa okolo seba, či neuvidí nejaký prístrešok, hoci
aj stajňu pre dobytok. Nič však nevidela, a tak aspoň hľadala
niečo, na čo by si mohla sadnúť - nejaký kameň alebo peň.
Všade navôkol však bolo len husté krovie, iba kde-tu sa tý-
čil strom. Vtom si všimla nejakú bránku. Tá predsa musí nie-
kam viesť, hoci aj na pole.
Keby sa Jack prebral a začal ju hľadať, nenašiel by ju. Zdal
sa jej dosť opitý, ale ktovie, ako znáša alkohol. Veď ho vôbec
nepozná. Práve v tom bol problém.
Vôbec Jacka nepoznala, a keď sa prestal kontrolovať a od-
halil svoje pravé ja, uvedomila si, akú nenapraviteľnú chybu
urobila.
Znovu sa prinútila vykročiť a dokrivkala k bránke. Zistila
však, že je zamknutá a zaistená hrdzavým železným čapom.
Skúsila ho vytiahnuť, ale ruky ju neposlúchali. Mala ich stu-
dené a prislabé.
Slabá. Presne tak sa v tej chvíli cítila. Nezostala jej už nijaká
sila. Bola slabá, úbohá a hlúpa chudera.
Oprela sa o bránku a zahľadela na tmavé pole. Potom odlo-
žila palicu a rukami sa zavesila na bránku. Zaspala by na mies-
te, hoci sa jej bránka bolestne zarývala do pŕs. Sklonila hlavu
a zatvorila oči...
Zrazu sa mykla, striasla a nasilu ich rozlepila. Tu predsa
spať nemôže! Nasilu sa vystrela a nahmatala palicu.
Vtom zbadala svetlo. Presvitalo cez krovie vľavo. Slabo bli-
kalo, ale bolo to svetlo. Asi nejaká farma. Alebo dom. Obydlie.
Miesto, kde si odpočinie. Skúsila odhadnúť smer a vzdiale-
nosť, ale potme to bolo nesmierne zložité. Ak pôjde ešte kúsok
po ceste, určite natrafí na odbočku, ktorá ju dovedie do bez-
pečia.
Oprela sa o palicu a vykročila. Svetlo sa znovu skrylo za
hustý porast, ale Anne verila, že sa nemýli. Neďaleko je urči-
te nejaký dom.
Potom sa jej zazdalo, že vidí v poraste medzeru, ale keď pri-

šla bližšie, zistila, že sú to len úzke schody. Keby tam stál dom,
určite by k nemu viedla cesta. Vtom začula hlas. Patril mužo-
vi, bol tichý a po ňom sa ozval smiech.
Zmeravela. Vari je ten dom tak blízko? A čo tam tí ľudia ro-
bia? Prečo sa uprostred noci vonku smejú?
Na schodoch sa zjavila postava s lampášom v ruke. Za ňou
kráčali ďalšie. Zdalo sa, že niečo nesú.
Kyjaky. Sekery. Tváre mali čierne.
Myslela si, že tu nájde záchranu, a títo muži majú zatiaľ
v úmysle urobiť niečo nekalé.
Nehybne stála v nádeji, že si ju nevšimnú. Mala predsa na
sebe čierny plášť a čepiec. Muž s lampášom v ruke sa však
obrátil a pozrel rovno na ňu.
„Niekto tam stojí," zasyčal tlmene.
Takže ju zbadal. Hoci mal líca začiernené, tvár mu svietila
do noci. Jej tvár potom určite žiari ako mesiac v splne.
Nemohla utekať, takže jej nezostávalo nič iné, len čakať.
Chvela sa od únavy aj od strachu. Pevne stisla palicu, akoby
sa chcela brániť.
Chlap s lampášom pristúpil bližšie a zasvietil jej rovno do
tváre. Jasné svetlo ju oslepilo a Anne sa mykla, keď ju oslovil.
„Kto si?"
Nedokázala zo seba dostať ani slovo.
„Hovor! Rýchlo! Čo tu robíš a s kým si tu?"
Bol to vidiecky hlas a okrem nepríjemného zápachu z neho
sálala aj hrozba. Vystrašené zvieratá predstavujú najväčšie ne-
bezpečenstvo.
„S nikým," podarilo sa jej konečne prehovoriť. „Idem do
domu svojho priateľa."
„O polnoci?"
Anne skúsila napodobniť vidiecky prízvuk svojej slúžky
Hetty. „Nemám peniaze na nocľah, preto musím ísť."
Vtedy k nej vykročili aj ostatní muži. Určite ju chcú obkľú-
čiť pekelné sily. Anne cítila srdce až v hrdle.
Nemala kam ustúpiť. Krútila sa sem i tam, aby mala všet-
kých na očiach.
„A kde býva tvoj priateľ?"
Najlepšia obrana je útok. Anne sa vystrela. „Čo je vás do to-
ho? Čo tu robíte o polnoci vy?"
Dobre to vedela, ale nechcela nič dať najavo. Všimla si pred-
sa kyjaky a sekery v ich rukách. Toto neboli pytliaci. Tí ne-
chodili vo veľkých skupinách. Títo muži rozbíjali stroje. Mys-
leli si, že nové stroje ich pripravujú o prácu, preto ich rozbíjali.
Hrozilo im väzenie a riskovali život, takže by určite neváhali
zabiť náhodného svedka.
Muži mlčali, ale Anne vnímala ich hrôzostrašnú prítom-
nosť. Cítila ich pot, cibuľu, pivo a ešte čosi. Čosi primitívne,
násilné a nebezpečné.
Vo dne to boli pravdepodobne slušní roľníci ako tí, ktorých
občas pozdravila v Lea Parku - ťažko pracujúci otcovia a sy-
novia. V noci sa však premieňali na nebezpečných tvorov
a Anne išlo srdce vyskočiť z hrude.
Mohla by povedať, že im aj tak nevidí do tváre a že by ich
nespoznala, ale či by jej to uverili?
Vtom sa jej niečia ruka dotkla palice. Lampáš sa pohol
a Anne na chvíľu zazrela mužskú tvár. Bola podlhovastá, po-
dozrievavá a všimla si aj veľké krivé zuby. „Na to, že si tuláč-
ka, máš nejakú modernú palicu."
Niekto ju zozadu chytil za plášť. „Aj plášť!"
Usilovala sa im vytrhnúť a z celej sily stískala svoju jedinú
zbraň. „Som chudobná ako kostolná myš. Ten plášť je milo-
dar. Dajte mi pokoj!"
„Nemôžeme, zlatko. Ktovie, kam by si sa rozbehla."
Anne prudko potiahla palicu. Muž ju pustil a Anne dosad-
la na zadok. Vidiečania sa rozosmiali.
„Nie!" vykríkla vystrašene.
Vtom čosi začula. Zem sa triasla pod dupotom konských
kopýt.
„Vojaci!" zvolal jeden z mužov a všetci sa ozlomkrky rozu-
tekali. Kone sa však už rútili rovno na nich. Anne sa schúlila
do klbka a rukami si zakryla hlavu.
Dupot kopýt ju celkom ohlušil.
Všade sa ozývali zmätené výkriky.
„Skryte sa!"
„Utekajme!"
„Je to len jeden človek!" ozvalo sa zrazu. „Chyťte ho!"
Anne otvorila oči a sadla si.
Na ceste sa vzpínal na zadných veľký čierny kôň a predný-
mi hrabal vo vzduchu. Nebezpečne blízko pri jej hlave. Rých-
lo sa odkotúľala nabok a sledovala, čo sa bude diať.
Niekoľko mužov vzalo nohy na plecia, ostatní sa pustili do
boja a zúrivo mávali kyjakmi. Kôň sa stále vzpínal a kopal.
Muži popadali na zem. Odvážnemu jazdcovi sa podarilo do-
stať koňa na všetky štyri, potom sa s ním prudko obrátil. Kôň
kopal zadnými nohami prudko, že keby sa muži nerozpŕchli,
asi by im porozbíjal hlavy.
Kôň s jazdcom v sedle sa znovu obrátil a neznámy zaútočil
nejakou zbraňou. Vari Anne prišla na pomoc celá armáda?
Boj sa končil. Muži trielili preč, podliezali živý plot, tlačili sa
na schodoch...
Anne vstala a najradšej by od radosti vykríkla. Vtom si
však uvedomila, že to je koniec. Predsa ju tu takto nemôžu
nájsť! Rýchlo začala cúvať a obzerala sa, kadiaľ by sa dostala
na pole.
Zrazu začula výstrel.
Z pištole?
Obrátila sa a zbadala koňa bez jazdca.
Jeden kôň.
Jeden jazdec.
Takže nijaká armáda.
Bohužiaľ, na jej záchrancu niekto strieľal. Mala by mu po-
môcť...
Ani sa však nepohla a ďalej stála vo svojom úkryte. Bála sa,
aby ju niekto nepoznal, bála sa, že jej niekto ublíži.
Muži medzitým utiekli, ich hlasy postupne tíchli. Kôň sa
potkol a mykol. Je azda zranený aj ten? Mala by pomôcť as-
poň úbohému zvieraťu...
Vtom začula tichý hlas.
Zachvela sa a pritisla si dlane k lícam. Takže ten gavalier
zrejme žije.
Možno je zranený. Pôjde mu pomôcť. Veď sa nemusí do-
zvedieť jej pravé meno. Vyliezla z úkrytu a samu ju pre-
kvapilo, ako hlboko do krovia sa jej podarilo zaliezť. Tŕnie
sa jej zachytávalo o plášť, ruky mala celé doškriabané. Ko-
mu by napadlo, že táto ufúľaná žena je lady Anne Peck-
worthová?
Keď sa konečne dostala von, kôň už vyzeral omnoho po-
kojnejšie, hoci Anne sa zdalo, že namiesto štyroch nôh vidí
šesť. Muž stál vedľa koňa. Vďakabohu. Vôbec sa nezdal zra-
nený.
Anne sa znovu rozbúšilo srdce.
Čo ak je to Le Corbeau?
Ak áno, je mu vďačná za pomoc, ale radšej by sa s ním ne-
stretla. Všimol si ju? Keby sa obrátila chrbtom, splynula by
s tmou? Anne znovu cúvla do krovia. Zrazu začula tichý muž-
ský hlas. „Už je všetko v poriadku, môj odvážny kamarát. Po-
starám sa o teba."
Úbohé zviera. Zrejme je postrelené. Ona mu však nemôže
pomôcť a ten muž ju aspoň nehľadá.
Hlavne musí byť ticho ako myš.
Vtom sa muž ozval hlasnejšie: „Anne?"
Zatajila dych. Ten jasný hlas predsa dobre pozná.
„Anne? Kde ste? Nestalo sa vám nič?"
Anne mala dojem, že svet sa obrátil hore nohami. Alebo nie-
kto postrelil ju a ona teraz blúzni?
Ten odvážny jazdec na koni je Race de Vere?
„Anne?"
Pri naliehavom tóne jeho hlasu sa spamätala. Znovu vyliez-
la z krovia na cestu, teraz už zaliatu mesačným svitom. Zohla
sa po palicu. Kôň mal ešte stále šesť nôh, ale dve sa náhle po-
hli. Race vykročil k nej.
Bol prostovlasý a vedľa mohutného zvieraťa pôsobil štíhlo.
Tváril sa, ako by sa vôbec nič nestalo, čo Anne znervóznilo.
„Čo tu robíte, dočerta?"
„Ako vždy, lady Anne, usilujem sa vás vytiahnuť z kaše."
„Ako vždy?" Pohrozila mu palicou. „Vari som už niekedy
bola v nejakej kaši?"
Zasmial sa.
„Nikdy! Teda," dodala neisto, „okrem dnešnej noci. Aj tak je
to vaša chyba."
To bol úder pod pás a Anne očakávala, že Race sa nahnevá.
Namiesto toho však utrúsil: „Máte pravdu."
To jej niečo pripomenulo. „Ste Rebel. Alebo prinajmenšom
ich poskok."
„Je to tak."
„Prišli ste do Benning Hall, aby... aby ste niečo urobili pre
Rebelov."
„Zase máte pravdu." Obrátil sa k svojmu koňovi. „Guľka
z pištole ho škrabla do chrbta. Potrebuje pomoc."
Anne naňho nechápavo pozerala. Myslí to vážne? Objaví sa
tu z ničoho nič, ako blesk z jasného neba, zachráni ju pred
hrozným osudom, sám sa postaví proti presile, a teraz sa chce
najprv postarať o koňa? Nebolo na tom nič zlé, ale prinaj-
menšom to bolo čudné.
„Kde ste sa tu vzali?" opýtala sa.
„To je tajomstvo," odvetil.
Po chvíli jej došlo, že Race de Vere je asi naozaj nadpriro-
dzená bytosť. Vzdychla. „Nemôžete sa so mnou aspoň raz
rozprávať normálne?"
Pozrel na ňu. „Často sa s vami rozprávam normálne, naprí-
klad nedávno, keď som vám radil, aby ste sa nevydávali za
Ralstona."
„Nevydám sa zaňho."
Vo vzduchu ostala visieť otázka: Správali ste sa, akoby ste
boli zaňho vydatá? Anne však na ňu zatiaľ nedokázala odpo-
vedať.
„Poďte," povedal Race. „Ste ľahká ako pierko, takže kôň
vás ten kúsok k Prenasledovanej mníške odnesie."
Anne sa dotkla hlavy. Čepiec mala rozkmásaný od tŕnia,
a tak si ho strhla z hlavy a odhodila ho na cestu. Bola v poku-

šení ešte po ňom poriadne podupať. „Nemôžete sa tu len tak
objaviť a nič mi nevysvetliť!"
Race sa na ňu zahľadel a Anne zrazu zišlo čosi na um.
„Bože! Moja rodina o tom vie? Poslali vás za mnou?"
„Prečo by posielali mňa, a nie Uffhama? Trochu som pre-
mýšľal, dal som na svoj inštinkt a rozhodol som sa, že vás
v Greenwichi skontrolujem. Ak niekomu inému nezišlo na
um to isté, potom je všetko v poriadku."
„V poriadku?" Anne sa rozosmiala.
Zrazu sa ocitla v jeho náručí ako vtedy v Benning Hall. Je-
ho objatie bolo pevné, upokojujúce. Určite si myslí, že je celá
bez seba od strachu. Nebolo to tak, ale Anne sa v jeho náručí
cítila príjemne.
V tej chvíli jej bolo všetko jasné. Tento muž, tento hrdina je
jediný na svete, s kým by si vedela predstaviť svoj život - ho-
ci občas vyvedie nejaký šialený kúsok. Ako vidieť, ani ona mu
nie je ľahostajná.
Prečo by tu inak bol, keby mu na nej nezáležalo? Vedela, že
ju chce chrániť, tak ako to po celý život robila jej rodina. Ako-
by ju chceli zabaliť do vatičky a uložiť na nejaké bezpečné
miesto.
Čo má urobiť, aby získala, po čom túži jej srdce?
Trochu sa odtiahla a zadívala sa mu priamo do očí. „Za-
chránili ste ma."
Mesiac mal rovno nad hlavou, takže do tváre mu dobre ne-
videla. „Som si istý, že by ste si poradili aj sama."
Anne sa však nedala odradiť jeho tónom a dodala: „Ďaku-
jem." Mocne ho objala okolo krku a pobozkala.
Race chvíľu váhal, ale potom si ju privinul a vášnivo po-
bozkal. Anne spadla palica a objala ho aj druhou rukou. Po-
bozkala ho, ako už dlho snívala. Bez zábran, bez obmedzení.
Hladkala ho po pleciach, po vlasoch, po tvári. On jej prechá-
dzal rukou po chrbte, potom ju spustil na zadok...
Náhle sa od nej odtrhol a odsotil ju. „Anne, prestaňte!"
„Prečo?"
„Nebuďte hlúpa."
„Až doteraz som bola hlúpa, ale konečne som zmúdrela.
Chcem vás."
Neznelo to síce tak vznešene, ako si želala, ale bolo očivid-
né, ako naňho jej slová zapôsobili. Skôr ako niečo dodala, chy-
til ju okolo drieku a vysadil na koňa. Zviera chvíľu nepokojne
prešľapovalo, preto sa Anne chytila hrivy, ale Race ho hneď
upokojil.
Musí byť nekonečne silný, keď ju zdvihol ako pierko. Ten-
toraz mu nedovolí len tak odísť. Patrí jej. Načiahla sa a zabo-
rila mu prsty do svetlých vlasov. Kiežby to mohla robiť, kedy-
koľvek sa jej zachce.
Pozrel na ňu, tváril sa nahnevane. „Môže za to strach a po-
tom úľava. Máte pocity ako vojak po boji, Anne. Uvidíte, čo-
skoro budete v poriadku."
Usmiala sa naňho. Ešte pred mesiacom, pred týždňom ale-
bo včera by po takej vete ihneď odišla. Vlastne to niekoľko ráz
urobila. Teraz sa však všetko zmenilo. Inštinkt jej vravel, že
Race de Vere po nej túži, rovnako ako túži ona po ňom. Stačí
len prekonať všetky prekážky, ktoré pred ňu postavil, aby za-
chránil jej česť.
Vedela, že to vôbec nebude ľahké. Spoľahliví muži brali ta-
ké veci vážne. Na druhej strane však nepodceňovala ani svo-
je schopnosti.
Race bol rozhodnutý odviesť ju do Prenasledovanej mníš-
ky. Potom bude chcieť určite zmiznúť. To mu však v nijakom
prípade nedovolí. Podarí sa jej presvedčiť Trisa, aby ho za-
mkol, kým nedostane rozum?
Race vzal palicu, potiahol uzdu a vydali sa na cestu. Anne
by najradšej bola zostala, ale aký dôvod má uviesť? Tuho pre-
mýšľala, ale osud to vyriešil namiesto nej.
„Ruky hore!" vykríkol neznámy hlas s nápadným francúz-
skym prízvukom.
Anne pozrela na schody, kde sedel muž a mieril na nich piš-
toľou. Riekol to síce nenúteným tónom, ale určite bol pripra-
vený vystreliť.
Mal na sebe čierne šaty, na tvári čiernu masku, fúzy a briad-

ku, na hlave klobúk so širokou strieškou, ozdobený bielym
pierkom.
„Le Corbeau?" opýtala sa Anne. „To nie je možné!"
Isto sa jej to všetko len sníva.

muž sa mierne uklonil. „K vašim službám, mademoiselle."
Pritom neprestával mieriť na Anne pištoľou.
Anne premýšľala, čo na to asi povie Race, a modlila sa, aby
sa nepokúsil o niečo nebezpečné. „Ak uvažujete o súboji, pa-
ne," ozvala sa, „musím vám povedať, že nemám záujem."
Le Corbeau sa usmial. „Máte na mysli tú hlúpu divadelnú
hru, minou. Neriskoval by som stratu slobody pre ženu."
Povedal jej mačiatko? Väčšmi sa jej páčila Myška.
Vtom sa konečne ozval Race. „Čo teda chcete?" Hlas mal
chladný, akoby sa rozprával s neposlušným dieťaťom.
Le Corbeau skočil na zem. Delilo ich od neho asi päť met-
rov, takže nemali veľmi na výber. Anne zišlo na um, že keby
nesedela v sedle s oboma nohami na jednej strane, mohla by
popchnúť koňa proti lúpežníkovi. Zviera bolo vycvičené na
boj, ale Anne chýbali skúsenosti. Nevedela, ako využiť schop-
nosti koňa, a okrem toho bol zranený.
Bolo to hrozné a Race sa musel cítiť ešte horšie. Nechcela
však, aby zbytočne riskoval. Vkladala priveľké nádeje do ich
spoločnej budúcnosti.
„Peniaze alebo život," ozval sa muž pobavene.
„Ja mám asi desať guineí," odvetil Race. „Dáma nemá nič."
„Pochybujem. Asi by som ju mal prehľadať."
Anne počula, ako Race vzdychol. „Len cez moju mŕtvolu,
monsieur."
Anne sa zachvela od strachu, ale zároveň si uvedomovala,
aké je to vzrušujúce.
Le Corbeau si chvíľu Racea skúmavo prezeral. „To je vaša
manželka?"
„Nie."
„Milenka?"
„Nie."
„Vaša vyvolená?"
„Nie."
Zdalo sa jej to, alebo Race naozaj chvíľu váhal s odpove-
ďou?
Anne sa rozhodla, že lúpežníka vyskúša, a začala hovoriť
po francúzsky: „Pane, vy predsa máte byť vo väzení."
„Môj úbohý dvojník," odpovedal jej tiež po francúzsky.
„Nikdy by mi nezišlo na um, že toľko získam, keď prehrám
v kockách niekoľko čačiek."
Teda ide naozaj o Francúza. Anne mala francúzsku učiteľ-
ku a muž mal bezchybnú výslovnosť.
„Ak sa niekto dozvie, že znovu prepadávate pocestných, to-
ho chudáka prepustia," povedala Anne.
„Bolo by to spravodlivé."
„Výborne. Dovoľte nám teda, aby sme vám trochu pomohli.
Pustite nás a my okamžite oznámime, že sme vás videli."
„Je to od vás veľmi láskavé. Ale aby sme to doviedli do
úspešného konca, musím vám niečo ukradnúť. Nemáte neja-
ký náhrdelník, mačiatko? Alebo prsteň? Alebo vás stihol
okradnúť už niekto predo mnou? Počul som nejaký výstrel."
Anne mala šperky ukryté vo vrecku pod šatami. „Tí muži
ničia stroje, nie sú to zlodeji, a ja som chudobná slúžka, ktorú
práve prepustili a nezostalo jej nič, len pár handier."
Zdalo sa jej to celkom vtipné, ale Le Corbeau sa zrazu obrá-
til k Racecombovi. „A vy, pane, čo ste taký tichý?"
„Ja... nie som nikto."
Anne sa usmiala. Race síce hovoril po francúzsky, ale mal
hrozný prízvuk.
„Viete šermovať?" opýtal sa Le Corbeau.
„To sa dalo predpokladať. Zdá sa mi, pane, že ste sa boli na
seba pozrieť v divadle. Prečo by som mal s vami šermovať?"
„Aby ste chránili česť svojej dámy."
Znelo to nevraživo a Anne sa zľakla. Celý tento výjav jej

pripadal taký neskutočný, že až doteraz sa správala ako he-
rečka v divadle. Toto však nebola divadelná hra, tento lúpež-
ník bol skutočný a mohol ju pokojne znásilniť. Keby s ním
Race skrížil meče, jeden z nich mohol zahynúť. Anne si
nadvihla sukňu a prehodila pravú nohu cez konský chrbát,
aby sedela obkročmo.
„Nezmysel," vyletelo z nej. „Mám peniaze. Pokojne si ich
vezmite!"
„Veľmi rád," odvetil lúpežník a so záujmom zízal na jej ob-
nažené nohy. „Určite ste si ich ukryli niekde na tele. V pod-
väzku alebo v živôtiku..."
Anne vyschlo v ústach a s hrôzou si uvedomila, že nič ne-
vyriešila, iba čo situáciu ešte väčšmi skomplikovala.
V tej chvíli jej Race hodil uzdu a plesol koňa po zadku. Anne
ju nestihla zachytiť, preto sa musela zakvačiť prstami do hri-
vy. Kôň sa rozbehol voslep nevedno kam.
Anne vykríkla: „Nie!" Bála sa, že spadne, a okrem toho ne-
chcela Racea opustiť. Nemôže ho predsa nechať napospas
ozbrojenému lúpežníkovi.
Kôň ju počúval, alebo ho jednoducho bolel poranený chr-
bát. Zastal a nepokojne prešľapoval na mieste. Anne si za-
hundrala popod nos niečo o lúpežníkoch, hrdinoch a mužoch
vo všeobecnosti, chytila uzdu, pohodlne sa vystrela v sedle
a obrátila koňa naspäť. Medzitým na ceste došlo k boju. A zda-
lo sa, že sa na ňom zúčastňujú traja muži!
„Prepáč," povedala úbohému koňovi. „Musíme sa ponáh-
ľať." Z celej sily popchla zviera do slabín a to sa rozbehlo s vet-
rom opreteky.
Muži prerušili boj a upreli zrak na blížiacu sa Anne. Dvaja
z nich mali masky a všetci sa tvárili prekvapene. Anne potiah-
la uzdu, aby kôň zastal, ale tým mu dala nechtiac iný povel.
Žrebec začal cúvať, postavil sa na zadné nohy a prednými za-
hrabal vo vzduchu. Anne sa zo všetkých síl pridržiavala hrivy
a modlila sa, aby nespadla.
Muži sa bleskovo odkotúľali do úkrytu, ale jeden z nich sa
zasmial. Anne veľmi dobre vedela, kto je to.
Prinútila koňa, aby si znovu stal na všetky štyri, pochválila
ho a premýšľala, či jej odvážny krok nejako zabral. Podarilo
sa jej protivníkov rozdeliť, ale zostal Race sám, alebo s jed-
ným z tých nepodarencov? Má obrátiť koňa a cválať do bez-
pečia, alebo podniknúť niečo na záchranu svojho hrdinu?
Byť odvážnou lady nebolo také ľahké, ako sa zdalo na prvý
pohľad.
Obracala sa na koni a očami hľadala Racea. „Racecombe?"
Zrazu si všimla čudný tieň. Skôr ako stačila niečo urobiť,
ktosi ju stiahol zo sedla a prehodil si ju cez plece. Anne márne
kopala a kričala.
Muž ju postavil na zem a zakryl jej ústa dlaňou. Z tmy sa
vynoril Race, ale muž stojaci za Anne vykríkol: „Stoj!"
Race zastal, no Anne si všimla jeho hrozivý výraz. Pohľad
muža ovládajúceho umenie zabíjať.
„Nie tak rýchlo, pane," pribrzdil ho Le Corbeau po anglicky
a starostlivo odmeriaval slová. „Ako vidíte, nie som sám. Môj
priateľ má dve pištole a môže vás v okamihu zastreliť."
Anne chcela Racecomba varovať, aby zbytočne neriskoval,
ale lúpežník jej stále zakrýval rukou ústa, preto len výstražne
pokrútila hlavou.
Race však pozeral na chlapa za ňou. „Pane, ste mŕtvy muž!"
„Možno. Ale v tejto chvíli práve vy, pane, musíte poslúchať.
Chcem, aby ste preliezli cez tamto krovie a prešli po chodníku
až do domu."
„Prečo?"
„Zdá sa, že máte problém plniť rozkazy..."
„Povráva sa to o mne." Race zachovával pokoj, ale Anne sa
nedala obalamutiť a lúpežníci tiež nie. Netušila, kde sa skrýva
tretí, ale určite stál nablízku a bol pripravený vystreliť. Nezo-
stávalo nič iné, iba poslúchnuť.
„Chcete vedieť prečo?" opýtal sa lúpežník. „Dobre. V dome
mám meče."
„A čo keď nad vami zvíťazím?"
„Oboch vás pustím."
„A keď prehrám?"
„Urobím s vami, čo sa mi zachce, ale sľubujem, že nezo-
mriete. Zdá sa mi, že ste vojak. Zbytočne neriskujete, uvedo-
mujete si cenu ľudského života."
Race prikývol a Anne bola rada, že nie je predmetom záuj-
mu lúpežníkovho hrozivého pohľadu. Le Corbeau sa obrátil
k nej. „Neskúšajte kričať, minou. Aj tak vám to nepomôže." Po-
tom jej pustil ústa, ale stále ju pevne držal. Bol vysoký a uras-
tený.
„Mala som radšej odísť?" opýtala sa Anne Racecomba. „Pre-
páčte, ale nemohla som."
Usmial sa. „Ani ja by som nemohol." Zdvihol z cesty pali-
cu a podal jej ju. „Poďme do toho domu, nech to máme čím
skôr za sebou. Nemusíte sa báť. Nedovolím, aby vám niekto
ublížil."
Nemohol mať istotu, ale Anne sa zrazu cítila úplne bezpeč-
ne. Kiežby mohla mať taký pocit do konca života.
Le Corbeau ju pustil a Anne začala krivkať k schodom. „Ke-
by som to isté mohla sľúbiť aj ja vám...!"
Race sa znovu usmial a pokrútil hlavou. Potom vyšiel po
schodoch a obrátil sa, aby jej pomohol. Le Corbeauov komplic
stál na druhej stane a mieril na nich pištoľou. Race sa však
správal, akoby ten muž vôbec neexistoval. Anne sa obzrela
a videla, že Le Corbeau kráča za ňou, pripravený vystreliť.
Usilovala sa, aby jej hlas znel rovnako pokojne ako Race-
combov. „Niekto by sa mal postarať o to zranené zviera, pane."
„Pravdaže, madam. Osobne sa oň postarám, len čo vás od-
prevadím do domu. Vidím, že krívate. Je mi to ľúto. Nemám
vás odniesť?"
Anne sa striasla, zvrtla a ťarbavo prešla na druhú stranu
krovia, kde už čakal Race. Zdvihol ju do náručia. „Dúfam, že
ja vám nie som taký odporný."
Čo mala na to povedať? Len pokrútila hlavou a dávala po-
zor, aby ho neudrela palicou po nohách. Hoci situácia bola
vážna, predsa len sa tešila jeho blízkosti.
Le Corbeauov komplic sa obrátil a viedol ich po krivolakej
tmavej ceste. Podchvíľou sa obzeral. Le Corbeau kráčal tesne

za nimi. Anne v diaľke zbadala svetlo. Naozaj sa zdalo, že vy-
chádza z domu.
Asi pelech lúpežníkov. Tam bude musieť Race podstúpiť
súboj s Le Corbeauom, ak dovtedy ona niečo múdre nevy-
myslí. Akoby to nestačilo, uvedomila si, že počas dnešnej
noci musí získať aj srdce Racecomba de Vere. Jednou rukou
ho držala okolo krku, druhou sa dotýkala jeho mocného ra-
mena.
„Ospravedlňujem sa, že som vás dostala do takej šlamasti-
ky," zašomrala popod nos.
„Určite by bolo múdrejšie, keby ste boli zostali v Brightone."
Anne mu, na svoje veľké prekvapenie, zaryla nechty do
pleca a podráždene zaprskala.
„Mačiatko?" zasmial sa Race. „Už nechcete byť Myška?"
„Ja nepradiem. A z Brightonu som utiekla, lebo ste sa vy-
hrážali, že mojej rodine nahovoríte nepekné veci o Ralsto-
novi."
„Aha, Ralstone! Teda by ste boli radšej pri ňom?"
„Nie!" Anne hneď oľutovala, že sa dala strhnúť.
„Čo vám urobil?" precedil zlovestne Race.
„Nič. A netvárte sa, akoby ste mali v úmysle niekoho za-
vraždiť."
„Keď sa správate ako dobrodruh, Anne, musíte rátať s tým,
že sa ocitnete v nebezpečenstve a že potečie krv."
„Ralstone mi neurobil nič. Len sa prestal pretvarovať."
Na Annino veľké prekvapenie sa Race rozosmial. „Zaslúžili
by ste si poriadny výprask za to, že ste toho úbožiaka nahovo-
rili na útek."
Anne už nestihla nič povedať, lebo stáli pred domom.
Tma dozaista zakrývala nedostatky, ale Anne si aj tak uve-
domila, že dom je prinajlepšom schátraný. Bol veľmi starý
a nezasklené okná boli zadebnené doskami, aby sa dovnútra
nikto nedostal. Okrem toho sa nakláňal na jeden bok a Le
Corbeauov kumpán musel nadvihnúť dvere, aby sa vôbec
otvorili. Vošiel do slabo osvetlenej miestnosti a ostatní za ním.
Race zložil Anne na hlinenú dlážku. Prihladila si šaty a po-

obzerala sa okolo seba. Asi stáli v hlavnej obytnej miestnosti,
lebo v nej dominoval veľký kozub. Uvidela ešte jedny dvere -
asi do ďalšej miestnosti. V podkroví boli zrejme spálne, scho-
dy nahor pravdepodobne viedli z nej.
Miestnosť osvetľoval len jeden lampáš. Páchlo tu lojom,
vlhkosťou a plesňou.
Anne sa obrátila k Le Corbeauovi. „Ideálna diera pre potka-
ny,“ poznamenala po francúzsky.
„Mali by ste si dávať pozor na jazyk, minou."
„Budem sa správať slušne, ak mi sľúbite, že nám dovolíte
odísť."
„Bojíte sa, že si z vás urobím otrokov? Pravdaže vám dovo-
lím odísť." Zatváril sa zdesene. „Panebože, hádam si nemyslí-
te, že vás chcem zabiť a narobiť si kopu nepríjemností."
„Meče!" pripomenul mu ľadovým tónom Race.
„Áno, meče."
Le Corbeau sa zamyslel a svetlo lampáša mu na chvíľu do-
padlo na tvár. Anne sa nadýchla... Ten chlapčenský úsmev
predsa dobre pozná.
Pravdaže!
Tris! Le Corbeau je Tris!
Čo to má znamenať? A prečo s nimi hrá túto hru? Aby ju
potrestal za to, čo vyviedla? Chcela niečo povedať, ale zarazi-
la sa. Keď sa táto hra skončí, Race zmizne, ani Tris ho neza-
staví. Ibaže by ho spútal, ale ani to by asi nepomohlo.
Pohľady sa im na chvíľu stretli. Vedel, že ho spoznala, a na-
značil jej, aby mlčala. Srdce jej divo bilo, ale poslúchla.
„Obávam sa, pane," povedal lúpežník Raceovi, „že náš sú-
boj budeme musieť odložiť. Po prvé, potrebujem okamžite
niekoho okradnúť, aby toho úbožiaka, môjho dvojníka, ne-
obesili, a po druhé, v noci by sa nám zle šermovalo, hoci by to
mohlo byť romantické. Súboje sa zvyčajne konajú ráno."
„Tak nás pustite, dočerta!"
Anne sa zahanbila. Race si stále myslí, že je to naozaj, a ur-
čite má o ňu strach. Mala by mu povedať pravdu, ale tušila, že
Tris je na jej strane a vie, čo robí.
„Mám obavy, aby ste nevyvolali poplach, pane,“ povedal
Tris a dodal: „Nebol by som rád, keby som sa pre vás ocitol za
mrežami. Aj keď chcem predovšetkým zachrániť nevinného
človeka, nebudem riskovať vlastnú hlavu."
„Čo máte teda v úmysle?"
„Žiadam vás, aby ste tu prenocovali, a ráno si trochu zašer-
mujeme."
Race zostal pevný ako skala. „Pane, asi si neuvedomujete,
že dáma bude niekomu chýbať. Určite ju už hľadajú."
„Hľadajú prepustenú slúžku?"
Anne vedela, že Tris alias Le Corbeau sa dobre zabáva. Pre-
kliaty Tris a jeho diabolský zmysel pre humor! Vlastne sa
s Racecombom dosť podobajú.
A oboch má rada.
Určite nedôjde k násiliu a nepotečie krv, alebo áno? Anne
nepochybovala, že Race by bez zaváhania využil každú príle-
žitosť, aby únoscov zabil a ju oslobodil.
Pritisla sa k nemu.
Race na ňu pozrel a objal ju okolo pliec. „Nebojte sa, nedo-
volím, aby vám ublížili."
„Viem." V tom spočíval problém. Pritisla sa k nemu, aby za-
bránila prípadnému krvipreliatiu.
„Vyzlečte sa!" prikázal Tris.
„Čože?"
Vyriekli to s Raceom takmer jednohlasne, ale Anne o niečo
zdesenejšie.
„Čo to, dočerta..."
Anne znovu zabrzdil Trisov pohľad.
„Nemyslím donaha," dodal a myklo mu kútikmi úst. „Len
šaty. Zamknem vás v podkroví. Pochybujem, že sa vám do rá-
na podarí odtiaľ dostať, ale ak náhodou áno, asi nebudete be-
hať po okolí v spodnej bielizni."
„To neurobíme, Anne," ozval sa Race. „Nemá čas ani nála-
du sa s nami biť. Neviem, čo má tento blázon za lubom, ale
v každom prípade sa dobre baví."
Bystrý postreh, no Anne by bola celkom rada videla Race-

comba v spodnej bielizni. Došlo jej, že sa jej ho podarí získať,
len ak ho zvedie, a čím menej oblečenia budú mať na sebe,
tým lepšie.
Pred niekoľkými mesiacmi by jej taký šialený nápad určite
nezišiel na um, ale teraz sa zmenila na odvážnu lady, ktorá
presne vie, čo chce - chcela sa dnes v noci s Raceom milovať,
aby sa s ňou musel oženiť a nemohol už ujsť.
A Tris je na jej strane? Možno sa jej to všetko len sníva, ale
ak nie, poriadne si to užije.
Tris odistil pištoľ. „Ak si okamžite nevyzlečiete plášť, šaty
a topánky, minou, prevŕtam vášho gavaliera guľkou. Skúsim
ho nezabiť, ale neviem, či sa mi to podarí."
„Ak ma zastrelíte," ozval sa Race, „nebudem môcť ráno s va-
mi šermovať."
„Ako ste správne poznamenali, naozaj som blázon. A rád sa
zabávam. Okrem toho môžem robiť, čo sa mi zapáči. Ak ma
ráno porazíte, obaja ste voľní."
Race pozrel na Anne a zatváril sa skrúšene. „Je mi ľúto, Anne.
Je to blázon a nemá zmysel hádať sa s ním. Ochotne by som
sa dal pre vás zastreliť, ale pochybujem, že by vám to nejako
prospelo."
„Pravdaže nie. Na to ani nepomyslíte. Veď o nič nejde."
Anne oprela palicu o stenu a rozviazala si plášť; pod ním
mala svetlé mušelínové šaty. Obliekla si ich na večeru s Ralsto-
nom. Obrátila sa chrbtom k Racecombovi. „Buďte taký dobrý
a rozopnite mi ich."
Stála tam nehybne ako socha, zabudla na prítomnosť troch
mužov. Necítila nič iné ako túžbu. Bolo ľahké obrátiť sa a po-
bozkať ho. Potom by mohli pokračovať...
Rozopol jej všetky gombíky a rozviazal mašľu. Anne zrazu
vnímala každý dotyk jeho ruky. Musela sa nadýchnuť, a až
potom sa obrátila.
Zvláštne, vôbec sa nehanbila. Bola zvyknutá vyzliekať sa
pred slúžkami a okrem toho nebude nahá. Celkom sa jej páči-
lo, ako rozpačito sa všetci traja tvária.
Čertovský Tris!
Vytiahla ruky z rukávov a šaty spadli na dlážku. Na sebe
mala ešte bavlnenú košeľu bez rukávov podobného strihu
ako šaty, pod ňou mala ľahký korzet, spodnú košieľku a no-
havičky.
Bola jej zima, ale tvárila sa, akoby nič. Race by riskoval aj ži-
vot, keby jej mohol cez plecia prehodiť plášť.
„Ste na rade, pane," riekol Tris.
„Ste šialený," povedal Race, keď si vyzliekal kabát, vestu
a košeľu. „Stačí?"
„Pravdaže." Anne videla, že Tris sa musí premáhať, aby sa
nerozosmial. A pre ňu bolo ťažké sústrediť sa na niečo iné ako
na Racea. Jeho mužné telo ju neuveriteľne vzrušovalo.
„Ešte niečo?" opýtala sa. Nevedela sa dočkať, kedy zostane
s Raceom sama, s čím Tris asi rátal.
„Zabudli ste na topánky, minou. Ak vám nebude prekážať
behať vonku v košeli, možno vás zastavia bosé nohy."
„Dáma má zmrzačenú nohu," ozval sa Race. „Potrebuje to-
pánky."
„Nedá sa nič robiť. Vy jej však isto pomôžete, pane."
Anne videla, že Race každú chvíľu vybuchne a vrhne sa na
Trisa. Sadla si na tvrdú lavicu. Chvíľu boli ticho, potom sa
Race obrátil, kľakol si pred ňu a zahľadel sa jej do očí. Anne
vzdychla, keď videla hnev v jeho pohľade.
„Nevšímajte si ich," zašepkala. „Nič hrozné sa nedeje."
„Ste mimoriadne odvážna."
Anne sa zahanbila. „Ani by som nepovedala."
Pokrútil hlavou a začal jej rozväzovať ľavú topánku. Anne
sa mohla vyzuť aj sama, ale nič nenamietala, najmä keď vi-
dela Raceovu holú hruď. Neodolala. Predstierala, že stráca
rovnováhu, a oprela sa mu o rameno. Bolo teplé, pevné
a mocné.
Pozrel na ňu. V očiach mu videla zmätok, strach, možno ju
chcel pred niečím varovať. Obratne jej vyzul topánku a začal
jej rozväzovať druhú. Tú s hrubšou podrážkou, ktorú nosila
na krivej nohe.
Nedotýkal sa jej pravej nohy po prvý raz, videl ju na plese

u Swinamerovcov, ale Anne mala aj tak pochybnosti. Čo si na-
ozaj myslí o jej hendikepe? Neodradí ho to?
Vyzul jej topánku a znovu na ňu pozrel, akoby ju chcel pre-
svedčiť o svojej láske. Prstom jej prešiel po krivom členku
a znetvorenom chodidle, pomaly zdvihol jej nohu k perám
a pobozkal ju.
Nechtiac mu stisla rameno a cítila, ako stuhol. Prebudilo to
v ňom dosiaľ nepoznané pocity? Asi áno. Videla mu to na
očiach, ale Race vstal, vyzul si topánky a obrátil sa k lúpežní-
kom. „Čo teraz?"
Povedal to trpezlivo, akoby sa rozprával s bláznami. Ne-
škodnými, hlúpymi bláznami. Anne sa modlila, aby Tris ne-
vypadol z úlohy a náhodou Racea nezastrelil za opovážlivé
správanie.
Ona by ho mohla zastreliť za príliš silnú vôľu, ale to ju už
natoľko netrápilo. Patril jej a čoskoro sa to všetci dozvedia.
Musí jej patriť. Neznesie, aby to dopadlo inak.
Tris sa tváril pokojne a kývol im, aby nasledovali jeho po-
mocníka, ktorý čakal pri dverách s lampášom v ruke. „Teraz
vás môj priateľ odvedie hore. Zamkneme vás a pokojne tam
vyčkáte do rána. Je to úplne jednoduché."
„Tak ako smrť," precedil Race a podal Anne ruku.
Anne sa chvela od nervozity aj túžby, takže ruku uvítala, ale
usilovala sa kráčať čo najdôstojnejšie. Vlastne sa jej šlo lepšie
bez topánky s hrubou podrážkou, hoci väčšmi krívala. Race ju
chcel vziať do náručia, ale ona ho zastavila.
„Radšej pôjdem sama."
Ešte jej zostala štipka zdravého rozumu a chcela, aby ju
takto videl predtým, ako sa k nej navždy pripúta. Keby to ne-
zvládol, nechá ho tak. Pred iným mužom by mohla skrývať
svoj hendikep, ale nie pred Raceom. Buď ju prijme takú, aká
je, alebo sa radšej rozídu, skôr ako sa stane niečo nenapravi-
teľné.
Pochopil to aj Tris? Preto trval na tom, aby si vyzula topán-
ky? Keď Anne kráčala hore schodmi, v duchu sa modlila, aby

sa Race nikdy nedozvedel, kto je Le Corbeau v skutočnosti.
Bohvie, ako by sa zachoval.
Schodisko viedlo do prázdneho priestoru pod strechou
s malým okienkom na konci. Nevyzeralo to ako väzenie, po-
kiaľ ich Tris nechce pripútať o drevené trámy.
Jeho pomocník odložil lampáš a podišiel k stene. O chvíľu
otvoril doštené dvere. Cez deň tu možno bolo viac svetla, ho-
ci sem asi veľa slnečných lúčov nepreniklo. Asi to bude tajná
miestnosť, kde Le Corbeau zhromažďuje svoj lup.
Kde ukrýva svoje poklady Tris? Anne si spomenula, ako mu
nedávno naznačila, že Le Corbeau a on sa nápadne podobajú.
Tris predsa nemôže byť lúpežník. Bolo by to príliš nebezpeč-
né. Keby natrafil na nejakého odvážneho pocestného, mohol
by zaplatiť aj vlastným životom. Alebo sa zmýlila a muž, kto-
rý kráča za nimi, nie je Tris?
Pozrela naňho, ale aj v šere si bola istá, že je to on. Aj pod-
ľa hlasu. Aj keď mal výrazný francúzsky prízvuk, bol to on.
O čo mu ide? Na úvahy však teraz nebol čas.
Vošli do tmavej miestnosti za doštenými dverami. Svetlo
lampáša dopadlo na komodu a veľkú posteľ. Tu Le Corbeau
prespí, keď nezbíja? Izba bola veťmi skromná, s drevenými
hradami a slamenou strechou.
Anne striaslo, keď si predstavila, ako na ňu v noci padajú zo
slamy pavúky a iný hmyz. Race ju objal silnejšie. Okamžite sa
upokojila, ale ako ho má na takomto mieste zvádzať? Pomys-
lenie na hmyz v nej vyvolalo vlnu odporu.
Obrátila sa k dverám, kde stál Tris s pomocníkom. „Nie sú
tu myši? Alebo potkany?"
Race si ju privinul. „Určite tu nejaké budú, Anne, no neboj-
te sa..."
Tris mu nedal dohovoriť. „Pokiaľ viem, tak nie."
Chcel jej naznačiť, že o Raceovi nezistil nič zlé. Pravdaže.
Inak by ich predsa nezamykal vedno do izby. Tris sa jej zo
všetkých síl usiluje pomôcť dolapiť vyvoleného, ktorý stále
uniká. Neuveriteľné.
Anne nenápadne poslala Trisovi vzdušný bozk a všimla si,
že potláča smiech.
Správali sa ako šialenci a to, čo robili, nebolo normálne, ale
Anne vedela, že inak to nejde. Bola si istá, že v skutočnosti ju
Race miluje rovnako, ako miluje ona jeho. Postavenie a bo-
hatstvo už nemali význam. Anne túžila po ozajstnom poklade
a nedovolí, aby jej unikol pomedzi prsty.
„Už nebudem hrať o štvrťpenny," povedala a všimla si, že
Tris pochopil, zatiaľ čo Race sa naďalej tváril zmätene. Akoby
mal obavy, či sa náhodou nepomiatla.
Tris sa usmial a postavil lampáš na dlážku. „Želám vám prí-
jemnú noc, priatelia, a ešte krajšie ráno."
Potom zatvoril dvere.

keď sa dvere zatvorili, Anne sa zachvela, hoci vedela, že
sa nemá prečo báť. Ešte mocnejšie sa pritúlila k Raceovi. Ke-
by tu nebol on, bála by sa oveľa väčšmi. Keď sa ich telá do-
tkli, znovu si uvedomila svoju túžbu a mala pocit, že okrem
Racea a jej nič na svete neexistuje.
Zvuky za dvermi akoby sa zrazu ozývali z veľkej diaľky.
Tris s pomocníkom ich práve zamkli, aby ich zajatci nemohli
zdupkať.
Pritisla sa k Raceovi, bažiac po bozku, ale on ju jemne od-
strčil a pobral sa skontrolovať dvere a neveľké okienko.
Tá jeho prekliata pevná vôľa!
Anne pozrela na posteľ. Nepôsobila veľmi vábne, ale čo sa
dá robiť. Podišla bližšie a sadla si na peľasť. Drevená kon-
štrukcia sa jej zdala spoľahlivá a cítila len slabú vôňu vlnenej
prikrývky. Posteľ zbavila, a keď sa Anne dotkla obliečok, zis-
tila, že sú z kvalitnej bavlny. Usmiala sa. Čo sa čuduje? Tris by
ju predsa nenechal spať v nejakej špinavej rozheganej posteli.
Zrazu jej zišlo čosi na um.
Naozaj sa Tris chystá niekoho prepadnúť, aby dokázal, že

ten chudák vo väzení nie je Le Corbeau? Teraz však nebol čas
na podobné úvahy. Aj tak s tým nič nenarobí a navyše ona má
celkom inú úlohu. Musí si zabezpečiť budúcnosť. Pozrela na
Racea chodiaceho po miestnosti, a zrazu sa jej zmocnili po-
chybnosti. Spomenula si, ako sa bozkávali na ceste. Spomenu-
la si na výraz jeho očí dolu v miestnosti.
Patrí jej. Len ho o tom musí presvedčiť.
Tvrdý okraj postele ju tlačil, a tak sa posunula, oprela o ste-
nu a usilovala sa zabudnúť na pavúky.
V elegantnej spálni by to bolo určite jednoduchšie. Možno
však ani nie. Race sa bude brániť a situáciu, v ktorej sa ocitli,
môže Anne využiť ako svoju zbraň.
Race vzal lampáš a obrátil sa k nej. „Zdá sa, že sa odtiaľto
nedostaneme. Môžem skúsiť vyraziť dvere, ale sú pevné a ur-
čite dobre zaistené. Tento dom vyzerá ako ruina, ale zrejme
ho udržiavajú viac, ako sa javí na prvý pohľad." Zastal upro-
stred miestnosti. „Mohli by sme aj podpáliť posteľ a dúfať, že
nás niekto zachráni."
„Len to nie, preboha!"
Obrátil sa k nej. „Ospravedlňujem sa, to sú zvyky z armády.
Uvažujem o rôznych možnostiach, aj o tých nebezpečnejších."
„Nechcete si hodiť kocku?" navrhla.
Race sa zasmial a položil lampáš na skrinku. Potom si k nej
prisadol na posteľ, ale delilo ich najmenej tridsať centimetrov.
„Ste mimoriadne odvážna."
„Vôbec sa mi nezdá, že by som bola odvážna." Bola to prav-
da, ale nemalo to nič spoločné s lúpežníkmi. Pomkla sa bližšie
k nemu. „Objímte ma, prosím."
S tlčúcim srdcom sledovala, ako Race váha, ale napokon ju
objal. „Určite je vám zima. Ste premrznutá na kosť," povedal
a pritisol ju k sebe.
„Už mi je lepšie," vydýchla Anne.
Tuho sa k nemu privinula a vychutnávala dotyk s jeho ob-
naženou hruďou. Telo mal horúce a pevné.
Oprela si hlavu o jeho plece a zhlboka vdýchla korenistú
vôňu. Cítila, ako stuhol. To bolo dobré znamenie.
„Vďakabohu, že ste tu so mnou,“ šepla. „Ktovie, čo by mi
ten lotor urobil, keby som bola sama."
„Mohli vás pokojne podrezať aj tí rozbíjači strojov. Čo vám
to zišlo na um, vydať sa na cestu takto proti noci?" Hovoril to
prísne, ale pritom ju hladkal, akoby ju chcel upokojiť.
Bolo to veľmi príjemné. Anne znovu žiadostivo vdýchla je-
ho vôňu. Chcela obrátiť hlavu a pobozkať ho na šiju, prsia, na
mocné telo... Čosi jej hovoril. Mala by odpovedať...
„Na cestu proti noci," zopakovala, ale myslela pritom na
niečo iné. „Musela som. Nemohla som tam zostať s Ralsto-
nom do rána. Keby nás niekto našiel, musela by som sa zaňho
vydať."
„To ste predsa mali v úmysle?"
Ruky mala na jeho tele. Pohla prstami. „Včera večer sa to
zmenilo. Keby som tam zostala a nepokračovala s ním v ceste,
možno by prezradil, kto som, aby ma prinútil k sobášu."
„To ešte vždy môže."
„Nikto mu neuverí, keď tam nebudem." Keby nadvihla hla-
vu, pobozkal by ju?
Vtisol jej bozk do vlasov. „Anne, zostal tam váš kufor s mo-
nogramom."
Zhlboka vzdychla. Zdvihla hlavu a všimla si iskričky v jeho
očiach. „Odkaz ste mu napísali na papier s erbom. Ten som
odtrhol, ale s kufrom som nemohol nič robiť. K odkazu som
však pripísal niečo, čo možno Ralstona umlčí."
„A ja som bola sama so sebou taká spokojná! Pripadala som
si taká odvážna!" Odvaha však zrazu kamsi zmizla. Odtiahla
sa od neho. „Som úplne neschopná, však? Rozmaznaná voj-
vodova dcéra. Nič neviem urobiť poriadne..."
Chytil ju za plecia a obrátil k sebe. „Vaša odvaha ma fasci-
novala, lady Anne. Vykročila ste sama proti noci, postavili sa
zoči-voči nebezpečným lúpežníkom, a vôbec ste sa ich nezľak-
li. Máte viac odvahy ako ja."
„Skôr som si neuvedomila, aké nebezpečenstvo mi hrozí."
Race sa usmial. „Tak to býva. Len máloktorý hrdina tuší, do
čoho sa púšťa. Keby to tušil, asi by vzal nohy na plecia."
„Nemyslím. Vy ste určite vedeli, čo riskujete, keď ste toho
muža bičovali stužkami."
Raceovi zamrzol výraz na tvári. „Kto vám to povedal?"
„Ralstone."
„Vidím, že nezabudol na klebety. Nebol to hrdinský čin."
„Veď vás za to tiež takmer zbičovali."
„Takmer. Nebolo to nebezpečné."
„Nemohli ste to vedieť."
Anne si uvedomila, že medzi nimi sa zasa napína struna
a delí ich len tridsať centimetrov. Mala podozrenie, že Race to
robí naschvál. Čo ďalej? Nádejala sa, že sa oddajú vášni, a te-
raz sa presvedčila, že Racecombe sa len tak nevzdá. Ani na
chvíľu sa neprestal ovládať.
Dobre, bude to brať ako výzvu. Akoby ju šachový majster
vyzval na partičku. Šach hrala veľmi dobre. Na druhej strane
nepodceňovala Raceovu inteligenciu a neoblomnú vôľu. Spo-
menula si na Tantala a zišlo jej na um, že Race by sa určite ne-
napil, aj keby umieral od smädu, ak by bol presvedčený, že
ide o správnu vec.
Znovu sa mu schúlila do náručia. Nemôže predsa odmiet-
nuť úbohú, vydesenú pannu. „Povedzte mi, ako ste ma našli,
a pokúste sa ma presvedčiť, že to, ako ste ma zachránili, nebol
hrdinský čin."
Oprel sa chrbtom o studenú stenu. Anne si všimla, že si od
nej stále udržiava určitý odstup. Čo keby ho pohladkala? Ale-
bo pobozkala? Zdalo sa jej to príliš odvážne, ale musí prejaviť
odvahu, ak chce vyhrať...
„Čo je na tom hrdinské, rozohnať niekoľko roľníkov, keď
som mal ako pomocníka takého obrovského koňa?"
„Mali ste aj nejakú zbraň?"
„Kyjak."
„Oni mali sekery a pištoľ. Pokojne vás mohli zastreliť."
„Nemyslel som na to, čo mi hrozí." Znelo to veselo a Anne
sa usmiala.
„Rozumiem. Keby ste vedeli, že majú pištoľ, nechali by ste
ma napospas osudu."
Race sa zasmial „Nie, láska, to by som nikdy neurobil."
Povedal láska. Brala to ako vzácny dar. Objal ju okolo drie-
ku a oprel si bradu o jej temeno. Anne spokojne privrela oči,
keď vo vlasoch pocítila ďalší bozk. Opatrne sa nadýchla. Ne-
chcela dať nič najavo. Zatiaľ.
Race vdýchol Anninu vôňu. Bojoval so svojím telom aj so
svedomím. Nešiel za ňou preto, aby jej nastražil ešte horšiu
pascu. To sa nesmie stať. Hoci ona sa úporne usiluje presved-
čiť ho, aby ju zničil. Bolo by lepšie, keby nesedela tak blízko.
Musí ju však upokojiť, veď prežila hrôzostrašnú noc.
Jej vôňa ho neskutočne vzrušovala, najmä teraz, keď sa
miešala s potom naznačujúcim, že zostúpila zo svojho pozlá-
teného neba na zem. Musí sa znovu vrátiť nahor, ale môže ju
aspoň chvíľu držať v náručí a vychutnávať jej blízkosť.
Azda by sa spamätala, keby jej pripomenul, že na celej si-
tuácii nesie vinu predovšetkým on.
„Nemohol som vás opustiť," pokračoval, „pretože ja som
vás dostal do tejto situácie. Ja som sa vyhrážal, že očiernim
Ralstona pred vašou rodinou. Chcel som vás od neho odtrh-
núť. A namiesto toho," odmlčal sa, „som vás vohnal do jeho
náručia."
„Nevohnal," nesúhlasila, no vzápätí prikývla. „Máte prav-
du. Ale ako ste ma našli? Domnievala som sa, že Ralstonov
plán je dobrý."
„Ten plán ešte predtým vymyslela jedna dvojica v Portu-
galsku a ja som si naň hneď spomenul."
Porozprával jej, ako navštívil Ralstonovho domáceho a čo
bolo ďalej. Stále však neprestával bolestne vnímať blízkosť jej
tela. Nahými rukami sa mu dotýkala hrude. Bola tak blízko,
taká zraniteľná, žiaduca... Veľmi dobre vedel, že sa mu túži
oddať. Hlavou sa jej preháňajú hlúpe romantické predstavy,
pretože ju Ralstone sklamal a v ňom vidí ako gavaliera a hrdi-
nu. Očividne prežíva eufóriu po boji. A on predsa nemôže vy-
užiť jej slabosť vo svoj prospech.
Anne sa zamrvila a ešte väčšmi sa k nemu pritlačila.
Dokelu!
„Ako ste však uhádli, kam som sa vybrala z Buntingfordu?"
opýtala sa. Pery im delilo len niekoľko centimetrov.
„Pozrel som sa do mapy." Božemôj, o chvíľu nezosmolí ani
obyčajnú vetu. Musel sa pekelne sústrediť na to, čo hovorí.
„Vedel som, že ste primúdra na to, aby ste sa len tak bez cieľa
vydali do noci. Keď som z mapy vyčítal, že hostinec U prena-
sledovanej mníšky je neďaleko, tipol som si, že pôjdete práve
tam."
„Tipujete často?"
„Ani nie."
„To je dobre."
Priblížili sa jej pery? Pohla sa ona, alebo on?
Musíš odolať, prikazoval si v duchu, hoci telo sa búrilo.
„Ďakujem vám," zašepkala. Pery sa im už takmer dotýkali.
„Za to, že som vás zachránil?"
„Za to, že ma pokladáte za múdru, hoci som sa strmhlav
vrhla do nebezpečného, nezmyselného dobrodružstva."
„Nebolo nezmyselné. Mali ste dôvod. Ja som vás k tomu
prinútil."
Anne sa znovu zamrvila. Jej pravá ruka sa zrazu ocitla na
jeho holom chrbte. Koleno mala takmer v jeho rozkroku. Uve-
domuje si vôbec, čo robí? Určite nie. Vydržať. Musí vydržať.
Pohol sa a pokúsil odtiahnuť, ale znovu sa k nemu pritisla.
„Prinútili ste ma, aby som utiekla a pokúsila sa tajne zosobá-
šiť?" opýtala sa a prechádzala mu dlaňou po hrudníku a po
ramene.
„Nie." Chytil ju za ruku, ale zrazu netušil, čo s ňou. „Tajný
sobáš. Nebol to dobrý nápad." Priložila mu dlaň na pery - ale-
bo to bolo naopak? „Anne, preboha, prestaňte!"
Race vyskočil z postele a pobral sa na opačný koniec miest-
nosti. Celé jeho telo bezbreho túžilo po tom, čo mu tak hlúpo
ponúkala. To mohol čakať.
„S čím mám prestať?" opýtala sa. Bola to však Anne, nie ho-
cijaká žena. „Chcem ťa, Racecombe."
Obrátil sa k nej. Videl, ako sedí na posteli. Vyzerala ako an-
jel s bledou pleťou a svetlými vlasmi. V lone mala zložené bie-

le ruky. Vari môže robiť také pozemské veci s anjelom? Ale
ako odolá?
„Zatiaľ o tom nič neviem,“ pokračovala, „ale predpokla-
dám, že telesná túžba je prirodzená. Viem, čo chcem, a chcem
to robiť teraz a s tebou."
„Nie..."
„Lebo," prerušila ho nedočkavo, „ak sa dnes v noci nepo-
milujeme, zajtra navždy zmizneš z môjho života."
Race sa triasol, akoby mal zimnicu. „To je jediný rozumný
krok, ktorý môžem urobiť." Dohadoval sa nielen s ňou, ale
predovšetkým sám so sebou.
„Nechápem to, a ešte pred chvíľou si tvrdil, že som múdra."
„Niekedy."
„Asi len vtedy, keď ti to vyhovuje."
Usmial sa, ale túžil po nej čím ďalej tým viac. „Anne, láska
moja..."
„Som tvoja láska?"
Neodpovedal.
Naklonila hlavu nabok. „Keď... sa ťa Le Corbeau opýtal, či
som tvoja vyvolená, na chvíľu si zaváhal. Odpovedz, Race-
combe, som?"
Bolo by veľmi jednoduché povedať nie. V tej chvíli to však
nebolo možné.
Race sa zo všetkých síl usiloval upokojiť. „Áno, si, ale ne-
fungovalo by to, Anne. Vytrhol by som ťa z tvojho priro-
dzeného prostredia. Akoby som vytiahol rybu z vody. Vari si
nikdy nečítala o manželstvách medzi ľuďmi a rybami? Ani
jedno sa nevydarilo. A odskákala si to vždy ryba."
Anne sa zasmiala a Racea pri tom nádhernom smiechu až
rozbolelo srdce. „Medzi nami dvoma nie je až taký veľký roz-
diel!" Pritiahla si kolená pod bradu a objala ich rukami. „Po-
vedz mi, prečo by náš vzťah nemal fungovať."
„Pretože ma tvoj svet neprijme."
„Prijme."
„Dobre sa to počúva, ale je to len rozprávka. Tvoja rodina

by možno napokon súhlasila, ale len z lásky k tebe, a tvoj ži-
vot by už nikdy nebol ako predtým."
„Čo tým chceš povedať? Celý život som prežila v ústraní
a rada sa tam znovu vrátim. Moja rodina ťa prijme a som si
istá, že niektorí priatelia moje rozhodnutie odobria."
„Neverím, že by si sa chcela navždy stiahnuť do ústrania.
Zatúžiš sa zoznámiť s novými ľuďmi. Kto to bude?"
„Napríklad tvoji priatelia. Rebeli."
„Rebeli nie sú moji priatelia, len Amleigh. V skutočnosti
som jeho tajomník."
Anne sa vystrela. „Ty si tajomník lorda Amleigha?"
Tak predsa len ju niečím zaskočil a konečne pochopí, že sa
nemôžu zosobášiť.
„Príležitostne."
Znovu sa zasmiala. „Keď sa ti to hodí, rozumiem. Musím ťa
upozorniť, Racecombe, že naše manželstvo tak nebude fun-
govať."
Mohol na to povedať čokoľvek, všetko by bolo nebezpečné.
Slovné súboje s Anne Peckworthovou boli nepríjemné od sa-
mého začiatku, ale uvedomil si to až teraz.
„O svojej budúcnosti mám jasnú predstavu," pokračovala
Anne. „Pravdaže, nemusíš s ňou súhlasiť. Ani Ralstonovi sa
rnoje plány veľmi nepozdávali."
„Preto si utiekla? Lebo sa mu nepáčili tvoje plány?"
„Odišla som, lebo sme sa rozprávali pri večeri a prišla som
na to, že nemáme nič spoločné."
Race po chvíli povedal: „To je všetko? Nemala si na to prísť
skôr?"
„Pravdaže." Anne rozhodila rukami. „Neviem, prečo som si
to nevšimla. On túži po spoločenskom živote a ja po pokoj-
nom živote na vidieku. Má rád okolo seba veľa priateľov,
a mne stačí zopár kamarátok. Nechce žiť v blízkosti mojej
rodiny, hoci sa nádejal, že bude žiť z ich peňazí." Anne
vzdychla. „Okrem toho sa mi zdá, že má talent hovoriť ľu-
ďom presne to, čo chcú počuť."
To Raceovi nikdy nezišlo na um, ale Anne mala pravdu.
„Nečudo, že ťa to tak vzalo."
„Bolo to hrozné. Dúfam, že sa o tom nikdy nikto nedozvie."
„Nemaj obavy."
„Možno sa bude chcieť pochváliť."
„Nebude."
Všimol si, že je od strachu celá bez seba. „Vyhrážal si sa mu
smrťou?"
Race bol rád, že sa zhovárajú, lebo sa mohol upokojiť a zno-
vu sa ovládať. „Nie priamo, ale v podstate áno."
„Naozaj by si ho zabil?"
Nebol si istý, aká odpoveď by sa jej páčila. Niekedy ženám
nerozumel. Preto sa rozhodol, že bude radšej úprimný.
„Keby to bolo nevyhnutné, áno, ale keďže sa chceme vy-
hnúť škandálu, súboj neprichádza do úvahy. Dúfam, že
Ralstone bude rozumný."
Zamyslene si ho premerala. „Niekedy si veľmi zvláštny, Race-
combe, ale s tvojím pôvodom to nemá nič spoločné. Môže za
to tvoja neskrotná povaha a vojna."
„Veľa mužov prežilo niekoľko rokov na vojne."
„Koľkí z nich bičovali spolubojovníkov stužkami?"
Race pokrútil hlavu. „Zabudni na to, bola to hlúposť."
„Prečo to vravíš? Veď si ho zachránil pred nespravodlivým
trestom."
„Až taký nespravodlivý nebol. Greely bol leňoch a lajdák."
„Tak prečo si to urobil?"
„Tie prekliate tresty ma už prestávali baviť."
„Musím vás upozorniť, pane, že v spoločnosti dámy sa ne-
vyjadrujete príliš zdvorilo."
Chcela ho trochu ponaťahovať, ale on sa nedal. „Milá dáma,
očividne ma chcete dostať do postele. V porovnaní s tým ne-
jaké hrubšie slovo nič nie je."
Dúfal, že sa jej to trochu dotkne, ale ten nebeský anjel po-
vedal: „Je to pravda," a pokrčil plecami. Potom si začala vy-
zliekať košeľu.
Jediný spôsob, ako ju zastaviť, bolo vrhnúť sa na ňu. To by

však nijako nepomohlo. Radšej sa bude držať v bezpečnej
vzdialenosti.
Povzbudivo sa naňho usmiala a odhodila bavlnenú košeľu
ako nejaká barová tanečnica. Do nosa mu udrela jej prenika-
vá vôňa. Ešte stále mala niečo na sebe, ale pohľad na korzet by
dostal do úzkych azda každého muža.
Nadvihla si košieľku a uvoľnila podväzok. Race s úžasom
sledoval, ako si vyzlieka svetlé pančuchy a ukazuje štíhlu no-
hu a dlhé aristokratické chodilo. Len stál a opieral sa o stenu,
kým si Anne pomaly vyzliekala aj druhú pančuchu a odhalila
zdeformované chodidlo.
Videl už aj horšie veci - napríklad dieťa, ktoré malo členok
obrátený o deväťdesiat stupňov -, ale aj menší hendikep zna-
menal, že nikdy nebude ladne chodiť, behať ani tancovať na
verejnosti.
Zrazu sa prestal brániť. Podišiel bližšie a jemne jej chytil
chodidlo do dlaní. Nežne ho hladkal a prechádzal prstami po
neprirodzených krivkách.
Anne ho chytila za ruku. „Nerob to."
Pozrel na ňu. „Nemáš sa za čo hanbiť."
„Rozplačem sa."
Dovolil jej, aby mu odtisla ruky. „To je posledné, čo si že-
lám, Anne. Ver mi."
Stále ho držala za ruky, keď povedala: „Poďme sa milovať."
Prešibane sa usmiala a dodala: „Keď budeš mojím milencom,
môžeš sa maznať aj s mojou nohou."
Race si dlaňami zakryl tvár. Smial sa so slzami v očiach. „Bo-
že, Anne, kde sa v tebe berie toľká opovážlivosť?"
Pohladkala ho po líci, prešla mu prstami po vlasoch a trochu
ním zatriasla. „Som vojvodova dcéra, zabudol si? Vždy dosta-
nem všetko, po čom zatúžim. Pochádzam z rodu, kde všetci
dostali, na čo si zmysleli. Teraz chcem teba."
Chytil ju za obe ruky a zadíval sa jej do očí. „Ale kým sa
chceš stať? Premýšľaj, Anne. Chceš sa stať lady Anne de Ve-
rovou, ktorej sa všetci budú za chrbtom smiať?"
„Je mi to jedno."
Musí jej povedať všetko. Krátko jej opísal, ako sa jeho otec
práve pokúša anulovať prvé manželstvo, aby sa druhorodený
syn mohol stať právoplatným dedičom. Potom dodal, že s ot-
covým rozhodnutím súhlasil, a tak sa dobrovoľne vzdal akej-
koľvek nádeje na sobáš s urodzenou ženou.
„Už rozumieš? Som úplná nula. Dokonca už nie som ani de
Vere."
„Prečo si nenecháš matkino priezvisko? Neprekážalo by
mi to."
„Racecombe Racecombe?"
Anne sa zachichotala. „Aj také mená som už počula, ale Race-
combe..." Chytila mu tvár do dlaní a pozrela mu do očí. „Na-
ozaj mi to neprekáža. Myslela som, že bude, ale je to naopak.
Väčšina ľudí, na ktorých mi záleží, pochopí. Postaráme sa, aby
naše deti s hrdosťou nosili svoje meno, nech bude akékoľvek.
Ak sa ti nepáči de Vere ani Racecombe, prečo sa nevrátiš k pô-
vodnému otcovmu priezvisku? Aj keď chce zrušiť svoje prvé
manželstvo, nepopiera, že je tvoj otec. To by sa ti nepáčilo?"
Race mal dojem, že jej rozhodnutie už nič nezmení, ale aj
tak nevydržal. „Chceš sa stať lady Anne Ramsbottomovou?"
Chvíľu naňho nechápavo vytriešťala oči a potom sa rozo-
smiala. Musel ju zachytiť a usadiť na posteľ, inak by sa asi sko-
túľala na zem.
Jej smiech bol taký nákazlivý, že sa rozosmial aj on. Bozká-
val ju, hladkal... Tak veľmi a dlho po nej túžil
„Ale bude to na tvoju zodpovednosť," zašomral a konečne
sa vzdal.
Vyhrala! Všetko ostatné jej vyšumelo z hlavy, keď sa odda-
la najkrajšiemu bozku vo svojom živote. Začal sa podobne ako
ich predchádzajúce bozky, ale teraz sedeli na posteli. Vlastne
Race na nej ležal a ona mu prechádzala rukami po nahom
chrbte. Bolo to niečo celkom nové.
Zrazu sa od nej prudko odtrhol a kľakol si. „Už aj povedz,
aby som prestal. Je to tvoja posledná šanca."
Anne sa zľakla, ale strach vzápätí potlačila túžba. „Pokra-
čuj," povedala chrapľavým hlasom.
Race zaváhal. Anne si sadla a mocne ho objala. „Pokračuj,"
zopakovala.
„Prekliata aristokracia," zastonal, ale Anne sa zasmiala. Pat-
rí jej. Už sa nebude brániť.
„Ľúbim ťa," povedala. „Na ničom inom mi nezáleží."
„Je to síce absurdné, ale aj ja ťa ľúbim." Pozrel jej do očí. „Zo
všetkých síl sa budem usilovať, aby si svoje rozhodnutie ni-
kdy neoľutovala. Vyhrala si, Anne. Možno by som ťa mal ne-
chať tak, ale nemôžem dovoliť, aby si ešte niekedy v živote vy-
viedla niečo také neuveriteľné."
„Ja?" opýtala sa s nevinným pohľadom. Keď zastonal, za-
chichotala sa. Usiloval sa jej rozšnurovať korzet, ale zrazu sa
zastavil. Anne už bola pripravená na ďalšie výhovorky, no Race
len zamrmlal: „Mali by sme sa správať dôstojnejšie."
Vyskočil na nohy, pomohol jej vstať, obrátil ju a potiahol za
šnúrky korzetu. Anne sa pozrela do okna na strom a kríky
osvetlené mesačným svetlom a oddala sa pocitu víťazstva.
Na druhej strane mala trochu obavy, čo sa bude diať. Vede-
la, že to najhoršie ju ešte len čaká, napríklad rozhovor s rodič-
mi, ale bola si istá, že si vybrala správne. Vedela, že všetko
bude opäť dobré, pretože s Raceom sa ľúbia a sú pre seba ako
stvorení.
Race sa stále trápil s korzetom. Anne začula, ako potichu za-
klial.
„Ráno mi ho sťahovala Hetty," zachichotala sa. „Sťahuje ho
tak, aby celý deň nepovolil."
„Pripomína mi to pás poctivosti. Niekto by jej však mal vy-
svetliť, že korzet nechráni to najdôležitejšie."

anne pocítila niekoľko ráznych myknutí a korzet bol
rozviazaný. Inštinktívne si ho pridržala na prsiach. „Čo si uro-
bil?"
„Pomohol som si nožíkom. Únoscovia nás totiž zabudli pre-

hľadať. Nechcem tým však povedať, že by nám nožík pomo-
hol dostať sa z tohto väzenia."
„Aj tak si ten korzet tak skoro neoblečiem," povedala Anne
a nechala ho zošuchnúť sa na zem. Obrátila sa k Raceovi len
v košieľke a nohavičkách. „A utekať sa mi nechce."
„Nezabudni, že ráno ma čaká súboj."
Anne stuhla. Mala by mu povedať pravdu. Nechcela však
pokaziť čaro chvíle. „Možno zatiaľ Le Corbeaua dolapia."
Netušila, či ju počúva. Mala pocit, že vníma len jej prsia.
Sklonila hlavu a všimla si pod jemnou látkou svoje zdurené
bradavky. Vždy sa nazdávala, že má malé prsia, ale teraz tak
vôbec nevyzerali. Cítila, ako sa pri každom nádychu zväč-
šujú.
Race tam stál ako vrastený do zeme a Anne netušila, čo má
robiť. Napokon si chytila prsia do dlaní a trochu ich nadvihla.
Je to ako pozvanie, pomyslela si a trochu sa zahanbila, ale keď
si všimla Raceovu reakciu, neľutovala.
Rukami sa jej dotkol pŕs a palcami prešiel po bradavkách.
Anne cítila, ako jej vzrušenie prechádza celým telom. Musela
sa chytiť Racea, aby nespadla.
Neprestával sa jej dotýkať a znovu ju začal vášnivo bozká-
vať. Anne roztúžene vzdychala. Kolená sa jej triasli a celé no-
hy ju boleli. Asi to vycítil, lebo ju nadvihol a položil na posteľ.
Potom sa začal vyzliekať.
Slabé svetlo lampáša mu dopadlo na štíhle boky a svalnaté
nohy. Mal krásne stehná. Bol nádherný, štíhly a urastený.
Znovu jej pripomínal nadprirodzenú bytosť, možno rozpráv-
kového rytiera, statočného a udatného.
Zrazu si uvedomila, že je ešte stále oblečená. Sadla si, stiah-
la nohavičky a napokon odhodila aj posledný kus odevu -
hodvábnu košieľku. Nevedela, čo ďalej, a tak len nervózne se-
dela a pritískala si košieľku na prsia.
Race jej ju jemne vzal z ruky a výraz jeho tváre zahnal
všetky Annine pochybnosti. Chcelo sa jej plakať od šťastia,
že Race de Vere sa na ňu takto pozerá. Srdce mala plné lás-
ky a túžby.
Roztiahol jej nohy a pritúlil ju k sebe. „Máš poslednú prí-
ležitosť, Anne. Ak mi dovolíš, aby som sa s tebou miloval, už
nikdy ťa nepustím. Budeš navždy moja, ako keby sme sa zo-
sobášili v kostole pred Bohom. Preto si to dobre rozmysli.“
Položila mu ruky na plecia. „Teraz mám rozmýšľať? Už
dávno som o tom premýšľala, Racecombe. Vlastne som pre-
mýšľala až priveľa, a to sa mi vypomstilo. Teraz už viem, čo
chcem. Ty nie?"
Odpoveďou jej bol bozk a potom sa spoločne zviezli na
posteľ. Hladkal jej celé telo a ona sa ho opatrne dotýkala. Ve-
dela, že mu môže dôverovať a všetko dobre dopadne.
Potom sa obrátili, takže Anne zrazu ležala hore. Hladkala
ho po svalnatom bruchu aj nižšie. Pozrela mu do očí, v ktorých
sa zračila nekonečná túžba, ale aj trpezlivosť. Znovu sa preva-
lila, aby sa dostala pod neho. Páčilo sa jej, keď na sebe cítila je-
ho nahé mocné telo. „Poď, Racecombe. Hneď teraz."
Zasmial sa. „Ako si želáte, lady."
Anne sa pripravila na prudký výpad, ale Race sa nadvihol
a pohyboval sa veľmi pomaly. Anne počula, ako prerývane
dýcha. Potom do nej pomaly, plynulo vnikol. Anne zatajila
dych. Až teraz si pripadala celistvá. Až doteraz jej niečo chý-
balo.
„Si prvý," vydýchla.
„Viem." Začal sa rytmicky pohybovať a Anne sa úplne pod-
dala tomuto rytmu, rovnako prirodzene ako dýchaniu. V tej
chvíli jej zišlo na um, že konečne objavila tanec, ktorému sa
môže venovať.
Dotkol sa jej pŕs a Anne sa telo naplo ako luk. Pobozkal ju,
a keď sa im pery oddelili, pobozkala ho na plece a silno k se-
be ťahala. Keby urobil niečo, niečo...
Vtom sa jej telo znovu naplo a pocítila slasť, o akej dosiaľ
netušila. Znovu a znovu sa dostavila rozkoš a musela vykri-
kovať nezrozumiteľné slová. Len čo sa trochu spamätala, vy-
slovila jeho meno. V tej chvíli sa jej to zdalo dôležité.
„Racecombe."
„Anne."
Cítila, ako sa zachvel, a vedela, že práve prežíva niečo po-
dobné ako ona pred chvíľou. Spolu. Navždy.
Srdce jej bilo ako zvon. Už sa nečudovala, že sa to mužom
tak páči. Aj ženám. Že pre to niekedy zo seba robia bláznov.
Ľahol si vedľa nej, pritisol ju k sebe a pobozkal. Aj Anne ho
pobozkala. Vlastne sa takto ešte nebozkávali. Bol to pomalý,
sýty bozk. Dokonalý. Bezchybné spojenie pokožky, potu, dy-
chu a samej podstaty bytia.
Skutočné manželstvo.
„Racecombe?" oslovila ho.
„Áno, láska?"
Usmiala sa naho. „Páči sa mi to."
„To, čo sme robili?" opýtal sa veselo.
„Aj to, ale páči sa mi, keď ma oslovuješ láska."
Pobozkal ju na líce. „Aj ty ma tak môžeš oslovovať."
„Ešte som ťa tak neoslovila?" Obrátila sa k nemu, aby ho
mohla medzi jednotlivými vetami pobozkať. „Si moja láska.
Najdrahší na svete. Môj poklad. Zlatíčko..."
Umlčal ju ďalším bozkom. „Stačilo." Vstal z postele, vytia-
hol spod Anne deku a plachtu a starostlivo ju zakryl. Potom sa
pobral sfúknuť sviečku.
Anne začala byť zima. Keď sa k nej vrátil do postele, pevne
sa k nemu pritisla. „Si môj. navždy."
Prešiel jej rukou po vlasoch. „A ty si moja. Pamätaj si to.
Nieže zajtra povieš niečo iné."
„Racecombe!"
„V poslednom čase si bola nejaká nerozhodná."
Zahryzla si do pery a rozpovedala mu o Aldertonovi.
Rozosmial sa na plné ústa. „Dvoje zásnub v priebehu dvoch
dní? Vidím, že vždy robíš všetko naplno, láska."
„My Peckworthovci sme už takí. Ale od začiatku som ľúbi-
la len teba. Od nášho prvého stretnutia v Benning Hall."
„Aj ja teba. Vtedy večer na chodbe som mal chuť vtiahnuť
ťa k sebe do spálne."
„Keby si to bol urobil, možno by sme sa boli vyhli mnohým
mrzutostiam."
Plesol ju po zadku. „Bola by to tragédia, dobre to vieš.“ Po-
tom ju pohladkal. „Vlastne to najnepríjemnejšie nás ešte len
čaká, láska moja. Mala by si mi porozprávať o svojich plánoch,
ktoré sa Ralstonovi nepozdávali."
Obrátila sa k nemu, hoci ho potme takmer nevidela. „To nie
je dôležité. Ako si ty predstavuješ svoju budúcnosť?"
„Vieš, že som tulák, ktorý nemá stále miesto. Zariadim sa
podľa teba."
Anne vzdychla. „Nechcem, aby si sa pre mňa obetoval. Po-
vedz mi, ako si predstavuješ ideálny život."
Jeho ruka jej stále spočívala na chrbte. Začal ju jemne hlad-
kať. „Chcel by som sa stať kráľom."
Anne sa uškrnula. „Princ regent ti určite prepustí svoje
miesto. Hovor vážne."
Ľahol si na chrbát a pritiahol ju bližšie. „Stal som sa Am-
leighovým tajomníkom, lebo som mal na to isté osobné dôvo-
dy, ale napokon sa mi tá práca zapáčila. Celkom sa mi po-
zdávala práca s papiermi a rôznymi dokumentmi."
Roztiahol jej nohy. Anne cítila, že je opäť vzrušený, a aj ona
dýchala rýchlejšie. „Tak ľahko ma neumlčíš," povedala.
„Nie?"
„Nie. Pokračuj."
Srdce jej však už prudko búšilo a znovu zatúžila po roz-
koši.
Race hovoril pokojne, ale veselo, keď rozprával ďalej. „Rád
by som napríklad triedil staré dokumenty, ale neviem, či by
som sa tým uživil. Pochybujem však, že je to vhodná práca
pre manžela Anne. Ešte neviem akej."
„De Vere," odvetila Anne a nadýchla sa. „Lady Anne de Vere.
Ľudia si zvyknú na to meno aj na náš spôsob života... Race-
combe!"
„Áno, láska?"
Anne prerývane dýchala a telo mala napäté ako luk.
„Čo je?" opýtal sa jej do ucha.
„Vieš, čo chcem."
„Chceš sa rozprávať o našich plánoch do budúcnosti, o na-

šom spoločnom budúcom živote..." Rukou ju pritom nepre-
stával dráždiť.
„Ty darebák!"
Položil ju na chrbát a rukou jej roztvoril stehná. „Dovoľ mi,
aby som ti spôsobil trochu rozkoše."
„Dobre, ale čo mám robiť? Čo mám robiť?"
„Uvoľni sa," šepol jej do ucha. „Uvoľni sa a lež."
Anne sa mu úplne oddala, pustila všetko z hlavy. Mala pocit,
akoby sa približovala k slnku. Prežila. Ukryla si tvár na jeho
hrudi, a keď sa vrátila naspäť na zem, nevedela nájsť vhodné
slová.
„Nepáčilo sa ti to?" opýtal sa Race.
Pozrela naňho. „Ako by sa mi to mohlo nepáčiť? Ale zdalo
sa mi to sebecké."
„My muži máme tú nevýhodu, že neprežívame vyvrchole-
nie tak často ako ženy. Ale prečo by si sa mala obmedzovať?
Ak budeš chcieť, môžeš sa mi niekedy revanšovať."
Anne sa pri tej myšlienke usmiala. „Chcem. A veľa iných
vecí." Už sa zasa dokázala sústrediť. „Chcem, aby sme spolu
boli šťastní. Musím ti povedať, že sa k sebe naozaj hodíme. Te-
be sa páčila práca tajomníka a ja najradšej trávim čas medzi
starými listinami a dokumentmi v Lea Parku!"
Čakala, že Race bude mať radosť, ale on len poznamenal:
„Naozaj? Myslel som, že si práve objavila aj zaujímavejšieho
koníčka..."
Urazene ho štuchla do boku. Zasmial sa a pobozkal ju. „Si
strašne bezočivá. Tak povedz, čo je lepšie: staré papiere, alebo
milovanie?"
„Prvému sa môžeme venovať vo dne a druhému v noci."
„A čo keď sa niekedy budem chcieť milovať aj cez deň? Ale-
bo napríklad vonku v prírode..."
Tá predstava Anne vzrušila. „Tak potom budeme staré pa-
piere triediť večer pri sviečkach. Možno sa mi podarí pre-
svedčiť otca, aby dal do knižnice zaviesť plynové osvetlenie."
Zaboril jej prsty do vlasov a zatváril sa vážne. „Naozaj si

myslíš, že budeš spokojná, keď sa budeš zvyšok života hrať so
starými dokumentmi?"
„Pozor, ja sa s nimi nehrám. Úplne ma pohltia."
„Aj mňa." Nežne ju objal. „Čím konkrétne sa zaoberáš?"
„Prezerám a triedim listy a dokumenty žien z našej rodiny."
Privinula sa k nemu a začala rozprávať o záznamoch v účtov-
ných knihách a ďalších spisoch, z ktorých sa dalo vyčítať,
akým životom žili jej predkovia. Napokon mu prezradila aj
svoj najtajnejší sen - že by raz o nich chcela napísať knihu.
„Asi ťa to veľmi nezaujalo," pozrela naňho.
Uhryzol ju do prsta. „Tvoje dotyky ma vždy budú zaujímať.
A pokiaľ ide o dokumenty, už teraz sa neviem dočkať, kedy
mi ich ukážeš. Zaujímalo by ma, v koľkých domoch by sa na-
šli rovnaké zabudnuté poklady..."
„Myslíš to vážne?"
„Pravdaže. Chcela by si teda žiť v Lea Parku. Ak s tým tvoj
otec bude súhlasiť..."
Anne pozbierala odvahu a prezradila mu aj svoje posledné
želanie. „Nechcem žiť priamo v Lea Parku. Chcela som otca
poprosiť, či by mi ako veno nedal jeden dom. Quoyne House.
Obyčajný panský dom, len kúsok od Lea Parku..."
Race sa rozosmial. „Viem si predstaviť, ako sa asi zatváril
Ralstone, ale mne sa to zdá skvelé. Ak ma tvoja rodina prijme,
rád sa stanem jej členom. Vlastnú rodinu v podstate nemám."
„Tvoj otec určite nie je taký zlý a bezcitný."
Chvíľu bol ticho a Anne sa už bála, že povedala niečo ne-
vhodné, ale napokon predsa len prehovoril. „Nie je bezcitný,
ale ja som utiekol a sedem rokov som oňho neprejavil záujem.
Okrem toho som sa nikdy nesprával podľa jeho očakávaní.
Chcel zo mňa urobiť dokonalého džentlmena a predstavoval
si, že z nás raz bude vznešená bohatá rodina."
„Ty predsa si dokonalý džentlmen."
„Musíš pripustiť, že nepôsobím práve najdôstojnejším doj-
mom."
„Si dôstojnejší ako Uffham."
„Otec ma vychoval v nádeji, že sa stanem súčasťou pri-
vilegovanej vrstvy, a to sa nestalo. Viem sa pohybovať v spo-
ločnosti, tak ako to on nikdy nedokázal. Vyčíta mi však, že
sa neusilujem získať slávu a uznanie a nezaujímam sa o ma-
jetok.
Po smrti mojej matky začal podnikať a pre svoju novú
manželku a rodinu sa usiluje nahonobiť dosť peňazí, aby
mohli slušne žiť. Okrem toho sa práve chystá kúpiť si šľach-
tický titul. Pchal mi pod nos, ako sa vraví, rôzne príležitosti,
ktoré boli podľa neho veľmi lákavé, ale ja som sa na to vždy
pozeral len z horšej stránky. Má ma rád, som si tým istý, aj
ja ho mám svojím spôsobom rád, ale sme úplne rozdielni.
Akoby som bol kukúča Racecombovcov v hniezde Ramsbot-
tomovcov."
„Otec sa vrátil k pôvodnému priezvisku?"
„Nie. Páči sa mu meno de Vere, ale legálne si ho zmenil až
pred svadbou so Sarah, takže ich deti sú už legitímne. Z ma-
lého Toma raz určite bude aristokrat, akého naša krajina po-
trebuje - bude si ctiť tradície aj pôdu, ale nebude ohŕňať nos
ani nad priemyslom a pokrokovými myšlienkami."
„Naozaj budeš spokojný so životom na vidieku? Nebudeš
sa časom medzi starými papiermi nudiť?"
Zaľahol ju. „Keď k tomu pridáš milovanie, nebude mi chý-
bať vôbec nič. Presne tak si predstavujem život v raji... Ako si
uhádla, znovu som pripravený spôsobiť ti rozkoš."
Anne zišlo na um, či už to nie je priveľa, či vydrží ďalšie mi-
lovanie, ale stačil jeden Raceov bozk a pochybnosti zmizli.
Keď do nej vnikol, znovu sa jej zmocnil pocit šťastia.
Tentoraz sa milovali pomalšie a Anne sledovala svoje aj
Racecombove pocity. Bolo to pokojné, sladké. Vyvrcholenie ju
naplnilo radosťou. Milovanie sa jej zdalo ako fascinujúca zá-
hada.
„Je to takmer rovnako úchvatné ako škatuľa so starými za-
budnutými účtovnými knihami..." zašepkala.
„Takmer?"
Spolu sa rozosmiali a zaspali v objatí.

anne sa prebudila, keď si Race sadol. Bolo ráno a cez ok-
no do izby prenikali slnečné lúče. Anne sa usmiala, keď si spo-
menula, čo spolu robili v noci.
Vonku spievali vtáky a na streche čosi šušťalo. Anne si sad-
la a prekvapila ju bolesť na nezvyčajnom mieste, sprevádzaná
pocitom hlbokého uspokojenia.
Pohladkala Racea po chrbte. Stále nemohla uveriť, že jeho
telo teraz patrí jej a môže sa ho dotýkať tak často, ako len bu-
de chcieť. „Čo sa deje?"
Obrátil sa k nej. „Myslím, že niekto urobil niečo s dverami."
Panebože. Doľahla na ňu realita. Spomenula si, že ráno sa
má konať súboj s Le Corbeauom. Ešte stále nenašla odvahu
povedať mu pravdu. Sledovala, ako vstáva z postele a nahý
kráča k dverám. Zastal a chvíľu načúval. Túžila zovrieť ho
v náruči, dotýkať sa ho, hladkať ho a bozkávať ako v noci.
Chcela, aby ju presviedčal, že jej bude patriť, aj keď mu povie,
kto ich v skutočnosti uväznil.
Možno by sa to nikdy nemusel dozvedieť.
Obrátil sa a usmial sa na ňu. Bolo zrejmé, že po nej túži rov-
nako ako ona po ňom. To, čo sa medzi nimi stalo, im už nikto
nevezme.
Pristúpil k nej a pobozkal ju. Potom ju nežne pohladkal po
tvári. „Ľúbim ťa, Anne."
Aj ona ho pohladkala. „Aj ja ťa ľúbim. A musím povedať, že
sa k sebe vynikajúco hodíme."
„Máš pravdu. Veľmi rád by som tu s tebou ležal ešte týždeň,
ale mali by sme sa obliecť a pozrieť sa von."
Podal jej pokrčenú košieľku a pomohol jej obliecť sa. Anne
vstala a natiahla si nohavičky a košeľu. Korzet bol nepouži-
teľný, ale vlastne ho ani nepotrebovala.
Race si medzitým obliekol nohavice a čakal na ňu pri dve-
rách. Stlačil kľučku a dvere sa otvorili. Vymenili si začudova-
né pohľady a vyšli von. Nikoho nevideli.
Zišli po úzkom schodisku na prízemie. Anne búšilo srdce
ako zvon. Ak sa Tris neukáže, azda by jej to klamstvo mohlo
prejsť.
V obytnej miestnosti bolo pripravené ich šatstvo, vzorne
poskladané. Na stole boli prichystané raňajky - prikrytý
džbán s pivom a dva drevené krígle, peceň chleba a syr, všet-
ko tiež starostlivo prikryté.
„Dobre zabezpečené proti myšiam," poznamenala Anne.
„To je čudný vtáčik. Rád by som povedal, že som ho vy-
strašil, ale veľmi tomu neverím."
Kým sa Anne obliekala, Race starostlivo prehľadal príze-
mie, ale potom len pokrčil plecami a pristúpil k nej, aby jej po-
mohol zapnúť gombíky. Anne pomoc uvítala. Nežne jej od-
hrnul vlasy nabok.
„Určite som hrozne strapatá," povedala.
Siahol do vrecka a vytiahol hrebeň. Chcela si ho vziať, ale
usadil ju na lavicu a začal jej opatrne prečesávať vlasy.
„Máš ich ako hodváb," povedal a vytiahol jej z vlasov pár
sponiek. „Neťahám ťa?"
„Nie, bola by z vás vynikajúca slúžka, pane."
„Mám v úmysle venovať sa úprave vášho zovňajšku čas-
tejšie."
Šťastne sa usmiala a mlčky vychutnávala jeho nežné doty-
ky. Škoda, že sa medzi nich dostala jedna malá lož. Ani teraz
by sa však nezachovala inak. Bola si istá, že keby poznal prav-
du už včera, nedonútila by ho, aby sa s ňou miloval.
„Už to bude," povedal, rýchlo jej splietol vlasy a skrútil ich
do uzla. „Sponku, prosím."
Postupne mu ich podávala a účes bol hotový. Obrátila sa
k nemu. „Ďakujem." Vzala hrebeň a tiež ho učesala.
Keď skončila, obliekol si košeľu a zastrčil ju za nohavice.
S vestou a kabátom si nerobil starosti. Vytiahol nôž a odkrojil
krajec chleba. Nakrájal aj syr a ponúkol ju.
Anne obom naliala pivo. Vzal krígeľ aj s chlebom a zamieril
k malému okienku
Anne sa napila. „Je dobré."
„Dosť dobré aj pre vojvodu?" opýtal sa.
Chvíľu trvalo, kým jej došlo. Naskočili jej zimomriavky. Po-
ložila krígeľ na stôl. Z tváre sa mu nedalo nič vyčítať. Mohla
by predstierať, že nič netuší, ale asi by to nebolo najšťastnejšie
riešenie. Srdce si cítila až v hrdle.
„Kedy si na to prišiel?"
Opieral sa o stenu a tváril sa ľahostajne. „A ty?"
Možno bolo správne, že mu včera nepovedala pravdu, ale
teraz s ňou musí von. „Včera."
Odpil si piva a naznačil jej, aby hovorila ďalej.
Zdvihla krígeľ a poriadne si odpila. „Správal si sa šľachet-
ne. Vedela som, že by si odišiel, keby si vedel, že som v bez-
pečí."
„Môj kôň bol zranený."
„Tak by si šiel pešo, nemám pravdu?"
Na chvíľu sa zamyslel. „Máš."
„A to by nebolo správne, však?"
Po chvíli pokrútil hlavou a prisadol si k nej. „V každom prí-
pade by som sa správal proti svojej vôli. Mala by si byť gene-
rál, láska. Alebo rečník. Prekonala by si aj Sofokla."
Do očí sa jej tisli slzy úľavy. „Bála som sa, že sa na mňa bu-
deš hnevať."
„Musel by som byť nevďačný šialenec."
„Chcela som ti to povedať. Ale ako si na to prišiel?"
„Dvere boli otvorené a čakali nás slušné raňajky. Neverím
na galantných lúpežníkov. Potom som si spomenul, že dom
U prenasledovanej mníšky je vzdialený len míľu, a všetko do
seba zapadlo. Musím však poznamenať, že som sklamaný.
Ten chlap sa mi celkom pozdával."
„Si sklamaný, pretože Tris a Le Corbeau je jeden a ten istý
človek?"
„Som zhnusený, lebo ťa donútil vyzliecť sa pred ním a slu-
hom. Za to zaplatí."
Chytila ho za ruku. „Nie, Racecombe. Možno je jediný pria-
teľ, ktorého máme."
„Priateľ? Zariadil to tak, aby som ťa skompromitoval."
„Nie. Zariadil to tak, aby som ja mohla skompromitovať
teba."
Po chvíli vybuchol do smiechu. „A vraj sa podobáme. Vôbec
ti nerozumiem, Anne Peckworthová. Vari nepoznáš základné
spoločenské pravidlá?"
Cítila, ako sa jej krv valí do tváre. „Myslela som si, že sa čo-
skoro vezmeme."
„A ak nie," ozvalo sa odo dverí, „ešte vždy tu máme ten sú-
boj."
Anne očervenela ako rak, keď zbadala Trisa. Dnes sem pri-
šiel ako vojvoda zo St. Ravenu. Určite sa dovtípil, čo sa stalo
v noci.
Race vstal a zamieril k nemu. Načiahol sa a udrel ho päsťou
do brady. Vojvoda sa zatackal, potkol sa o prah a spadol.
Anne vstala, ale na viac sa nezmohla. Bola v šoku. Skôr ako
tomu stihla zabrániť, Tris vyskočil a vrhol sa na Racecomba.
Obaja sa v okamihu váľali po špinavej dlážke a zápasili ako
malí chlapci.
Tris roztrhol Raceovi košeľu.
„Už aj prestaňte!" vykríkla Anne.
Vôbec si ju nevšímali. Tris tresol Racea päsťou do pleca, ale
ten sa nejako obrátil a teraz ležal na vojvodovi, ktorý chrapčal
s tvárou pritlačenou k zemi. Potom bol zrazu hore Tris a obo-
ma rukami škrtil Racea.
Anne sa zúfalo obzerala a premýšľala, ako ich od seba od-
trhnúť. Keby tak mala vedro studenej vody!
Race sa nejako vyslobodil z Trisovho zovretia a udrel ho
tak, že pristál až na stene. Race vyskočil na nohy, ale Tris ho
stiahol na zem, a zasa sa obaja váľali po dlážke ako šialenci.
Anne schmatla svoju palicu, ale neodvážila sa ju použiť.
Jantárová rukoväť by mohla niekoho zraniť. Nahnevane zasy-
čala, ale potom sa rozhodla predstierať mdloby a zviezla sa na
zem. Vtedy začula ďalší úder. Stony. A nadávky.
Vari si nič nevšimli?
Potom nastalo ticho.
„Anne?" ozval sa Tris.
Začula nejaký zvuk a vzápätí jej Race chytil ruku. „Anne,
láska!"
Mala by ich nastrašiť, veď si to zaslúžili. Ešte chvíľu ich ne-
chala tak, až potom otvorila oči. „Vy dvaja ste nepolepšiteľní
blázni."
Obaja sa nad ňou skláňali, a keď prehovorila, prudko od-
skočili.
Sadla si a oboch chytila za ruky. „Čo to malo znamenať?"
„Udrel ma," posťažoval sa Tris a zaťal ruku v päsť.
„A vy ste Anne prinútili vyzliecť sa pred sluhom."
Keby ich nedržala, určite by sa znovu do seba pustili. „Ste
moji jediní priatelia. Nemôžete sa predsa pohlušiť."
„Jeden z nás by určite prežil," namietol Tris.
Anne zastonala. „A čo by som z toho mala? Nechcem sa vy-
dať za teba, ale určite budeme potrebovať tvoju pomoc."
Race vyskočil, ale potom tiež vzdychol. Zagánil nenávistne
na Trisa, podal Anne ruku a pomohol jej vstať.
Anne sa zasmiala. Tak prirodzene sa k úbohej lady Anne ni-
kto nesprával. Bola si istá, že Tris by ju zdvihol opatrne, od-
niesol by ju na lavicu a donekonečna by ju obskakoval. V tej
chvíli sa však mračil na Racea. Asi sa mu nepáčilo, ako sa sprá-
va k svojej nastávajúcej.
Vojvoda zo St. Ravenu mal rozbitú peru.
Aj Race bol zranený. O chvíľu bude mať pod okom mono-
kel a možno ho Tris bolestivo zasiahol aj na iných miestach.
Zápas bol celkom vyrovnaný. Zaujímavé, lebo Tris bol oveľa
vyšší a urastenejší. Anne bola na Racea hrdá. Race sklonil hla-
vu nabok a pozrel na ňu s otázkou v očiach. „Tváriš sa ako
mačka, pred ktorou stojí miska smotany, minou."
Anne očervenela, ale potom sa usmiala.
„Typické," poznamenal Tris a dotkol sa boľavej pery. „Ženy
sa rady pozerajú na krv."
Zakryla si rukou ústa, aby nevidel, ako sa smeje. „Osprave-
dlňujem sa, ale celkom sa mi to páčilo."
Race ju zdvihol do náručia a usadil na drevenú lavicu. „To
nie je na smiech. Radšej by sme sa mali dohodnúť, čo urobí-
me, aby sme zabránili ďalšiemu krvipreliatiu."
Tris si sadol na druhú lavicu. „Chcete sa tajne zosobášiť?"
„Nie."
„Nie."
Povedali to takmer jednohlasne a Anne sa na Racea usmia-
la. Sedel vedľa nej a držal ju okolo pliec, ako by to bola tá naj-
prirodzenejšia vec na svete. Akoby boli obyčajní vidiečania vo
svojej chalupe. V tej chvíli si spomenula na porcelánovú soš-
ku pastiera a pastierky.
Pohodlne sa mu oprela o hruď. „Azda by sme tu mohli žiť
šťastne a spokojne do konca života."
Race sa zasmial. „Nepochybujem."
Anne sa poobzerala navôkol a uvedomila si, že je to iba sta-
rá chalupa, ktorú by mali zbúrať, skôr ako sa rozpadne.
„Máš pravdu," prisvedčila. „Čo teda urobíme? Možno by
bol naozaj vhodný tajný sobáš."
„Anne by sa rada vydávala v kaplnke v Lea Parku," povedal
Race Trisovi, „a chce žiť v blízkosti rodičov v Quoyne House.
Myslíte, že by sa to dalo zariadiť?"
Tris sa zatváril prekvapene. „Nebude to ľahké. Myslím, že
rodina by sa zmierila s tajným sobášom, ale bude veľmi zloži-
té prinútiť vojvodkyňu, aby súhlasila s normálnym obradom.
Mohlo by to trvať nekonečne dlho."
„Po tejto noci nám možno nezostáva veľa času."
Anne sa vystrela. „Nebude mi prekážať, ak bude niekto rá-
tať, koľko času uplynulo od našej svadby."
„Mne by to prekážalo," odvetil Race, „najmä keby sa dostali
k číslu šesť alebo sedem. Nechcem, aby ťa ohovárali." Nespúš-
ťal oči z Trisa. „Myslím, že by som vás mal oboznámiť s nie-
koľkými faktami." Stručne porozprával históriu svojej rodiny.
Tris čoraz väčšmi otváral oči, keď Race naznačil, že sa asi
čoskoro stane nemanželským synom, Tris pozrel na Anne.
„Vojvodkyňa ťa zamkne do hladomorne v podzemí a zahodí
kľúč!"
„V Lea Parku hladomorňu nemáme."
„Tak ju dá vystavať, Myška. Uvedomuješ si, že sa chceš vy-
dať za nemanželského syna bývalého remeselníka? Tajný so-
báš je tvoja jediná šanca."
Anne pozrela na Racea - očividne by bol najradšej zabudol
na včerajšiu noc.
„Nič neťutujem," povedala. „Nič. Ak ma rodina odvrhne,
pôjdem. Pochybujem však, že to zájde tak ďaleko. Matka sa
asi bude usilovať zabrániť svadbe, ale v októbri budem mať
dvadsaťdva rokov. A pokiaľ ide o otca, väčšinou prenecháva
rodinné problémy matke, no určite by ma nevydedil. Som si
istá."
„Asi máš pravdu," prikývol Tris. „Má mäkké srdce a svoje
deti nadovšetko ľúbi. V Uffhamovom prípade je to možno
trochu na škodu."
Race pozeral z jedného na druhého. „Dokáže presvedčiť
vojvodkyňu, aby súhlasila so sobášom?"
„Nie," pokrútil hlavou Tris. „Aj keby sa mu to podarilo, ur-
čite to nebude ľahké a potrvá to veľmi, veľmi dlho."
„A čo keby sme im povedali, že sa musíme vziať?"
Anne namáhavo prehltla. Keby to bolo nevyhnutné...
„Bože," zalomil Tris rukami. „Fakt neviem. Vojvoda je dosť
staromódny na to, aby vás dal zbičovať. Milujúci otec však
väčšinou neznesie pomyslenie na to, že jeho dcéra spí so svo-
jím vyvoleným, ak sa to stane ešte pred svadbou."
Race zaboril tvár do dlaní a prehrabol si prstami vlasy.
Anne sa naňho smutne zahľadela. „Bol by si radšej, keby si
ma nikdy nestretol, však? Keby som ťa ustavične neprenasle-
dovala. A keby som ťa minulú noc nebola zviedla."
„Ty si ho zviedla?" vytreštil oči Tris.
Race si položil ruky do lona. „Áno. Čudovali by ste sa, ako
šikovne si počínala." Potom sa na ňu smutne pozrel. „Nič ne-
ľutujem, láska," pritiahol si ju a pobozkal, „hoci by som asi
mal. Dúfam, že ani ty nikdy neoľutuješ svoje rozhodnutie.
Vyzerá to tak, že sa budeme musieť zosobášiť tajne." Obrátil
sa k Trisovi. „Budem vás musieť poprosiť o pôžičku."
„Ja mám peniaze,“ ozvala sa Anne.
„Dobre." Znovu sa však obrátil k Trisovi. „Asi bude lepšie,
keď nepôjdeme do Buntingfordu. Kde sa dá prenajať koč?"
„U Labute v Stevenagei."
O niekoľko minút bol plán hotový. Tris vyšle sluhu k Čier-
nemu volovi, aby tam vyzdvihol Annin kufor. Potom sa vy-
dajú do Stevenagea, kde si prenájmu koč.
Racecombov kufor bol U bieleho koňa v Londýne. Tris ho
za nimi pošle na sever. Ak ich nedobehne cestou, doručia ho
tam, kde sa bude konať sobáš.
„Alebo ho dajte poslať do hostinca U anjela v Chesterfiel-
de," navrhol Race.
„Prečo?" opýtala sa Anne.
Smutne sa na ňu usmial. „Keď máme problémy s tvojou ro-
dinou, mali by sme skúsiť urovnať spor aspoň s mojím ot-
com."
„Myslíš si, že keď sa stretnem s tvojím otcom, rozmyslím si
to?"
Zasmial sa. „Pochybujem. Vy Peckworthovci ste tvrdohlaví
ako barany. Len mi napadlo, že by to nebolo od veci. Mal by
som otca informovať o takom dôležitom životnom kroku, naj-
mä ak nás čakajú prekážky."
„Ako myslíš, láska. Už sa teším, že sa zoznámim s tvojou ro-
dinou." Anne sa usmiala na Trisa, ale potom si na niečo spo-
menula. „Ty nie si Le Corbeau, však?"
„Prečo myslíš?"
„Nie si. Vtedy v divadle si ani netušil, kto je to. Úprimne si
sa čudoval. Rovnako si sa čudoval, keď som ti vravela, že hav-
ran a vrana sa po francúzsky povie rovnako."
Mlčal.
„Včera v noci si bol vonku, aby si chránil skutočného lúpež-
níka, však? Kto je to?"
„Nebudem ťa tým zaťažovať. Máš dosť vlastných starostí."
Uškrnula sa, ale vedela, že jej to neprezradí. Aspoň nie te-
raz. „Prepadol si niekoho?" opýtala sa.
Usmial sa. „Vlastne áno. Bolo to celkom zábavné."
„Si šialený!"
„To hovoríš ty?"
Race ich prerušil. „Vaša výsosť, radšej by sme mali pristúpiť
k realizácii plánu."
Tris sa zatváril, akoby sa chcel znovu pustiť do bitky, ale po-
tom povedal: „Som vám k službám." Posmešne sa uklonil
a pobral sa splniť svoju úlohu.

trvalo im dva dni, kým dorazili do Shapcott Hall, ale Anne
mala dojem, že práve prežila dva najkrajšie dni svojho života.
Race jej patril a konečne sa mohla dozvedieť viac o mužovi,
ktorý sa stal najdôležitejší v jej živote.
Rozprávali sa, spomínali na zážitky z minulosti a púšťali sa
do filozofických debát. Nie vždy mali rovnaký názor, ale za-
každým sa nejako dohodli.
Hrali karty a čítali knihy. Naučil ju hrať brag a Anne ho pri-
pravila o všetky peniaze. V St. Ives si kúpili knihu Headlong
Hall a striedavo z nej nahlas čítali, ale čoskoro ju odložili, lebo
sa im zdala zdĺhavá. Anne čítala Raceovi úryvky z Jany z Arku,
a keď chcela, aby aj on kúsok prečítal, odmietol s vysvetlením,
že ju nechce urážať svojím zlým prízvukom.
Strávili nádhernú noc v malom hostinci neďaleko Stamfor-
du. Anne odložila svoje prestrojenie - bola pripravená stret-
núť sa s kýmkoľvek -, ale ubytovali sa ako pán a pani Rams-
bottomovci a mali čo robiť, aby sa pri tom hlasno nechichúňali.
Nemala zásnubný prsteň, a tak si na verejnosti radšej nesní-
mala rukavičky.
Keď však nasledujúci večer koč zastavil pred Shapcott
Hall, Anne stratila odvahu. Čo ak Raceov otec ich správanie
odsúdi?
Zaplatili kočišom, aby prespali v hostinci a nasledujúci deň
ich v prípade potreby odviezli ďalej - keby sa pán de Vere na-
hneval a vyhodil ich z domu.
Keď im však otvoril dvere mohutný muž vo vidieckom ob-
lečení, Anne sa upokojila. Pán de Vere sa tváril prekvapene,
ale len čo uvidel syna - ktorý Anne práve pomáhal z koča -,
na tvári sa mu zjavila láska, smútok aj obavy. Nevedel, čo má
povedať.
Race jej ponúkol rameno a viedol ju k čakajúcemu mužovi.
Skôr ako prešli tých pár metrov, z jednoduchého kamenného
domu vyšli ďalší ľudia. Sympatická hnedovlasá žena, ktorej
nadúvalo zásteru veľké brucho, zastala vedľa svojho manžela.
V náručí držala malé dieťa. Svetlovlasý chlapec sa natešene
rozbehol k otcovi a chytil ho za ruku. Potom však vykríkol: „To
je Race!" a rozbehol sa k návštevníkom.
Race pustil Anne, schytil chlapca do náručia a zdvihol ho
nad hlavu. „Tom, kamarát! Rád ťa zase vidím, ale vari nevieš,
že sa nesmieš takto vrhnúť k džentlmenovi, ktorý sprevádza
dámu?" Postavil chlapca na zem. „Pokloň sa lady Anne Peck-
worthovej."
Chlapec sa vzorovo uklonil a pozrel na ňu. „Lady? Ste veľ-
mi vznešená dáma?"
Čo na to povedať? „Asi áno."
Racecombov otec im vyšiel v ústrety a položil mladšiemu
synovi ruku na plece. „Tommy, vidím, že ťa budeme musieť
naučiť slušnému správaniu." Povedal to láskavo, ale na Anne
pritom vrhol obozretný pohľad.
„Otec, dovoľ, aby som ti predstavil lady Anne Peckwortho-
vú, ktorá sa čoskoro stane mojou manželkou. Chcel som, aby
ste sa spoznali ešte pred našou svadbou. Bohužiaľ, musíme sa
zosobášiť tajne." Raceov hlas znel vyrovnane, len pred po-
slednou vetou sa na okamih odmlčal.
Anne vystrela ruku k pánu de Vere. „Rada vás spoznávam,
pane, a uisťujem vás, že všetko je moja vina."
„O tom pochybujem." Prijal jej pravicu a stisol ju. „Vítam
vás u nás, drahá lady, ale domnievam sa, že tú záležitosť so
svadbou by sme mali ešte prediskutovať."
Race mal pravdu. Jeho otec bol naozajstný džentlmen na-
priek tomu, že prízvuk prezrádzal neurodzený pôvod. Anne

sa páčil, ale otázkou zostávalo, či sa mu bude páčiť aj ona, keď
jeho synovi skomplikovala život.
Zoznámila sa aj s Raceovou nevlastnou matkou, ktorá pôso-
bila trochu nervóznym dojmom, akoby sa niečoho bála. Malá
Amy sa hanblivo schúlila matke v náručí. Potom vošli do haly
obloženej dubom a zamierili do útulného salóna, kde sa mal
podávať čaj.
Anne zišlo na um, že sa to vôbec nedá porovnať s prijatím
v Greenwichi, a nebolo to len preto, že Shapcott Hall bol veľ-
ký a pohodlný dom. Toto bol naozajstný domov, kde žila spo-
kojná, šťastná rodina.
Sarah de Verová nenápadne odložila zásteru a začala nalie-
vať čaj. K tejto úlohe pristupovala veľmi zodpovedne. Malé
dievčatko zverila do opatery pestúnke, chlapec zostal v salóne
a behal sem a tam medzi otcom a Raceom, ktorého očividne
obdivoval.
Chvíľu sa rozprávali o počasí, o cestách, dokonca o niekoľ-
kých čerstvých novinkách zo spoločnosti. Rozhovor však via-
zol a Anne premýšľala, čo urobiť.
Potom však Sarah vstala, vzala tácku a povedala: „Poď,
Tommy. Musíš sa ešte učiť. S bratom sa porozprávaš neskôr,
ak bude súhlasiť."
„Zahráme sa na vojakov, Racecombe?"
„Pravdaže, ale až keď sa všetko naučíš."
Chlapec posmutnel, ale vyšiel a zatvoril za sebou dvere.
Anne ešte väčšmi znervóznela. Nastala dôležitá chvíľa. Vide-
la, že Raceovi na tom naozaj záleží.
„Drahý synu," ozval jeho otec, „ten tajný sobáš sa mi vôbec
nepáči."
Race letmo pozrel na Anne. „Ani mne, otec, ale rodina lady
Anne by so svadbou nesúhlasila. Okrem toho," zaváhal, „mu-
síme sa zosobášiť."
Aj pán de Vere pozrel na Anne. „Očakávate radostnú uda-
losť?"
Anne cítila, ako sa červená, ale usilovala sa zachovať pokoj.
„Ešte nevieme."
Muž pokrútil hlavou. „Nie je to dobré, Racecombe. Naopak,
Veľmi si ma sklamal.“
„Bola to moja chyba," prerušila ho Anne. „Všetko bola mo-
ja chyba! Musíte mi veriť, pán de Vere. Doslova som vášho sy-
na ulovila. A potom som ho zviedla."
Prekvapene zdvihol obočie. „V tom prípade si zaslúžite pár
na zadok, slečna."
„Asi áno. Najmä keď som bola ešte predvčerom na úteku
s iným mužom. A deň predtým som bola zasnúbená s ďal-
ším."
„Anne!" vykríkol Race, ale keď naňho pozrela, videla, že sa
smeje.
„Bože! Ospravedlňujem sa, pane, nemala som vám to ho-
voriť. V skutočnosti to nie je také hrozné, ako sa zdá, vlastne
za celý ten zmätok môžem sama. Nechcela som vás tým zaťa-
žovať. Len som si myslela, že by ste to mali vedieť."
Pán de Vere sedel s rukami zloženými v lone. „Nikdy som
ti nerozumel, chlapče, ale aspoň si to viem priznať. Okrem to-
ho vidím, že vy dvaja ste zaľúbení až po uši, nemám pravdu?"
Race hodil okom na Anne a prisvedčil: „Áno."
„Áno," prikývla Anne a usmiala sa naňho.
„Teraz vám už rozumiem. Pravda je taká, že som tvoju mat-
ku nikdy neľúbil. Oženil som sa s ňou len pre jej postavenie
a panstvo a ona si ma vzala pre peniaze. Nežili sme zle, vždy
som sa usiloval vyjsť jej v ústrety, ale neľúbil som ju. So Sarah
je to iné. Preto si myslím, že by ste sa mali zosobášiť. Nepo-
mohli by vám peniaze?"
Anne videla, ako Race skamenel. „Nie si mi nič dlžný, otec."
„Hlúposť. Odišiel si, skôr ako sme sa o tom stihli porozprá-
vať. Dobre vieš, že by som nepožiadal o zrušenie manželstva,
keby si s tým nesúhlasil. Nikdy som ťa nechcel vydediť."   
„Otec, naozaj mi nič nedlhuješ. Odišiel som dobrovoľne
a okrem toho som ti ublížil."
Pán de Vere rázne vstal. „Nezmysel. Vždy si mal dosť od-
vahy a sám som ťa svojím nemiestnym správaním vyhnal
z domu. Pri Tommym už rovnakú chybu neurobím, aj keby

sme nemali mať ďalšieho syna. Chcel som predovšetkým po-
vedať, že si môj syn. Máš právo na časť môjho majetku."
Aj Race vstal a tváril sa nahnevane. „Otec, uživím sa aj
sám."
„A čo budeš robiť? Vieš bojovať, ale nič iné."
Race zaťal zuby, ale potom odvetil: „Pracoval som ako ta-
jomník a rád by som sa stal knihovníkom alebo archivárom."
Pán de Vere očervenel ako paprika. „Tajomník! Knihovník!
Nato som ťa vychoval?" Skôr ako stačil Race čokoľvek dodať,
pokračoval: „Ako chceš zo svojho platu uživiť takú urodzenú
dámu?"
Race neodpovedal a starý pán pozrel na Anne. „Predpokla-
dám, že máte dosť peňazí, je tak?"
Anne musela odpovedať: „Áno, ale Race nešiel po mojom
vene."
„Máte pravdu. Nie je príživník. Bude mať vlastný slušný
príjem."
„Otec, hádam neoberieš svoju novú rodinu o peniaze."
„Máme ich dosť."
„Anulovanie prvého manželstva ťa bude stáť fúru peňazí
a okrem toho si chceš kúpiť titul..."
„A veľa iných vecí!" vykríkol otec a Anne sa mykla. Starý
pán sa však chytil za čelo a zatváril sa previnilo. „Racecombe,
situácia je taká, že som sa začal venovať podnikaniu v širšom
meradle, ako si dokážeš predstaviť. Nehovoril som ti to, lebo
by sa ti to nepáčilo."
„Stále sa rozprávame o tom istom..."
„Mlč! Chcem ti niečo povedať. Počas vojny sa vyskytlo veľa
príležitostí na podnikanie," pokračoval pán de Vere tichším
hlasom. „Tovaru bolo málo a ja som sa už nemohol pozerať na
tú neschopnosť okolo seba. Keď tvoja matka zomrela, nech je
jej zem ľahká, už mi nemal kto brániť v podnikaní. Situácia
síce nie je taká priaznivá ako predtým, ale začal som obcho-
dovať včas, teda na tom nie som najhoršie. Vlastne som na tom
dobre. Veľmi dobre."
„Otec, je mi jedno, čím sa živíš. Pár stoviek navyše Anni-

ných rodičov nezabije. Chcú, aby sa vydala za šľachtica, naj-
lepšie dediča titulu. Ak mám byť presný, jej matka chce, aby
sa vydala za vojvodu zo St. Ravenu."
„Je to nejaký starec?" opýtal sa pán de Vere.
„Nie, ale ja sa zaňho nevydám."
Otec sa obrátil k Raceovi. „Nechcem na jej rodičov robiť ni-
jaký dojem, ale trvám na tom, aby si dostal svoj podiel. Tak je
to spravodlivé. Vlastne by som nemal dobrý pocit, keby si ho
nedostal."
„To je vydieranie!"
„Máš pravdu!"
„Nič od teba nechcem a nevezmem!"
„Dočerta, chlapče, som tvoj otec! Mám právo dať ti peniaze,
keď chcem!"
Tvár mal červenú, a keď pozrel na Anne, ešte väčšmi očer-
venel. „Ospravedlňujem sa, drahá lady, ale tento chlapec ma
niekedy dokáže poriadne rozčúliť."
Podišla k nemu a chytila ho za ruku. „Aj mňa, pane. Prosím,
hovorte mi Anne. Bude mi cťou, ak sa ku mne budete správať
ako k svojej dcére."
Usmial sa na ňu. „Veľmi rád. Uvedomujem si, že zrušenie
môjho prvého manželstva vám nepomôže. Bohužiaľ, už sa
nedá nič robiť. Všetky potrebné doklady som odniesol na cir-
kevný súd. Race o tom nehovorí, ale vy viete, ako to je naozaj,
však, Anne? Pre moje sebecké plány sa vaša situácia ešte
skomplikovala, a ja to musím aspoň čiastočne napraviť."
„Otec," prerušil ho Race, „tvoje dôvody chápeme. Nechcem
ťa už rozčuľovať, ale dobre vieš, že nechcem žiť v tomto do-
me a pomáhať ti spravovať majetok a viesť obchody."
Anne však už bola rozhodnutá. Obrátila sa k Raceovi. „Tvoj
otec má pravdu. Chce ti dať peniaze, a ty by si mal jeho dar
prijať. Už kvôli nemu, a možno to obmäkčí aj mojich rodičov."
Zahľadel sa jej do očí - a chvíľu sa zdalo, akoby sa v nich
zjavil hnev, ale potom vzdychol. „Dobre teda. Akú čiastku mi
chceš dať, otec?"
Pán de Vere sa na okamih zamyslel. Anne usúdila, že asi

uvažuje, koľko si od neho Race vezme, nie koľko si môže do-
voliť. „Asi päťtisíc ročne,“ odvetil napokon.
Anne s Raceom naňho vyvalili oči.
„To neprichádza do úvahy,“ povedal Race. „Nechcem ťa
priviesť na žobrácku palicu."
„Myslíš, že nemám vlastný rozum? Je to jedna pätina z môj-
ho súčasného príjmu, ale myslím, že situácia na trhu sa ešte
zlepší a budem zarábať viac."
„Takú sumu nemôžem prijať."
„Všetko, alebo nič," zahundral otec.
Anne chytila Racea za ruku, skôr ako stihol otcovi niečo po-
vedať. „Racecombe, upokoj sa a trochu premýšľaj." Potom
pozrela na pána de Vere. „Prisaháte, že váš príjem je dvadsať-
päťtisíc ročne?" Keď si uvedomila, v akých skromných pod-
mienkach žijú, zdalo sa jej to nereálne.
„Prisahám na Bibliu. Mám Racecomba veľmi rád, ale musím
myslieť aj na Sarah a ostatné deti - dúfam, že ich budeme mať
ešte celý kŕdeľ. V nijakom prípade nedovolím, aby zostali na
ulici len preto, aby som sa zbavil pocitu viny!"
„To je smiešne," precedil cez zuby Race, akoby mu otec ne-
ponúkal peniaze, ale úder bičom. Pozrel na Anne. „Ty tie pe-
niaze chceš?"
Usilovala sa zachovať pokoj. „Nechcem ich ani nepotrebu-
jem, ale tvoj otec ti ich musí dať, a ja si myslím, že ti pomôžu
aj pri vyjednávaní s mojimi rodičmi. Vlastne, keď tak premýš-
ľam," dodala po chvíli, „s takým príjmom by sme mohli aj ris-
kovať a vydobyť si normálnu svadbu."
„Myslíš, že päťtisíc ročne vymaže môj pôvod?"
„Určite nám pomôžu."
Race sa zhlboka nadýchol a pozrel na otca. „Ako myslíš,
otec. Ďakujem."
„Dal si mi poriadne zabrať," zašomral pán de Vere. „Ver ale-
bo never, keď som bol mladý, bol som tvrdohlavý a hlúpy. Po-
čkajte chvíľu."
Vyšiel z miestnosti a Anne s Racecombom si vymenili ne-
chápavé pohľady.
„Myslíš, že nám k nohám vysype peniaze?" opýtala sa.
Race sa upokojil. „Pochybujem. Nesprával som sa ako šiale-
nec?"
Objala ho. „Nie, láska."
Pobozkal ju. „S tými peniazmi si mala pravdu, aspoň bude-
me mať na veno pre naše deti. Neviem však, či je múdre bo-
jovať o normálny sobáš. Nebude lepšie navštíviť tvojich rodi-
čov, až keď budeme svoji?"
„Asi áno, Racecombe, ale ja netúžim po tajnom sobáši.
Vlastne sa mi vôbec nepozdáva."
Znovu ju pobozkal. „Tak zabudnime na tajný sobáš."
Raceov otec sa vrátil s niekoľkými škatuľkami a povykladal
ich na stôl. „Sú to šperky tvojej matky. Väčšinu dostala od ro-
diny - hoci tie najcennejšie už dávno predali - a je tu aj jej zá-
snubný prsteň."
Pristúpili bližšie. „Sarah nič z toho nechce?" opýtal sa Race.
„To, čo sa jej páčilo, si už vzala, ale domnieva sa, že šperky
rodiny Racecombovcov jej nepatria." Pán de Vere pozrel na
Anne. „Asi sa ani vám nepáčia, ale ukážem vám prsteň." Otvo-
ril malú škatuľku a ukázal im veľký diamant vsadený do zlata.
„Bože!"
„Bol som taký nadšený, že sa chce za mňa vydať vznešená
dáma, že som kúpil ten najkrajší šperk, aký mi padol do očí.
Po svadbe ho však už nikdy nenosila. Tvrdila, že jednodu-
chosť svedčí o urodzenosti a dobrej výchove."
Anne si pomyslela, že Raceova matka asi nebola príjemná
žena. Možno práve ona vyvolala rozpory medzi otcom a sy-
nom. Prečo vlastne mali len jedno dieťa? Keby mal Race bra-
tov a sestry, určite by všetko dopadlo inak.
Uprela zrak na Racecomba. „Ak chceš, aby som si ho vzala,
bude mi cťou."
Vybral prsteň zo škatuľky. „Nevedel som o ňom. Je krásny
a zaslúži si, aby ho niekto nosil." Nastokol jej ho na prst. Bol
jej trochu veľký, ale to neprekážalo.
„Teraz sme sa naozaj zasnúbili, pane," doberala si ho. „Čo
ďalej?"
Race pozrel na ňu a potom na otca. „Mali by sme si od-
dýchnuť. Zajtra zamierime na juh a skúsime presvedčiť tvo-
jich rodičov."
Anne prežila v Shapcott Hall príjemný večer, dokonca po-
mohla Sarah okúpať malú Amy. Sarah mala dvadsaťtri rokov
a spočiatku bola nesmelá. Čoskoro si však boli blízke ako ses-
try.
Anne sledovala, ako sa Race s Tomom hrajú na vojakov.
Chlapca fascinoval život v armáde, ale jeho otec si z toho za-
tiaľ nerobil ťažkú hlavu. Asi si myslel, že ho to časom prejde.
Neskôr hrali karty a Anne sa skvelo zabávala.
Napokon si dali na dobrú noc po poháriku, potom sa s nimi
otec a Sarah rozlúčili a pobrali sa spať. Anne a Racecombe ma-
li samostatné spálne, ale nikto ich nestrážil.
Anne prekvapilo, keď ju Racecombe odviedol k ďalšiemu
schodisku vedúcemu na povalu.
„Mám pre teba prekvapenie," povedal a posvietil lampou
na hŕbu drevených debničiek.
„Čo je to?"
„Dokumenty rodiny Racecombovcov. Nikto ich nepreze-
ral najmenej dve generácie. Pribúdali len ďalšie a ďalšie deb-
ničky."
Anne pocítila sucho v ústach. „Teda! Vidím, že si ma chceš
získať za každú cenu. Dobre, vydám sa za vás, pán de Vere,
ale len pod podmienkou, že sem budeme často chodiť, aby
sme toto všetko mohli preskúmať."
Usmial sa a pobozkal ju. „Prekukla si ma. Som pripravený
použiť akúkoľvek zbraň, aby som ťa získal."
Zišli dolu a pobrali sa každý do svojej spálne. Boli v dome
Raceovho otca a museli zachovávať dekórum.
Nasledujúce ráno prišiel Raceov kufor, takže sa pred od-
chodom mohol ešte prezliecť.
„Kde máš ostatné veci?" opýtal sa ho otec.
„To je všetko, čo mám, hoci som takmer zabudol na svojho
koňa, ktorého som nechal v Somerford Courte."
„Aha." Otec odpochodoval do pracovne, vrátil sa so zväz-
kom bankoviek a vtisol mu ich do ruky. „Nezabudni si kúpiť
nové šaty, skôr ako predstúpiš pred vojvodu s vojvodky-
ňou!"
Race pozrel na peniaze a uškrnul sa, ale potom ich strčil do
vrecka. „Nemám teraz čas hádať sa s tebou, otec, a ty to veľmi
dobre vieš. Nové šaty mi aj tak veľmi nepomôžu. V Lea Parku
som už raz bol, takže ma poznajú."
Pán de Vere len pokrútil hlavou a zakýval im na rozlúčku.
Cestou na juh uvažovali, pod akým menom sa ubytujú,
a dohodli sa, že budú cestovať ako pán a slečna Ramsbotto-
movci. Mysleli si, že je to správne, kým ešte nie sú manželia.
Race smutne poznamenal, že si pripadá ako svätý, ale dodal,
že bude lepšie neriskovať prípadné tehotenstvo.
Anne bola zvyknutá celé roky spať v posteli sáma. Po dvoch
nociach strávených s Raceom jej to však pripadalo nepriro-
dzené.
Keď prechádzali cez Hertfordshire, poslala Trisovi správu,
v ktorej mu oznámila zmenu plánu a požiadala ho, aby prišiel
do Lea Parku. Možno ho budú potrebovať. Modlila sa, aby ne-
bol niekde na cestách a správu dostal. Len on im môže po-
môcť.

anne sa vrátila do Brightonu presne o šestnásť dní, ale
zdalo sa jej, že od jej odchodu uplynula celá večnosť.
Caroline ju nadšene privítala, len ju trochu zaskočilo, že
sestra pricestovala prenajatou drožkou a neposlala po Wels-
fordov koč. Bolo to zvláštne a Anne nevedela, odkiaľ má za-
čať. Stiahla si rukavičku a ukázala sestre prsteň.
„Anne! Ten je krásny. Dal ti ho Ralstone?" Vzápätí Caroline
pozrela na Racecomba a vyvalila oči. „De Vere?"
Welsford schádzal dolu schodmi a usmieval sa. Keď pocho-
pil, čo sa stalo, úsmev mu zamrzol na tvári.
„Vojvodkyňa z Arranu sa nepoteší,“ poznamenal. „Musím
sa s vami porozprávať, de Vere."
Anne sledovala zrakom mužov odchádzajúcich do salóna
a musela sa premáhať, aby sa nerozbehla za nimi. Natŕčala
uši, či sa neozve nejaký úder...
Caroline ju chytila za ruku a ťahala do druhej izby. „Povedz
mi, čo sa vlastne stalo!"
Anne jej rozpovedala príbeh, na akom sa s Raceom dohod-
li. Odcestovala do Greenwichu, ale zistila, že s Ralstonom sa
k sebe nehodia. Tam ju našiel Race a požiadal ju o ruku. Uve-
domila si, že ľúbi iba jeho, a vrátili sa spolu do Brightonu. Od-
tiaľ majú namierené do Lea Parku.
Uvedomovala si, že vynecháva to najdôležitejšie, ale vede-
la, že Caroline s Welsfordom budú stáť za ňou, ak sa nedo-
zvedia, k čomu presne doslšo medzi ňou a Raceom.
Zo salónu sa našťastie neozývali nijaké podozrivé zvuky.
„Nechápem, ako si mohla tak dlho váhať," povedala Caro-
line. „Ja som si bola pri Welsfordovi istá od začiatku."
Anne sa zamyslela. „Aj ja som to vedela, Caroline. Domnie-
vala som sa však, že za Racecomba sa nemôžem vydať, a tak
som hľadala iného ženícha. Matka nemá pravdu. Láska nie je
len vec pevnej vôle. Viem, že s iným mužom by som nebola
šťastná, a to isté platí aj o Raceovi. Vynorilo sa však niekoľko
problémov."
„To je slabé slovo!"
„Mám na mysli iné problémy."
Anne porozprávala sestre všetko o pôvode pána de Vere
a jeho plánoch urobiť z Racea nemanželského syna.
Caroline bolo na odpadnutie. „To je vzrušujúcejšie ako di-
vadelná hra! Nemanželský syn!"
„A Odvážna lady. Viem, ale toto je skutočnosť a ja dosiah-
nem svoj cieľ."
Race s Welsfordom sa vrátili. Zdalo sa, že medzi nimi ne-
prišlo k nezhodám. Welsford bol na ich strane, ale nebral to na
ľahkú váhu.
„Keď som požiadal o ruku Caroline, vojvodkyňa sa tvárila,

akoby som ani ja nezodpovedal jej predstavám. Akoby som
rúbal vyššie, než mi prináleží.“
„To preto, lebo si želala, aby som sa vydala za St. Ravena,"
odvetila Caroline. „Bola tým úplne posadnutá.“
Anne prikývla. „Poprosila som Trisa, aby za nami pricesto-
val do Lea Parku. Hádam sa mu podarí matku presvedčiť, že
sa so mnou nechce a nemôže oženiť.“
„Podarí sa nám získať vojvodu na našu stranu?" opýtal sa
Race.
Welsford sa zamyslel. „Je to možné,“ usúdil po chvíli. „Len
musíme dať hlavy dokopy a niečo vvmyslieť."  
Anne cestovala v koči s Caroline, Welsford a Race ich sprevá-
dzali na koňoch. Race dal poslať po svojho koňa do Somer-
ford Courtu. Anne dojalo, keď zistila, že je to jeho najobľúbe-
nejší vojenský kôň. Nebol najmladší, ale na prvý pohľad bolo
zjavné, že s pánom si dobre rozumejú.
„Je to vtipkár, však?" povedala, keď nakrátko zastali a po-
hladkala obrovského hnedáka.
„Ani chvíľu nevie byť vážny. U St. Ravena mám priprave-
ného aj iného koňa."
„Nemal by si na ňom cestovať aj teraz?"
Race sa usmial. „Asi áno, ale dnes sa nikam neponáhľame.
Kráčame v ústrety svojmu osudu." Odprevadil ju naspäť do
koča. „O chvíľu sme na mieste."
Anne sa rozbúchalo srdce, keď vošli popod pozlátenú brá-
nu do Lea Parku. Usilovala sa sústrediť na malebné zákutia,
ale čím bližšie bola k domovu, tým bola nepokojnejšia.
Rodičia jej určite nezakážu, aby sa vydala za Racea. Časy,
keď neposlušné dcéry zamykali, držali ich o chlebe a vode
a nevítaných nápadníkov zbičovali a vyhnali, boli už dávno
minulosťou.
Musí si trochu veriť. Inú možnosť nemá.
Spomenula si však na príbeh mladej dámy, ktorú rodičia
nasilu odviezli do Európy a držali ju tam v jednom dome, aby
zabránili nežiaducemu sobášu. Bola presvedčená, že jej rodi-

čia by tak ďaleko nezašli. No pokojne by to mohli urobiť, ke-
by sa domnievali, že ju uchránia pred katastrofou.
Welsford bude stáť pri nej a Raceovi. Tris hádam tiež príde.
Bude tam, pravdaže, aj Race, ale Anne netušila, ako sa za-
chová v podobnej situácii.
Pozrela na Caroline. Potrebovala povzbudenie, ale sestra
bola ešte bledšia ako ona.
Vošli pod bránu a okamžite sa okolo nich zbehli sluhovia,
aby sa postarali o batožinu a kone. Anne vystúpila z koča. Ko-
lená sa jej podlamovali, musela sa opierať o palicu, aby ne-
spadla. Vďačne prijala Raceovo rameno, keď prechádzali zá-
padnou galériou a mierili do stredu domu. Tváril sa pokojne,
ale ani raz nezavtipkoval. To o niečom svedčilo.
Prvý, koho stretli, bol Uffham. Prechádzal halou a za päta-
mi mu poskakovali dva lovecké psy. „Sestričky?! Aké prekva-
penie!" Potom sa zamračil. „De Vere? Čo ty tu chceš?"
Race sa mierne uklonil. „Uffham, rád ťa vidím."
Na schodisku sa zjavila vojvodkyňa. „Anne, Caroline, Wels-
ford! Dúfam, že sa nestalo nič zlé?" Potom si všimla Racea.
„Pán de Vere!" Tvár jej stuhla. „Poďte do salóna."
Vtom sa zjavil Tris. Anne v duchu ďakovala Bohu, hoci sa na
ňu zrejme v tej chvíli hneval. Všetci zamierili do priľahlej izby.
Vojvodkyňa sa obrátila. „Vysvetlíte mi, o čo ide?" Chladne
pozrela na Anne a Racea.
„Vaša milosť, prišiel som požiadať o Anninu ruku," preho-
voril Race.
Vojvodkyňa z Arranu očervenela, ale prvý vyskočil Uff-
ham: „Čo to má, dočerta, znamenať?!"
„Ovládaj sa, Uffham!" okríkla ho matka.
Tris pristúpil k Uffhamovi. „Teraz nie je vhodná chvíľa na
dramatické výstupy. Mali by sme sa pokojne porozprávať."
„Ja vám ešte ukážem dramatické výstupy!" odsekol Uffham
a usiloval sa Trisovi vytrhnúť. Ten ho však pevne držal. Uff-
hamove psy sa divo rozštekali.
„Uffham!" zvolala vojvodkyňa. „Okamžite prestaň vyvá-
dzať. A odveď tie psy."
Keď rozčúlený Uffham odišiel, vojvodkyňa sa obrátila
k Raceovi. „Pán de Vere, môžete mi povedať jediný rozumný
dôvod, prečo by som mala vyhovieť vašej žiadosti?"
„Pretože ho ľúbim, mama," ozvala sa Anne. „A on ľúbi
mňa. Chcela som sa zaľúbiť do nejakého šľachtica, ale nepo-
darilo sa mi to. A v nijakom prípade sa nemienim vydať za
St. Ravena."
„Ani ja sa nechcem oženiť s Anne, hoci ju mám veľmi rád,"
zapojil sa do rozhovoru Tris.
„Tak sa vydaj za Aldertona," navrhla matka.
„To by nebolo správne, keď ľúbim iného." Anne bezohľad-
ne použila svoju najsilnejšiu zbraň. „Ospravedlňujem sa, ale
veľmi ma bolí noha. Musím si sadnúť."
Starostlivý Race ju odprevadil ku kreslu. Matke nezostá-
valo nič iné, len si tiež sadnúť. O chvíľu sedeli všetci. Ako
Anne predpokladala, napätie povolilo a nič na tom nezmenil
ani Uffham, ktorý sa medzitým vrátil. Mračil sa, ale sadol si
oproti nej.
Anne si všimla, že Welsford nie je v salóne, ale to bola sú-
časť ich plánu. Odišiel sa porozprávať s otcom. Rýchlo sa po-
modlila a stiahla si rukavičky.
Matka neverila vlastným očiam. „Ty si od neho prijala snub-
ný prsteň, Anne?"
„Áno, mama."
„Bez toho, aby si celú záležitosť prebrala s otcom?"
„Áno, mama."
„To je sklíčko?"
Anne sa musela ovládať. „Nie, mama." Nastal čas, aby vy-
tiahla svoj tromf. „Vieš, pán de Vere je dosť bohatý."
„Race?" zvolal Uffham a zasmial sa. „Čo všetko ti natáral?"
Anne cítila, aký je Race napätý, aká je mu celá táto situácia
nepríjemná. Jeho hlas však znel pokojne, keď prehovoril.
„Môj otec je bohatý človek a chce mi dávať okolo päťtisíc libier
ročne. Prsteň patril mojej matke, ktorá už zomrela."
Anne videla, že matku uvedená suma zaujala. Nebola zá-
vratná, ale slušná. Potom však povedala: „My Peckworthovci

sa nedáme kúpiť, pán de Vere." Uprela na Anne mrazivý po-
hľad. „Nemala si byť náhodou na návšteve u iného džentl-
mena? Kapitána Ralstona? Ani ten síce nie je najvhodnejší
nápadník, ale pochádza aspoň zo známej rodiny a je dedičom
titulu."
Anne sťažka prehltla. „Prišla som na to, že sa k sebe neho-
díme, mama. A vtedy som pochopila, že sa môžem vydať len
za pána de Vere."
Vojvodkyňa sa ešte väčšmi zachmúrila, ale skôr ako stihla
niečo povedať, otvorili sa dvere a vošiel otec s Welsfordom.
Všetci vstali.
„Čo sa deje? Neveští to nič dobré." Zamračený vojvoda podi-
šiel bližšie a Anne si všimla, že sa cíti nepríjemne v situácii, do
akej ho zatiahli. Môže sa rozhodnúť akokoľvek, ale Anne ne-
strácala nádej, že napokon sa postaví na ich stranu.
Vojvoda zamieril k manželke. Bude to vyzerať, akoby rodi-
čia sedeli na tróne.
Otec kývol hlavou a sadol si. „Ďakujem vám, pán de Vere."
To bolo priaznivé znamenie. Sluhu by predsa neoslovil me-
nom.
Všetci sedeli. Anne si pripadala ako na súde.
„Welsford ti už asi povedal, o čo ide," ozvala sa matka.
„Niečo mi naznačil, ale či povedal všetko, netuším. Anne,
daj si dolu ten prsteň. Ešte som ti nedovolil nosiť ho."
Anne očervenela, ale poslúchla a podala prsteň Raceovi.
Ten sa na ňu povzbudivo usmial. Zrazu si uvedomila, že on
jediný stojí. Ako odsúdenec.
„Výborne, otec," ozval sa Uffham. „Nemôžeš to predsa do-
voliť."
„Ešte nedávno si pána de Vere a jeho vtipkovanie velebil,
Uffham. Ty si ho sem priviedol."
„Rovnako ako som priviedol komorníka. Alebo paholka."
„S tým sa to predsa nedá porovnať!" neovládla sa Anne.
„Nebuď taký nafúkaný. Race sa ti predsa pozdával."
„Správajte sa slušne," napomenul ich otec. Potom sa pozrel
na Racea. „Pán de Vere, ešte nedávno ste mi pripadali rovna-

ký ničomník ako môj syn. A okrem toho bez groša. Nemôžete
predsa čakať, že takému človeku dám svoju dcéru."
Anne chcela vyskočiť, aby Racea bránila, ale potom sa
ovládla a nechala to naňho.
„Rozumiem, vaša milosť," odvetil. „Chcel by som však pri-
pomenúť, že som prežil sedem rokov v armáde. Domnie-
vam sa, že každý má právo odpočinúť si. A ako som povedal
už vojvodkyni, peňazí mám dosť. O Anne sa dobre posta-
rám."
„Ale čo budete robiť, pane? Aký je váš životný cieľ?" vypy-
toval sa vojvoda. „Neznášam, keď niekto zaháľa."
Nastalo ticho. Anne prebehol mráz po chrbte.
„A aký cieľ majú ostatní v tomto salóne?" opýtal sa Race.
Anne sa zamarilo, že pritom pozrel na Uffhama. Brat očerve-
nel. „Môžem si kúpiť panstvo a starať sa oň. Urobím to, ak je
to vaša podmienka súhlasu so sobášom."
Anne videla, ako otec prižmúril oči. Ešte chvíľu, a Race ur-
čite niekoho vyprovokuje. Nešlo až natoľko o slová, ale o tón,
aký použil.
„Nechcete sa stať džentlmenom?" opýtal sa otec.
„Ja som džentlmen, pane. Spravovanie majetku ma však
veľmi neláka. Mám skôr vedecké záujmy."
„Vedecké!" zavrčal Uffham. „O chvíľu bude tvrdiť, že sa
chce stať kňazom."
„Určite nie. Myslel som, že by sme spolu s Anne skúmali
a triedili staré dokumenty tu v Lea Parku aj inde, a potom by
sme možno napísali knihu o dejinách z pohľadu žien."
Znovu zavládlo ticho.
Potom sa Uffham rozosmial. „Naozaj ohromné ambície
u muža!"
„Veľa mužov sa venuje vede, Uffham. A predpokladám, že
chlapskú povinnosť som si už splnil."
Uffham vyskočil na nohy. „Aj ja by som šiel do armády, ke-
by mi otec dovolil!"
„Ja som odišiel do armády bez otcovho súhlasu."
Vojvoda zdvihol ruku a zastavil Uffhama, ktorý sa už chcel

vrhnúť na de Vera. Chvíľu nehybne stál, ale potom sa vyrútil
zo salóna a zabuchol za sebou dvere, až zarinčali okná.
Vojvoda stále nespúšťal oči z Racea. Nedalo sa uhádnuť, čo
si myslí. „Takže úcta k rodičom pre vás nič neznamená." Po-
krútil hlavou. „Niekedy ľutujem, že som Uffhamovi nedal
ušiť uniformu." Potom pozrel na Trisa. „Čo tu robíte vy, St.
Raven?"
Tris vstal. „Som tu ako obhajca, pane. Anne ma požiadala,
aby som zistil niečo o mužoch, ktorí ju žiadajú o ruku. Varo-
val by som ju pred Ralstonom, ale už nebolo treba."
„Prečo?" opýtala sa Anne.
„S peniazmi aj so ženami zaobchádza ľahkovážne. Okrem
toho sa zúčastnil na niekoľkých súbojoch."
„Aby ochránil česť dámy."
„To ti povedal? Nie, na súboj ho vyzvali nahnevaní manže-
lia. Je však dobrý strelec, a tak sa mu nikdy nič nestalo."
Ako mohla byť taká naivná! „Ako dobre, že som si to roz-
myslela. Zistil si niečo aj o Racecombovi?"
Čo vlastne zistil? Anne vedela, že to nemôže byť nič zlé,
inak by im neumožnil spolu prežiť, čo prežili, ale možno na-
trafil na niečo zaujímavé. Budú musieť otcovi povedať prav-
du o Raceovom pôvode, o anulovaní prvého manželstva jeho
otca, ale až keď im dá súhlas k sobášu.
„De Vere sa vo vojne vyznamenal, pane," povedal Tris, „ho-
ci sa občas správal trochu výstredne. Myslím, že vo vojne sa
ukáže, čo sa skrýva v človeku. Od jeho spolubojovníkov som
nepočul nič, čo by nasvedčovalo, že by z neho nemal byť
dobrý manžel." Trochu sa usmial a dodal: „Osobne môžem
potvrdiť, že je to odvážny a čestný muž. Ja som za to, aby sa
zosobášili."
„Tu nevolíme, St. Raven!" ozvala sa vojvodkyňa. „Nepo-
chybujem, že pán de Vere je obdivuhodný človek. Videla som
to, už keď sa tu objavil prvý raz s Uffhamom. Mal naňho po-
zitívny vplyv. To však ešte neznamená, že je vhodný manžel
pre našu dcéru!"
„Teda tak, vaša milosť?" ozval sa Welsford a tiež vstal.
„Myslel som, že pre matku je dôležitejšia povaha budúceho
zaťa ako šľachtický titul.“
Anne s námahou prehltla a sledovala matkinu chladnú tvár.
„Dievča, ktoré naozaj chce, môže si nájsť muža, ktorý je tak-
isto dobrý ako urodzený, Welsford. Ľudia by sa mali vydávať
a ženiť so seberovnými!"
„Ale treba vziať do úvahy aj iné veci," namietol Race. „Pri
všetkej úcte, vojvodkyňa, Anne a ja sme si podobní v mno-
hých podstatných bodoch. Viem, že si robíte starosti pre An-
nino postihnutie. Azda by vás zaujímalo, že sme sa rozhodli,
s vaším požehnaním, bývať blízko Lea Parku, aby sme mohli
pokračovať v práci, ktorú Anne začala. A vy sa tak môžete uis-
tiť o Anninom pohodlí a šťastí, kedykoľvek vám napadne."
Anne sa nadýchla. To bolo ich posledné eso.
„Nemám žiadny dom," pokračoval Race, „a v budúcnosti
ho ani nezdedím. Príjem, ktorý mi otec pridelil, je náhradou
za môj podiel na jeho majetku. Anne sa však zmienila o mies-
te nazvanom Quoyne House."
„Tak Quoyne House?" zopakoval Annin otec a pozrel na
dcéru. „Vidím, že si myslela úplne na všetko, Anne. Musím
povedať, že by som ťa mal naozaj rád nablízku." Pozrel na
Racea. „Uvedomujete si, čo to znamená, pane? Keď uvidím,
že je nešťastná, stiahnem vás z kože!"
„Nie, pane, stiahol by som sa z kože sám."
Anne neuniklo, ako otcovi zašklbalo kútikmi úst, a mala čo
robiť, aby nevyskočila od radosti. Vyhrali. Určite vyhrali!
„Arran," zavrčala matka.
Otec ju však prerušil: „Poznáš našu dcéru, drahá. Je síce
drobná a krehká, ale vždy mala svoju hlavu. Zdá sa, že jej na
tomto mužovi naozaj záleží, a on sa tiež tvári dosť presvedči-
vo. Bude lepšie, keď im dovolíme, aby sa vzali. Ešte by mohli
niekam utiecť."
„Moja dcéra by nikdy nič také neurobila," rozohnila sa voj-
vodkyňa. Anne si v duchu blahoželala, že zmenili plán. Jej ro-
dičia by sa nakoniec zmierili s tajným sobášom, ale veľmi by
ich to ranilo.
Vstala, pristúpila k otcovi a chytila ho za ruku. „Takže má-
me tvoje požehnanie, otec?"
Usiloval sa tváriť zachmúrene, ale nevyzeral veľmi pre-
svedčivo. „Áno, dosiahla si svoje ako vždy. Nemysli si, že som
si to dosiaľ nevšimol. De Vere!"
Race k nemu pristúpil.
„Teraz jej môžete dať prsteň."
Race navliekol Anne prsteň na prst a pobozkal jej ruku ako
muž, ktorý vie, ako potešiť ženu. Potom sa zasmial. „Neplač,
Anne. Tvoj otec ma za živa stiahne z kože!"
Anne sa usmiala a utrela si slzy. Pobozkala otca a potom
aj matku. Vojvodkyňa sa chvíľu nehýbala, ale napokon dcéru
objala. „Len som pre vás všetkých chcela to najlepšie," pove-
dala.
„Viem, mama, a mám ťa za to veľmi rada. Ver mi, s Raceom
budem šťastná. A," dodala, „aspoň sa o vás budem môcť po-
starať, keď budete starí a nemohúci. Na Uffhama sa nedá spo-
liehať, že by si našiel takú starostlivú nevestu."
Vojvodkyňa sa zasmiala, ale znelo to takmer zúfalo. „Uff-
ham, úbohý Uffham. Neviem, čo si s ním počneme."
„Čo sa jeho týka," ozval sa vojvoda, „Welsford navrhol, že
de Vere by mohol Uffhamovi prehovoriť do duše. Teda, keď si
všetko vysvetlia a ich vzťah sa urovná."
Anne si všimla, ako Race na Welsforda škaredo zagánil, ale
neprotestoval. „Rád by som čo najviac času trávil s Anne, pane,
ale pokiaľ vám môžem nejako pomôcť, rád to urobím. Uffham
nie je zlý. Možno by mu prospelo nejaké zamestnanie. Trebárs
keby mal nejaké vlastné malé panstvo..."
Anne mu v duchu zatlieskala. To je výborný nápad. Keby
mal Uffham vlastné panstvo, trávil by v Lea Parku ešte menej
času a možno by konečne dospel.
Obrátila sa k matke. „Rada by som sa vydala čo najskôr, ma-
ma."
Matka na ňu uprela prenikavý pohľad, a tak Anne rýchlo
dodala: „Aby si Marianne mohla vziať Percyho. Čo keby sme
mali spoločnú svadbu?"
Matka sa zamyslela. „Vlastne prečo nie? Percy je na tom už
o niečo lepšie. Ale je tu ešte Eliza," dodala a pozrela na Trisa.
Anne si uvedomila, že musí Trisa varovať. Ak má rozum,
ožení sa, skôr ako Eliza skončí školu. Potom nebude mať naj-
mladšia dcéra Peckworthovcov s výberom ženícha také prob-
lémy.
Matka dala zavolať Marianne a oznámila jej svoje rozhod-
nutie. Marianne sa od radosti rozplakala. Keď sa spamätala,
naplánovali svadbu o dva týždne a vojvodkyňa sa pobrala po-
rozprávať so svojím tajomníkom.
Vojvoda odviedol Racea nabok, aby s ním prebral finančné
záležitosti. Ešte v Brightone sa s Anne dohodli, že Race po-
rozpráva otcovi históriu svojej rodiny. Anne sedela ako na
ihlách, zatiaľ čo sa Caroline a Marianne horlivo dohadovali
o svadobných šatách a hosťoch.
Ešte stále bolo možné, že otec vezme svoje slovo späť.
Potom sa však zjavil Race s úsmevom na perách.
Anne sa mu ponáhľala naproti. „Všetko v poriadku?"
„Áno."
Pozreli sa na seba a rozhodli sa vyhľadať nejaký kútik, kde
by mohli byť sami. Skončili na sedačke pri okne v galérii, kde
na nich dozerali len Annini predkovia.
„Hneval sa?" opýtala sa a pritisla sa k Raceovi ako kedysi
dávno v divadelnej lóži.
Tentoraz sa mohli pobozkať, ale Race sa trochu odtiahol
a odvetil: „Nebol tým nadšený, ale ako si predpokladala, keď
už raz dal svoje slovo, necúvol. Myslím, že sa mu celkom pá-
čim. Pochopiteľne," pokračoval a nespúšťal z nej oči, „musel
som mu sľúbiť, že sa postarám, aby sa Uffham nedostal do
vážnych problémov a konečne dospel."
„Je to tvoj rovesník."
„Ani ja by som možno nedospel, keby som zostal doma. Ak
mám dodržať slovo, budem musieť tráviť viac času mimo do-
mu, než by som si želal, láska, ale budem sa usilovať obmedziť
to na minimum. Najmä keď mi budeš..."
Anne mu už sedela v lone a nežne ho hrýzla do ucha, čo sa
mu veľmi páčilo.
Posadil ju znovu na pohovku a chytil za ruky. „Počúvaj.
Ako svadobný dar dostaneme Quoyne House. Ale len dom.
Povedal som, že o priľahlé pozemky a farmy nemáme záujem.
Dúfam, že je to pravda."
„Úplná." Obrátila mu ruky a pritisla si jeho zjazvenú dlaň
k perám. „Budeme si nažívať ako dva holúbky."
„Do konca života..."
Vedela, že po nej túži rovnako, ako ona túži po ňom, ale roz-
hodli sa počkať.
Anne vstala. „Čo budeme teraz robiť? Mohli by sme sa ísť
pozrieť na Quoyne House. Je prázdny."
„Alebo by si mi mohla ukázať svoje dokumenty." Prsty sa im
preplietli. „Dokumenty, alebo dom? Dom, alebo dokumenty?"
Anne nevydržala. „Alebo naša ďalšia záľuba..."
„Ty nemravnica! Nie, počkáme. Ukáž mi radšej knižnicu."
„Ty tvrdohlavý baran!" zahundrala Anne, a už ho viedla do
svojej najobľúbenejšej miestnosti v dome. Našla kľúč a otvo-
rila dvere. „Tu sú moje poklady, láska, a teraz aj tvoje."
Bola to skromná miestnosť s malým oknom, lemovaná poli-
cami a zásuvkami. Anne sa v prvej chvíli zľakla, že Race sa na
jej listoch a zoznamoch bielizne bude smiať.
On sa však rozhliadol okolo seba a potom sa usmial. „Mám
veľmi rád poriadkumilovné ženy."
Oprela sa o poličku s knihami a s úsmevom ho sledovala.
Prechádzal prstom po vyrovnaných radoch škatúľ, potom
vzal jednu neoznačenú s neprečítanými dokumentmi. Anne si
pomyslela, že presne to isté by urobila aj ona.
Nazrel dovnútra a z plných pľúc sa rozosmial.
„Vidím, že o teba budem musieť bojovať so svojimi pred-
chodkyňami," povedala.
Pozrel na ňu a v očiach sa mu veselo zaiskrilo. „Láska, poď
sa pozrieť, čo ma tak rozveselilo."
Pristúpila k nemu a vzala do ruky zažltnutý papier.
Toto varovanie je určené všetkým dámam a pánom v našej krásnej
krajine. Upozorňujeme na nebezpečenstvo, ktoré hrozí každému, kto
podľahne akejkoľvek hazardnej hre.
Aj Anne sa rozosmiala. „Majú pravdu."
„Keď je už reč o hazarde..." Race siahol do vrecka a vtisol
jej niečo do ruky - niečo malé, tenké a tvrdé.
Anne neverila vlastným očiam. Slonovinový žetón. „Z Ben-
ning Hall? Ja som svoj vyhodila! Spolu so slameným srdcom."
„S čím?"
Svitlo jej, že Race nemôže tušiť, o čom hovorí.
„To bolo ešte predtým, ako si sa zjavil." Do očí sa jej drali sl-
zy, slzy šťastia a lásky.
„Porozprávam ti rozprávku," povedala a chytila ho za ruku.
„Kedysi dávno žila jedna princezná uväznená za hrubými
múrmi a plietla srdce zo slamy..."

